
Elizabeta Čatvort stovėjo ant aukštos uolos krašto ir 
žiūrėjo į aukštų, vešlių miežių jūrą. Ten, žemai, užsimetę 
ant pečių dalgius, traukė vyrai. Iš tokio aukščio Elizabetai 
atrodė, kad jie labai mažučiai. Keli jų buvo raiti, o vienas 
varėsi didelę bandą karvių. 

Tiesą sakant, Elizabeta sunkiai juos įžiūrėjo. Jos smak- 
ras buvo pernelyg aukštai iškeltas. Smarkus šilto vėjo gūsis 
vos nenubloškė jos nuo uolos, tačiau ji tvirtai įrėmė kojas 
į žemę ir šiaip taip išsilaikė. Ir ką gi reiškė tas vėjas, paly- 
ginus su tuo, ką jai jau teko šiandien išgyventi ir kas dar 
jos laukia ateityje. 

Gražuolės žalios akys neašarojo. Bet burna buvo iš- 
džiūvusi ir skausminga nuo pykčio ir neišlietos širdgėlos. 
Nuo gilaus kvėpavimo veidas staiga įsitempdavo ir greit 
vėl atsipalaiduodavo, tarsi sekdamas širdies plakimą. 

Vėjas draikė tankius švelnius medaus spalvos plaukus, 
ir mergina net nepastebėjo, kaip atsikabino paskutinis per- 
las ir nuslinko sudraskyta raudono šilko suknia žemyn. 

Puošnūs drabužiai, kuriais vilkėjo per draugės vestuves, 
dabar buvo nepataisomai suplėšyti. Palaidi plaukai laisvai 
krito žemyn, skruostai buvo suodini, o rankos stipriai su- 
rištos už nugaros. 

Elizabeta pakėlė akis į dangų ir ramiai žiūrėjo į ryškią 
dienos šviesą. Visados žmonės sakydavo, kad jos grožis 
angeliškas, bet dar niekados ji neatrodė tokia švelni, rami 
ir tokia panaši į dangiškąjį angelą kaip dabar. 

Sunkūs plaukai sukosi apie grakštų jos kūną kaip 
šilkinė mantija, o sudraskyti drabužiai darė ją panašią į 
krikščionių kankinę. 

Pagaliau Elizabeta nurimo — mintyse ji tyliai atleido 
visiems. 

— Aš kovosiu iki mirties, - kreipėsi į dangų, žvelgdama 
patamsėjusiomis akimis, kurios švietė tokia sodria spalva 
kaip smaragdai mėnesienoje. 

— Niekas nenugalės manęs. Niekas neprivers manęs 
pasiduoti. 

— Maldauji Dievo pagalbos, ar ne? — visai šalia pasi- 
girdo grobiko balsas. 

Lėtai, tarsi nuo to būtų priklausęs visas pasaulio laikas, 
Elizabeta pasuko galvą ir pasižiūrėjo į jį. Šaltas jos žvilgsnis 
privertė grobiką žengti žingsnį atgal. Jis buvo pagyrūnas, 
toks pat kaip ir tas šlykštusis Pagnelis iš Valdenhamo, 
kuriam jis tarnavo. 

Kai šalia nebūdavo šeimininko, šis smulkus valdinin- 
kėlis pasižymėdavo ypatingu bailumu. 

Nervingai nusikosėjęs, Džonas įžūliai žengė žingsnį į 
priekį ir sugriebė Elizabetą už peties. 

— Kad ir kokia didele ponia save įsivaizduotum, dabar 
aš tavo šeimininkas. 

Šie žodžiai labai įskaudino merginą, bet ji stengėsi to 
neparodyti ir žvelgė jam tiesiai į akis. Per daug fizinių ir 
dvasinių kančių ši mergaitė buvo patyrusi per neilgą savo 
gyvenimą, todėl jai nebuvo sunku slėpti savo jausmus. 

— Tu niekados nebūsi nei mano, nei kieno nors kito 
šeimininkas, — šaltai atsakė ji. 

Jos žodžiai privertė grobiką šiek tiek atsitraukti, bet 
tuoj pat jis vėl puolė ją ir šiurkščiai stumtelėjo. 

Elizabeta beveik neteko pusiausvyros, bet, sukaupusi 
jėgas, sugebėjo išlikti tiesi ir pradėjo eiti į priekį. 

— Visi vyrai yra kokios nors moters šeimininkai, — sek- 
damas paskui ją, tęsė Džonas. - Tokios moterys kaip tu gal 
dar to nesupranta. Reikia tik, kad koks nors tikras vyras 
užgriūtų ant tavęs, tada ir sužinosi, kas yra tavo šeiminin- 
kas. Ber kodėl aš įsitikinęs, kad Mailsas Montgomeris kaip 
tik ir yra toks vyras, kokio tau reikia. 

Paminėjus Montgomerio vardą, Elizabeta neteko pu- 
siausvyros ir suklupo. 

Džonas taip garsiai nusikvatojo, lyg būtų laimėjęs di- 
džiulį mūšį. Jis atsistojo šalia mergaitės ir įžūliai stebėjo, 
kaip sunku jai atsistoti - kojos painiojosi sijone, o surištos 
rankos vertė atgal. 

— Susijaudinai išgirdusi minint Montgomerį, tiesa? — ty- 
čiojosi jis, bet pagaliau nusprendė padėti jai. 

Staiga jis palietė jos skruostą, švelnią dramblio kaulo 
spalvos odą ir nešvariais pirštais perbraukė per puikias 


lūpas. 

— Kaip gali tokia puiki moteris būti tokia pikčiurna? 
Mes galėtume būti labai meilūs vienas kitam, ir lordas Pa- 
gnelis niekados apie tai nesužinotų. Koks skirtumas, kuris 
pirmas? Montgomeris vis tiek nuplėš tau nekaltybę, tad 
argi ne vis tiek, ar dieną anksčiau, ar vėliau? 

Sukaupusi burnoje seilių, Elizabeta spjovė jam į veidą. 
Džonas ištiesė ranką ir pasirengė trenkti jai į skruostą, bet 
mergina vikriai pasilenkė ir ėmė bėgti. Žinoma, tas parei- 
kalavo nemažai pastangų, nes iškankintas kūnas smarkiai 
sopėjo. Surištos rankos neleido jai labai paspartinti žings- 
nio, todėl grobikas nesunkiai pagavo ją. Nuplėšęs sudras- 
kyto sijono skiautę, jis partrenkė ją veidu į žemę. 

— Ak tu pasiutus mergše, — prašvokštė jis pro dantis. 

Apvertęs ant nugaros, jis šiurkščiai išžergė ją. 

— Tu sumokėsi man už tai, — tęsė Džonas. — Aš sten- 
giausi elgtis su tavimi garbingai, bet dabar tu nusipelnei 
bausmės. 

Elizabetos rankos buvo surištos, o pečiai suspausti, 
tačiau ji galėjo judėti, nors iš skausmo akyse ir suspindo 
ašaros. 

— Bet tu nemuši manęs, ar ne? — paklausė ji, lyg ir 
nedvejodama tuo. — Pagnelis sužinos, kaip tu elgeisi su 
manimi, ir duos tau per galvą. Tokie žmonės kaip tu ne- 
nuskriaus savęs, jie per daug save myli. 

Džonas sugniaužė jai krūtinę ir įsisiurbė lūpas. Tačiau 
Elizabeta neparodė jokių emocijų. 

Pasipiktinęs jis atšoko nuo jos ir susiraukęs nuėjo at- 
gal prie arklių. 


Elizabeta atsisėdo ir stengėsi nusiraminti. Jai ką tik 

gerai pavyko nuslėpti, kas dedasi jos viduje. Bet reikėjo 
sukaupti visas jėgas, kad nepalūžtų per tuos sunkius iš- 
bandymus, kurie jos laukė ateityje. 

Montgomeris! Šis vardas visą laiką skambėjo jai ausyse. 
Visos nuoskaudos, kurias jai teko patirti, buvo susijusios su 
Montgomerių vardu. Per kažkokį Montgomerį jos svainė 
neteko grožio, jis daugiausia buvo kaltas ir dėl jos ligos. 
Per kažkokį Montgomerį jos vyresnysis brolis turėjo iškęsti 
didelę gėdą, o kitas brolis - Brajenas - iš viso dingo nežinia 
kur. O dabar, nors ir netiesiogiai, kažkoks Montgomeris 
buvo susijęs su jos pagrobimu. 

Dalyvaudama savo draugės vestuvėse kaip pamergė, 
Elizabeta atsitiktinai nugirdo vieno šlykštaus tipo, kurį 
seniai pažino, pokalbį. Pagnelis planavo perduoti mažytę 
gražią dainininkę savo nedoriems giminaičiams, kad jie 
nuteistų ją kaip raganą. Kai Elizabeta pabandė išgelbėti 
mergaitę, Pagnelis nutvėrė ją ir juokais nusprendė atiduoti 
Elizabetą jos priešui Montgomeriui. Galbūt viskas nebūtų 
taip blogai baigęsi, jeigu dainininkė, skatinama kilniašir- 
diškų, bet nelabai protingų ketinimų, nebūtų suteikusi 
informacijos, kad Elizabeta yra kažkaip susijusi su vienu 
iš Montgomerių. 

Pagnelis sučiupo Elizabetą, užkimšo jai burną, įvy- 
niojo į gabalą nešvaraus audeklo ir įsakė savo žmogui, 
Džonui, pristatyti ją pagarsėjusiam ištvirkėliui, gašliam ir 
aistringam Mailsui Montgomeriui. Elizabeta žinojo, kad iš 
keturių Montgomerių šeimos vyrų jauniausias, tik dvejais 
metais vyresnis už ją, dvidešimt vienerių metų jaunuolis 
buvo pats blogiausias. Netgi vienuolyne, kuriame ji pra- 

leido kelerius paskutiniuosius metus, daugybę istorijų 
išgirdo apie Mailsą Montgomerį. 

Buvo kalbama, kad, būdamas šešiolikos metų, jis 
pardavė sielą šėtonui ir dėl to dabar turi velnišką galią su- 
gundyti moteris. Elizabetą tik juokas imdavo klausantis 
šios istorijos, bet ji niekam nesakė to juoko priežasties. Ji 
galvojo, kad Mailsas Montgomeris, kaip ir jos miręs brolis 
Edmundas, tiesiog įsakydavo, kad jam į lovą pristatytų 
moterų. Tik visa bėda buvo ta, kad širo Montgomerio 
sėkla buvo be galo vaisinga, ir sklido gandai, kad jis turi 
šimtus nesantuokinių vaikų. 

Prieš trejus metus jauna mergina, Bridžita, išėjo 
iš vienuolyno, kuriame dažnai gyvendavo Elizabeta, ir 
ėmė dirbti senovinėje Montgomerių tvirtovėje. Mergina 
buvo graži, didelėmis juodomis akimis ir linguojančiais 
sėdmenimis. Elizabeta buvo pasipiktinusi, kad nuolati- 
nės vienuolyno gyventojos žiūrėjo į ją taip, tarsi mergina 
būtų ėjusi į savo vestuves arba būtų nutarusi pasiaukoti. 
Dieną prieš jos išėjimą iš vienuolyno, vyresnioji praleido 
su Bridžita dvi valandas, o per vakaro mišias merginos 
akys buvo raudonos nuo ašarų. 

Po vienuolikos mėnesių keliaujantis muzikantas atnešė 
žinią, kad Bridžita pagimdė didelį sveiką berniuką ir pa- 
vadino jį Džeimsu Montgomeriu. Buvo nesunku nuspėti, 
kad jo tėvas — Mailsas Montgomeris. 

Drauge su visais Elizabeta maldavo Aukščiausiojo at- 
leisti merginai nuodėmes. Širdyje ji keikė visus vyrus, tuos 
niekdarius, kuriems atrodė, kad moterys yra bedvasės bū- 
tybės ir kad jas galima mušti, terorizuoti bei versti atlikinėti 

šlykščiausius veiksmus. Toks buvo jos brolis Edmundas ir, 
be abejonės, Mailsas Montgomeris. 

Tačiau jos mintis tuoj pat nutraukė Džonas. Jis griebė 
jai už plaukų ir privertė atsistoti. 

— Tavo maldų laikas baigėsi, — rėkė jis tiesiai jai į vei- 
dą. - Montgomeris įrengė stovyklą, ir atėjo laikas pristatyti 
jam naują auką - būsimo pavainikio motiną, — tyčiojosi jis. 

Elizabeta atkakliai grūmėsi, o jis visą tą laiką garsiai 
kvatojo. Kai mergina suprato, kad tos grumtynės kelia jam 
tik juoką, ji liovėsi priešintis ir metė į jį vieną šalčiausių 
žvilgsnių. 

— Kerėtoja, - iškošė jis pro dantis. - Pažiūrėsim, kaip 
tam velniui Montgomeriui pavyks susidoroti su tokiu 
angelu kaip tu. O gal jam pasirodys, kad tavo širdis tokia 
pat juoda kaip ir jo. 

Juokdamasis jis timptelėjo ją už plaukų ir pakišo po 
gerkle nedidelį aštrų durklą. Pajutusi prie kaklo šaltą plie- 
ną, mergina net nesudrebėjo, o kankintojo veidą iškreipė 
kvaila šypsena. 

— Ar tik Montgomerių vyrai kartais neklysta, norėda- 
mi gražiuoju įkalbėti moteris, užuot iš karto pasinaudoję 
jomis pagal Dievo joms skirtas pareigas. Aš manau, kad 
šitam Montgomeriui nekils tokios kvailos mintys. 

Jis lėtai traukė žemyn prie gerklės prispaustus durklo 
ašmenis, kol pasiekė aukštą keturkampę apykaklę. Ta 
apykaklė tik viena ir teliko iš buvusių gražių, o dabar jau 
sudraskytų drabužių. 

Sulaikiusi kvėpavimą, mergina įsmeigė į jį akis ir kaip 
įmanydama stengėsi neparodyti pykčio. Ji stovėjo visiškai 

rami, nes nenorėjo paskatinti savo kankintojo suvaryti į 
ją šio peilio. 

Durklo ašmenys lengvai perrėžė suknios priekį ir po 
ja esantį tvirtai apspaudusį kūną korsetą, tačiau oda liko 
nepaliesta. 

Visiškai apnuoginęs puikią merginos krūtinę, Džonas 
vėl pasižiūrėjo tiesiai į akis. 

— Tu slepi didžiulį grožį, Elizabeta, - sušnabždėjo jis. 

Suakmenėjusi ji nusuko nuo jo veidą. Iš tiesų mer- 
gina rengėsi konservatyviai, stengėsi slėpti krūtinę ir ne- 
išryškinti grakštaus liemens. Jos veidas ir taip per daug 
patraukdavo vyrų dėmesį, jai tas nepatiko, bet ji niekaip 
negalėjo jo paslėpti. Ji tegalėjo tik viena - prisidengti savo 
gražius plaukus. 

Džono nebedomino jos veidas. Jo dėmesį labiau trau- 
kė iš po drabužių skiaučių atsivėręs gražus kūnas. Per savo 
gyvenimą jis buvo matęs ne vieną gražią nuogą moterį, 
bet tokio grožio, tokios figūros kaip Elizabetos Čatvort jis 
dar niekados nebuvo regėjęs. | 

Elizabetos nugara buvo sustingusi kaip plienas. Nu- 
kritus drabužiams, kūną ėmė kaitinti karšta rugpjūčio sau- 
lė. Mergina suprato, kad jos jautri oda tuoj pat nusvils ir 
ims taip skaudėti, kaip dar niekados nėra skaudėjusi. 

Staiga iš Džono lūpų išsprūdo baisus keiksmažodis. 
Jį išgirdusi, Elizabeta net krūptelėjo. 

— Prakeiktas Pagnelis, - suriko jis ir ištiesė į ją ranką. 

Stengdamasi išlaikyti orumą, Elizabeta žengė žingsnį 
atgal ir su įniršiu pažvelgė į Džoną, kuris jau beveik siekė 
jos lūpų. 

— Tu paliesi mane ir tave nužudys! — garsiai suriko 
ji. - Tu užmuši mane ir Pagnelis nusuks tau galvą. O jei 
paliksi gyvą, jis sužinos, ką tu darei su manimi. Ar jau pa- 
miršai beprotišką mano brolio įniršį? Ar tik tiek tevertini 
savo gyvenimą, kad vieną kartą suartėjęs su bet kokia po 
ranka pasitaikiusia moterimi galėtum ir mirti? 

Po minutėlės Džonas atsipeikėjo ir pažvelgė jai į akis. 

— Aš manau, kad Montgomeris padarys galą tavo ne- 
sibaigiančioms kančioms, — iš nevilties pasakė jis ir išdi- 
džiai žengė prie arklio, kuriam ant nugaros buvo užmestas 
kilimas. Nežiūrėdamas į merginą, jis numetė kilimą ant 
žemės ir išvyniojo jį. 

— Gulk, — sukomandavo jis, rodydamas akimis į 
žemę. — Dabar aš įspėju tave, moterie, jei manęs neklau- 
sysi, aš negalvosiu nei apie Pagnelį, nei apie Montgomerį, 
nei apie tavo brolio pyktį. 

Elizabeta paklusniai atsigulė. Trumpa kilimo vilna ėmė 
dilgčioti jos jautrią odą. Pamačiusi virš savęs klūpantį Džo- 
ną, ji net nustojo kvėpuoti. 

Jis šiurkščiai apvertė ją ant pilvo ir išlaisvino surištas 
rankas. Elizabeta nespėjo nė sumirkčioti, kai Džonas už- 
metėant jos kilimo kraštą ir ėmė vynioti ją. Dabar mergina 
apie nieką daugiau nebegalvojo. Jai instinktyviai rūpėjo 
tik viena, kad kaip nors galėtų kvėpuoti. 

Atrodė, kad jau praėjo visa amžinybė, kai ji guli šiek 
tiek pakėlusi galvą, nejuda ir pro susukto kilimo galą gaudo 
sunkiai patenkantį orą. 

Kai šitaip susuktą ją pagaliau pajudino ir pakėlė, Eli- 
zabeta vos ne alpdama stengėsi įkvėpti oro. O užmesta ant 
arklio nugaros, ji net ėmė galvoti, kad uždus. 

Pro kelis susukto kilimo sluoksnius ją pasiekė duslus 
Džono balsas. 

— Kitas vyras, su kuriuo tu dabar susidursi, bus Mailsas 
Montgomeris. Keliaudama pamąsryk apie tai. Jis nebus 
toks malonus tau kaip aš. 

Tarp kitko, tie jo žodžiai išėjo Elizabetai į naudą - pri- 
siminusi Montgomerį ir jo šėtonišką elgesį, ji pradėjo gi- 
liau kvėpuoti. O kai arklys, šokdamas per duobę, gerokai 
pakratydavo ją, mergaitė imdavo keikti visą Montgome- 
rio šeimą, jo giminę, jo tarnus ir melsdavosi už nekaltus 
Montgomerių vaikus, amoralaus jų klano atžalas. 


Mailso Montgomerio palapinė buvo didinga: sodriai 
žali auksu siuvinėti šilkai, prabangiai blizgantys auksiniai 
Montgomerių leopardai, karpyti stogo kraštai, o pačioje 
stogo viršūnėje — plevėsuojančios vėliavėlės. Palapinės viduj 
sienos buvo šviesiai žalio šilko. Ten stovėjo kelios atlošiamos 
kėdės, ant kurių puikavosi mėlyno bei auksinio brokato 
pagalvėlės, o prie kitos sienos stovėjo dvi sulankstomosios 
lovelės. Abi jos užklotos ilgaplaukių rudųjų lapių kailiais. 

Aplink stalą stovėjo keturi vyrai, du iš jų buvo pasi- 
puošę prabangia Montgomerių riterių apranga. Kitų dvi- 
ejų vyrų dėmesys buvo nukreiptas į vieną iš tarnų. 

— Jis sako, kad atvežė jums dovaną, pone, - pranešė 
riteris prieš jį stovinčiam ir tylinčiam vyriškiui. — Bet tai 
gali būti pokštas. Iš kur gali lordas Pagnelis žinoti, ko jūs 
norėtumėte? 


Mailsas Montgomeris pakėlė vieną tamsų antakį ir 

to užteko, kad vyriškis pasitrauktų. Kartais naujai priimti 
tarnai galvodavo, kad jei jų šeimininkas toks jaunas, jie 
gali leisti sau elgtis šiek tiek laisviau. 

— Ar galima čia pristatyti žmogų, įvyniotą į kilimą? — 
paklausė šalia Mailso stovintis vyras. 

Sutramdytas tarnas, norėdamas pasižiūrėti į serą Gajų, 
ištempė kaklą. 

— Turbūt be galo mažą? 

Seras Gajus pasižiūrėjo į Mailsą, ir jie suprato vienas 
kitą be žodžių. 

— Tegu neša čia tą dovaną, - pasakė seras Gajus. - Mes 
sutiksime juos ištiestais kardais. 

Riteris išėjo, bet po kelių sekundžių grįžo, įrėmęs kardą 
į kažkokį nedidelį daiktą, kurį žmogus nešė ant nugaros. 

Įžūliai, su kvaila šypsena veide Džonas beveik metė 
savo ryšulį ant kilimais išklotų grindų ir taip stipriai pastū- 
mė jį koja, kad išsivyniodamas jis nusirideno link Mailso 
Montgomerio kojų. 

Kai kilimas nustojo vyniotis, pamatę, kas guli prieš 
juos, keturi veidai net suakmenėjo. Ten buvo nuoga mote- 
ris: ji buvo užsimerkusi, ilgos tankios blakstienos dengė jos 
rausvus veidus, tankūs ilgi plaukai krito ir sukosi apie jos 
dailų kūną, garbanos siekė liemenį ir net šlaunis. Ji buvo 
nepaprastai gražiai nuaugusi: turėjo didelę standžią krūti- 
nę, ploną liemenį ir ilgas ilgas kojas. Jos veidas buvo iš tiesų 
nežemiškas, jiems atrodė, kad tai iš dangaus nusileidusi 
deivė — švelni, lengva, visai kaip ne iš šio pasaulio. 

Pergalingai šypsodamasis, Džonas nepastebėtas iš- 


slinko iš palapinės. 

Pusiau apsvaigusi nuo oro trūkumo, Elizabeta lėtai 
atsimerkė ir pamatė prieš save keturis vyrus su ištrauktais, 
bet nuleistais žemyn kardais. Du iš jų aiškiai buvo tarnai, 
ir ji greitai nustojo apie juos galvoti. Trečias buvo milži- 
nas šešių pėdų ir kelių colių aukščio, plieno spalvos žilais 
plaukais, o jo veidą įstrižai rėžė randas. Nors šis žmogus 
iš tikrųjų galėjo kelti siaubą, ji nujautė, kad ne jis yra šios 
grupės vadas. 

Šalia milžino stovėjo kitas vyras, apsivilkęs prašmat- 
niais tamsiai mėlyno atlaso drabužiais. Elizabeta buvo 
įpratusi matyti stiprius gražius vyrus, bet šis kažkaip ne- 
įtikėtinai lengvai mokėjo save tramdyti ir tas jo bruožas 
net suglumino ją. Tuo metu, kai kiti negalėjo atplėšti nuo 
jos kūno akių, jis nusisuko. Ir kai pirmą kartą ji pažvelgė 
į Mailso Montgomerio veidą, jų akys susitiko ir ji nepa- 
jėgė jų atitraukti. 

Jis buvo gražus, labai gražus. Tamsios pilkos akys po 
tankiais lenktais antakiais, daili siaura nosis su šiek tiek 
platėjančiomis šnervėmis ir labai geidulinga burna. 

Pavojingas! Tai buvo pirmoji šovusi Elizabetai į galvą 
mintis. Šis vyriškis buvo pavojingas tiek moterims, tiek 
ir vyrams. 

Ji sugebėjo nugalėti sukaustytą, į jį nukreiptą žvilgsnį, 
skubiai atsistojo, nutraukė nuo greta jos stovinčios lovelės 
kailį ir sugriebė ant stalo gulintį karo kirvį. 

— Aš užmušiu bet kurį vyrą, kuris išdrįs prie manęs 
prisiartinti, — pasakė ji, vienoje rankoje laikydama kirvį, o 
antra persimesdama per petį kailį. Kitas jos petys ir viena 
koja nuo liemens iki apačios liko nepridengta. 

Milžinas žengė į ją žingsnį, ir ji, abiem rankomis su- 
ėmusi kotą, pakėlė kirvį į viršų. 

— Aš žinau, kaip jis naudojamas, - įspėjo ji, visiškai be 
baimės žiūrėdama į pasirengusį prieiti vyriškį. 

Du riteriai žengė žingsnį į jos pusę, ir Elizabeta pasi- 
traukė atgal, akylai sskdama ir vieną, ir kitą. Jos pakinkliai 
įsirėmė į lovos kraštą, ir ji nebegalėjo trauktis tolyn. Vienas 
iš riterių nusišypsojo, atsakydama ji piktai suniurzgė. 

— Palikite mus. 

Šie žodžiai buvo ištarti ramiai, žemu balsu, bet juose 
girdėjosi įsakymas, ir visi vyrai pasižiūrėjo į Montgomerį. 

Milžinas paskutinį kartą žvilgtelėjo į Elizabetą, po to 
linktelėjo dviem riteriams, ir pagaliau visi trys išėjo. 

Elizabeta taip stipriai suspaudė kirvį, kad net krum- 
pliai pabalo, ir su įniršiu žiūrėjo į Mailsą Montgomerį. 

— Aš užmušiu tave, — iškošė ji pro dantis. - Negal- 
vok, kad aš, būdama moteris, neišdrįsiu sukapoti tavęs į 
gabalus. Aš būsiu laiminga, matydama, kaip nors vieno 
iš Montgomerių kraujas aplaistys žemę. 

Mailsas stovėjo prie stalo nejudėdamas ir stebėjo ją. 
Po kiek laiko, tarsi pasirengęs kovai, jis pakėlė kardą ir at- 
statė jį į Elizabetos krūtinę. Tačiau apsigalvojęs, jaunuolis 
labai ramiai padėjo kardą ant stalo ir, pasisukęs į mergaitę 
profiliu, nuėjo į šalį. Paskui labai šaltai išsitraukė brangak- 
meniais puoštą prie šono kabėjusį durklą ir padėjo jį ant 
stalo šalia kardo. 

Visiškai bejausmiu veidu ir nieko nesakančiomis aki- 
mis jis vėl atsisuko į merginą ir žengė žingsnį jos link. 

Elizabeta iškėlė sunkų kirvį ir pasirengė gintis. Ji pasi- 

ryžo kovoti iki mirties, nes buvo nusiteikusi geriau mirti, 
negu laukti, kol ją ims mušti ir išprievartaus. O tik to ir 
buvo galima tikėtis iš šitos velnio išperos. 

Mailsas pasitraukė kėdę, atsisėdo priešais — juos skyrė 
tik kelios pėdos — ir tylėdamas akylai stebėjo ją. 

Taip! Jis buvo įsitikinęs, kad prieš moterį nedera kelti 
ginklo, todėl šaltakraujiškai nusiginklavo. Tačiau Eliza- 
beta vis dar tebelaikė iškėlusi virš jo galvos kirvį. Vienu 
staigiu judesiu ji pasilenkė į priekį ir užsimojo kirviu jam 
į kaklą. 

Be didelių pastangų jaunuolis sugriebė kirvio kotą, 
lengvai jį sulaikė ir nukreipė žvilgsnį į merginos akis. 
Trumpam jo akys tarsi užhipnotizavo ir suparalyžiavo 
gražuolę. Jis ramiai stebėjo jos veidą, lyg būtų norėjęs 
kažko nebyliai paklausti. 

Belaisvė iš visų jėgų patraukė į save kirvį ir vos nenu- 
krito šiaip taip spėjusi nusitverti už stalo krašto. Pasirodė, 
kad nereikėjo dėti tiek daug pastangų, nes Mailsas visai 
nestipriai jį laikė. 

— Būk prakeiktas, — išsprūdo jai tiesiai iš širdies. - Tegu 
Viešpats ir angelai prakeikia tą dieną, kai gimė nors vie- 
nas Montgomeris. Linkiu, kad tu ir tavo palikuonys per 
amžius degtų pragaro ugnyje. 

Jos kalbos tonas buvo toks aukštas, kad atrodė, jog ji 
rėkia. Lauke girdėjosi kažkoks bruzdesys. 

Mailsas sėdėjo vis dar tebetylėdamas ir ramiai žiūrėjo į 
ją. Mergina pajuto, kad jai ima drebėti rankos, ir suprato, 
jog reikia susivaldyti. Kur dingo tas blaivus šaltas protas, 


kuriuo ji taip didžiavosi visus šiuos metus. 

Šis žmogus buvo visiškai ramus, todėl ji taip pat pri- 
valėjo tokia būti. Iš lauke girdimų garsų buvo galima spėti, 
kad vyrai rengiasi kelionei. Jei jai pavyktų kaip nors praeiti 
pro šį jaunuolį, galbūt ji pabėgtų ir grįžtų pas savo brolį. 

Nenuleisdama nuo Mailso akių, ji ėmė trauktis atgal. 
Sukdama ratą, ji tikėjosi kaip nors prislinkti prie palapinės 
angos. Pamažu vaikinas pasuko kėdę ir toliau ramiai ste- 
bėjo ją. Elizabeta maldavo Dievą neapleisti jos. Jei Aukš- 
čiausiasis padėtų iš čia pasprukti, ji būtų laisva. 

Nors iki šiol mergina net trumpam nebuvo atitraukusi 
nuo Mailso akių, ji nepastebėjo, kad per tą laiką jis būtų nors 
kiek sujudėjęs. Jaunuolis sėdėjo ant kėdės visiškai atsipa- 
laidavęs. Tačiau kai jos ranka jau siekė pakelti virš palapinės 
angos plazdenantį audinį, šis žmogus tuoj pat atsidūrė greta 
ir čiupo ją už riešo. O kai ji pakėlė kirvį, norėdama trenkti 
jam tiesiai į pečius, jis sugriebė jos antrą riešą ir sulaikė. 

Montgomeris laikė ją už rankų švelniai ir neskaus- 
mingai, todėl mergina stovėjo ramiai, tačiau jos akys 
degė pykčiu. Jaunuolis buvo taip arti, kad ji gerai juto jo 
alsavimą. Jis ramiai žiūrėjo į ją, atrodė, lyg kažko lauktų, 
ir buvo net šiek tiek sutrikęs. 

Įniršusi Elizabeta įsmeigė į jį savo smaragdines akis. 

— Na, ir kas dabar bus? —- su neapykanta paklausė 
ji. - Pirmiausia mušit mane ar išprievartausit? O gal ir 
viena, ir kita darot tuo pat metu? Aš dar nekalta, o esu 
girdėjusi, kad pirmą kartą tai labai skausminga. Be abejo, 
tas skausmas suteiks jums dar didesnį pasitenkinimą. 

Elizabetai pasirodė, kad šie žodžiai jį taip nustebino, 
kad ner išsiplėtė jo akių vyzdžiai. 

Jaunuolis taip stipriai įsmeigė į ją akis, kad, neišlaikiusi 
jo žvilgsnio, mergina nusisuko. 

— Aš galiu iškęsti visus jūsų pažeminimus, — ramiai 
pasakė ji, — bet jei jūs tikitės, kad aš maldausiu pasigailėti, 
smarkiai klystate. 

Laikydamas palapinės angą dengiantį audinį, jis palei- 
do jos riešą, uždėjo ranką ant kairiojo skruosto ir švelniai 
atsuko ją į save. 

Elizabeta taip nekentė jo, kad net suakmenėjo nuo 
to prisilietimo. 

— Kas tu tokia? — paklausė jis pusiau pašnibždom. 

Ji dar labiau išsitiesė, ir su neapykanta pažiūrėjusi į 
jį, atsakė: 

— Aš - jūsų priešas, aš — Elizabeta Čatvort. 

Jo veidu nuslinko kažkoks šešėlis. Kiek palaukęs, jis 
nuėmė ranką nuo jos skruosto, žengė žingsnį atgal ir pa- 
leido jos kitą ranką. 

— Laikyk tą kirvį, jei jautiesi su juo saugesnė, bet aš 
negaliu tavęs paleisti. 

Paleidęs merginą, jis nusisuko į ją nugara ir nuėjo į 
palapinės vidurį. 

Nieko nelaukdama, Elizabeta pakėlė angą dengiantį 
audinį ir smuko laukan. Žaibo geičiu šalia jos atsidūrė 
Mailsas ir vėl sugriebė ją už rankos. 

— Aš negaliu tavęs paleisti, — pasakė jis, šį kartą jau 
griežčiau. 

Jis nužvelgė jos nuogas kojas ir tarė: 

— Tu neapsirengusi ir negali pabėgti. Grįžk atgal į vidų. 
Aš nusiųsiu žmogų, kad nupirktų tau drabužius. 

Ji staigiai atšoko nuo jo. Saulė leidosi, ir prieblandoje 
jis atrodė dar tamsesnis. 

— Iš jūsų aš nenoriu jokių drabužių. Aš niekados nieko 
neimsiu nė iš vieno Montgomerio. Mano brolis... 

Suglumusi nuo jo akylo žvilgsnio, ji užsikirto. 

— Neminėk man savo brolio vardo. Jis nužudė mano 
seserį. 

Mailsas vėl paėmė ją už rankos ir lengvai trūktelėjo. 

— Aš reikalauju, kad įeitum į vidų. Tuoj grįš mano 
žmonės, ir nemanau, kad jiems derėtų matyti tave taip 
apsirengusią. 

Ji tvirtai laikėsi savo. 

— Ką jūs norite tuo pasakyti? Ar čia įprasta išmesti 
savo belaisves riteriams pribaigti? 

Jai pasirodė, kad po šių žodžių Mailso lūpas iškreipė 
šypsena, bet ji nebuvo tuo įsitikinusi, gal tik taip pasirodė. 

— Elizabeta, - po trumpos pauzės tęsė jis. - Įeik į vidų, 
ir ten mes pakalbėsime. 

Sulig tais žodžiais jis nusisuko ir pažiūrėjo į tamsoje 
skendinčius medžius. 

— Ei! 

Jaunuolis taip garsiai riktelėjo, kad Elizabeta net pašo- 
ko. Tuoj pat nežinia iš kur prieš juos atsirado milžinas. 

— Nusiųsk ką nors į kaimą, kad atneštų kokių tinkamų 
moteriškų drabužių. Pinigų negailėkite. 

Tonas, kuriuo Mailsas įsakinėjo šiam žmogui, labai 
skyrėsi nuo to, kuriuo jis kalbėjo su Elizabeta. 

— Siųskite mane drauge su juo, - paskubėjo paprašyti 
belaisvė. - Aš noriu pakalbėti su savo broliu. Jis bus be galo 

dėkingas jums, kad išleidote mane nepaliestą. Ir tada baig- 
sis ši baisi nesantaika tarp Čatvortų ir Montgomerių. 

Mailsas atsisuko ir rūsčiai pažvelgė į ją. 

Visai negalvodama, ji piktai suriko, pakėlė kirvį ir 
nusitaikė trenkti jam per galvą. Vienu taikliu judesiu jis 
išmušė kirvį jai iš rankų, nusviedė į šalį ir pakėlė merginą 
ant rankų. 

Gražuolė nutarė nesipriešinti, kad nesuteiktų jam dar 
didesnio malonumo. Ji tiesiog suakmenėjo, ir kai jo dra- 
bužiai palietė jos odą, sukandusi dantis kentė. Lapės kailis 
sukrito į šoną, ir prieš jį atsivėrė nuoga jos koja. 

Jaunuolis įnešė belaisvę į palapinę ir atsargiai paguldė 
ant vienos iš lovelių. 

— Kam gi jūs dar rūpinatės mano drabužiais? — su- 
šnypštė ji. - Galbūt kaip tikras gyvulys nutarėt susipo- 
ruoti laukuose? 

Jis atsuko jai nugarą, pasitraukė į šalį, priėjo prie stalo 
ir, pakėlęs sidabrinį indą, pripylė dvi taures vyno. 

— Elizabeta, — prabilo jis, - jei tu ir toliau man siūly- 
siesi, visai galimas dalykas, kad aš pasiduosiu pagundai. 

Jaunuolis atsisuko, priėjo šiek tiek arčiau jos ir atsi- 
sėdo. 

— Šiandien tau buvo sunki diena. Tu tikriausiai labai 
išvargusi ir alkana. 

Jis ištiesė jai taurę vyno. 

Elizabeta piktai stumtelėjo ją, ir vynas išsiliejo. Pala- 
pinėje, ant puikaus kilimo, atsirado didžiulė dėmė. 

Abejingai pažvelgęs į ją, Mailsas palenkė taurę ir iš- 
gėrė vyną. 

— O dabar, Elizabeta, ką gi man su tavimi daryti? 

os 


Elizabeta atsisėdo ant lovelės ir prisidengė kojas. Ne- 
pridengta liko tik galva ir vienas petys. Ji nusprendė ne- 
žiūrėti į Mailsą Montgomerį, neįkyrėti jam ir neerzinti 
savo kalbomis, nes buvo panašu, kad jis žiūri į jas kaip į 
prašymą mylėtis. 

Taip jie pratylėjo nemažai laiko. Pagaliau Mailsas at- 
sistojo ir, pakėlęs aukštyn palapinės angos uždangą, išėjo 
laukan. Elizabeta išgirdo įsakant atnešti dubenį karšto 
vandens. 

Belaisvė neišnaudojo to trumpo Mailso pasišalinimo. 
Tačiau nusprendė, kad kai jis nors trumpam užmigs, ji tuoj 
pat pabėgs. Galbūt ir geriau palaukti, kol gaus kokius nors 
normalius drabužius. 

Mailsas neleido savo žmonėms įnešti vandens į vidų. 
Jis įnešė dubenį pats ir pastatė jį netoli lovelės. 

— Atnešiau tau vandens, Elizabeta. Pagalvojau, gal tu 
norėsi nusiprausti. 

Mergina sėdėjo sudėjusi rankas ant krūtinės ir, jam 
priėjus, nusuko galvą. 

— Aš nieko iš jūsų nenoriu. 

— Elizabeta, — pradėjo jis, jau beveik išvestas iš kan- 
trybės. 

Atsisėdęs greta, jis suėmė rankomis jos rankas ir kan- 
triai laukė, kol ji atsuks į jį savo piktą veidą. 

— Aš nesirengiu įžeidinėti tavęs, — švelniai tęsė jis. — 


Per visą savo gyvenimą aš niekada nesu sudavęs nė vienai 

moteriai ir nenoriu dabar to daryti. Tu esi beveik neapsi- 
rengusi, ir aš negaliu tau leisti šicaip užšokti ant arklio ir 
joti per visą apylinkę. Nepraeis nė valanda, ir tave užpuls 
būrys plėšikų. 

— Ar aš galiu turėti vilties, kad jūs būsit kiek geresnis? 

Ji trumpam suspaudė jo rankas, o akyse nustojo ki- 
birkščiuoti pykčio liepsnelės. 

— Ar jūs leisite man grįžti pas savo brolį? 

Mailsas pažiūrėjo į ją beveik su baime. 

— Aš... aš dar pagalvosiu apie tai. 

Ji numetė nuo savęs jo rankas ir nusisuko. 

— Ko gi aš galėčiau tikėtis iš Montgomerių? Šalin 
nuo manęs! 

Mailsas atsistojo ir pasakė: 

— Vanduo vėsta. 

Mergina pasižiūrėjo į jį ir ironiškai nusišypsojo. 

— Kodėl aš turėčiau praustis? Kad jums būtų maloniau? 
Jūs mėgstate švarias ir kvepiančias moteris? Tokiu atveju 
aš niekados nesiprausiu! Aš apaugsiu purvais ir atrodysiu 
kaip Nubijos vergė. Mano plaukuose knibždės utėlės ir 
kiti parazitai, kurie patręš jūsų puikius drabužius. 

Mailsas stebėjo ją tylėdamas. Po kiek laiko jis prabilo: 

— Palapinę saugo mano žmonės. Aš irgi būsiu lauke. 
Jei mėginsi pabėgti, jie grąžins tave man. 

Sulig tais žodžiais jis išėjo, palikdamas ją vieną. 

Mailsas žinojo, kad lauke, už palapinės, jo laukia seras 
Gajus. Jaunuolis iš karto linktelėjo jam, ir milžinas paly- 
dėjo jį į medžių tankmę. 

— Aš nusiunčiau du žmones, kad nupirktų drabu- 
žius, — pasakė seras Gajus. 

Kai tėvas mirė, Mailsui buvo tik devyneri metai. 
Mirdamas senasis Montgomeris prašė, kad berniuko, 
kuris kartais net ir šeimoje būdavo keistokas, auklėjimu 
rūpintųsi seras Gajus. Su seru Gajumi, kaip su niekuo 
kitu, Mailsas labai mėgdavo pasišnekėti. 

— Kas ji tokia? — pasiteiravo seras Gajus, uždėjęs ranką 
ant milžiniško seno ąžuolo žievės. 

— Elizabeta Čatvort. 

Seras Gajus linktelėjo. Ant jo sužaloto veido krito 
mėnulio šviesos šešėlis. 

— Aš taip ir galvojau. Tik lordas Pagnelis su savo hu- 
moru ir galėjo sugalvoti atvežti vieną iš Čatvortų Mont- 
gomeriui. 

Jis nutilo ir ilgai stebėjo Mailsą. 

— Ar mes tuoj pat atiduosime ją broliui? 

Mailsas šiek tiek paėjėjo į šalį ir paklausė: 

— Ar tu ką nors žinai apie jos brolį, Edmundą Čar- 
vortą? 

Prieš atsakydamas seras Gajus nusispjovė. 

— Palyginus su Čatvortu, Pagnelis yra šventasis. Čat- 
vortas mėgdavo kankinti moteris. Jis surišdavo jas, o pa- 
skui išprievartaudavo. Vieną naktį jis buvo nužudytas - ir 
telaimina Viešpats tą, kuris taip padarė. Jo miegamajame 
jauna moteris persipjovė venas. 

Seras Gajus pastebėjo, kad Mailsas ėmė gniaužti kumš- 
čius. Atrodė, kad jis pasigailėjo, jog papasakojo jaunuoliui 
apie tai. Mailsas, kaip reta kas pasaulyje, mylėjo moteris. 
Šimtus kartų Gajui buvo pasisekę suvaldyti Mailsą, kad jis 


nenudobtų vyro, nuskriaudusio moterį. Būdamas mažas, 

Mailsas dažnai užpuldavo suaugusius žmones, ir, jei tik 
įniršdavo, Gajus vos galėdavo jį sulaikyti. Pernai Gajui 
taip ir nepavyko sustabdyti jo, ir jaunuolis nužudė žmogų, 
kuris sudavė savo žmonai už aštrialiežuvavimą. Karalius 
vos sutiko dovanoti Mailsui už šį kivirčą. 

— Jos brolis Rodžeris visiškai nepanašus į Edmun- 
dą, — tęsė seras Gajus. 

Mailsas juodomis degančiomis akimis pažiūrėjo į jį 
ir iškošė pro dantis: 

— Rodžeris Čatvortas išprievartavo ir privedė prie sa- 
vižudybės mano seserį! Ar tu pamiršai apie tai? 

Gajus žinojo, kad vienintelis būdas sutramdyti Mailso 
pyktį, yra nekalbėti apie tai, kas jį pykina. 

— Ką tu galvoji su ja daryti? 

Mailsas nusisuko ir uždėjo ranką ant medžio kamieno. 

— Ar tu žinai, kad ji nekenčia net Montgomerių vardo? 
Mes gi nekalti dėl tos neapykantos, įsiliepsnojusios tarp 
Čatvortų ir Montgomerių, o ji vis tiek mūsų nekenčia, — 
tęsė jis, atsisukdamas į serą Gajų. — Atrodo, kad manęs ji 
ypač nekenčia. Kai aš ją paliečiu, ją net nukrečia. Ji nusi- 
valo net tą vietą, kurią paliečiu, lyg būčiau ją sutepęs. 

Seras Gajus išklausė jį kone išsižiojęs, o paskui vos ne- 
nusijuokė. Argi tai gali būti tiesa? Moterys mylėjo Mailsą 
daugiau, negu jis jas. Augdamas jis beveik visą laiką buvo 
mergaičių draugijoje. Daugiausia dėl to jis ir buvo atiduotas 
auklėti serui Gajui, kuris turėjo iš jo išauginti tikrą vyrą. 
Bet Gajus iš pat pradžių žinojo, kad nėra jokio pagrindo 
abejoti jaunojo Mailso vyriškumu. Jis tikrai mėgo moteris. 
Bet tai buvo gana keista, nes lygiai taip pat jis mylėjo gerus 

arklius ir aštrų kardą. Kartais Mailsas tiesiog absurdiškai 
švelniai elgdavosi su moterimis, ir tas jam kenkdavo. Jis lai- 
kėsi griežtos taisyklės — neprievartauti moterų, jei jos prie- 
šinasi. Bet apskritai seras Gajus buvo įpratęs prie berniuko 
sielvarto — šiaip ar taip, vaikinas buvo kitoks nei kiti. 

Tačiau nė karto, niekados dar nepasitaikė sutikti mo- 
ters, kuri dėl Mailso nebūtų sutikusi paaukoti savo gyvy- 
bės. Jo dėmesio siekdavo jaunos, senos, vidutinio amžiaus 
moterys ir netgi visai mažos mergaitės. Na, o Elizabeta 
Čatvort nusivalo net tą vietą, kurią jis paliečia. 

Galvodamas apie ateitį, seras Gajus mėgino įvertinti 
tai, ką išgirdo. Turbūt tai buvo pirmas atvejis, kai Mailsui 
nepavyko prieiti prie merginos. Riteris ištiesė savo ilgą 
didelę ranką ir uždėjo ją jaunuoliui ant peties. 

— Mums visiems kartais pavyksta, kartais — ne. Bet tai 
visai nereiškia, kad tu kaip vyras dabar tapai menkesnis. 
Galbūt mergina iš viso nemėgsta vyrų, turėdama tokį pa- 
vyzdį kaip brolis... 

Mailsas nustūmė jo ranką. 

— Ji buvo įskaudinta! Be galo įskaudinta! Nukentėjo 
ne vien tik jos kūnas, kuris visas mėlynas nuo sumušimo 
ir sudraskytas, bet ir siela. Dėl to ji ir užsisklendė pykčio 
ir neapykantos kiaute. 

Seras Gajus jautė, kad jaunuolis stovi ant gilios pra- 
rajos krašto. 

— Ši mergaitė kilminga, — ramiai tarė jis. - Tu negali 
paimti jos į nelaisvę. Tavo brolį karalius jau paskelbė pa- 
žeidus įstatymą. Todėl nereikėtų priversti jo padaryti tai 
antrą kartą. Tu privalai atiduoti ledi Elizabetą broliui. 

— Grąžinti ją ten, kur moterys kankinamos? Būtent 
ten ji ir išmoko neapkęsti. Ir jei dabar aš atiduosiu ją, ką 
ji pagalvos apie Montgomerius? Ar ji supras, kad mes ne 
tokie šėtonai, koks buvo jos brolis? 

— Tu nė negalvok jos laikyti! - sušuko seras Gajus. - Jis 
buvo tiesiog priblokštas. 

Atrodė, kad Mailsas buvo apgalvojęs tą klausimą. 

— Praeis kelios dienos, kol kas nors sužinos, kur ji yra. 
Galbūt per tą laiką aš galėsiu parodyti jai... 

— O ką pasakys tavo broliai? — neatstojo seras Ga- 
jus. - Jie laukia tavęs namie. Geivinas tuoj pat sužinos, 
kad tu laikai Elizabetą Čarvort nelaisvėje. 

Jis trumpam nutilo. O paskui tęsė jau žemesniu tonu: 

— Jei grąžinsi ją nenuskriaudęs, mergaitė kalbės apie 
Montgomerius tik gerai. 

Mailso akys žybčiojo. 

— Aš manau, kad Elizabeta pasakos visiems, jog ji kir- 
viu privertė mane ją grąžinti, — jis truputį šyptelėjo. — Aš 
jau apsisprendžiau įrodyti, jog Montgomeriai nepanašūs į 
jos mirusį brolį. Taigi. Aš turiu grįžti, - dabar jis šyptelėjo 
dar plačiau, — ir leisti savo mažai purvinai belaisvei išsi- 
maudyti. Eime, Gajau, nežiūrėk į mane taip. Aš palaikysiu 
ją tik kelias dienas. 

Seras Gajus tylėdamas nulydėjo savo jaunąjį šeiminin- 
ką atgal į stovyklą, bet jis netikėjo, kad Elizabetą Čatvort 
būtų galima įveikti per kelias dienas. 

Įsitikinusi, kad Mailsas kažkur nuėjo, ji nubėgo į toli- 
miausią palapinės pusę ir, pakėlusi sunkų audinį, pamatė 
lauke vyriškas kojas. Apskaičiavusi palapinės perimetrą, ji 
suprato, kad tarp sargybinių kojų ji nerastų net plyšelio 
pralįsti. Tarsi jie visi būtų susikibę rankomis, kad apsigintų 
nuo vienos mažos moters. 

Kai Mailsas, nešinas dviem kubilais garuojančio van- 
dens, grįžo į palapinę, mergina sėdėjo ir kasėsi nešvarią 
galvą. Ji tuoj pat ištiesė nugarą ir sukryžiavo ant krūtinės 
rankas. Jaunuolis atsisėdo greta jos ant lovos, tačiau ji net 
neatsisuko į jį. 

Mergaitė nepažvelgė į jį net ir tada, kai Mailsas paėmė 
jos ranką ir šiltu muilinu audiniu ėmė ją prausti. Tiesa, ji 
nustebo ir trumpam net apstulbo, bet greitai atsikvošėjo 
ir atšoko nuo jo. 

Vaikinas sučiupo jos smakrą ir ėmė prausti veidą. 

— Tu pasijusi daug geriau, kai būsi švari, — švelniai 
tarė jis. 

Ji nubloškė nuo savęs jo ranką. 

— Aš nemėgstu, kai mane kas nors liečia. Eikit šalin 
nuo manęs! 

Jis kantriai patylėjo, paskui vėl sugriebė ją už smakro 
ir ėmė prausti toliau. 

— Tu labai daili moteris, Elizabeta, ir turėtum didžiuo- 
tis savo išvaizda. 

Elizabeta pasižiūrėjo į jį ir nusprendė, kad jeigu iki šiol 
dar nebuvo galima teigti, jog ji nekenčia Mailso Montgo- 
merio, tai nuo dabar jau tikrai galima. Maryt, tai vienas 
iš tų vyrų, kurie įpratę, kad moterys kristų jiems po kojų. 

Jis galvoja, kad užtenka jam tik paliesti moters skruostą, 
ir ji iš karto ims jo geisti. Jaunuolis buvo tikrai gražus, ir 
jo balsas buvo malonus, tačiau Elizabetai teko susidurti 
gyvenime su daugeliu ir dar gražesnių už jį vyrų, be to, 
turinčių didesnę patirtį. Kai kurie jų netgi bandė suvilioti 
ją, bet nesėkmingai. 

Mergaitė tol įdėmiai žiūrėjo jam į akis, kol net apsiaša- 
rojo. Bet pamačiusi jo veide kažkokį menkurį pasitenkini- 
mo ženklą, ji nusišypsojo ir suleido jam į ranką dantis. 

Mailsas buvo taip nustebintas, kad iš karto net nesu- 
reagavo į tokį jos veiksmą. Bet greitai atsitokėjęs, jis su- 
griebė jos žandikaulį ir taip stipriai suspaudė jį tarp pirštų, 
kad ji buvo priversta išsižioti. Gerokai apstulbintas tokio 
elgesio, jis ištraukė ranką, sulenkė ją ir apžiūrėjo gilias 
odoje likusias dantų žymes. Po to atsisuko į Elizabetą ir 
pamatė, kaip triumfuoja jos akys. 

— Nejaugi jūs manote, kad aš kvaila? — paklausė 
ji. - Negi jūs galvojate, kad aš nesuprantu, kokį žaidimą 
jūs žaidžiate? Jūs įsitikinęs, kad sutramdysite manyje tig- 
rę ir, pripratinęs valgyti iš savo rankos, grąžinsite mane 
broliui, be abejonės, jau nešiojančią įsčiose jūsų pavainikį 
kūdikį. Tada jau galėsite triumfuoti ir kaip Montgomeris, 
ir kaip vyras. 

Žiūrėdamas jai į akis, jis atsakė: 

— Tu protinga moteris, Elizabeta. Aš norėčiau tau įro- 
dyti, kad ne visi vyrai yra barbarai, kai kurie yra visiškai 
kitokie. 

— Ir kaip jums tas pavyks laikant mane nelaisvėje, 
verčiant mane iškęsti jūsų prisilietimus? Jūs jau galėjote 

įsitikinti, kad aš nedrebu iš geidulio, kai jūs prisiartinate 
prie manęs. Bet jūs nemėgstate prisipažinti nugalėtas. Pa- 
gneliui patinka smurtas ir prievarta? O kas gi jus verčia taip 
elgtis? Įprotis medžioti moteris? O kai jau sumedžiojate, 
išmetate kaip nereikalingą daiktą? 

Ji pastebėjo, kad Mailsas negali atsakyti į jos klausi- 
mus. Elizabetai buvo nemalonu, kad jos postringavimai 
taip lengvai išmušė jį iš vėžių. 

— Ar negalite nors kartą būti žmogus ir padaryti ką 
nors padoraus? Išsiųskite mane pas brolį. 
išsiplėtė. Dar nė viena moteris gyvenime nebuvo jį taip 
supykdžiusi. 

— Apsisuk, Elizabeta. Aš rengiuosi trinkti tau galvą. 

Ji metė į vaikiną iššaukiantį žvilgsnį. 

— Ojei aš atsisakysiu, jūs mane mušit? 

— Aš jau beveik pasirengęs tam. 

Jis sugriebė ją už peties ir apsuko. Paskui jėga taip 
stumtelėjo ant lovelės krašto, kad jos ilgi plaukai nukaro 
žemyn. 

Elizabeta nesipriešino. Jis muilino ir skalavo jos plau- 
kus, ir merginai buvo tiesiog įdomu, kas būtų, jei ji leistų 
sau nustumti jį. Bet jo veikimo būdas ją siutino. Jis buvo 
toks ramus ir toks pasitikintis savimi, kad jai kartais at- 
rodydavo, jog jis sutvertas iš molio. Ji jau spėjo įsitikinti, 
kad užtenka tik mažos užuominos ir vyrai tuoj pat vykdo 
šeimininko įsakymus. Nejaugi ir moterys taip lengvai jam 
paklūsta? 

Galbūt ji klysta, mėgindama jį įpykinti. Gal jis pa- 

leistų ją, jei ji apsimestų beprotiškai jį įsimylėjusi. Jeigu ji 
meiliai padėtų galvą jam ant peties ir dar paverktų, gal jis 
ir išpildytų jos prašymą. Ber kad ir kaip kankindamasi, 
ji negalėjo įveikti savęs ir savo noru paliesti jo, nes buvo 
nusistačiusi niekados nemaldauti nė vieno vyro. 

Mailsas puikiomis dramblio kaulo šukomis sušukavo 
jos plaukus ir trumpam išėjo iš palapinės, bet tuoj pat grįžo 
nešinas puikia, auksu siuvinėta raudona suknia, pasiūta 
pusiau iš vilnonio, pusiau iš šilkinio audinio. Be to, prie 
jos buvo pridėti ir puikūs batisto apatiniai baltiniai. 

— Gali baigti maudytis, gali daugiau nesimaudyri. 
Elkis kaip žinai, — tarė jis, — bet aš patariu tau apsivilkti 
šiuos drabužius. 

Sulig šiais žodžiais jis išėjo iš palapinės, palikdamas 
ją vieną. 

Elizabeta skubiai nusiprausė, kelis kartus net krūptelė- 
jo nuo prisilietimo prie mėlynių, nes sunkiai jas įžiūrėjo. Ji 
džiaugėsi gavusi drabužius. Su jais buvo lengviau įvykdyti 
savo ketinimą pabėgti. 

Netrukus grįžo Mailsas su gausiai apkrautu valgiais 
padėklu ir uždegė žvakes. 

— Atnešiau visko po truputį, nes nežinau, ką tu mėgsti. 

Elizabeta nesiteikė jam atsakyti. 

— Ar suknelė patiko? — paklausė jis, eidamas artyn, 
kad galėtų ją apžiūrėti. 

Suknelė buvo labai brangi, išdailinta ir išsiuvinėta 
aukso siūlais. Dauguma moterų labai džiaugtųsi gavusios 
ją, ber Elizabeta lyg ir nepastebėjo, kuo ji apsivilkusi - šil- 
ku ar milu. 

— Maistas tuoj atšals. Prieik prie stalo ir sėskis čia su 
manimi. 

Ji abejingai pažiūrėjo į jį. 

— Kad ir kas ten būtų, aš neturiu jokio noro valgyti 
prie jūsų stalo. 

Mailsas norėjo kažką atsakyti, bet susilaikė. 

— Kai tu gerokai išalksi, maistas bus čia. 

Elizabeta atsisėdo ant lovelės, ištiesė prieš save kojas, 
sudėjo rankas ir ėmė atidžiai tyrinėti aukštą puošnią prieš 
ją stovinčią žvakidę. Rytoj ji suras būdą, kaip pabėgti. 

Nekreipdama dėmesio į maisto, kurį valgė Mailsas, 
kvapus, ji atsigulė ir prisivertė atsipalaiduoti. Per ilgą dieną 
patirtos kančios taip ją išvargino, kad ji greitai užmigo. 

Nubudusi vidury nakties, Elizabeta tučtuojau pajuto 
kažkokį pavojų, bet buvo taip apdujusi nuo miego, kad 
net neprisiminė, kur ji. Per kelias minutes jos protas pra- 
šviesėjo, ir ji tyliai pasuko galvą į Mailsą, miegantį kitoje 
palapinės pusėje stovinčioje lovelėje. 

Kaip vaikas, gyvenantis namuose, kur daug siaubo, ji 
buvo įvaldžiusi meną judėti beveik be garso. Vogčiomis, 
stengdamasi, kad nesušlamėtų suknelė, ji pirštų galiukais 
nuėjo į užpakalinę palapinės pusę. Aišku, sargyba stovėjo 
aplinkui, bet užpakalinėje dalyje jie bus ne tokie atidūs. 

Ji ilgai triūsė, kol tiek pakėlė palapinės užpakalinę 
uždangą, kad galėtų palįsti po ja. Po to kiek galėdama 
išsitiesė, įsitempė ir ėmė ristis, bet ne be perstojo, o at- 
sargiai, colis po colio. Sargyba buvo čia pat, už jos, bet 
jai pavyko nusiristi iki krūmyno ir pasislėpti šešėlyje. Kai 
sargybinis atsisuko, ji jau spruko mišku, labai meistriškai 

naudodamasi šešėliais. Tik ilgų metų patirtis, įgyta per- 
sekiojant brolį Edmundą ir jo meilužes, padėjo jai taip 
tyliai pabėgti. Rodžeris priekaištaudavo jai, sakydavo, kad 
ji galėtų būti šnipų ekspertė. 

Tik pasiekusi miško gilumą, ji ėmė ramiai kvėpuoti, 
nurimo jos smarkiai plakusi širdis. Nors buvo naktis, miš- 
kas jos nebaugino. Ji guviai, drąsiu ir lengvu žingsniu trau- 
kė namų link. Tyliai tyliai ji skynėsi sau kelią pirmyn. 

Po dviejų valandų spartaus ėjimo, patekėjo saulė. 
Elizabetos žingsniai lėtėjo. Jau dvidešimt keturios valan- 
dos, kai ji neturėjo nieko burnoje, ir jos energija išseko. 
Ji sunkiai vilko kojas, sijonas kliuvinėjo už krūmų, šakos 
draskė plaukus. 

Dar po kiek laiko ją ėmė krėsti šaltis. Ji atsisėdo ant 
gulinčio rąsto ir stengėsi nusiraminti. Buvo visiškai na- 
tūralu, kad ją apleido jėgos, visą parą negavusi maisto ir 
visą praėjusią dieną kankinama, ji ir negalėjo jų turėti. Jos 
vokai apsunko, akys merkėsi, mergaitė suprato, kad reikia 
pailsėti, nes kitaip nepajėgs tęsti kelionės. 

Nuvargusi ji atsigulė ant rąstų, nekreipdama dėmesio, 
kad kitoje pusėje knibždėte knibžda įvairiausių gyvių. Ne 
pirmą kartą jai teko praleisti naktį miške. Ji labai stengėsi 
prisidengti lapais, bet spėjo tik iki pusės, nes atsigulusi ant 
nugaros iš karto užmigo. 

Mergaitė nubudo nuo aštraus dūrio į šonkaulius. Į 
ją išsišiepęs spoksojo kažkoks didelis, apkūnus, be vieno 
priekinio danties vyras, apsivilkęs nešvariais skudurais. O 
du kiti, taip pat purvini ir bjaurūs, stovėjo už jo. 

— Sakiau tau, kad ji gyva, — pasakė storulis, pagriebęs 
Elizabetos ranką ir iškėlęs ją tiesiai aukštyn. 

— Graži pana, — suburbėjo kitas, dėdamas ranką Eli- 
zabetai ant peties. 

Ji stengėsi pasitraukti, bet jis stipriai laikė ją už peties. 
Suknelė plyšo, ir petys vėl apsinuogino. 

— Aš pirmas, — prašvokštė trečiasis. 

— Tikra panelė, — pridūrė storulis, dėdamas ranką ant 
nuogo Elizabetos peties. 

— Aš - Elizabeta Čatvorr, ir jei jūs mane paliesite, Be- 
ihemo grafas nusuks jums sprandus. 

— Tai tas grafas, kuris išmetė mane iš mano ūkio, — 
šūktelėjo vienas iš vyrų. - Mano žmona ir dukra mirė, nes 
buvo žiema ir labai šalta. Jos mirtinai sušalo. 

Jis tokia šlykščia veido išraiška pažiūrėjo į ją, kad Eli- 
zabeta tuoj pat norėjo atsukti jam nugarą, bet įstrigo tarp 
rąstų ir negalėjo pajudėti. 

Storulis uždėjo ranką Elizabetai ant kaklo. 

— Man patinka, kaip moterys manęs maldauja. 

— Visiems vyrams patinka, — šaltai atsakė ji ir paste- 
bėjo, kaip storulis jai mirktelėjo. 

— Ji labai menkutė, Bilai, — įsiterpė kitas. — Leiskite 
man pradėti pirmam. 

Staiga vyro veidas išsikreipė. Jis keistai sugargaliavo ir 
krito veidu žemyn ant Elizabetos. Ji vikriai pasitraukė ir 
išsigandusi pažvelgė į kiaurai jo nugarą pervėrusią strėlę. 
Kol kiti du vyrai apžiūrinėjo savo mirusį kompanioną, 
Elizabeta šiaip taip ištraukė iš po rąsto sijoną. 

Staiga iš miško išniro Mailsas. Jis sugriebė Elizabetą 
už rankos. Pažvelgus į jį, merginai net kvapą užgniaužė. 
Jo veidą buvo iškreipęs pyktis, įtemptos lūpos susiliejo į 


34 JUDE DEVERAUX 


vieną liniją, jis taip suraukė antakius, kad jie atrodė kaip 
vienas, jo šnervės sunkiai švokštė. 

— Stovėk ir nejudėk, - įsakė jis. 

Ji pirmą kartą jo paklausė. Vis dar tebedvejodama, 
ką daryti, Elizabeta ramiai stebėjo jaunuolį. Prieš Mailsą 
stovintys vyrai nebuvo beginkliai. Vienas jų laikė rankoje 
prie grandinės pritvirtintą dygliuotą kamuolį ir vikriai 
užsimojo juo vaikinui į galvą. Mailsas pasilenkė, išsisuko 
nuo smūgio ir tuo pat metu įsmeigė durklą į kitą banditą. 
Per kelias sekundes jis spėjo susidoroti su abiem vyrais. 
Jo širdis smarkiai daužėsi. Niekas nebūtų patikėjęs, kad 
šis žudikas taip puikiai sugebėjo ištrinkti merginai galvą. 
Dabar Elizabeta suprato, kodėl Mailsas Montgomeris, dar 
neturėdamas aštuoniolikos metų, mūšio lauke buvo ap- 
dovanotas pentinais. 

Tačiau atsikvošėjusi mergina ilgai negaišo laiko ir 
nesistengė padėti savo priešui įveikti užpuolikų. Palikusi 
mūšio lauką, ji iš karto pasileido bėgti. Žinoma, ji ne- 
sitikėjo nuo Mailso pasprukti, bet galvojo sugebėsianti 
pergudrauti jį. Nurvėrusi pirmą žemyn nusvirusią šaką, 
ji įsiropštė į medį. 

Tą pačią akimirką po medžiu jau stovėjo Mailsas. Jo 
aksominis munduras ir ištrauktas kardas buvo apraškyti 
krauju. Kaip šunų persekiojamas lokys, jis nervingai dairėsi 
į šalis, o paskui sustojo ir ėmė klausytis. 

Elizabeta net nustojo kvėpuoti. 

Kelias sekundes parylėjęs, Mailsas staiga pasisuko ant 
kulno ir pakėlė į viršų galvą. 

— Lipk žemyn, Elizabeta, — pasakė jis įsakmiu balsu. 

Kartą, kai jai buvo trylika metų, ji buvo atsidūrusi 
panašioje situacijoje. Tada ji šoko iš medžio tiesiai ant ją 
persekiojusio šlykštaus tipo, parmetė jį ant žemės ir, kol 
jis iš išgąsčio atsigavo, spėjo pabėgti. Ilgai negalvojusi, ji 
metėsi ant Mailso. 

Bet jis nenukrito. Atvirkščiai, jis tvirtai stovėjo ir stip- 
riai spaudė ją prie savęs: 

— Šitie žmonės galėjo tave nužudyti, - ramiai pasakė 
jis, tarsi nesupratęs, kad mergina norėjo jį partrenkti. — 
Kaip praslinkai pro mano sargybą? 

— Paleisk mane, — pareikalavo ji, stengdamasi ištrūkti, 
bet jis be didelių pastangų laikė ją prispaudėęs. 

— Kodėl nepaklausei manęs, kai liepiau palaukti? 

Šis idioriškas klausimas taip ją apstulbino, kad ji net 
nustojo priešintis. 

— Argi aš būčiau laukusi nors vieno iš tų banditų, jei 
jie būtų įsakę man jų laukti? O koks gi skirtumas tarp 
jūsų ir tarp jų? 

Jo akys žaibavo iš pykčio. 

— Kaip tu drįsti, Elizabeta! Ką, tu nori pasakyti, kad 
aš esu panašus į šias padugnes? Ar aš esu tave kuo nors 
nuskriaudęs? 

— Tai tu vis dėlto suradai ją? — pasigirdo džiaugsmu 
netveriantis sero Gajaus balsas. — Aš — seras Gajus Linak- 
ras, mieloji ledi. 

Tvirtai įsirėmusi rankomis Mailsui į pečius, Elizabeta 
linktelėjo serui Gajui. 

- Arjūs nustosit mane kankinęs? - šiurkščiai paklausė 
ji Mailso. 

Jis taip staigiai paleido rankas, kad ji vos nenukrito. 
Išbadėjusiam organizmui buvo per sunku išsilaikyti prieš 
tokį staigų padėties pakeitimą. Merginos akys aptemo ir, 
uždėjusi vieną ranką ant kaktos, ji ištiesė kitą, ieškodama 
už ko nusitverti. 

Šį kartą ją pagavo seras Gajus ir tvirtai laikė. 

— Nelieskit manęs, — sušnibždėjo ji, žiūrėdama į jį 
lyg pro miglą. 

Perimdamas ją iš sero Gajaus, Mailsas tarė: 

— Ne vien tik mane ji atstumia. 

Kai Elizabeta atmerkė akis, Mailsas metė į ją piktą 
žvilgsnį. 

— Kiek laiko tu nevalgiusi? 

— Dar ne tiek ilgai, kad džiaugčiausi jus sutikusi, — 
šiurkščiai atkirto ji. 

Šie žodžiai pralinksmino Mailsą, ir jis leido sau gar- 
siai nusikvatoti. Elizabeta dar net nespėjo sureaguoti į tą 
jo juoką, kai jis pasilenkė prie jos ir garsiai pabučiavo ją 
į lūpas. 

— Tu nepakartojama, Elizabeta. 

Ji taip stipriai ėmė valytis ranka lūpas, kad, atrodė, 
greitai nutrins jas iki kraujo. 

— Paleiskite mane ant žemės. Aš puikiai galiu eiti pati. 

— Ir dar kartą leisti tau pabėgti? Ne jau. Nuo dabar aš 
laikysiu tave pririšęs. 

Mailsas pasisodino Elizabetą prieš save ant arklio ir 
drauge su ja pasuko atgal į stovyklą. 

Atvykus į stovyklą Elizabeta nustebo pamačiusi, kad 
palapinė jau sulanksryta, ant mulų sukrauta manta ir pasi- 
ruošta išvykti. Ji norėjo paklausti, kur jis rengiasi ją gaben- 
ti, bet nusprendė tylėti ir ramiai sėdėjo balne, stengdamasi 
kiek įmanydama neprisiliesti prie Mailso. 

Jis atsiskyrė nuo jo laukusių vyrų ir, pralenkdamas serą 
Gajų, pasuko arklį į mišką. Miške buvo padengtas stalas 
su keliais garuojančiais patiekalais. Aplinkui slankiojo ne- 
didukas senas žmogelis, kuris, Mailsui davus ženklą, tuoj 
pat pasišalino. 

Lipdamas nuo arklio, Mailsas ištiesė Elizabetai rankas. 
Bet pastaroji nekreipė į jį jokio dėmesio ir be jo pagalbos 
nušoko ant žemės. Šį kartą ji elgėsi labai atsargiai, dar kartą 
nenorėdama pasirodyti juokingai ir pradėti alpti. 

— Mano virėjas paruošė mums pusryčius, — pasakė jis 
imdamas ją už rankos ir vesdamas prie stalo. 

Elizabeta kaip įgelta atšoko nuo jo prisilietimo ir pa- 
žiūrėjo į maistą. 

Ant storo ryžių sluoksnio grietinės padaže garavo ne- 
didukės keptos kurapkos. Į dideles plokščias lėkštes buvo 
sudėtos gyvos austrės. Čia pat buvo kietai virti pjaustyti 
kiaušiniai, apipilti šafrano padažu, plonai supjaustytas sū- 
dytas kumpis, ikrai ant iš abiejų pusių pakepintos duonos, 
kažkokia plokščia žuvis, įdaryta svogūnais ir riešutais, kon- 
servuotos kriaušės, vaisiniai pyragaičiai su kremu, juodųjų 


serbentų pyragas. 

Visa tai apžiūrėjusi, mergina su nuostaba pareiškė: 

— Jūs gerai keliaujate. 

Mailsas sugriebė ją už rankos ir apsuko aplinkui. Eli- 
zabeta vėl pasijuto kaip apsvaigusi ir vos spėjo nusitverti 
už greta jos stovinčios kėdės atlošo. 

— Šis maistas paruoštas tau, — pasakė jis, padėdamas 
jai atsisėsti. — Aš neleisiu ilgiau marint savęs badu. 

— Ir ką jūs darysite? — nuvargusiu balsu paklausė ji. — 
Dėsite karštas anglis po mano kojų padais? O gal turite tik 
jums vienam žinomus būdus, kad priverstumėte moteris 
daryti tai, ko jūs norite. 

Mailsas susiraukė, jo antakiai vėl susiliejo į vieną. Jis 
suėmė ją už pečių ir pastatė priešais save. 

— Taip, aš iš tikrųjų turiu savus bausmės būdus. 

Elizabeta dar niekados nebuvo mačiusi tokio jo 
žvilgsnio — pilko atspalvio akyse kažkur už pilkos spalvos 
žybčiojo nedidelės mėlynos ugnelės. Jis pasilenkė ir pri- 
spaudė lūpas prie jos kaklo. Nors ir suakmenėjusi, ji vis 
dėlto stengėsi nustumti jį nuo savęs. 

— Tu turbūt net neįsivaizduoji, kokia esi gundanti, 
Elizabeta? — sumurmėjo jis jai į kaklą. 

Ji juto, kaip karštos jaunuolio lūpos lengvai liesdamos 
odą, nejučia kilo kaklu į viršų. Tuo tarpu dešiniąja ranka 
jis švelniai glostė pro suplėšytą suknelę išlindusį jos nuogą 
petį. Jo ranka lėtai slinko po suknele į vidų, glamonėdama 
krūtinės viršų. Pagaliau jis lengvai palietė dantimis jos 
ausies spenelį. 

— Aš būčiau laimingas, jei galėčiau suartėti su tavimi, 


Elizabeta, — sušnabždėjo jis tokiu tyliu balsu, kad merginai 

pasirodė, jog ji labiau jaučia jį, negu girdi. - Aš norėčiau 
ištirpyti tą tavo išorišką šaltumą ir liesti bei glamonėti 
kiekvieną tavo kūno raumenį. Aš norėčiau žiūrėti į tave 
ir matyti į save nukreiptą aistringą tavo žvilgsnį. Aš geis- 
čiau jausti tave. 

Visą tą laiką Elizabeta stovėjo visiškai rami ir, kaip 
visados, nieko jam nejautė. Tiesą sakant, jis Aebuvo jai 
atgrasus, ir jo kvėpavimas nebuvo jai šlykštus ir įžeidžia- 
mas, bet ji nejuto, kad jos gyslose pradeda virti kraujas, 
kaip apie tai mėgdavo kikendamos kalbėti jos vienuolyno 
draugės. 

— Jei aš prisieksiu jums, kad valgysiu, jūs liausitės? — 
šaltai paklausė ji. 

Mailsas atšoko nuo jos ir įdėmiai pasižiūrėjo jai į veidą. 
Elizabeta buvo pasiruošusi naujam puolimui. Visi vyrai, 
kurie, apimti aistros, jai meilindavosi, po to, kai būdavo 
atstumti, išvadindavo ją pačiais bjauriausiais vardais. 

Tuo tarpu Mailsas tik ramiai nusišypsojo, dar kartą 
švelniai paglostė jos skruostą, ir pasiūlė savo ranką, norė- 
damas palydėti ją prie stalo. Nekreipdama į šį jo siūlymą 
dėmesio, ji priėjo prie stalo pati, stengdamasi, kad jis ne- 
pamatytų jos sumišimo. 

Jis aptarnavo ją pats, parinkdamas skaniausius kąsne- 
lius ir dėdamas juos į jos puošnią sidabrinę lėkštę. Kai ji 
prarijo pirmąjį kąsnį, Mailsas nusišypsojo. 

— Dabar jau jūs galite sveikinti save su pergale, priver- 
tęs mane nutraukti badavimą, - tarė ji. - Mano brolis bus 
jums dėkingas, kad grąžinsite mane sveiką ir pamaitintą. 

— Aš dar negrąžinsiu tavęs, — švelniai atsakė jaunuolis. 

Elizabeta pasistengė neparodyti jam, kaip ji nusiminė, 
ir ramiai valgė toliau. 

— Rodžeris sutiks su tokia išpirka, kokios tik jūs pa- 
reikalausit. 

— Aš neimsiu jokių pinigų iš savo sesers žudiko, - at- 
sakė Mailsas pro sukąstus dantis. 

Ji numetė kurapkos šlaunelę, kurią pradėjo valgyti, 
ant lėkštės. 

- Jūs jau man minėjote apie tai anksčiau, bet aš nieko 
nežinau apie jūsų seserį. 

Mailsas atsisuko į ją. Dabar jo akys buvo plieno 
spalvos. 

— Rodžeris Čatvortas bandė jėga paimti moterį, kurią 
turėjo vesti mano brolis Stivenas. Ir kai Stivenas ryžosi ko- 
voti dėl savo sužadėtinės, tavo brolis puolė jį iš nugaros. 

— Ne! - sušuko Elizabeta ir atsistojo. 

— Stivenas nugalėjo Čarvorrą, bet nenorėjo jo nužu- 
dyti. Atsimokėdamas Čatvortas pagrobė mano seserį, o 
vėliau ir Stiveno nuotaką. Mano seserį jis išprievartavo, 
ir ji, apimta siaubo, iššoko pro langą. 

— Ne! Ne! Ne! - šaukė Elizabeta ir užsikimšo ranko- 
mis ausis. 

Mailsas atsistojo, suėmė jos rankas ir prisitraukė ją 
prie savęs. 

— Tavo brolis Brajanas mylėjo mano seserį ir, kai ji 
nusižudė, jis paleido mano būsimą brolienę ir grąžino 
sesers kūną mums. 

— Jūs — melagis. Jūs — velnias. Paleiskite mane. 

Mailsas prisitraukė ją arčiau ir lengvai prilaikė ran- 
komis. 


AKSOMINIS ANGELAS 4] 


— Nemalonu girdėti, kad žmogus, kurį myli, padarė 
tiek daug blogo. 

Elizabeta turėjo nemažą patirtį, kaip ištrūkti iš vyrų, 
tuo tarpu Mailsas neturėjo jokios, nes nebuvo įpratęs, kad 
moterys priešintųsi jam. Ji greitai krito ant kelių tarp jo 
kojų, ir jis tuoj pat ją paleido. 

— Kad tave kur devyni, Elizabeta — prašvokštė jis, 
atsirėmęs į stalą. | 

— Kad tave kur, Montgomeri, — atšovė ji, sugriebė ąsotį 
vyno ir, dar prieš pasileisdama bėgti, sviedė jį savo priešui 
į galvą. 

Jis staiga pasilenkė, kad išvengtų smūgio, ir tuo pačiu 
judesiu pagavo jos ranką. 

— Tu nepabėgsi nuo manęs, - pasakė jis traukdamas ją 
į save. -— Aš turiu įrodyti, kad Montgomeriai nekalti dėl tų 
tarpusavio vaidų, nors ir turėčiau žūti tai įrodinėdamas. 

— Mintis apie jūsų mirtį yra vienintelė maloni emocija, 
kurią man teko patirti per šias dienas. 

Mailsas trumpam užsimerkė tarsi tyliai maldaudamas 
pagalbos. Bet tuoj pat susivaldė ir ramiai atsisuko į ją. 

— Dabar, jei tu baigsi valgyti, mes turėsime joti toliau. 
Vyksime į Škotiją. 

— Į..! - pradėjo ji, bet jis uždengė jos lūpas savo pirš- 
tais. 

— Taip, mano angele! — jo balso tonas buvo sarkas- 
tiškas. - Mes nuvyksime pas mano brolį ir jo žmoną. Aš 
noriu, kad susipažintum su mano šeima. 

— Aš žinau daugiau negu reikia apie jūsų šeimą. 


Jie... 

Šį kartą Mailsas pabučiavo ją ir, nors ji ir nesureagavo 
į šį jo bučinį, bet vis dėlto nusisuko ir ilgokai tylėjo. 

Kelias buvo be galo ilgas. Jie jojo lėtu tvirtu žingsniu, 
o paskui juos sunkiai traukė savo naštą daugybė mulų, 
gabenančių baldus, drabužius, maistą, šarvus ir ginklus. 

Elizabetai buvo paskirtas atskiras arklys, bet prie 
balno buvo pririšta virvė, pritvirtinta prie Mailso arklio. 
Du kartus jaunuolis mėgino užmegzti pokalbį, tačiau be- 
laisvė atsisakė su juo kalbėti. Ji niekaip negalėjo pamiršti, 
ką jai apie brolį pasakė Mailsas, ir visą laiką galvojo tik 
apie tai. 

Per pastaruosius dvejus metus vienintelis jos ryšys su 
šeima buvo brolio Rodžerio laiškai ir iš klajojančių muzi- 
kantų atsitiktinai nugirstos paskalų nuotrupos. Žinoma, 
muzikantai žinojo, kad ji yra Čatvort, ir todėl mažai ką 
jai papasakodavo apie jos šeimą. 

Bet apie plačią Montgomerių šeimą jai teko daug 
girdėti. Apie juos buvo sukurta daug dainų ir sklido 
nemažai paskalų. Vyriausias brolis Geivinas suviliojo 
ir apgavo gražuolę Alisą Veilans, kuri vėliau buvo prie- 
varta ištekinta už Elizabetos brolio Edmundo. Elizabeta 
maldavo Rodžerio sukliudyti toms vedyboms, teigdama, 
kad vargšė moteris nenusipelnė tokios baudos, kad būtų 
sujungta su tuo klastingu perėjūnu. Rodžeris atsakė jai, 
kad jis nepajėgus išardyti tų jungtuvių. Tuoj po to, vos už 
kelių mėnesių, Geivinas Montgomeris vedė nepaprastai 
turtingą įpėdinę Rivedun. Po Edmundo nužudymo pa- 
vydžioji turtų paveldėtoja išpylė ant vargšės Alisos veido 
verdantį aliejų. Elizabeta nedelsdama parašė iš vienuolyno 

Rodžeriui laišką, maldaudama pasirūpinti brolio našle, ir 
Rodžeris tuoj pat sutiko. 

Nepraėjus nė metams, Rodžeris pranešė jai, kad Ško- 
tijos paveldėtoja Bronvina Makaran maldaute maldavo, 
jog jai būtų leista ištekėti už Rodžerio, bet Stivenas Mont- 
gomeris privertė vargšę moterį tapti jo nuotaka. Rodžeris 
iškvietė Stiveną į dvikovą, stengdamasis apginti vargšelę 
Makaran, bet kovos metu Stivenas taip gudriai suveikė, 
ir įtikino visus, kad Rodžeris puolė jį iš nugaros. Ir tik dėl 
to Rodžeris pateko į nemalonę. 

Ji nežinojo, dėl ko Brajanas išvyko iš namų. Rodžeris 
niekados jai to nepasakojo. Bet ji buvo įsitikinusi, kad tai 
susiję su Montgomeriais. Brajanas buvo labai jautrus ir 
švelnus. Galbūt jis negalėjo daugiau pakęsti visų tų baisy- 
bių, kurias teko jo šeimai patirti per tuos Montgomerius. 
Bet kad ir kaip ten būrų, ji netikėjo, kad Brajanas buvo 
priverstas išvykti dėl to, ką ji išgirdo šiandien. Ji abejojo, ar 
Rodžeris iš viso žinojo, kad Montgomeriai turėjo seserį. 

Per visą ilgą kelionę ją nepaliaujamai kankino įvairios 
mintys. Be to, visą laiką ji nesėkmingai stengėsi pakišti po 
gilia iškirpte sudraskytą suknios kraštą. Ir kai Mailsas su- 
stabdė procesiją, ji tik tada pastebėjo, kad pradėjo temti. 

Prieš juos buvo sena smuklė, pastatyta pusiau iš rąs- 
tų, bet dar labai turtingai atrodanti. Savininkas stovėjo 
lauke ir plačiai šypsodamasis maloniai sveikino svečius 
ir kvietė į vidų. 

Mailsas atsistojo šalia merginos. 

— Elizabeta, — tarė jis, tiesdamas į ją rankas, - neap- 
sunkink savęs, atsisakydama mano pagalbos. 

Spindinčiomis akimis jis stebėjo jos ištiestą koją. 

Elizabeta, šiek tiek pagalvojusi, leido jam padėti nu- 
lipti nuo arklio, bet, atsidūrusi ant žemės, tuoj pat atšoko 
nuo jo. Du jo svitos vyrai įėjo į smuklę pirmieji. Tuo tarpu 
Mailsas sugriebė Elizabetos ranką. 

— Aš turiu tau šį tą, — priėjęs labai arti, tarė jis. 

Jis meiliai padavė savo belaisvei labai gražaus ir sudėtin- 
go darbo auksinę sagę. Tai buvo pelikanas, kuris, įkišęs sna- 
pą po ištiestu sparnu, stovėjo ant ilgos deimantų juostos. 

Elizabeta net nemirktelėjusi atsakė: 

— Man nereikia jos. 

Mailsas įnirto ir, piktai pažiūrėjęs į ją, susegė ant peties 
sudraskytą suknelę. 

— Eime vidun, Elizabeta, - įsakmiai paliepė jis. 

Smuklininkas, matyt, jau jų laukė, nes viduj išsijuosę 
plušo žmonės. Kol Mailsas tarėsi su seru Gajumi, Eliza- 
beta stovėjo nuošalėje. Smulkininkas, regis, tik laukė jų 
komandos. 

Jie įėjo į didelį kambarį, kuriame buvo sustatyti stalai 
ir kėdės. Vienoje pusėje kūrenosi didelis židinys. Dabar 
pirmą kartą Elizabeta apžiūrėjo Mailso vyrus. Jų buvo 
lygiai tuzinas, ir neatrodė, kad jie būtų turėję daug vargo. 
Dabar jie vaikščiojo po smuklę atidarinėdami duris ir ty- 
liai tikrino, ar nėra kokio nors pavojaus. Ar Montgomeris 
turėjo tiek daug priešų, kad reikėjo taip bijoti — ar tai buvo 
tiesiog paprasčiausias atsargumas? 

Prieš Mailsą lankstėsi graži jauna mergina, ir jis jai šiek 
tiek šyptelėjo. Elizabeta pastebėjo, kaip mergina paraudo 
ir ėmė gražintis, kai Mailsas atkreipė į ją dėmesį. 

— Taip, mano pone, - pasakė ji, šypsodamasi ir tūp- 
čiodama aplinkui. - Aš tikiuosi, kad jums patiks maistas, 
kurį aš pagaminau. 

— Esu įsitikinęs, - pasakė Mailsas taip užtikrintai, kad 
atrodė, jog jis jau mėgaujasi tuo maistu. 

— Ar tu alkana, Elizabeta? — atsisukęs į ją, paklausė 
Mailsas. 

— Gi ne dėl to jums taip pagerėjo nuotaika, — atsakė 
ji, galvos mostu rodydama į merginos pusę. 

— O, kaip aš norėčiau, kad šie žodžiai būtų ištarti 
iš pavydo. Bet aš turiu kantrybės, — šypsodamasis baigė 
jis, ir nelaukdamas atsakymo, šiek tiek stumtelėjo ją prie 
stalo. 

Jie abu drauge atsisėdo prie mažo staliuko, atskirai nuo 
vyrų, bet tame pačiame kambaryje. Ant stalo buvo nešamas 
vienas patiekalas po kito, bet Elizabeta beveik nevalgė. 

— Nepanašu, kad turėtum gerą apetitą, — pastebėjo 
Mailsas. 

— Jei jūs būtumėte kalinys, ar labai rytumėte savo 
grobiko maistą? 

— Aš tiesiog nepraleisčiau geros progos kaip nors padėti 
savo grobikui greičiau numirti, — išdidžiai atsakė jis. 

Elizabeta tylėdama pasižiūrėjo į jį, bet atrodė, kad 
jaunuoliui dabar rūpi tik jo valgis. 

Jau beveik bebaigiant tylomis valgyti, Mailsas sučiupo 
vienos patarnaujančios merginos ranką. Mergina atnešė 
ant stalo šviežiai pagamintą lašišą. Elizabetą labai nu- 
stebino toks jo elgesys, tačiau netrukus ji pastebėjo, kad 
mergaitės ranka labai subraižyta ir žaizdota. 

— Kur tu taip susižalojai? — švelniai paklausė Mailsas. 

— Avietės sudraskė, milorde, — išsigandusi atsakė ji. 
Bet nebuvo galima nepastebėti, kad mergaitė nudžiugo, 
jog Mailsas atkreipė į ją dėmesį. 

— Šeimininke! - sušuko Mailsas. — Atkreipkite dėmesį, 
kad merginos rankomis reikia susirūpinti. Ji negali kišti 
jų į vandenį iki užgis. 

— Bet mano pone! — užprotestavo vyriškis. — Ji yra 
tiktai indų plovėja. Ir patarnauja šiandien tik todėl, kad 
mano nuolatinė darbininkė susirgo raupais. 

"Tuo metu nuo tarnų stalo lėtai atsikėlė seras Gajus. 
Šeimininkui užteko tik pamatyti šį milžiną ir jis iš karto 
žengė žingsnį atgal. 

— Einam, mergaite, — piktai suburbėjo šeimininkas. 

— Ačiū... labai ačiū, pone, - pralemeno ji ir, prieš iš- 
eidama iš kambario, padarė didelį reveransą. 

Elizabeta atsipjovė gabalėlį prancūziško sūrio ir pa- 
klausė: 

— Ar seras Gajus atėjo jums į pagalbą, kad apgintų 
mergaitę, ar jo pareiga ginti jus? 

Mailsas pažvelgė į ją labai nustebęs, bet tuoj pra- 
linksmėjo. 

— Gajus nemėgsta kovoti dėl indų plovėjų. 

— O jūs? 

Jis nusišypsojo ir patraukė pečiais. 

— Aš iš viso nemėgstu kovoti. Aš taikus žmogus. 

— Bergi kovojot su tuo nusipenėjusiu, savimi pasiti- 
kinčiu smuklininku dėl tos vargšės, nieko vertos mergaitės 
sužalotų rankų, — tvirtai pareiškė ji. 


AKSOMINIS ANGELAS 47 


— Aš nemanau, kad ji nieko verta. O dabar, — jis pakeitė 
temą, — tu tikriausiai nuvargusi. Gal norėtum pailsėti? 

Mailso žmonės palinkėjo jai geros nakties, ji linktelėjo 
jiems ir nusekė paskui Mailsą irsmuklininką laiptais į viršų. 
Ten jie įėjo į atskirą kambarį, kuriame buvo viena lova. 

— Ką gi! Jūs laukėte iki dabar, kad priverstumėte mane 
gultis į jūsų lovą, - tarė ji, kai jie liko vieni. - Turbūt pala- 
pinės sienos buvo per plonos, ir girdėtųsi, kaip aš rėkiu. 

— Elizabeta, — tarė jis, imdamas jos ranką. — Aš mie- 
gosiu ant kanapos prie lango, o tu gali gulti į lovą. Aš ne- 
galiu tau leisti likti kambaryje vienai, nes tu dar ko gero 
sugalvosi pabėgti. 

— Sakot, pabėgti. 

— Taip, tai labai panašu į tave —- mėginti pabėgti. O 
dabar ateik čia. Aš noriu pakalbėti su tavimi. 

Jis privedė ją prie kanapos, atsisėdo pats ir pasodino 
ją greta savęs. Kai jos nugara atsirėmė į jo krūtinę, ji pra- 
dėjo protestuoti. 

— Atsipalaiduok, Elizabeta. Aš nuimsiu rankas nuo 
tavo liemens ir neliesiu tavęs, bet neleisiu tau tol atsistoti, 
kol tu neatsipalaiduosi ir nepakalbėsi su manimi. 

— Aš galiu kalbėti sėdėdama cen, toliau nuo jūsų. 

— Ber aš negaliu susilaikyti nepalietęs tavęs, — nuošir- 
džiai prisipažino jis. — Aš visą laiką noriu paglostyti tave, 
numalšinti tavo skausmą. 

— Man nieko neskauda, - atsakė ji, stumdama nuo 
savęs jo rankas. 

Jis buvo didelis, aukštas ir plačių pečių. Jo didelė krū- 
tinė labai tiko atremti į ją nugarą. 

— Bet kažkas tave labai įskaudino, Elizabeta. Ir galbūt 
daugiau, negu tu suvoki. 

— O, taip, dabar suprantu. Kažkas man negerai, nes aš 
nesiseilioju iš laimės, kai jūs esate šalia manęs. 

Tyliai juokdamasis, Mailsas pabučiavo jos kaklą. 

— Galbūt aš to nusipelniau. Laikykis ramiai, nes kitaip 
aš dar kartą tave pabučiuosiu. 

Ji taip staiga nutilo, kad jis net krūptelėjo. 

— Aš noriu, kad tu pasakytum man, kas tau patinka. 
Nei maistas, nei gražios suknelės tavęs nedomina. Žiūrėda- 
ma į auksą ir deimantus, tu net nemirkteli. Vyrai neverti, 
kad į juos žiūrėtum. Tad ar turi kokią nors silpnybę? 

— Ar turiu silpnybę? — susimąsčiusi paklausė ji. 

Jis švelniai glostė jos smilkinius, bet ji nebesipriešino ir 
ėmė po truputį atsipalaiduoti. Per tas dvi be galo įtemptas, 
kupinas pykčio dienas mergaitė visiškai nebeteko jėgų. Gal 
todėl dabar ji ir sėdėjo ramiai ant kanapos tarp dviejų ilgų 
jaunuolio kojų. 

— Ojūs ar turit silpnybių, Montgomeri? 

— Mano silpnybė — moterys, — tarė jis ir daugiau ne- 
begrįžo prie to klausimo. — Papasakok man apie save. 

Atpalaidavusi kaklo raumenis, ji lengvai atsirėmė į 
jaunuolį. Kai niekas jos negrabaliojo, neplėšė drabužių, 
neįžeidinėjo, pasirodė visai malonu būti prilaikomai ir 
saugomai tokių stiprių rankų. 

— Aš gyvenu su savo dviem broliais, abu juos myliu, o jie 
myli mane. Aš toli gražu ne elgeta, ir man tereikia tik užsi- 
minti, kad koks nors brangakmenis ar suknelė man patinka, 
ir mano brolis Rodžeris tuoj pat man viską nuperka. 

— O... Rodžeris, — jis net užsikirto, tardamas tą var- 
dą, — ar jis geras tau? 

— Jis saugo mane, — nusišypsojo ji ir užsimerkė. Mailsas 
masažavo kietus jos sprando raumenis. 

— Rodžeris visada saugojo Brajaną ir mane. 

— Saugojo? Nuo ko gi? 

Ji vos nepasakė, kad nuo Edmundo, bet laiku susigrie- 
bė. Pasižiūrėjusi į jį išplėstomis akimis, ji paaiškino: 

— Nuo vyrų. Vyrams visada patikdavo mano išvaizda, 
bet Rodžeris padėdavo man laikytis atokiau nuo jų. 

Jis laikė suėmęs jos rankas. 

— Tu žinai labai daug būdų vyrams atstumti ir, norėda- 
ma apsisaugoti, įlindai į plieninius šarvus. Iš prigimties tu 
tikriausiai esi aistringa moteris, tai kas gi pražudė tą tavo 
aistrą? Kodėl gi taip atsitiko? Gal dėl to, kad dažnai šalia 
tavęs nebūdavo Rodžerio, kuris galėjo tave apsaugoti? 

Elizabeta neatsakė į jo klausimą ir keikė save už tokį 
staigų pasitikėjimą. Po kiek laiko Mailsas perdėtai sunkiai 
atsiduso ir paleido ją. Ji tuoj pat atšoko nuo jo. 

— Eik miegoti, — tarė jis nuvargusiu balsu, atsistojo ir 
atsuko jai nugarą. 

Elizabeta netikėjo, kad jis išlaikys žodį ir neguls į jos 
lovą. Nusiavusi minkštus odinius batukus, ji su visais dra- 
bužiais įlindo į didelę lovą. 

Mailsas užpūtė vienintelę degančią žvakę ir tarsi šešėlis 
ilgai stovėjo prie lango žiūrėdamas į mėnesieną. 

Negirdėdama jokio garso ir nesuprasdama, ką jis daro, 
Elizabeta tyliai apsivertė ant nugaros ir ėmė stebėti Mail- 
są. Nežinodama, kas jos laukia, ji buvo visa įsitempusi. 

Susitaikiusi su likimu, ji nebyliai stebėjo, kaip jis nusi- 
renginėja, ir kai jis buvo jau nuogas, mergina iš baimės 
nustojo kvėpavusi. Bet Mailsas nuklojo ploną uždangalą 
nuo stovinčios prie lango kanapos ir išsitiesė — tiesą sakant, 
mėgino išsitiesti. Vieną kartą jis net nusikeikė, kai jo koja 
atsimušė į kietą lovos galą. 

Po kelių minučių Elizabeta ėmė suprasti, kad Mailsas 
Montgomeris nevartos prieš ją prievartos. Bet įtarė, kad, 
kai tik ji užmigs, jis tuoj pat puls ją. Todėl, lengvai snūs- 
telėjusi, ji tuoj pat pašokdavo nuo kiekvieno menkiausio 
šlamesio. Kai Mailsas savo siauroje lovoje bandydavo ap- 
siversti, ji iš karto nubusdavo ir vėl trumpam ištempdavo 
ausis. Bet, išgirdusi jo ramų kvėpavimą ir supratusi, kad 
jis miega, mergina vėl atsipalaiduodavo ir užmigdavo - iki 
vėl koks nors naujas garsas prižadindavo ją. 


Mal. 


— Kaip miegojai? — vilkdamasis drabužius paklausė 
Mailsas kitą rytą. Juodos kelnės tvirtai aptempė jo galingas 
kojas, išsiuvinėtas švarkas beveik siekė šlaunis. 

— Aš niekados nemiegu gerai, kai šalia yra mano prie- 
šai, — atšovė ji. 

Tyliai kikendamas, jis atmetė atgal jos rankas, sušu- 
kavo plaukus ir, supynęs kasą, perrišo kasos galą kaspinu. 
Baigęs šį darbą, jaunuolis pabučiavo ją į kaklą. Ji staiga 
atšoko ir ilgai trynė pabučiuotą vietą. 

Pasakęs, kad jiems laikas eiti, jis ištiesė merginai savo 


ranką. 

— Aš žinau, kad tau bus liūdna dabar skirtis su manimi, 
bet mano vyrai jau laukia mūsų žemai. 

Net nepalietusi jo rankos, ji pirma išėjo iš kambario. 
Buvo dar labai anksti, saulė tik ką ėmė kilti už horizonto. 
Jaunuolis paaiškino, kad jie pusryčiaus vėliau, o dabar 
"reikia kelias valandas joti pirmyn. 

Mailsas su Elizabeta trumpam sustojo ant nedidelio 
smuklės prieangio. Seras Gajus ir Mailso riteriai jau laukė 
jų su arkliais, o ant mulų buvo sudėtas visas bagažas. 

— Ar viskas paruošta? — paklausė Mailsas sero Ga- 
jaus. - Ar smuklininkui sumokėjai? 

Seras Gajus dar nespėjo ištarti nė žodžio, kai iš smuk- 
lės išbėgo apdriskusi, maža, gal kokių ketverių metukų 
mergaitė ir pasuko Mailso link. Tačiau, nubėgusi vos kelis 
žingsnius, ji užkliuvo ir nukrito. Mailsas, nieko nelaukda- 
mas, atsiklaupė ir paėmė mergaitę ant rankų. 

Kai vaikas tvirtai įsitvėrė į jį, Mailsas atsistojo ir su- 
šnabždėjo: 

— Neverk, širdele. 

Seras Gajus ir riteriai buvo pripratę prie tokio vaiz- 
do, todėl kantriai ir nuobodžiaudami laukė, kol vaikinas 
nuramins mergytę. Tuo tarpu Elizabetos dabar visiškai 
nedomino Mailsas. Ji galvojo tik apie susižeidusį vaiką. 
Ištiesusi į priekį ranką, ji uždėjo ją ant verkiančios mer- 
gytės galvutės. 

Mergytė pakėlė galvą nuo Mailso peties, pasuko ją į 
šoną ir pro gausiai besiliejančias ašaras pažiūrėjo į Elizabetą. 
Ji dar stipriau pradėjo verkti ir metėsi į Elizabetos glėbį. 

Sunku pasakyti, kas buvo daugiau nustebęs — Mailsas, 


52 JUDE DEVERAUX 


seras Gajus ar Montgomerių riteriai. Mailsas, išpūtęs akis, 
pažiūrėjo į Elizabetą ir, atrodė, kad jo savimeilė užgauta. 

— Neverk, mažyte, - tarė Elizabeta tokiu švelniu balsu, 
kokio iki šiol Mailsas dar nė karto nebuvo girdėjęs. 

— Jei nustosi verkti, seras Gajus leis tau pajoti ant 
savo pečių. 

Mailsas nusikosėjo, kad nuslėptų šypseną, nes po šių 
žodžių jis vos nenuleipo iš juoko. Sero Gajaus milžiniškas 
ūgis ir bjaurus randas ant veido gąsdino žmones, ypač mo- 
teris. Jam dar niekados nebuvo tekę girdėti, kad kas nors 
būtų išdrįsęs pasiūlyti šiam galiūnui pabūti vaiko arkliu. 

— Tu būsi taip aukštai, - supdama mergytę tęsė Eliza- 
beta, — kad galėsi pasiekti ir pačiupti žvaigždę. 

Mergaitė nusišnypštė, nulipo nuo Elizabetos rankų ir 

— Žvaigždę? - suvapėjo ji. 

Elizabeta paglostė drėgną mergytės veidelį. 

— Ir kai tu paimsi žvaigždę, galėsi atiduoti ją serui 
Mailsui, atsidėkodama už tai, kad jis rengiasi nupirkti 
tau naują suknelę. 

Mailso vyrų akys nukrypo į šeimininką. Visiems buvo 
įdomu, kaip jis reaguos į tokią šneką. Bet nė vienas neiš- 
drįso juoktis, kai pamatė, kad jaunuolis pasipiktino. 
Mailsą. Ji nusišypsojo jam, bet, pamačiusi serą Gajų, tuoj 
pat vėl krito į Elizabetos glėbį. 

— Ko tu išsigandai? Nėra ko jo bijoti. Jis labai myli 
vaikučius. Ar ne tiesa, sere Gajau? 


»yo- su 


tariamu žvilgsniu. 

— Jūs teisi, mieloji ledi, aš tikrai be galo myliu vaikus, 
bet jiems nereikia manęs. 

— Mes tuoj įrodysime, jog taip nėra. O dabar, vaiku- 
ti, eik pas serą Gajų, jis užkels tave ant pečių ir padės tau 
parnešti į žemę žvaigždutę. 

Mergytė, truputį padvejojusi, priėjo prie sero Gajaus 
ir apkabino jam kaklą. Jis užsikėlė ją ant pečių. 

— Aš esu pati aukščiausia mergaitė pasaulyje, - suspiegė 
ji, kai seras Gajus atsistojo ir pradėjo eiti. 

— Aš dar niekados nebuvau matęs, kaip tu šypsaisi, 
tarė Mailsas. 

Elizabetos šypsena tuoj pat dingo. 

— Aš atsilyginsiu jums už mergaitės suknelę, kai tik 
vėl būsiu namie, - tarė ji ir nusisuko. 

Mailsas sugriebė jos ranką ir pavedėjo į šalį, kad ne- 
girdėtų vyrai. 

— Vaikas tiktai elgetauja. 

— O? - netikėtai šūktelėjo ji. — O aš galvojau, kad 
galbūt tai vienas iš jūsų vaikų. 

— Mano? - įsiutęs paklausė Mailsas. - Nejaugi tu ma- 
nai, kad aš leisčiau savo vaikui lakstyti taip apdriskusiam 
ir be jokios priežiūros? 

Ji abejingai pažvelgė į jį. 

— O iš kur jūs žinote, kur jūsų visi vaikai? Ar jūs re- 
gistruojate visų nesantuokinių vaikų vardus į knygą? Ir ar 
žinote, kur jie yra? 

Netikėdamas savo ausimis, Mailsas su nuostaba ir gana 
piktai pažiūrėjo į ją ir paklausė: 

— Elizabeta, kaip manai, kiek vaikų aš turiu? 

Ji abejingai patraukė pečiais. 

— Nei aš žinau, nei man rūpi, kiek vargšų pavainikių 
jūs esate paleidęs į pasaulį. 

Jis paėmė jos ranką ir atsuko ją į save. 

— Netgi mano broliai kalba apie daugybę mano vaikų, 
tai ko gi laukti iš pašalinių? Aš turiu tris sūnus: Kristoferį, 
Filipą ir Džeimsą. Ir tikiuosi, kad vieną gražią dieną aš 
turėsiu dar vieną vaiką. Turiu vilties, kad šį kartą tai bus 
mergaitė. 

— Jūs tikitės? — pro dantis prašvokštė mergina. - Jūs 
nekvaršinate sau galvos dėl jų motinų? Jūs pasinaudojate 
moterimis ir išmetate jas kaip nebereikalingą daiktą. O 
kaip su vaikais? Motinos turi auginti juos, pravardžiuo- 
jamus mergos vaikais. Jie visą gyvenimą jausis atstumti, 
nes kažkoks šlykštus vyras kažkada užsinorėjo patenkinti 
savo įgeidžius. 

Jis stipriai suspaudė jos ranką ir piktai pažiūrėjo jai 
į akis. 

— Aš nesinaudoju moterimis, — iškošė jis pro dan- 
tis. - Moterys, kurios padovanojo man vaikus, atėjo pas 
mane savo noru. Ir visi mano vaikai gyvena su manimi. 
Juos prižiūri rūpestingos auklės. 

— Auklės! — atrėžė ji, veltui stengdamasi ištrūkti iš 
jo. - Tai ką, jūs išmetėte vaikų motinas į gatvę? Ar davėte 
joms šiek tiek pinigų kaip kad Bridžitai ir pasiuntėte jas 
po velnių? 

— Bridžitai? — Mailsas įdėmiai stebėjo jos veidą. — Tu 
tikriausiai turi galvoje Bridžitą, kuri yra mano Džeimso 
motina? 

Nelaukdamas atsakymo, jis tęsė toliau. 

— Aš papasakosiu tau tiesą apie Bridžitą. Mano brolis 
Geivinas nusiuntė laišką į Šventosios Kotrynos vienuolyną 
prašydamas rekomenduoti jam kelias tarnaites. Jis norėjo, 
kad merginos būtų gerai išauklėtos, neerzintų jo vyrų ir 
nekeltų vaidų. Vos tik įžengusi į mūsų namus, Bridžita 
tuoj pat ėmė persekioti mane. 

Elizabeta vis dar mėgino ištrūkti iš jo. 

— Jūs meluojate! - sušuko ji. 

Mailsas sučiupo kitą jos ranką. 

— Vieną kartą ji pasakė man, kad ji tiek apie mane 
girdėjo, jog jaučiasi kaip vaikas, kuriam liepta nežaisti su 
ugnimi. O vieną naktį aš radau ją savo lovoje. 

- Ir jūs sutvarkėte ją! 

— Taip, aš mylėjausi su ja tą naktį ir po to dar kelias 
naktis. Kai ji sužinojo, kad turės nuo manęs vaiką, mano 
broliai kaip reikiant apdaužė man šonkaulius. 

— Ir tada jūs metėte ją, o paskui atėmėte iš jos vaiką, 
ar ne taip? 

Jis šiek tiek šyptelėjo. 

— Iš tikrųjų ji metė mane. Aš buvau išvykęs keturiems 
mėnesiams, ir ji įsimylėjo antrąjį Geivino sodininką. Grį- 
žęs aš pakalbėjau su jais, pasakiau jiems, kad norėčiau 
pasiimti vaiką ir kad už tai pakelsiu jį į riterius. Bridžita 
mielai sutiko. 

— Ir kiek pinigų jūs jai davėte? Jūs gi turėjote ką nors 
pasiūlyti, kad nuramintumėte motiną, atsisakančią savo 
vaiko. 


Mailsas, žiūrėdamas tiesiai į akis, paleido jos rankas. 

— Ar tu gerai pažįsti Bridžitą? Jei gerai, turėtum žino- 
ti, kad ji daugiau linkusi į linksmybes, o ne į motinystę. 
Sodininkas, už kurio ji tekėjo, nenorėjo nei Bridžitos, nei 
vaiko ir vėliau paprašė pinigų už tai, ko jis „neteko“. Aš 
jam nedaviau nieko. Džeimsas - mano. 

Mergina truputį patylėjo. 

— O kaip su kitomis jūsų vaikų motinomis? — tyliai 
paklausė ji. 

Jis truputį paėjėjo nuo jos į šalį. 

— Kai buvau dar visiškai vaikas, aš įsimylėjau vieno 
iš Geivino vyrų jaunesniąją seserį. Mes su Margareta tu- 
rėjome dar tik po šešiolika metų, kai gimė Kristoferis. 
Aš būčiau vedęs ją, bet jos brolis išsiuntė seserį. Aš nieko 
nežinojau apie Kitą, kol, praėjus mėnesiui po gimdymo, 
Margareta mirė nuo raupų. 

Jis atsisuko į Elizabetą ir nusišypsojo 

— Filipo motina buvo šokėja, labai egzotiška ypata. Ji 
miegojo su manimi vienoje lovoje dvi, - atsiduso jis, — ly- 
giai dvi savaites. Paskui po devynių mėnesių ji atsiuntė 
man kurjerį su Filipu. Nuo to laiko aš daugiau niekados 
nieko apie ją negirdėjau. 

Elizabetą sudomino visos jo istorijos. 

— O kaip tas naujas vaikas? 

Mailsas panarino galvą. Elizabeta pagalvojo, kad, jei 
tai būtų buvusi moteris, būtinai būtų paraudusi. 

— Bijau, kad su tuo vaiku bus problemų. Jo motina yra 
mano tolima giminaitė. Aš nepasidaviau jai kiek galėjau, 
bet... — Jis patraukė pečiais. — Jos tėvas labai supyko ant 
manęs. Jis sakė, kad jis atsiųs man vaiką, bet... aš nesu 
tuo įsitikinęs. 

Elizabeta su nepasitikėjimu pažiūrėjo į jį ir tik pa- 
purtė galvą. 

— Iš tikrųjų turėtų būti dar ir daugiau vaikų. 

Jos balsas skambėjo sarkastiškai. 

— Nemanau. Visą laiką neišleidžiu iš akių savo moterų 
ir labai stebiu jų vaikus. 

— Labai panašu į tai, tarsi rinktumėt kiaušinius, — iš- 
plėtusi akis, tarė ji. 

Mailsas pasuko galvą į jos pusę ir įdėmiai pažiūrėjo į ją. 

— Pirma keikei mane už tai, kad barstau savo vaikus 
po pasaulį ir palieku juos skursti, o dabar keiki už tai, kad 
rūpinuosi jais. Aš nesilaikau celibato ir neketinu jo laiky- 
tis, bet žiūriu į savo poelgius rimtai ir jaučiuosi atsakingas 
už juos. Aš myliu savo vaikus ir rūpinuosi jais. Norėčiau 
turėti jų penkiasdešimt. 

— Gera pradžia jau yra, — su ironija tarė ji. 

Mailsas tylėjo ir ramiai stebėjo ją, grįžtančią prie vyrų 
ir arklių. Ji atsistojo šiek tiek toliau nuo jų, prie be galo 
prikrautos savo karietos. Mergina buvo visai nepanaši į jo 
brolių žmonas, kurios buvo įpratusios komanduoti ir visai 
nesivaržydamos elgėsi su vyrais, kurie joms tarnavo. Eliza- 
bera Čatvort, būdama tarp vyrų, jautėsi tarsi sukaustyta. 
Vakar vienas jo raitų vyrų netyčia palietė ją. Elizabeta labai 
jautriai į tai sureagavo ir taip įtempė vadeles, kad arklys 
net atsistojo ant užpakalinių kojų. Jai pavyko suvaldyti 
arklį ir nenukristi nuo balno, bet toks jos elgesys nepatiko 
Mailsui. Nė vienos kitos moters ar vyro taip neišgąsdintų 
kito žmogaus prisilietimas. 

Seras Gajus grįžo prie vyrų vienas ir iš karto ėmė aki- 
mis ieškoti Mailso. Pamatęs jį, iš karto pasuko prie jo. 

— Jau vėlu.Reikėtų joti. - Kiek parylėjęs, jis tęsė to- 
liau. —- O galbūt tu apsigalvojai ir grąžinsi ją broliams. 

Mailsas stebėjo Elizabetą, kuri šiuo metu šnekėjosi 
su mažos, neseniai nukritusios mergaitės motina. Jis atsi- 
suko į Gajų. 

— Noriu, kad tu nusiųstum porą vyrų į mano šiaurinį 
dvarą. Tegu jie pristato man Kitą. 

— Tavo sūnų? - pasiteiravo seras Gajus. 

— Taip, mano sūnų. Kartu tegu vyksta ir jo auklė. Ne! 
Tegu atgabena jį vieną, tik su labai gera apsauga. Ledi 
Elizabeta bus jo auklė. 

— Ar gerai pagalvojai, ką darai? — paklausė seras Gajus. 

— Ledi Elizabeta labai myli vaikus, aš pasidalysiu su 
ja vienu iš savųjų. Jei negaliu užkariauti jos širdies įprastu 
būdu, pasistengsiu rasti kitą būdą. 

— O ką darysi su ta moterimi, jei tau pavyks ją pri- 
jaukinti? Kažkada, mano vaikystėje, buvo toks laukinis 
katinas, kuris buvo užvaldęs visą plotą aplink pašiūrę, 
kurioje gyveno. Kai kas nors eidavo pro jo teritoriją, jis 
draskydavosi ir kandžiodavosi. Nutariau prijaukinti jį. Aš 
kantriai dirbau kelias ilgas savaites, kol pavyko įgyti kati- 
no pasitikėjimą. Ir buvau laimingas, kai jis pradėjo ėsti iš 
mano rankų. Bet vėliau katinas pradėjo visur paskui mane 
sekioti. Aš nuolat tūpčiojau apie jį, o po to tas jo prisiriši- 
mas pasidarė man be galo nemalonus. Po kelių mėnesių aš 
ėmiau jį spardyti, nekęsti jo už tai, kad jis buvo jau nebe 
laukinis. Iš pradžių aš mylėjau jį, bet tada jis buvo kitoks 
katinas, nepanašus į visus kitus. 

Mailsas ir toliau atidžiai žiūrėjo į Elizabetą. 

— Galbūt tai ir yra persekiojimas, — pasakė jis ty- 
liai. — Bet, matyt, esu panašus į savo brolį Reiną, kuris 
nepakenčia neteisybės. Ir dabar galiu pasakyti tik viena, 
kad Elizabeta Čarvort mane sužavėjo. Aš, žinoma, noriu, 
kad ji valgytų iš mano rankos, bet galbūt, kai ji tai padarys, 
ji ims manęs nekęsti, nes tada aš jau būsiu jos vergas. 

Jaunuolis atsigręžė į serą Gajų. 

— Elizabetai patiks Kitas, ir mano sūnui tikrai pavyks, 
jei jis susipažins su ja. O aš noriu, kad mano sūnui būtų 
gerai. Nusiųsk vyrus. 

Seras Gajus linktelėjo ir paliko Mailsą vieną. 

Po kelių minučių jie jau sėdėjo ant arklių, pasirengę 
išvykti. Mailsas nesistengė kalbinti Elizabetos. Jis tylėda- 
mas jojo greta jos. Vidurdienį mergina pasirodė jam labai 
nuvargusi, ir jis jau buvo beveik beapsisprendžiąs grąžinti 
ją broliui. 

Bet po pusvalandžio ji staiga atgijo. Tuo metu, kai 
Mailsas ėmė jos gailėtis, gražuolė iš paskutiniųjų stengėsi 
atrišti virvę, kuria buvo jos arklys pririštas prie Mailso ar- 
klio. Atrišusi jas, ji spyrė savo arkliui į šoną, o dviem prie- 
kyje jojusiems ristūnams taip pliaukštelėjo išlaisvintomis 
vadelėmis, kad jie atsistojo piestu. Tas kelias sekundes, kol 
arkliai stovėjo ant užpakalinių kojų tarsi siena atitverdami 
ją nuo Mailso, ji išnaudojo sprukti. Kol Mailsas sugebėjo 
apsukti savo žmones ir pradėti ją vytis, ji spėjo išvažinėtu, 
piktžolėmis apaugusiu keliu nušuoliuoti pusę mylios. 

— Aš pasivysiu ir susigrąžinsiu ją! — rėkė jis per petį 
serui Gajui. 

Mailsas žinojo, kad Elizabetos arklys nepasižymi greitu 

žingsniu, bet ji nėrėsi iš kailio, kad kaip nors paspartintų 
jį. Jaunuolis taip priartėjo prie jos, kad buvo beveik be- 
pagaunąs, bet tuo metu išsilaisvino jo balno paspręstė, ir 
jis nusviro į vieną pusę. 

— Pasiutus mergiotė, — žioptelėjo jis, gerai žinodamas, 
kas išlaisvino jo balną, bet drauge ir nusišypsojo, žavėda- 
masis jos išradingumu. 

Ber Elizabeta Čatvort buvo nepratusi prie vyrų, kurie 
augo su trim vyresniais broliais. O Mailsas buvo įpratęs 
prie tokių pokštų, kaip atsegamos balno pavaržos, ir ži- 
nojo, kaip reikia elgtis tokiais atvejais. Jis meistriškai per- 
simetė į priekį ir atsisėdo ant arklio sprando. Nusviręs į 
šoną balnas liko užpakalyje. 

Vaikinas buvo priverstas sumažinti greitį, nes arklys 
mėgino pasipriešinti tokiam raitelio padėties pakeitimui, 
bet jaunuolis greitai suvaldė gyvulį. 

Elizabeta nustebo pamačiusi, kad Mailsas jau beveik 
lipa jai ant kulnų ir, kadangi šitas primityvus kelias kažkur 
dingo, ji pasuko savo žirgą į javų lauką. 

Sugriebęs bėglę už liemens, jis ir pagavo ją javų lau- 
ke. Ji smarkiai priešinosi, ir todėl, negalėdamas įsispirti 
į balnakilpes, Mailsas pradėjo kristi. Net ir krisdamas jis 
tvirtai tebelaikė apglėbęs merginos liemenį. 

Nukrito jie abu. Tačiau Mailsas, norėdamas apsaugoti 
Elizabetą nuo bėgančio arklio kanopos smūgio, uždėjo 
ranką jai ant nugaros, išsilenkė ir stipriai susitrenkė. Ar- 
kliai, nušuoliavę kelis žingsnius į priekį, sustojo. 

— Paleisk mane, - vos atgavusi kvapą ir dar vis tebeuž- 
kritusi ant Mailso, pareikalavo Elizabeta. 

Jis tvirtai laikė prispaudęs ją prie savęs. 

— Kada tu atsegei mano pavaržas? — paklausė jis. 

Kadangi Elizabeta tylėjo, vaikinas taip ją papurtė, kad 
net jos šonkauliai subraškėjo. 

— Per pietus, - suburbėjo ji. 

Jis uždėjo ranką jai ant pakaušio ir prispaudė ją prie 
savo peties. 

— Elizabeta, tu labai gudri. Kaip tau pavyko praslinkti 
pro mano vyrus, kaip tau pasisekė atsegti pavaržas, kad 
aš nepastebėčiau. 

Jo kaklas buvo prakaituotas, o širdis daužėsi ir juto 
jos širdies tvinksnius. Nors manevras ir nepavyko - ne- 
pasisekė pabėgti, Elizabeta džiaugėsi savo sumanymu, ir 
dėl to net jos nuovargis praėjo. 

— Tu leidai man gerai pritaikyti savo patirtį, — links- 
mai pasakė jis. — Jei mano broliai būtų neleidę sau tokių 
pramogų, kaip paleisti mane su atsegtomis pavaržomis, 
aš nežinočiau, kaip turiu elgtis. Žinoma, jie būdavo labai 
atsargūs tokiais atvejais ir leisdavo sau krėsti tokius pokš- 
tus tik tada, kai aš sėdėdavau ant lėto žirgo, kad neužsi- 
muščiau. — Jis pasižiūrėjo jai į veidą. - Ar būtum labai 
laiminga pamačiusi, kad nusisukau sprandą? 

— Taip, labai, — pasakė ji šypsodamasi ir beveik susi- 
rėmusi su juo nosimis. 

Mailsas, išgirdęs tai, nusijuokė ir skubiai ją pabučiavo. 
Po to jis atstūmė ją ir atsistojo. Mergina atžagaria ranka 
taip perbraukė jam per veidą, kad jis net susiraukė. 

— Eime, čia netoliese yra smuklė, joje mes ir apsisto- 
sime nakčiai, — tarė jis. 

Šį kartą jis nepadėjo jai atsistoti. 

Kai jie grįžo pas vyrus, seras Gajus su susižavėjimu 
pažvelgė į merginą. Ji suprato, kad nuo šiol jis bus daug 
budresnis. Ir ji nebeturės daugiau progos iškrėsti tiems 
vyrams kokių pokštų. 

Užlipusi ant arklio, Elizabeta pastebėjo, kad Mailso 
dilbis sužeistas ir kraujuoja. Ji žinojo, kad tai įvyko tada, 
kai jis uždėjo ant jos ranką, siekdamas apsaugoti nuo ar- 
klio kanopos. Seras Gajus apžiūrėjo žaizdą ir aprišo ranką. 
Tuo metu Elizabeta sėdo ant arklio ir tyliai stebėjo juos. 
Jai buvo labai keista, kad vienas iš Montgomerių vyrų 
norėjo apsaugoti ją nuo susižalojimo. 

Mailsas žiūrėjo į ją be žodžių. Pagaliau jis prabilo. 

— Jei tu nusišypsosi, Elizabeta, žaizda užgis greičiau. 

— Aš bijau, kad ta šypsena neužnuodytų jūsų kraujo 
ir po to jūs galite netekti rankos, — atšovė ji ir nuvarė 
arklį pirmyn. 

Iki pat smuklės daugiau jie neištarė nė žodžio. Čia, 
Mailso nurodymu, kažkas jau buvo atvykęs anksčiau, kad 
pasiruoštų juos sutikti. Šį kartą Mailsui ir Elizabetai buvo 
duotas atskiras valgomasis. 

— Papasakok man daugiau apie savo šeimą, — papra- 
šė jis. 

— Ne, - siekdama sraigių česnakų padaže, nesivaržy- 
dama atsakė ji. 

— Tada aš tau papasakosiu apie savo. Aš turiu tris vy- 
resnius brolius ir... 

— Aš žinau apie juos. Jūs ir jūsų broliai liūdnai pa- 
garsėjote. 


AKSOMINIS ANGELAS 63 


v0- se 


— Papasakok man, ką tu apie mus girdėjai? 

— Su malonumu, - atsakė ji, kąsdama pyragaitį su 
jautienos ir vištienos įdaru. - Jūsų brolis Geivinas yra vy- 
riausias. Jis norėjo vesti Alisą Veilans, bet kai ji atsisakė už 
jo tekėti, jis vedė turtingąją Džuditą Rivedun. Jūsų broliui 
ir jo žmonai pavyko sužaloti Alisą — dabartinę Čatvort - ir 
nuo tada ji yra kuoktelėjusi. 

— Ar tu pažįsti savo svainę? 

Elizabeta tyrinėjo lėkštėje esantį maistą. 

- Ji anksčiau tokia nebuvo kaip dabar. 

— Ši kalė tikra paleistuvė. Ji atsisakė mano brolio. 
Dabar papasakok man apie Stiveną. 

— Jis nugalėjo mano brolį, kuris norėjo vesti jo su- 
žadėtinę. 

— O Reinas? 

— Apie jį aš žinau labai mažai, tik tą, kad jis nuosta- 
bus karys. 

Mailsas pažvelgė į ją degančiomis akimis. 

— Kai tavo brolis išprievartavo mano seserį ir Merė 
nusižudė, Reinas su keliais riteriais pradėjo kovą su tavo 
broliu Rodžeriu. Karalius paskelbė Reiną išdaviku, ir da- 
bar mano brolis gyvena miške su nusikaltėlių gauja. — Jis 
trumpam nutilo. - O ką tu žinai apie mane? 

— Jūs — paleistuvis ir jaunų mergaičių gundytojas. 

— Ir džiaugiuosi, kad aš, kaip vyras, taip gerai vertina- 
mas. Dabar išklausyk tiesą apie mano šeimą. Kai Geivinui 
suėjo vos šešiolika metų, jam teko sunki dalia — išauginti 
bei išauklėti tris brolius ir tvarkyti visus dvaro reikalus. 

Jis visiškai neturėjo laiko domėtis moterimis. Jis įsimylėjo 
Alisą Veilans ir prašė jos tekėti už jo, bet ji atsisakė. Tada jis 
vedė Džuditą Rivedun ir, tik praslinkus kiek laiko, supra- 
to, kad jis iš tiesų ją myli. Alisa mėgino apipilti Džuditos 
veidą karštu aliejumi, bet jai pačiai teko tą iškentėti. 

— Jūs visą laiką meluojate, — nutraukė jį Elizabeta. 

— Ne, aš nemeluoju. Stivenas yra mūsų šeimos taik- 
darys. Jis ir Geivinas yra labai artimi. O Reinas... - Jis 
trumpam nutilo ir nusišypsojo. - Reinas galvoja, kad viso 
pasaulio našta užgulė ant jo pečių. Jis geras vyras, bet ne- 
įtikėtinai užsispyręs. 

— O jūs? - švelniai paklausė Elizabeta. 

Prieš atsakydamas, jis gerokai pagalvojo. 

— Aš vienišas. Mano broliai, regis, labai gerai žino, ko 
jiems reikia. Geivinas myli žemę, Stivenas dalyvauja kovose 
dėl savo škotų, Reinas nori pakeisti pasaulį, o aš... 

Ji pasižiūrėjo į jį ir, atrodo, kad šiuo metu jie nebyliai 
vienas kitą suprato. Ji taip pat jautėsi vieniša gyvenime. 
Edmundas buvo tikras velnias, Rodžeris visados piktas, 
todėl visą savo gyvenimą ji slapstėsi nuo Edmundo ir jo 
draugų ir stengėsi padėti Brajanui. 

Mailsas paėmė jos ranką. Šį kartą ji neatstūmė jo. 

- Ir tu, ir aš labai greitai suaugome. Ar prisimeni save, 
kai buvai dar vaikas? 

— Prisimenu, ir net per gerai, — atsakė ji atvirai ir iš- 
traukė ranką. 

Kurį laiką jie valgė tylėdami. 

— Ar jūsų šeima... laiminga? — paklausė ji lyg ir tarp 
kitko. 


- Taip, — nusišypsojo jis. - Mes visi turėjome skirtingas 

aukles, ber labai daug laiko praleidome drauge. Nelengva 
būti jauniausiu sūnumi. Visi tave šiek tiek skriaudžia. O 
tu ar buvai laiminga? 

— Ne. Aš visą laiką tik tą ir tedariau, kad laksčiau nuo 
Edmundo ir apie nieką taip kvailai negalvojau kaip apie 
laimę. O dabar norėčiau tik pasitraukti nuo visų. 

Mailsas nusekė paskui ją į jiems skirtą kambarį. Įėjusi 
į vidų, mergina pamatė, kad šį kartą lova buvo pastatyta 
išilgai sienos. 

— Nėra po langu kanapos, - linksmai pastebėjo jis. 

Tačiau Elizabeta nesijuokė. Jis suėmė abi jos rankas 
ir paklausė: 

— Kada tu pradėsi manimi tikėti? Aš ne toks, kaip 
Edmundas ir Pagnelis arba daugelis kitų šlykščių vyrų, 
kuriuos tau teko pažinti. 

— Jūs laikote mane nelaisvėje. Ar geri vyrai, kokiu jūs 
dedatės, laiko sugavę nekaltas mergaites? 

Jis pabučiavo jos rankas. 

— Ber jei aš grąžinsiu tave broliui, ką gi tu darysi? 
Lauksi, kol Rodžeris suras tau vyrą ir tada nurimsi, pasi- 
jutusi palaiminta sutuoktine? 

Ji išsilaisvino iš jo rankų ir paėjėjo į šalį. 

— Rodžeris prižadėjo man, kad niekados nevers ma- 
nęs tekėti. Aš viską apsvarsčiau ir nutariau duoti įžadus 
Bažnyčiai. 

Mailsas su siaubu pasižiūrėjo į ją. Dar nespėjus pasi- 
priešinti, jaunuolis patraukė ją į save, apkabino ir paglostė 
jos nugarą. 

— O galėtum taip nuostabiai mylėti! Tu negali pasi- 
slėpti. Nejaugi nenori turėti vaikų, matyti, kaip jie auga? 

Nieko nėra malonesnio, kaip į tave žiūrintis vaikas, kuris 
dievina tave ir pasitiki tavimi. 

Ji pakėlė galvą nuo jo peties. Dabar Elizabeta jau ne- 
besipriešino jo prisilietimams, ji jau beveik įprato, kad jis 
ją laikytų apglėbęs. 

— Aš niekados dar nebuvau sutikusi vyro, kuris mylė- 
tų vaikus. Visi vyrai, kuriuos aš iki šiol žinojau, mėgo tik 
kariauti, gerti ir prievartauti moteris. 

— Po tokių kalbų tikrai jautiesi įkvėptas kovai, o girtas 
buvau šiek tiek anksčiau, bet bėda ta, kad aš mėgstu gulėti 
lovoje su tomis moterimis, kurios pačios to nori. Dabar 
nusivilk suknelę. 

Ji staigiai stumtelėjo jį, ištrūko iš jo glėbio ir piktai 

— Aš rengiuosi miegoti šioje šaltoje ir kietoje lovoje, 
bet manau, kad tau negerai bus miegoti su suknele. Daug 
patogiau miegoti be jos. 

— Man patogiau su savo drabužiais, ačiū. 

— Gerai, daryk, kaip nori. 

Jis nusisuko ir pradėjo nusirenginėti, o Elizabeta krito 
į savo lovą ir pasijuto saugi. 

Vienintelė žvakė vis dar tebedegė. Mailsas, nusivilkęs 
drabužius ir likęs vien tik su apatiniais, pasilenkė virš jos 
ir nutraukė antklodę nuo jos veido. Mergina gulėjo ramiai 
tarsi sustingusi. Jis atsisėdo ant lovos krašto ir švelniai 
ranka nubraukė plaukus nuo jos smilkinių. Tylėdamas 
jis paprasčiausiai tik žiūrėjo į ją, džiaugdamasis, kad gali 
jausti jos odą. 

— Labanaktis, Elizabeta, — sušnabždėjo jis, lengvai 


bučiuodamas ją į lūpas. 

Ji ištiesė ranką, norėdama nusivalyti jas, bet vaikinas 
sučiupo jos riešą. 

— Kiek laiko reikėtų, kad pamiltum kokį nors vyrą? — 
paklausė jis. 

— Aš nemanau, kad iš viso galėčiau ką nors pamil- 
ti, — sąžiningai atsakė ji. — Bent jau ne tiek, kiek jūs gal- 
vojate. 

— Jau pradedu galvoti, kad aš patikrinsiu tai. Laba- 
naktis, mano trapusis angele! 

Jis pabučiavo ją, neleisdamas jai užginčyti, kad ji 
toli gražu ne trapi. Šį kartą ji sugebėjo nusivalyti tą jo 
bučinį. 


GRS 


Mailsas, Elizabeta, seras Gajus ir Montgomerių rite- 
riai keliavo daugiau negu dvi dienas, kol pasiekė pietinę 
Škotijos dalį. Elizabeta mėgino dar kartą pabėgti — naktį, 
kai Mailsas miegojo netoli jos - bet jai nepavyko prieti net 
iki durų, nes jis sučiupo ją ir nuvedė atgal į lovą. 

Po to Elizabeta ilgai negalėjo užmigri, ji gulėjo atsi- 
merkusi ir mąstė apie save: neseniai ji buvo kalinė, o dabar 
jau nebe kalinė. Su ja dar niekas gyvenime nesielgė taip 
švelniai kaip Mailsas Montgomeris. Jis kiekviena proga 
norėdavo ją paliesti, bet dabar ji prie to jau priprato. 
Žinoma, jai tas neteikė didelio malonumo, bet nebuvo 
ir taip šlykštu, kaip atrodė iš pradžių. Kartą smuklėje, 


68 JUDE DEVERAUX 


kur jie sustojo pietauti, ant Elizabetos užgriuvo kažkoks 
girtas vyras, ir ji staigiai atšokusi tuoj pat prisiartino prie 
Mailso, kad ją apgintų. Jaunuolį labai nudžiugino toks 
jos elgesys. 

Šiandien jis pranešė jai, kad nuo šiol jie miegos palapi- 
nėje, nes Škotijoje nėra tiek daug smuklių kaip Anglijoje. 
Jis užsiminė, kad, kai jie eis per kalnus, gali būti visokių 
keblumų su kalniečiais, kurie nemėgsta anglų. 

Per visą vakarienę jis atrodė labai užsiėmęs ir kelis 
kartus tarėsi su seru Gajumi. 

— Ar škotai iš tikrųjų tokie žiaurūs? — paklausė mer- 
gina, kai jie antrą kartą baigė vakarieniauti. 

Atrodė, kad jis nesuprato, apie ką ji kalba. 

— Aš čia turėjau kai ką sutikti, bet kad jo nėra. Šiuo 
metu tas žmogus turėjo būti čia. 

— Vienas iš jūsų brolių ar kokia nors moteris? — pa- 
siteiravo ji. 

— Nei tas, nei tas, — skubiai atsakė jis. 

Elizabeta daugiau nieko nebeklausinėjo. Ji vėl įlindo į 
lovą su ta pačia suknele, kurią jai davė Mailsas. Jau lovo- 
je ji atsisuko į vaikino pusę ir atidžiai jį stebėjo. Mailsas 
blaškėsi ir visą laiką dairėsi į šalis. 

Kažkam garsiai sušnekus netoliese, Elizabeta, kaip 
ir Mailsas, staiga pašoko. Į vidų įėjo seras Gajus ir įvedė 
mažą berniuką. 

— Kitai! — šūktelėjo Mailsas, griebdamas vaiką. Jis 
pakėlė ir priglaudė jį prie savęs, kad berniukas galėtų jį 
apkabinti. Vaikas, ilgai negalvodamas, irgi tuoj pat apsi- 
kabino Mailsą. 

— Kodėl jie taip ilgai užtruko? — paklausė jaunuolis 
sero Gajaus. 

— Jie pateko į liūtį ir audrą ir neteko trijų arklių. 

— O žmonės? 

— Visi sveiki, bet gerokai sugaišo, kol pakeitė arklius. 
Jaunasis ponaitis Kitas išsilaikė ant arklio, o dviem rite- 
riams nepavyko, — išdidžiai pranešė seras Gajus. 

— Iš tikrųjų? —- paklausė Mailsas, apsukdamas ber- 
niuką. 

Elizabeta stebėjo mažąjį ateivį. Jis buvo tikras tėvo 
atvaizdas, gražus berniukas, rimto veido, tik ne pilkų, o 
rudų akių. 

— Taip, tėte, — atsakė Kitas. - Dėdė Geivinas sakė, kad 
tikras riteris niekad nesiskiria su savo arkliu. Be to, aš pa- 
dėjau riteriams ištraukti bagažą iš vandens. 

— Tu labai geras berniukas, - nusišypsojo Mailsas, apka- 
bindamas Kitą dar kartą. — Jau gali eiti, Gajau, ir pasižiūrėk, 
ar pamaitino vyrus. Mes atidėsime tą reikalą rytdienai. 

Kitas atsisveikindamas nusišypsojo serui Gajui, o pas- 
kui, garsiai šnabždėdamas, paklausė tėvo: 

— O kas čia? 

Mailsas pastatė Kitą ant grindų. 

— Ledi Elizabeta, — formaliai kreipėsi jis, — ar aš galiu 
pristatyti Kristoferį Geiviną Montgomerį? 

— Malonu susipažinti, — atsakė Elizabeta, imdama iš- 
tiestą vaiko rankutę. — Aš - ledi Elizabeta Čatvort. 

— Jūs labai graži, - pasakė berniukas. —- Mano tėtis 
mėgsta gražias moteris. 

— Kitai, — pradėjo Mailsas, bet Elizabeta nutraukė jį. 

— O tu ar mėgsti gražias moteris? — paklausė ji. 

— O taip. Mano auklė labai labai graži. 

— Aš tuo neabejoju, jei tavo tėvas ją nusamdė. Ar tu 
nealkanas? Ar nepavargai? 

— Aš suvalgiau visą maišą saldžių, cukruotų slyvų, — iš- 
didžiai atsakė Kitas. — O, tėte! Aš gi turiu tau laiškelį. Jis 
nuo kažkokio Simono. 

Mailsas staiga susiraukė, bet, perskaitęs laiškelį, tuoj 
pat nusišypsojo. 

— Geros naujienos? - pasiteiravo Elizabeta, nesugebė- 
dama nuslėpti smalsumo. 

Mailsas surimtėjo ir sviedė raštelį į lovos galą. 

— Ir taip, ir ne. Mano pusseserė pagimdė man dukrą, 
bet dėdė Simonas grasina mane nudėti. 

Elizabeta nežinojo, ar jai juoktis, ar pasipiktinti. 

— Tu turi mažą sesutę, Kitai, — pagaliau tarė ji. 

— Aš jau turiu du brolius ir visai nenoriu sesutės. 

— Ber ką darysi, jei tavo tėtis taip nusprendė. Jau vėlu, 
manau, kad turėtum eiti miegoti. 

— Kiras gali gulti į šią lovą, o aš... — dairydamasis į 
šalis, pasakė Mailsas. 

— Kitas miegos su manimi, — imdama vaiką už rankos, 
pareiškė Elizabeta. 

Kitas tuoj pat priėmė šį pasiūlymą ir žiovaudamas 
pasuko su Elizabeta prie jos lovos. 

Mailsas pergalingai šypsojosi ir stebėjo, kai Elizabeta 
nurenginėja mieguistą berniuką. Vaikas mielai leidosi jos 
pakeliamas ir paguldomas į lovą. Elizabeta atsigulė greta 
ir priglaudė vaiką prie savęs. 

Kurį laiką Mailsas stovėjo nuošalyje, stebėdamas juos. 
Šypsodamasis jis pasilenkė ir pabučiavo abu į kaktą. 

— Labanaktis, - sušnabždėjo jis ir nuėjo į savo lovą. 

Kitą dieną Mailsas netruko pastebėti, kad Elizabeta 
domisi vien tiktai Kitu. O Kitas taip prisirišo prie jos, kad 
atrodė, jog jie pažįstami visą gyvenimą. 

Elizabeta paaiškino: 

— Aš visados labai mylėjau vaikus ir, atrodo, kad jie 
tai žino. 

Su ja Kitas jautėsi visiškai laisvai. Po pietų jie abu 
jodinėjo, ir vaikas užmigo prie jos prisiglaudęs. Kai Mail- 
sas pasisiūlė paguldyti vaiką kitur, Elizabeta kone pradėjo 
niurzgėti. 

Naktį jie gulėjo susispaudę greta vienas kito viengulėje 
lovoje, bet miegojo ramiai. Mailsas, žiūrėdamas į juos iš 
šalies, jautėsi tarsi svetimas. 

Jie keliavo daugiau nei tris ilgas dienas. Elizabeta ži- 
nojo, kad šiuo metu jie turi būti kažkur netoli Makaranų 
žemių. Mailsas visą dieną buvo labai susirūpinęs, ir ji pa- 
stebėjo, kad du kartus jis labai ginčijosi su seru Gajumi. Iš 
rūškano sero Gajaus veido buvo aišku, kad Mailsas kažką 
sumanė, kas labai nepatiko šitam milžinui. Bet kai tik 
Elizabeta prie jų priartėdavo, vyrai tuoj pat nutildavo. 

Vidurdienį Mailsas sustabdė visą palydą ir paklausė, 
ar ji ir Kitas nenorėtų su juo papietauti. Paprastai jie visi 
valgydavo drauge, kad matytų vienas kitą ir galėtų padėti 
kitas kitam. 

— Jūs atrodote kažkuo labai parenkintas. — pastebėjo 
Elizabeta, žiūrėdama į jį. 

— Dar po vienos dienos kelionės mes pasieksime mano 
brolį ir jo žmoną, — džiaugsmingai pranešė Mailsas, nu- 
keldamas Kitą nuo Elizabetos arklio. 

— Dėdė Stivenas dėvi sijonus, o ledi Bronvina joja taip 
greit, kaip viesulas, - paaiškino Kitas. 

— Stivenas dėvi škotišką aprangą, — pataisė tėvas, kel- 
damas Elizabetą nuo arklio ir nepaisydamas jos pastangų 
nustumti jo rankas. 

— Mano virėjas padengė mums stalą miške. 

Berniukas paėmė Elizabetą už rankos, o kitą ranką 
padavė Mailsui, ir visi drauge nuėjo į mišką. 

— Kaip tau patinka Škocija? — paklausė Mailsas, pa- 
dėdamas jai perlipti per rąstą. 

— Atrodo, kad tai vieta, kurios nepalietė žmogaus 
ranka nuo pat jos egzistavimo pradžios. Joje gausu visko 
ir... ji labai apleista ir nesutvarkyta. 

— Kaip ir jos žmonės, — nusijuokė Mailsas. - Mano 
brolis užsiaugino plaukus iki pečių, o jo drabužiai... ne, 
aš noriu, kad tu pati pamatytum. 

— Ar mes šiek tiek ne per toli nuėjome nuo jūsų vy- 
rų? — paklausė ji. 

Jie pateko į žmogaus rankų nepaliestą mišką ir per jo 
tankmę buvo sunku net žingsnį žengti. 

Mailsas nusiėmė kirvį, kabantį ant nugaros, ir ėmė 
juo platinti taką. 

Elizabeta įtariai atsisuko į jį. Jis buvo apsivilkęs tamsiai 
žalios spalvos drabužiais, ant pečių užsimetęs rudą ap- 
siaustą ir gerai apsiginklavęs. Ant nugaros buvo didžiulis 
lankas su strėline, pilna strėlių, ir kirvis, prie šono kabėjo 
kardas, o prie liemens buvo pritvirtintas durklas. 

— Ar įvyko kas nors negero? — pasiteiravo ji. 

— Taip, — atsakė jis, žiūrėdamas jai į akis. — Būsiu at- 
viras, Elizabeta. Aš nusiunčiau raštelį paskirdamas čia kai 
kam pasimatymą, bet turbūt mes per toli nuėjome. 

Ji pakėlė antakius. 

— Jūs rizikuorumėte savo sūnaus gyvybe šiuo paslap- 
tingu pasimatymu? 

Jis įsikišo kirvį atgal į dėklą. 

— Mus saugo mano vyrai. Aš norėjau, kad tu ir Kitas 
būtumėt arčiau manęs, todėl nepalikau jūsų nė su vienu 
iš savo vyrų. 

— Žiūrėk, tėti, — susijaudinęs šūktelėjo Kitas. — Ten 
elnias. 

— Eime pasižiūrėti elnio, — šaltai pasakė ji. 

— Jis bėga priekyje mūsų, mes pagausime jį. 

Neišleisdama Kito iš akių, ji atsisuko į Mailsą. 

— Aš pabūsiu su Kitu, o jūs eikite pas savo vyrus. Jau- 
čiu, kad jūs ne veltui sugalvojote atskirti mus. 

Jai pradėjus įsakinėti, Mailsas iš nuostabos išplėtė akis. 
Tačiau tuoj apsisuko ir dingo miško tankmėje, o Elizabeta 
nuskubėjo paskui Kitą. Jai atrodė, kad Mailsas juos paliko 
visam laikui, ir ji neramiai dairėsi į šalis. 

— Ko tu tokia liūdna, Elizabeta? — paklausė Kitas, 
duodamas jai ranką. 

Ji atsiklaupė prie jo. 

— Aš tiesiog žiūriu, kur nuėjo tavo tėvas. 

— Jis grįš, — tvirtai pareiškė Kitas. —- Mano tėtis pasi- 
rūpins mumis. 


Elizabeta stengėsi neparodyti savo nerimo. 

— Esu įsitikinusi, kad taip ir bus. Girdžiu ten čiurle- 
nant upelį. Einam paieškoti, kur jis. 

Jie su vargu brovėsi per tankmę, kol priėjo vandenį. Tai 
buvo sraunus tekantis miško upelis, krintantis nuo uolos 
ant uolos ir po truputį ardantis uolėtą krantą. 

— Labai šaltas vanduo, — tarė Kitas, atšokdamas at- 
gal. - Kaip tu manai, ar jame yra žuvų? 

— Gali būti lašišų, — atsakė Mailsas, staiga atsiradęs už 
merginos nugaros. Ji krūptelėjo. 

— Nenorėjau tavęs išgąsdinti, — tarė jis. 

Ji atsitraukė nuo jo. 

— Na, o kaip jūsų vyrai? 

Jis žvilgtelėjo į Kitą, kuris mėtė į vandenį medžių ša- 
kutes ir žiūrėjo, kaip greitai jas nuplukdo vanduo. 

— Mano vyrai nuėjo. Jų nėra nė ženklo. Elizabeta, tik 
nebijok. Ar tu labai bijai? 

Ji pažiūrėjo jam į akis. Jai buvo baisu šiame svetimame 
krašte su vaiku ir su šiuo vyru, kuriuo iki šiol nepasitikėjo. 

— Ne, — tvirtai atsakė ji. - Aš tik nenoriu išgąsdinti 
Kito. 

— Gerai, — tarė jis, spausdamas jos rankas. - Dabar 
mes esame prie šiaurinės Makaranų žemių ribos. Jei eisi- 
me į šiaurę, rytoj į pavakarę prieisime smulkių fermerių 
trobeles. 

— Bet jeigu kažkas pagrobė jūsų vyrus... 

— Man dabar rūpi tik tu ir Kitas. Jei mes būsime miške, 
galbūt mums pavyks pabėgti nepastebėtiems. Aš negalvoju 
apie kokią nors kovą, bet nenoriu, kad jums su Kitu kas 
nors atsitiktų. Ar tu padėsi man? 


AKSOMINIS ANGELAS 75 


Šį kartą ji nesistengė iš jo ištrūkti. 

— Taip, — švelniai atsakė ji. - Aš jums padėsiu. 

Jis paleido vieną jos ranką. 

— Šiuose kalnuose šalta ner ir vasarą. Apsisiausk šia 
skraiste. 

Jis ištiesė jai didelį vilnonį, fabrike austą, ryškiai mė- 
lynos ir žalios spalvos škotišku raštu išmargintą pledą. 

— Kur jūs gavote skraistę? 

— Tai viskas, kas liko iš mūsų maisto, kurį mano virė- 
jas paliko. Maistas iškeliavo, bet kai ką jis paslėpė po šiuo 
audiniu. Tai pledas, kurį man padovanojo Bronvina. Po 
juo ir buvo palikta kai kas, ko mums šį vakarą reikės. 

Jis stipriai sugniaužė jos ranką. Ji persimetė per petį 
pledą, ir jie nusekė paskui Kitą. 

— Ar norėtum nueiti iki dėdės Stiveno namų? — pa- 
klausė Mailsas sūnaus. 

Kitas klausiamai pažiūrėjo į tėvą. 

— Kur seras Gajus? Kunigaikščiai nevaikščioja pės- 
čiomis. 

— Vaikščioja, kai turi apginti damą. 

Du vyriškiai ilgokai žiūrėjo vienas į kitą. Kitui buvo 
tik ketveri metai, bet jis nuo pat gimimo žinojo, kad bus 
kunigaikštis. Kai jam suėjo dveji metai, jis gavo dovanų 
medinį kardą. Visos pasakos ir kalbos, kurias jis girdė- 
davo, buvo apie riterystę ir kunigaikščius. Kitas ištiesė 
Elizabetai rankutę. 

— Mes apginsime jus, manoji ledi, - pasakė jis ir pa- 
bučiavo jai ranką. 

Mailsas su pasididžiavimu palietė sūnui petį. 

— O dabar, Kitai, pabėgėk ir pažiūrėk, kokios žvėrienos 
čia būtų galima susirasti. Nors koks triušis ar pora jų, ir 
tai jau būtų gerai. 

— Gerai, tėti, — jis nusišypsojo ir nukūrė išilgai upelio. 

— Aš manau, kad jūs neturėtumėte išleisti jo iš savo 
akiračio. 

- Jis toli nenubėgs. Kitas pasižymi sveika nuovoka ir 
nenuklys per toli. 

— Jūs, atrodo, gerokai nerimaujate dėl savo vyrų. Ar 
ten buvo kokių nors mūšio ženklų? 

— Ne, - atsakė jis ir, norėdamas pakeisti temą, stabrelė- 
jo, nuskynė švelnią geltoną lauko gėlę ir įkišo jai virš ausies 
į plaukus. — Tu panaši į šių laukinių vietų deivę: nuleisti 
plaukai, sudraskyta suknelė, susegta deimantais. Aš sutik- 
čiau tau padovanoti daug daug deimantų, Elizabeta. 

— Aš geriau norėčiau būti laisva. 

Jis paėjo nuo jos kelis žingsnius į šalį ir pareiškė: 

— Tu jau nebesi mano belaisvė, Elizabeta Čatvort. Gali 
palikti mano draugiją visam laikui. 

Ji apsidairė. Aplink buvo tankus laukinis miškas. 

— Jūs labai gudrus, Montgomeri, — pasakė ji pasi- 
piktinusi. 

— Šie žodžiai reiškia, kad tu nori likti su manimi. 

Sulig šiais žodžiais jis pakėlė ją nuo žemės, pasuko į 
save ir pabučiavo į skruostą. 

— Paleiskite mane, - tarė ji, bet dabar jos lūpos bandė 
lyg ir šypsotis. 

Jis palietė lūpomis jos ausį. 

— Man atrodo, krisčiau po tavo kojomis, jei tik tu to 
panorėtum, - sušnabždėjo jis. 

— Aš manau, kad tik surišta ir užkimšta burna, - at- 
kirto ji ir pasitraukė į šalį. — Na, o dabar jūs galvojate 
pamaitinti mus, ar tik nešiojate tą lanką tam, kad gražiau 
atrodytumėt? 

— Tėte! - šūktelėjo Kitas, dar nespėjus Mailsui atsakyti 
į Elizabetos klausimą. — Aš mačiau triušį! 

— Esu tikras, kad jis laukia, kol aš ateisiu ir nudėsiu 
jį, - tarė Mailsas ir sulaikęs kvėpavimą stebėjo, kaip Kitas 
pro šakas artėja prie jo. 

Išgirdęs kažkokį garsą, kurio nebūtų galima pava- 
dinti kitaip, kaip kikenimas, Mailsas nustebęs atsisuko 
į Elizabetą. 

Bet mergina nežiūrėjo į jį. 

— Kur tas triušis, Kitai? Tavo drąsiajam tėveliui terei- 
kia tik pamaryti jį, ir gal mes gausime bent vakarienę, jei 
ne pietus. 

Po valandos vaikščiojimo, kurio metu visą dėmesį 
Mailsas buvo nukreipęs tik į tai, kaip ilgiau pratęsti žai- 
dimą Elizabetos pirštais, jie nepamatė daugiau nė vieno 
triušio. Buvo jau gerokai vėlu ir pradėjo temti — o gal 
tiesiog tik miškas atrodė toks tamsus. 

— Mes įsirengsime čia stovyklą nakčiai. Kitai, parink 
šakų laužui. 

Vaikui nuėjus, Mailsas atsisuko į Elizabetą. 

— Neišleisk jo iš akių. Aš dar surasiu kokį nors žvėrį. 

Sulig tais žodžiais jis pasuko į mišką ir dingo tank- 
mėse. 

Vos tik Mailsui nuėjus, Elizabeta pasijuto labai ne- 
jaukiai. Rinkdama sausas šakas, ji lėtai sekė paskui Kitą. 

Aplinkui lyg ir nieko įtartino nebuvo, tačiau mergina 
jautė, tarsi ją seka kažkieno akys. Gyvenant brolio na- 
muose, labai išlavėjo jos šeštasis pojūtis: ji tiesiog jauste 
jausdavo, kai už kampo pasislėpę vyrai būdavo pasirengę 
ją iš pasalų užpulti. 

— Elizabeta, ar tu ko nors bijai? — nustebęs paklausė 
Kitas. 

— Žinoma, ne, — atsakė ji ir net prisivertė nusišyp- 
soti. 

Tačiau visą laiką ji negalėjo pamiršti girdėtų kalbų 
apie škotų žiaurumą. Jie buvo laukiniai ir kankino mažus 
vaikus. 

— Mano tėtis apgins tave, —- nuramino Kitas. — Jam 
dovanojo pentinus, kai jis buvo dar visai mažas berniukas. 
Dėdė Reinas sako, kad tėtis yra vienas garsiausių Anglijos 
riterių. Jis niekam neleis tavęs pagrobti. 

Ji paėmė berniuką ant rankų. 

— Tavo tėtis iš tiesų labai geras kovotojas. Tu turbūt 
net nežinai, kad prieš kelias dienas mane užpuolė trys 
vyrai. Tavo tėtis nudobė juos per kelias minutes, o pats 
net nebuvo sužeistas. 

Nors vaikas tuo labai džiaugėsi ir stengėsi atrodyti 
drąsus, Elizabeta matė, kad ir jis bijo. 

— Aš manau, kad tavo tėtis nugalėtų visus Škotijos vy- 
rus. Tokio drąsaus ir stipraus kaip tavo tėtis nėra niekur. 

Išgirdusi tylų juoką, Elizabeta atsisuko. Netoli jų sto- 
vėjo Mailsas ir laikė už ausų du negyvus triušius. 

— Dėkoju už gerus žodžius, manoji ledi. 

— Elizabeta buvo labai išsigandusi, — paaiškino Kitas. 

— Ir tu buvai visai teisus, kad raminai ją. Mes priva- 
lome visados ginti savo moteris. Kažin, ar galima tikėtis, 
kad moki lupti triušius, Elizabeta? 

Ji pastatė ant žemės Kitą ir išdidžiai paėmė iš medžio- 
tojo abu triušius. 

- Jūs tuoj pat įsitikinsite, kad Čatvort - tai ne Mont- 
gomerių ponios, sėdinčios ant šilku aptrauktų kušečių ir 
laukiančios, kad tarnai atneštų joms valgyti. 

— Taikliai apibūdinai Stiveno ir Geivino žmonas. 
Eime, Kitai, įrodysime, kad Montgomerių vyrai irgi gali 
būti naudingi. 

Netrukus Mailsas su Kitu įkūrė ugnį, o Elizabeta pa- 
ruošė triušius ir užmovė juos ant iešmų. Mailsas kirviu 
įkalė į žemę du kuolelius ir įtaisė, ant ko būtų galima 
iešmus sukti. Pasirėmęs ant alkūnių, jis visą laiką atidžiai 
stebėjo ugnį, o Kitas sukiojo mėsą. 

— Jūs, atrodo, per daug atsipalaidavote, — tarė Elizabe- 
ta, kiek galima ramesniu balsu. — Mes čia visai nesaugūs 
šitam svetimam krašte, o jūs užkūrėte ugnį. Ji matosi iš 
toliausiai. 

Mergina norėjo atsisėsti už kelių pėdų nuo vyrų, bet 
Mailsas trūktelėjo jos sijoną ir prisitraukė artyn. 

— Ši žemė priklauso mano broliui ir jo žmonai, ir, jeigu 
Makaranai pamatys mus, jie pažins Montgomerių leopar- 
dus ant mano apsiausto. Škotai retai kada žudo moteris ir 
vaikus iš karto. Tave pristatys Stivenui, ir tu turėsi tiktai 
paaiškinti, kas esi. 

— O kas atsitiko jūsų vyrams? 

— Elizabeta, mano vyrai išėjo, nepalikdami jokių kovos 

ženklų. Aš manau, kad jie išvyko į Leirenstoną, Bronvinos 
pilį. Tiesą pasakius, šiuo metu man rūpi tik viena, kad tu 
ir Kitas būtumėt saugūs. Jei nuvyksime į Leirenstoną ir 
ten nebus mano vyrų, tada aš ir imsiu nerimauti dėl jų. 
Kitai! Ką tu darai, sudegs viena mėsos pusė! 

Jis prisėdo arčiau jos. 

— Elizabeta, dabar tu tikrai turi jaustis saugiai. Aš ap- 
žiūrėjau visą teritoriją ir nieko nemačiau. Tau šalta, - pa- 
stebėjo jis, kai mergina ėmė drebėti. 

Jis pakėlė greta jos ant žemės padėtą pledą, apgaubė 
jos pečius ir prisitraukė ją arčiau savęs. 

— Tai tik dėl to, kad tau būtų šilčiau, - paaiškino 
jis, kai ji ėmė priešintis ir numetė siekiančią ją apkabinti 
jaunuolio ranką. 

— Aš jau girdėjau tai anksčiau, — piktai atšovė ji. — Ši- 
luma - tai tik geras pretekstas. Jums patinka spaustis prie 
manęs? 

— Man nepatinka tavo užuominos, kad aš panašus į 
vieną iš tavo brolio menkaverčių draugų, - atsakė jis. 

Elizabeta liovėsi priešintis. 

— Galbūt gyvenimas vienuose namuose su Edmundu 
šiek tiek ir iškreipė mano požiūrį, bet aš nemėgstu, kai 
mane grabalioja. 

— Tu tai parodei man gana aiškiai. Bet jei mes norime 
išgyventi šiąnakt, turime jausti vienas kito šilumą. Kitai, 
nulaužk koją. Ji, atrodo, bus skirta man. 

"Triušiai iš vidaus dar buvo ne visai iškepę, o viršus jau 
apanglėjęs, bet jie visi trys buvo tokie alkani, kad jiems 


tas mažai kenkė. 

— Man skanu, tėte, — tarė Kitas. — Aš mėgstu valgyti 
miške. 

— Siaubingai šalta, — nutraukė jį Elizabeta, susirietusi 
į kamuolį ir apsiviniojusi pledu. — Jei Škotijoje taip šalta 
vasarą, tai kaip gyventi čia žiemą? 

— Bronvinai atrodo, kad Anglijoje per karšta. Ji susi- 
vynioja į vieną iš tokių pledų ir miega ant sniego. 

— Ne! - nenorom išsprūdo Elizabetai. — Ar ji iš tiesų 
tokia barbarė? 

Šypsodamasis Mailsas atsisuko į sūnų ir pamatė, kaip 
merkiasi jo akys. 

— Ateik čia ir gulk šalia manęs, — tarė Elizabeta, ir 
Kitas paklausė jos. 

Mailsas patiesė savo apsiaustą ir galvos mostu davė 
Elizabetai ir Kitui ženklą gultis ant jo. Jis apklojo juos 
pledu. Įmetęs į laužą kelis pagalius, jis pakėlė pledą ir 
atsigulė šalia Kito. 

— Jums negalima... — pradėjo prieštarauti ji, bet su- 
silaikė. 

Daugiau jam nebuvo kur miegoti. Tarp jų miegantis 
Kitas šildė juos. Elizabeta suvokė, kad Mailsas šiek tiek 
per arti jos, bet keista, jog dabar tas ne gąsdino, o ramino. 
Pakišusi ranką po galva, ji žiūrėjo į liepsną. 

— Kaip atrodė Kito motina? - švelniai paklausė ji. - Ar 
ji įsimylėjo jus iš pirmo žvilgsnio, vos tik išvydusi su 
šarvais? 

Mailsas prunkštelėjo iš juoko. 

— Margareta Sidnej atsuko į mane savo mažą gražią 
nosytę ir net nenorėjo su manimi kalbėti. Aš visaip sten- 

giausi padaryti jai įspūdį. Kartą, kai ji atėjo į treniruočių 
aikštelę ir atnešė savo tėvui vandens, aš atsisukau į ją ir 
netyčia ištraukiau iš balnakilpių kojas. Reinas sužeidė man 
šoną savo ietimi. Iki dabar dar yra randas. 

— Bet aš maniau... 

— Tu manei, kad aš pardaviau savo sielą velniui ir dėl 
to galiu turėti bet kurią moterį, kurios tik užsigeidžiu. 

— Bent jau taip kalbama apie jus, - net nepasižiūrė- 
jusi atsakė ji. 

Jis paėmė iš Kito pusės laisvą jos ranką ir pabučiavo 
pirštų galiukus. 

— Velnias man nieko nepasiūlė už mano sielą, bet, jei 
jis būtų pasiūlęs, gal aš ir apsvarstyčiau jo pasiūlymą. 

— Jūs burnojate prieš Dievą! — pasipiktino ji ir iš- 
traukė ranką. 

Šiek tiek parylėjusi, ji vėl paklausė: 

— Ber vėliau Margareta Sidnej pakeitė savo nuomo- 
nę? 

— Tuo metu jai buvo tik šešiolika metų, ji buvo labai 
graži ir be galo įsimylėjusi Geiviną. Ji nenorėjo turėti nie- 
ko bendro su tokiu vaikigaliu kaip aš. 

- Ir kaip gi ji apsisprendė? 

Mailsas plačiai nusišypsojo. 

— Aš atkakliai siekiau savo. 

Elizabeta iš išgąsčio net sustingo. 

- Ir kai jūs savo pasiekėte, kaip jūs atšventėte tą faktą? 

— Prašydamas jos tekėti už manęs, — atkirto Mail- 
sas. — Aš jau sakiau tau, kad aš ją mylėjau. 

— Jūs lengvai dalijate savo meilę? Kodėl neištekėjo 


AKSOMINIS ANGELAS 83 


už jūsų Bridžita arba ta pusseserė, kuri ką tik pagimdė 
jums dukrą? 

Kelias minutes jis parylėjo. 

— Mylėjau tik vieną moterį, o mylėjausi su daugeliu. 
Aš prašiau už manęs tekėti tiktai vienintelės Kito motinos, 
ir jei kada nors vėl paprašysiu kieno nors rankos, tai tik 
dėl to, kad pamilsiu tą moterį. 

— Man gaila jos, - atsiduso Elizabeta. - Ji su jūsų pa- 
vainikiais turės pasitenkinti tik tuo, kad du ar tris kartus 
per metus jūs apdovanosite juos. 

— Neatrodo, kad netikėrum, jog šis vaikas yra mano, 
bet tu pagalvojai, kad ta mergaitė prie smuklės irgi yra 
mano. 

— Ber aš, ačiū Dievui, neištekėjusi už jūsų. 

Mailsas trumpam nutilo, o paskui tyliai paklausė: 

— Jei būtum mano žmona, ar neprieštarautum, jei kas 
keli mėnesiai gautum naują vaiką? 

— Aš nekaltinu jūsų keturių vaikų už jūsų praeities 
nuodėmes, bet jei aš ištekėčiau už kokio nors vyro (ko 
aš, žinoma, nenoriu), ir jei mano vyras žemintų mane, 
apvaisindamas kiekvieną Anglijos tarnaitę, tikiuosi, kad 
sugebėčiau padaryti taip, kad jis negyventų. 

— Gana neblogai, —- gerokai pralinksmėjęs, pasakė 
Mailsas. 

Jis apsivertė ant šono, uždėjo ranką ant Kito, apkabino 
Elizabetos pečius ir prisitraukė juos abu arčiau savęs. 

— Saldžių sapnų, mano angele, — sušnabždėjo jis ir 
užmigo. 

Mailsas nubudo iš skausmo, nes Kitas, lipdamas per 
tėvą, įrėmė kojos pėdą į jo šonkaulius. 

— Tėti, netriukšmauk, - garsiai ir linksmai sušnabždėjo 
Kitas Mailsui į ausį. - Neprižadink Elizabetos. 

Sulig tais žodžiais jis perlipo per tėvą ir nubėgo į rūke 
skendintį mišką. 

Trindamas savo aplamdytus šonkaulius, Mailsas akylai 
stebėjo sūnų. 

— Ar dar gyvas? — juokais paklausė Elizabeta, gulėda- 
ma greta jo. 

Jis atsisuko, ir jų akys susitiko. Elizabetos plaukai buvo 
išsidraikę, o veidas maloniai mieguistas. Jis nežinojo, ar 
ji vis dar save tebekontroliuoja. Atsargiai, šiek tiek šypso- 
damasis, jis patraukė ranką nuo jos peties ant skruosto, ir 
švelniai paglostė ją. 

Šį kartą ji neatstūmė jo. Todėl iš laimės jam net kvapą 
užgniaužė. Jaunuolis elgėsi su ja tarsi su laukiniu žvėrimi, 
kurį rengėsi prisijaukinti. Kad mergina neišsigąstų ir ne- 
pabėgtų, jis judėjo labai pamažu. 

Elizabeta juto ant savo veido Mailso rankų šilumą ir su 
nuostaba stebėjo jį. Jo akys blizgėjo, lūpos buvo plačios ir 
minkštos. Iki šiol ji dar niekados nebuvo leidusi nė vienam 
vyrui paliesti jos ir nepažino vyro glamonių. Bet dabar ji 
gulėjo išsitiesusi, žiūrėjo Mailsui Montgomeriui į akis, ir 
tarp jų buvo tik mažas mažas tarpelis. Ji nebyliai svarstė, 
ką pajustų, jei paliestų jį! Jo skruostai buvo apžėlę tamsia 

barzda, kuri labai paryškino griežtus jo veido bruožus. 
Tamsių jo plaukų garbanos lietė jos ausį. 

Tarsi perskaitęs jos mintis, Mailsas paėmė Elizabetos 
ranką ir uždėjo sau ant veido. Jos širdis daužėsi, bet iš karto 
ji neatitraukė jos, nors ir juto, kad daro kažką draudžiamo. 
Po kelių sekundžių ji pakėlė ranką ir palietė jo plaukus. Jie 
buvo minkšti, švarūs ir kažkaip maloniai kvepėjo. 
pabučiuoti. „Reikia trauktis“, - pagalvojo Elizabeta, bet 
nepajudėjo iš vietos. 

Lėtai, bijodamas, kad neatstumtų, jis prisitraukė ją ar- 
čiau ir pabučiavo tiesiai į lūpas. Ji tebežiūrėjo į jį atviromis 
akimis. „Koks malonus jausmas“, - pagalvojo ji. 

Palietęs jos lūpas, jis ilgai neatitraukė jų, tačiau nevertė 
jos išsižioti, nesigrabaliojo, neužgriuvo ant jos visu savo 
svoriu, kaip kad būtų padarę daugelis kitų vyrų, o tiesiog 
lengvai, švelniai ir maloniai bučiavo. 

Mailsas pirmas atsitraukė nuo jos. Jo akys taip švietė 
iš laimės ir spinduliavo tokia šiluma, kad ji ėmė bijoti. 
„Dabar jau prasidės puolimas“, — staiga šovė jai į galvą. 

— Nebijok, — nuramino jis, dėdamas ranką merginai 
ant skruosto. —- Niekas nesirengia amžinai tave įžeidinėti, 
manoji Elizabeta. 

— Tėti, — šūktelėjo Kitas ir visas žavesys dingo. 

— Šį kartą jis tikriausiai pastebėjo vienaragį, — tarė 
Mailsas ir, nenoriai stodamasis, atsiduso. 

Ši jo replika privertė merginą nusišypsoti. 

Keldamasi Elizabeta net krūptelėjo nuo skausmo pe- 


tyje. Ji buvo nepratusi miegoti ant žemės. 

Mailsas priėjo prie jos ir ėmė rankomis spaudinėti 
jos pečius. Jis elgėsi taip natūraliai, tarsi tai būtų visai 
įprastas dalykas. 

— Ką tu ten radai, Kitai? - šūktelėjo jis per Elizabetos 
galvą. 

— Taką, — atsakė Kitas. - Ar aš galiu juo paėjėti? 

— Negali, kol nesulauksi mūsų. Geriau? — paklausė 
jis Elizabetos. 

Jai linktelėjus, Mailsas pabučiavo merginos kaklą ir 
pradėjo rinkti daiktus. 

— Arjūs visada taip laisvai elgiatės su moterimis? — ne- 
galėdama nuslėpti smalsumo, paklausė ji. - Kai jūs nu- 
einate pas ką nors į svečius, visada taip laisvai bučiuojate 
moteris? 

Mailsas vis dar tebeužkasinėjo vakarykščio laužo už- 
gesusias anglis. 

— Aš moku būti ir civilizuotas, patikėk manimi. Ir labai 
dažnai apsiriboju pabučiuodamas ranką — ypač viešai. 

Jis atsisuko į ją šypsodamasis. Jo akys žibėjo. 

— Bet su tavimi, brangioji mano Elizabeta, nuo pat pir- 
mo... ak, susitikimo, viskas buvo ne taip, kaip įprasta. Aš 
visą laiką galvoju ir jaučiu, kad tu buvai man tikra dovana, 
labai brangi dovana, kuri turi priklausyti tiktai man. 

Jai dar nespėjus atsakyti — tiesą sakant, ji buvo per 
daug apstulbinta, kad galėtų ką nors atsakyti - jis paėmė ją 
už rankos ir patraukė ten, kur jų nekantriai laukė Kitas. 

— Eikim pažiūrėti, kur tas takas nuves mus. 

Laikydamas ją už rankos, Mailsas siauru, seniai nebe- 
vaikščiotu taku nusekė su ja paskui Kitą. 

— Kaip tau patinka mano sūnus? 

Žiūrėdama į berniuką, kuris tuo metu tyrinėjo ką tik 
išdygusį grybą, Elizabeta nusišypsojo. 

— Jis labai savarankiškas, protingas ir be galo subrendęs 
pagal savo amžių. Jūs galite juo didžiuotis. 

Ji pastebėjo, kad tie žodžiai paglostė Mailso savimylą. 

— Aš turiu dar du namuose. Filipas Stivenas yra labai 
egzotiškas, kaip ir jo motina. Jis tokio temperamento, kad 
jo auklė kartais net dreba, o jam dar tik vieneri metai. 

— O koks jūsų kitas vaikas? Bridžitos sūnus? 

— Džeimsas Reinas yra tikra Filipo priešingybė, bet jie 
neišskiriami. Džeimsas atiduoda Filipui savo žaislus, jei pa- 
starasis jų reikalauja. Vienintelis daiktas, kuriuo Džeimsas 
nenori dalytis su niekuo, tai jo auklė, — nusijuokė Mail- 
sas. — Jis klykia net tada, kai aš tik paliečiu ją. 

— Tuomet jis tikriausiai labai dažnai klykia, — sarkas- 
tiškai drėbė Elizabeta. 

— Džeimsas beveik visuomet tyli, - juokdamasis at- 
sakė Mailsas ir, pasilenkęs arčiau, pridūrė. - Bet gi jis eina 
labai anksti miegoti. 

Ji žaismingai atstūmė jį. 

— Tėti, - bėgdamas į juos, šūktelėjo Kitas. - Pasižiūrėk, 
čia yra likusi dalis namo, bet ji apdegusi. 

Už posūkio stovėjo apdegusi neturtingo fermerio 
trobelė, beveik visas stogas įkritęs, tik vienas kampas iš- 
likęs nepaliestas. 

— Negalima, Kitai, - sudraudė tėvas, kai sūnus norėjo 
įeiti į tuos griuvėsius, kurių vieną sieną dar tebelaikė sun- 
kios apdegusios sijos. - Leisk pirma man pamėginti. 

Elizabeta su Kitu liko stovėti lauke. Tuo tarpu Mailsas 

apčiupinėjo vieną siją, paskui kitą ir pagaliau pasikabino 
ant jų visu savo svoriu. Nukrito keli gabalai kažkokio 
purvo, bet sijos išlaikė jį. 

— Atrodo, kad gana saugu, — tarė Mailsas. Kitas tuoj 
pat įlėkė į vidų ir ėmė apžiūrinėti visus plyšius. 

Mailsas uždėjo ranką Elizabetai ant peties. 

— Užlipkim į tą kalniuką. Jei aš neklystu, ten auga 
obelys. 

Kalno viršūnėje buvo nedidelis sodas. Daugumas me- 
džių buvo nudžiūvę, bet ant kelių šakų dar kabojo koks 
tuzinas susitraukusių, bet beveik prinokusių obuolių. Eli- 
zabeta pasistiebė ir norėjo pasiekti vieną, bet jis buvo per 
aukštai. Tada Mailsas nuėmė nuo pečių ranką, suėmė ją už 
liemens ir pakėlė aukštyn. Kai ji nusiskynė obuolį, apsu- 
kęs priekiu į save, jis lėtai leido ją žemyn. Jos kūnas buvo 
stipriai prigludęs prie jo. Jaunuolis jau rengėsi pabučiuoti 
ją, bet tik spėjus priglausti lūpas, pašaukė Kitas. 

— Pasižiūrėk, ką aš radau, tėti. 

Elizabeta apsisuko ir nusišypsojo vaikui. 

— Kas ten? 

Nutaisęs tragišką miną, Mailsas pastatė Elizabetą ant 
žemės. 

— Čia — sūpuoklės, — šaukė vaikas. 

— Tikrai taip, — atsakė Mailsas, laikydamas Elizabe- 
tą už rankos. Jis sugriebė sūpuoklių virves ir porą kartų 
stipriai pastūmė jas. 

— Pažiūrėkim, kaip aukštai tu pakilsi, — tarė jis sūnui. 

Kol Kitas suposi, Elizabeta ir Mailsas stovėjo jam už 
nugaros. Berniukas iš visų jėgų spyrėsi į viršų, kol jo kojos 
pasiekė medžio šaką. 

— Jis susižeis, — išsigando Elizabeta, bet Mailsas pa- 
griebė ją už rankos. 

— Dabar parodyk Elizabetai, ką moki. 

Ji net žioptelėjo, kai Kitas, pakilęs labai aukštai, pa- 
traukė kojas ir atsistojo. 

— Nagi, — sukomandavo Mailsas, plačiai išskėtęs 
rankas. 

Netikėdama savo akimis, ji žiūrėjo, kaip Kitas iš di- 
džiausio aukščio skrido oru į tėvo rankas. Elizabetai net 
silpna pasidarė, kai vaikas sukliko iš džiaugsmo. 

Mailsas pastatė sūnų ant žemės ir pagavo jos ranką. 

— Elizabeta, kas čia blogo? Tai tik vaikiškas žaidimas. 
Kai buvau Kito amžiaus, aš visada taip šokdavau savo 
tėvui į rankas. 

— Bet jeigu jūs pasitrauktumėt... 

— Pasitraukčiau? - apstulbęs pakartojo jis. — Ir leisčiau 
Kitui nukristi? 

Jis patraukė ją į save ir nuramino. 

— Ar su tavimi niekas nežaidė, kai buvai vaikas? — ty- 
liai paklausė jis. 

— Mano tėvai mirė, vos tik man gimus. Edmundas 
buvo mano globėjas. 

Po to, ką ji pasakė, Mailsui labai daug kas paaiškėjo. 
Jis patraukė ją nuo savęs ir pažiūrėjo į akis. 

— Dabar mes pasistengsime užpildyti tą spragą ir leisti 
tau pasidžiaugti tuo, ko negavai vaikystėje. Lipk ant sū- 
puoklių, aš pasupsiu tave. 

Džiaugdamasi tuo, kad gali neprisiminti ir nekalbėti 
apie Edmundą, ji tuoj pat užlipo ant sūpuoklių. 

— Tėti, aš noriu, — tarė Kitas, sunkiai stumdamas me- 
dinę sūpuoklių sėdynę. 

Bet sūpuoklės taip ir nepakilo į viršų. 

— Ji per sunki, - garsiai sušnabždėjo Kitas. 

— Bet ne man, - nusijuokė Mailsas. 

Pabučiavęs Elizabetą ausį, jis paėmė į rankas virves. 

— Negalvok daugiau apie tai, — tarė jis, stumdamas ją 
kiek įmanoma aukščiau nuo žemės. 

— Dabar negaliu, bet aš pasistengsiu, — atsakė ji, kil- 
dama į viršų. 

Mailsas paleido virves, ir ji nuskrido aukštyn. Kas 
kartą, kai ji nusileisdavo, jis ssumteldavo ne sūpuokles, o 
ją iš užpakalio, bet ji tik juokėsi visą laiką. Sijonas pasikėlė 
aukščiau kelių, ji numetė batelius ir ištiesė kojas. 

— Elizabeta, šok, - paliepė Kitas. 

— Juk aš per sunki, — paerzino ji juokdamasi. 

Mailsas stovėjo šiek tiek šone. Juo daugiau laiko jis su 
ja leido, tuo gražesnė ji jam darėsi. Atmetusi galvą atgal, 
ji visą laiką juokėsi. Anksčiau jis niekad nebuvo matęs 
jos juokiantis. 

— Tėti, ar tu gali ją pagauti? — nesiliovė Kitas. 

— Taip, tėtis tiesiog trokšta pagauti ledi Elizabetą, — 
nusišypsojo Mailsas, stodamasis prieš ją. 

Vaikinas pastebėjo, kad ji gerokai abejoja. 

— Tikėk manimi, Elizabeta, — linksmai tarė jis, nors 
ir buvo kaip reikiant įsitempęs ir susirūpinęs. — Aš nepa- 
sitrauksiu į šalį ir pagausiu tave, kad ir kaip sunkiai tu 
kristum. 

Elizabeta neišdrįso atsistoti ant sūpuoklių taip, kaip 

Kitas. Tačiau ji paleido virves ir nuskriejo žemyn į Mail- 
so glėbį. Kai atsimušė į jį, buvo jau beveik netekusi iš 
baimės žado. 

Mailsas tvirtai suspaudė ją rankomis ir, siaubo apim- 
tas, pasakė: 

— Tu tikrai per sunki, Elizabeta. 

Pirmą kartą per visą drauge praleistą laiką ji regėjo 
Mailsą tokį įsijautusį į vaidmenį: jis krito ant žemės ir 
garsiai bei sunkiai vaitojo. Apsikabinusi jį, Elizabeta ki- 
keno. Jie pradėjo ristis nuo stataus kalno žemyn. Mailsas 
kartkartėmis garsiai, širdį veriančiu balsu sudejuodavo „ak! 
ok!“ Tas ridenimasis buvo be galo linksmas. Atsidūręs kal- 
no papėdėje, jis nutvėrė Elizabetą, perbraukė delnais per 
ją ir, kai ji atsidūrė žemai, pečiais ir keliais kilstelėjo ją 
aukštyn, kad joks akmenėlis neįdurtų. 

Elizabeta jau nebe kikeno, o garsiai juokėsi. Iš juoko 
ji net nepajėgė nustumti jo. Jis tol gulėjo su ja ant viršaus, 
kol ji nenustūmė jo rankų. Paskui jis apsivertė. 

Gulėdamas kalno papėdėje, Mailsas nurimo, atmetė 
į šalis rankas ir užsimerkė. 

— Aš visas sutraiškytas, Elizabeta, — tarė jis gailiu 
balsu. 

Kitas, taip pat norėdamas dalyvauti šiame pokšte, 
verksmingai nusileidęs nuo kalno, šoko tėvui ant pilvo. 
Tokiam smūgiui pastarasis buvo tikrai nepasiruošęs. 

Šį kartą Mailsas sudejavo visiškai nuoširdžiai, tačiau 
Elizabeta vėl pratrūko juokais. 

Demonstratyviai tėvas nukėlė sūnų nuo pilvo ir atsi- 
suko į Elizabetą. 

— Tau patinka, kaip man skauda, ar ne? 

Jo balsas skambėjo rimtai, bet akyse šokinėjo žiburiu- 
kai ir rodė, kad jis nori ją paerzinti. 

— Eime, Kitai, parodysime ledi Elizabetai, kad nevalia 
juoktis iš šios karalystės riterių. 

Elizabeta išplėtė akis ir, kiek pastovėjusi, apsisuko ir 
norėjo pabėgti, bet Mailsas ir Kitas buvo greitesni. Mail- 
sas pagavo ją už pečių, o Kitas visu savo ūgiu šoko jai ant 
kojų. Mergina įsipainiojo į sijoną, Mailsas užkliuvo už 
sūnaus, o Kitas tvirtai laikėsi, griaudamas ją žemyn. Visi 
trys juokdamiesi nugriuvo ant žemės. Mailsas pradėjo 
kutenti merginą, prie tėvo prisidėjo ir Kitas. 

— Gana, - tarė Mailsas, žiūrėdamas Elizabetai į veidą, 
kuriuo tekėjo ašaros. 

— Ar tu vis dar nenori pripažinti, kad mes esame ge- 
riausi riteriai? 

— Aš... niekados to neneigiau, - atsakė ji. 

Mailsas ėmė kutenti dar stipriau. 

— Pasakyk, kas mes esame. 

— Drąsiausi, gražiausi riteriai visoje Anglijoje —- visame 
pasaulyje. 

Jis nustojo kutenti, apėmė rankomis jos liemenį, siek- 
damas nykščiais krūtinę. 

— O kaip mano vardas? — sušnabždėjo jis visiškai 
rimtai. 

— Mailsas, — žiūrėdama jam į akis, atsakė ji pašnibž- 
dom, — Mailsas Montgomeris. 

Ji nuėmė rankas jam nuo pečių ir lengvai apkabino 
jo kaklą. 

Mailsas pasilenkė ir švelniai pabučiavo ją. Pirmą kartą 
per visą tą laiką tarp jų įsižiebė suartėjimo kibirkštėlė. 

Staiga ant tėvo nugaros užšoko Kitas. Mailsas pakėlė 
galvą nuo Elizabetos ir vos neįkrito į purvyną. 

— Tėti, dar pasisupkim. 

— Tik pagalvok, kaip aš išlepinau savo sūnų, — prieš 
atsistodamas sušnabždėjo Mailsas Elizabetai į ausį. 

Kitas užšoko jam ant sprando. 

Staiga ant jų ėmė kristi šalti lašai. Jie net žioptelėjo iš 
nustebimo, — nė vienas net nepastebėjo, kad per pastarąsias 
kelias minutes dangus aptemo ir prapliupo lyti. 

— Į trobelę, - pasakė Mailsas, keldamas sūnų nuo 
žemės. 

Jis uždėjo ranką jai ant peties ir visi drauge nubėgo 
į pastogę. 

— Ar labai sušlapai? — paklausė jis, keldamas nuo 
pečių Kitą. 

— Ne, nelabai, - šyptelėjo ji ir atsisuko į vaiką. 

Mailsas atsainiai uždėjo ranką Elizabetai ant peties. 

— Kodėl judviem neužkūrus ugnies, kol aš surasiu ką 
nors valgyti? 

Kitas iš karto noriai sutiko, tuo tarpu Elizabeta įtariai 

— Gal vertėtų palaukti, kol aprims lietus. 

Mailsas žvilgtelėjo į ją ir džiaugsmingai nusišypsojo. 

— Aš jaučiuos visiškai saugus dabar, kai jūs abu čia, 
viduj. Toli nenueisiu. 

Sulig tais žodžiais jis vikriai peržengė sudūlėjusias 
sijas ir išėjo. 

Elizabeta nuėjo prie pastogės krašto ir nusekė jį aki- 
mis. Ji buvo įsitikinusi, kad Mailsas Montgomeris net ne- 

įtarė, kokia neįprasta diena jai šiandien buvo. Ji praleido 
su vyriškiu visą rytą ir nė karto nepratrūko pykčiu. Ir tas 
juokas! Ji visada mėgdavo juoktis, bet jos broliai buvo tokie 
rimti — visi, kas gyveno su Edmundu Čatvortu vienuose 
namuose, greitai tapdavo rimti. Bet šiandien ji tiek daug 
juokėsi greta vyriškio, o jis net nemėgino nuplėšti nuo 
jos drabužių. Anksčiau visados, jei tik ji nusišypsodavo 
kokiam nors vyrui, tas tuoj pat imdavo ją grabinėti ir 
įžeidinėti. 

Negalima teigti, kad Elizabeta buvo tokia gražuolė, 
jog iš pirmo žvilgsnio sužavėtų vyrus, ir jie net negalėtų 
suvaldyti savo aistros. Ji žinojo, kad iš tiesų yra patrauk- 
li, tačiau, jei teisingai buvo girdėjusi, nė iš tolo negalėjo 
prilygti Riveduno įpėdinei. Ji turėjo dėkoti broliui Ed- 
mundui už tai, kad nuolatos tapdavo vyrų agresijos auka. 
Jo nesveikas humoras prieidavo iki to, kad jis eidavo su 
svečiais lažybų, kas iš jų galėtų prisivilioti Elizabetą į savo 
lovą. Edmundas negalėjo pakęsti, kad Elizabeta nebijo jo. 
Kai ji buvo vaikas, jis atsivesdavo ją iš vienuolyno, kur ji 
daugiausia gyveno, namo, ir dažnai mušdavo, nustumdavo 
nuo laiptų. Bet Elizabeta kažkaip išvengė sužalojimo. 

Kai mergaitei sukako dvylika metų, ji išmoko kovoti 
už save. Sesutė sėkmingai apsigindavo nuo Edmundo de- 
gančiu fakelu. Kai Edmundo antpuoliai pasidarė rimtesni, 
mergaitė tapo atsargesnė, įgijo daugiau įgūdžių apsiginti 
nuo užpuolikų. Ji išmoko kovoti su vyrais, kurie mėgino 
pasinaudoti ja. Elizabeta įtikino Rodžerį, kad jis turi išmo- 
kyti ją naudotis kirviu, kardu ir durklu. Be to, ji mokėjo 


apsiginti ir aštriu kaip skustuvas liežuviu. 

Praleidusi kelias savaites su Edmundu ir jo vyrais, 
Elizabeta visokiais būdais stengdavosi pabėgti atgal į 
vienuolyną. Paprastai čia į pagalbą jai ateidavo brolis Ro- 
džeris. Praleidusi vieną kitą savaitę vienuolyne, ji šiek tiek 
pailsėdavo, kol Edmundas vėl ateidavo jos pasiimti. 

— Aš užkūriau ugnį, ledi Elizabeta, -— tarė Kitas jai už 
nugaros. 

Ji atsisuko ir meiliai nusišypsojo jam. Elizabeta visados 
labai mylėjo vaikus. Vaikai buvo nuoširdūs, niekados iš 
jos nieko nereikalavo, visados su jais buvo galima laisvai 
elgris. 

— Tu padarei didelį darbą, o aš, nieko neveikdama, tik 
prastovėjau čia, — tarė ji ir priėjo prie jo. - Gal tu man ką 
nors papasakosi, kol mes sulauksime tavo tėvelio. 

Ji atsisėdo, atsirėmė į sieną, ištiesė kojas prieš ugnį ir 
apsikabino Kitą. Užmetusi ant abiejų Mailso apsiaustą, ji 
pradėjo pasakoti Kitui apie Mozę ir jo žmonės iš Izraelio. 
Dar nepriėjus prie Raudonosios jūros, Kitas susirangė 
prieš ją ir užmigo. 

Virš jų galvos į dar išlikusį stogą daužėsi lietus. Trijose 
vietose pro jį liejosi vanduo. Kol Elizabeta kurstė ugnį, iš 
lauko įėjo Mailsas, nusišypsojo jai ir įmetė į ugnį kelis pa- 
galius. Tylėdamas jis nulupo ir išskrodė jauną šerniuką, su- 
pjaustė gabalais mėsą ir užmovė ant strypų, kad keptų. 

Ji stebėjo, kaip jis dirba, ir negalėjo nusikratyti min- 
ties, koks jis nepanašus į kitus vyrus. O gal yra ir daugiau 
tokių kaip jis? Rodžeris visados sakydavo, kad Elizabeta 
mato tarp žmonių tik padugnes. Nors tarp kitko kai kurios 
jaunos moterys vienuolyne tiesiog į padanges keldavo savo 

numylėtinius, todėl Elizabeta dažnai pagalvodavo, kad gal 
ir ne visi vyrai tokie, su kuriais ji susiduria ir kovoja. 

Mailsas, klūpodamas prieš ugnį, greitai išdarinėjo mėsą. 
Visą laiką prie jo buvo lankas, ant nugaros strėlinėje sudėtos 
strėlės, o prie šono kabėjo kardas. Netgi, risdamasis nuo 
kalno, jis nepaliko kardo. Koks vyras galėtų juokauti su 
moterimi ir tuo pat metu būti pasiruošęs atremti pavojų? 

— Apie ką tu taip užsigalvojai? — įdėmiai žiūrėdamas 
į ją, tyliai paklausė Mailsas. 

Ji bematant atsipeikėjo. 

— Kad jūs taip peršlapote, jog galite užgesinti ugnį. 

Jis atsistojo ir išsitiesė. 

— Čia šaltas kraštas, ar ne? 

Sulig tais žodžiais jis lėtai ėmė nusirenginėti drabužius 
ir po vieną kabinti prie ugnies. 

Elizabeta įdėmiai stebėjo jį. Ji nebuvo įpratusi prie 
nuogų vyrų, nors jos brolio vyrai dažnai ir vaikščiodavo 
tik su mažais apatiniais. Bet ji neprisiminė, kad nors kartą 
būtų pasižiūrėjusi į nors vieną iš jų. 

Mailsas buvo liesas, bet raumeningas. Kai jis atsisuko 
į ją tik su apatiniais, ji pamatė, kad jo krūtinė apaugusi 
tankiais tamsiais garbanotais plaukais. Nuo treniruočių 
su šarvais jo šlaunys buvo plačios ir sunkios, o blauzdos 
raumeningos ir tvirtos. 

— Elizabeta, —- sušnabždėjo Mailsas, — tu priversi mane 
parausti. 

Ber Elizabeta pati paraudo ir neišdrįso pakelti į jį akių, 
išgirdusi, kaip jis krizena. 

— Tėti, — nubudęs ir stodamasis prabilo Kitas. — Aš 
noriu valgyti. 

Elizabeta nenoriai paleido vaiką. Nors ji ir labai 
mylėjo vaikus, bet gyvenime jai neteko su jais daug susi- 
durti. Nebuvo nieko malonesnio, kaip laikyti ant rankų 
šį berniuką, jausti, kad ji jam reikalinga, kad jis pasitiki 
ja ir glaudžiasi prie jos. 

— Čia šerniena ir keli obuoliai, — paaiškino Mailsas 
sūnui. 

— Ar tau nešalta, tėti? — paklausė Kitas. 

Mailsas, nežiūrėdamas į Elizabetą, atsakė: 

— Mane šildo šilti ledi žvilgsniai. Prašau eiti su mumis 
valgyti, ledi Elizabeta. 

Dar nespėjusi atsigauti nuo sutrikimo, gerokai parau- 
dusiais skruostais Elizabeta priėjo prie jų. Kitui atkakliai 
reikalaujant, Mailsas papasakojo apie savo ir brolių vai- 
kystę ir paauglystę. Ir visose istorijose jis būdavo herojus, 
gelbėdavo savo brolius, mokė juos. Iš džiaugsmo Kito akys 
spindėjo kaip žvaigždės. 

— O kai davėte įžadus, jūs neprisiekėte liautis meluo- 
ti? — nekaltai paklausė Elizabeta. 

Mailso akys sužaibavo. 

—,Aš nemanau, kad įžadai neleidžia stengtis padaryti 
įspūdį sūnui arba... - atrodė, kad jis nerado tinkamo žo- 
džio užbaigti mintį. 

— Belaisvei? — padėjo ji. 

— Oi, Elizabeta, — vangiai tarė jis. —- Ką gali apie vyrą 
galvoti ledi, kurios vyresnieji broliai nuolat stengėsi skur- 
dinti jos gyvenimą? 

— Ar tikrai stengėsi? 

Jos klausimai buvo tokie rimti, jog jis suprato, kad ji 
supranta jį pažodžiui. 

— Ne, ne tikrai, - nuramino jis ją. 

— Mes likome vieni dar visai vaikai, ir aš manau, kad 
kai kurios mūsų išdaigos buvo rizikingos, bet mes visi 
išgyvenome. 

— Ir laimingai, nepaisant visko, kas įvyko, — atsiduso 


ji. 

— O kaip sekėsi gyventi su Edmundu Čatvortu? - lyg 
tarp kitko paklausė jis. 

Elizabeta susirietė ir pakišo po savimi kojas. 

— Jis taip pat mėgo... išdaigas, — daugiau ji nieko ne- 
pasakojo. 


— Ar tau gana, Kitai? — paklausė jis. 

Kai jis ištiesė ranką, siekdamas dar vieno mėsos ga- 
baliuko, ji pamatė ant jo riešo didžiulę žaizdą. Ji atsivėrė 
ir vėl kraujavo. 

Mailsas nepraleido nepastebėjęs nė vieno merginos 
žvilgsnio. 

— Persipjoviau su lanko timpa. Tu galėtum atstoti man 
daktarą, jei norėtum, — su tokiu entuziazmu ir viltimi 
pareiškė jis, kad Elizabeta net nusijuokė. 

Ji pasikėlė suknelę, nuplėšė didelį gabalą apatinio si- 
jono ir sudrėkino jį lietuje. Mailsas sukryžiavo kojas, atsi- 
sėdo priešais ją ir ištiesęs ranką laukė. Mergina atsargiai 
pradėjo plauti kraują. 

— Aš negaliu apsakyti, kaip man gera maryti, kad tu 
šypsaisi, — tarė jis. — Kitai! Nelaipiok ant tų sijų. Išimk iš 
strėlinės skudurą ir išvalyk mano kardą. Tik žiūrėk, kad 
nesusižeistum į jo ašmenis. 

Jis vėl atsisuko į Elizabetą. 

— Aš žiūriu į tavo šypseną kaip į didelę garbę sau. 
Nesu įsitikinęs, bet intuityviai jaučiu, kad nedaugelis vyrų 
gėrėjosi tavo šypsena. 

— Tikrai nedaugelis, — trumpai atsakė ji. 

Jis pakėlė jos ranką nuo savo riešo ir pabučiavo į 
delną. 

— Jau pradedu galvoti, kad tu iš tiesų ir savo vidum 
toks angelas, kaip atrodai. Kitas dievina tave. 

— Aš jaučiu, kad Kitas niekados gyvenime nėra sutikęs 
ko nors svetimo, nes jis visus dievina. 

— Aš nemanau, - atsakė jis ir pabučiavo jos ranką 

— Liaukitės! — tarė ji ir atšoko nuo jo. — Jūs jau per 
daug sau leidžiate su savo bučiniais. 

— Aš labai gerai elgiuosi ir riboju savo bučinius, kiek 
galiu. O norėčiau tik vieno - mylėtis su tavimi. Kitai! — su- 
riko jis sūnui, pamatęs, kad jis mojuoja kardu virš savo 
galvos. 

— Aš išpersiu tau kailį, jei tu tik sumanysi įsmeigti jį 
į ką nors. 

Elizabeta prieš savo norą turėjo nusijuokti, paleisdama 
švariai sutvarstytą Mailso ranką. 

— Aš manau, kad jums derėtų palikti sūnų namie, kai 
kur nors vykstate su savo palyda. 

— O ne, - nusijuokė jis. - Jam per trumpą laiką pa- 
vyko pasiekti daugiau, nei aš būčiau padaręs per kelis 
mėnesius. 

Sulig šiais paslaptingais žodžiais, jis ištraukė savo nu- 
mylėrą kardą iš pramuštagalvio sūnaus rankos. 

Spa 


Kitą naktį jie vėl miegojo visi trys drauge. Tarp jų 
buvo tvirtai įsispraudęs Kitas. Elizabeta labai ilgai neuž- 
migo ir klausėsi Mailso ir Kito kvėpavimo. Dvi pastarosios 
dienos buvo tokios neįprastos, tokios nepanašios į tai, ką 
ji patyrė iki šiol. Jos buvo tarsi koks saulės spindulys po 
ilgų lietingų metų. 

Nubudusi ji apsižiūrėjo ir pamatė, kad guli jau viena 
ant Mailso apsiausto, rūpestingai apklota ir apkamšyta ple- 
du. Dar ne visai išsibudinusi iš miego, ji nusišypsojo, įlindo 
giliau po apklotu ir pagalvojo, kad norėtų visą laiką būti čia, 
šitoje vietoje, ir kiekvieną dieną taip linksmai juoktis. 

Ji išsitiesė, pasuko galvą atgal, apsidairė ir pamatė, kad 
pašiūrė visai tuščia. Jos pojūčiai per tas kelias pastarąsias 
dienas atbuko. Paprastai ji miegodavo įtempusi vieną ausį, 
bet Mailsui ir Kitui kažkaip pavyko nedrumsti jos ramy- 
bės, todėl ji atsipalaidavo ir atsisakė šio įpročio. Dabar ji 
klausėsi jų keliamo triukšmo su šypsena. Staiga netoliese 
mergina išgirdo kažkieno lėtus ir tylius žingsnius. 

Atsargiai, kaip įmanydama tyliau, ji išsėlino iš pasto- 
gės ir pasislėpė miške. Dar būdama viduje, kažkur toli ji 
girdėjo Kito ir Mailso balsus. Tai kas gi čia galėtų slankioti 
po tą tankmę, visai arti jos? 

Turėdama ilgų metų slapstymosi nuo brolio draugų 
patirtį, ji nesunkiai skynėsi sau kelią per mišką. Po kelių 
minučių ji pamatė, kas stengėsi taip sunkiai prisėlinti 
prie jų. 

Nejudėdamas, ištiesęs savo ilgą kūną, ant pilvo gulėjo 
seras Gajus. Jis iš vienos pusės į kitą lėtai sukinėjo galvą ir 
tyrinėjo plotą, į kurį ką tik įlindo Kitas su Mailsu. 

Beveik sulaikiusi kvėpavimą, Elizabeta tyliai, iš užpa- 
kalio prisėlino prie sero Gajaus. Susikūprinusi ji paėmė 
mažą pailgą akmenuką ir sugniaužė kumšryje. Rodžeris 
buvo sakęs jai, kad net jos mažas ir silpnas kumštis bus 
stiprus, jei ji laikys jame kokį nors kietą daiktą. Su akme- 
niu rankoje ji pasilenkė ir pagriebė iš kabančio prie sero 
Gajaus šono dėklo mažą durklą. 

Staigiai ir neįtikėtinai vikriai milžinas atsistojo. 

— Ledi Elizabeta! - šūktelėjo jis. 

— Kodėl jūs sekiojate mus? Ar jūs išdavėte savo šeimi- 
ninką ir dabar ruošiatės nužudyti jį? 

Randas, rėžiantis sero Gajaus veidą, praplatėjo, bet jis 
neištarė nė žodžio. Užuot atsakęs, jis pasuko galvą į Mailso 
pusę ir skardžiu, ausį rėžiančiu balsu sušvilpė. 

Elizabeta žinojo, kad Mailsas tuoj pat pasirodys, išgir- 
dęs tą garsą, nes tai buvo jų sutartas slaptas signalas. Jeigu 
seras Gajus taip atvirai kviečia savo šeimininką, Mailsas 
turėtų žinoti, kodėl milžinas dabar nutarė slėptis. 

Po kelių sekundžių pasirodė Mailsas, vienas, su iš- 
trauktu kardu. 

— Ledi klausia, ar aš noriu tave nužudyti, — pareiškė 
seras Gajus rimtu balsu. 

— Kaip ji tave surado? 

Seras Gajus nė minutei nenuleido nuo Elizabetos akių. 
Jis atrodė sutrikęs, bet drauge ir žavėjosi ja. 

— Nežinau, aš negirdėjau, kaip ji prislinko. 

Mailso akys vėl sužaibavo. 

— Atiduok jam durklą, Elizabeta. Negali būti jokių 
abejonių dėl sero Gajaus lojalumo. 

Elizabeta net nepajudėjo. Ji vis dar tebelaikė sugniau- 
žusi akmenį, kurį paslėpė po sijono kloste. Staiga ji pa- 
stebėjo, kad seras Gajus, avintis minkštus batus, stovi ant 
plokščios uolienos. Pėdos yra jautriausia net ir stipriausių 
vyrų kūno dalis. 

— Kur jūsų vyrai? — paklausė ji Mailso, žiūrėdama į 
serą Gajų. 

— Gerai... Elizabeta, — pradėjo jis. - Aš maniau gal- 
būt... 

Iš pasikeitusio sero Gajaus veido Elizabeta suprato, 
kad viskas, kas iki šiol įvyko, buvo Mailso Montgomerio 
sumanymas. 

— Kalbėkit gi pagaliau, — pareikalavo ji. 

— Mes esame Makaranų žemėje. Aš žinojau, kad bū- 
sime saugūs, ir dėl to nusprendžiau eiti su tavimi ir Kitu 
atskirai. Nebuvo jokio pavojaus. 

Ji staiga atsigręžė į jį veidu, bet drauge neišleido iš 
akių ir sero Gajaus. 

— Vadinasi, tai buvo tik pokštas, - ramiai pasakė ji. 
Jūs melavote, kad jūsų vyrai dingo. Jūs melavote, kad 
mums gresia pavojus. Jūs elgiatės taip, kad liktumėte su 
manimi vienas. 

— Elizabeta, - ramino jis. - Aplink mus visą laiką buvo 
žmonės. Aš galvojau, kad galbūt kai mes liksime vieni, tu 


geriau mane pažinsi. Ir Kitą... 

— Neminėkite berniuko. Jis nedalyvavo šiame šlykš- 
čiame jūsų sąmoksle. 

— Tai nebuvo sąmokslas, - gynėsi jis, atlaidžiai žiū- 
rėdamas į ją. 

— Betgi mums grėsė pavojus. Jūs rizikavote mano ir 
savo sūnaus gyvybe. Šitie miškai pilni visokių laukinių 
žmonių. 

Mailsas globėjiškai nusišypsojo. 

— Teisingai, bet tie laukiniai yra susiję su manimi san- 
tuokiniais giminystės ryšiais. Esu tikras, kad net ir dabar 
mes esame pasupti Makaranų žmonių. 

— Aš negirdėjau nieko, išskyrus tą mušamą šerną. 

Seras Gajus nejudėdamas stovėjo greta jos. 

— Niekas nenukentėjo ir niekam nepadaryta ža- 
los, — nusišypsojo jai Mailsas. — Atiduok man durklą, 
Elizabeta. 

— Niekam nepadaryta žalos, tiktai primeluota mote- 
riai, — drėbė ji. 

Po to viskas, atrodo, įvyko per vieną akimirką. Ji puolė 
Mailsą durklu. Seras Gajus išmušė jį iš merginos rankų 
ir, kai tas nedidelis peilis lėkė ant žemės, Elizabeta kulnu 
trenkė ir sulaužė du mažiausius sero Gajaus kairės kojos 
pirštus. Mailsas atsisuko ir nustebęs įbedė akis į iš skaus- 
mo kriokiantį serą Gajų. Dėl to jis nepastebėjo Elizabetos 
kumštyje suspausto akmens, kuriuo ji trenkė jam į pilvą... 
Žiauktelėjęs iš skausmo, Mailsas susilenkė. 

Elizabeta žengė žingsnį atgal. Ji stebėjo Gajų, kuris, 
atsisėdęs ant žemės, skausmo perkreiptu veidu bandė nu- 
siauti batą. Mailsas, atrodė, tuoj pat ims vemti. 

— Puikiai suveikta, — pasigirdo balsas jai už nugaros. 

Elizabeta atsisuko ir pamatė savo ūgio labai gražią 
moterį juodais plaukais ir mėlynomis akimis. Šalia jos 
stovėjo didžiulis šuo. 

— Čia tau bus gera pamoka, Mailsai, — tęsė ji, — ne 
visos moterys sutinka, kad su jomis būtų elgiamasi taip, 
kaip vyrams norisi. 

Elizabeta dar labiau nustebo pamačiusi, kad nuo me- 
džių pradėjo šokti žemyn vyrai, o nuo trobelės pusės ėjo 
vyresnis vyriškis ir vedė už rankos Kitą. 

— Ledi Elizabeta Čarvort, — tarė moteris, — aš esu 
Bronvina Makaran, Makaranų klano vadė ir šito intrigas 
mėgstančio jaunuolio brolienė. 

Mailsas po truputį ėmė atsigauti. 

— Temai, - kreipėsi Bronvina į vyresnįjį vyriškį. - Ap- 
žiūrėk sero Gajaus koją. Ar tik ji nelūžo? 

— Visai galimas dalykas, - atsakė Elizabeta. — Kai aš 
kažkada išbandžiau šį būdą, įsitikinau, kad vyrų mažiau- 
sias pirštelis paprastai tokiais atvejais lūžta. 

Bronvinos žvilgsnis rodė, kad ji įvertino merginos 
išradingumą. 

— Čia mano vyrai. — Ji šaukė kiekvieną vardu, ir kiek- 
vienas jų žengė žingsnį į priekį ir nusilenkė ledi Elizabetai. 

— Daglasas, Aliksas, Džerlas ir Frensis. 

Elizabeta visus nulydėjo griežtu, įvertinančiu žvilgsniu. 
Ji nemėgo būti tarp vyrų. Pastebėjusi, kad sero Gajaus ne- 
bėra greta jos, ji pasitraukė į šalį. Kai šalia jos būdavo daug 
vyrų, jai atrodė, kad ją uždarė į mažą akmeninę celę. 

Mailsas, trindamas skaudamą pilvą, pamatė, kad ji 
traukiasi nuo žmonių. Tada jis priėjo prie Elizabetos ir 

atsistojo greta. Pastebėjęs, kad Temas nori prie jų prisi- 
artinti, Mailsas palietė jo ranką ir akimis davė kažkokį 
ženklą. Temas nustebęs suraukė kaktą, paleido Kitą ir pa- 
sitraukė nuo Elizabetos. Jis pastebėjo, kad mergina labai 
įtariai jį stebi. 

— O kur mano niekam tikęs brolis? — paklausė Mailsas 
Bronvinos, nebyliai stebinčią ką tik įvykusią sceną. 

— Jis apžiūrinėja šiaurines sienas, bet aš tikiuosi, kad 
jis pasitiks mus, dar prieš atvykstant į Leirenstoną. 

Mailsas paėmė Elizabetos ranką ir tvirtai suspaudė, 
kai ji norėjo ją ištraukti. 

— Bronvina turi kūdikį, - pasakė jis garsiai. O paskui 
visiškai tyliai sušnabždėjo: — Tu visiškai saugi. Stovėk ar- 
čiau manęs. 

Elizabeta pažiūrėjo į jį tokiu žvilgsniu, kuris bylojo, 
kad šalia jo ji nesijaučia nė kiek saugesnė, kaip ir prie 
kitų vyrų, bet vis dėlto nenuėjo nuo jo. Vyrai, stovintys 
šalia Bronvinos, buvo apsivilkę kaip laukiniai: nuogais 
keliais, plaukai iki pečių, o prie diržų prikabinti ilgi pla- 
tūs kardai. 

Bronvina nujautė, kad čia kažkas blogiau, nei vaikiškas 
Mailso pokštas, kurį jis norėjo iškrėsti atgabendamas Eliza- 
berą, bet ji neturėjo supratimo, kas įvyko. Galbūc, kai grįš 
į Leirenstoną, ji sužinos, kodėl čia tvyro tokia įtampa. 

— Ar mes josime? 

Kol Bronvinos vyrai stovėjo priešais, Elizabeta buvo 
rami ir nejudėjo. Arkliai buvo paslėpti dar geras kelio gaba- 
las nuo jų. Visi vyrai buvo tylūs ir neištarė ne žodžio. Seras 
Gajus lėtai šlubavo, pasiramsčiuodamas stora lazda. 

— Aš noriu joti paskui vyrus, — pasakė ji Mailsui, nu- 
leidusi galvą. 

Jis norėjo užprotestuoti, bet laiku susiturėjo. Priėjęs 
prie Bronvinos, Mailsas kažką sumurmėjo jai, ji atsaky- 
dama linktelėjo, ir škotai bei seras Gajus nujojo į priekį. 
Kitas jojo drauge su Temu. 

— Elizabeta, — tarė Mailsas, sėdėdamas ant arklio netoli 
jos. - Bronvinos vyrai tau nieko blogo nepadarys. Nėra 
reikalo jų bijoti. 

— Ar aš galiu jūsų žodžiais tikėti? Jūsų, kuris man 
visą laiką melavo? Jūs gi vienas iš tos šeimos narių, kuri 
kariauja su mano šeima. 

Mailsas trumpam pakėlė akis į dangų. 

— Gal aš ir apsirikau, apgaudamas tave, bet jei aš 
būčiau paprašęs praleisti su manim ir Kitu kelias dienas 
miške, ką tu būtum man atsakiusi? 

Ji nusuko galvą į šalį. 

— Elizabeta, tu turi prisipažinti, kad čia praleidusi su 
mumis tas kelias valandas, tu nebijojai vyrų. 

— Aš niekados nebijojau vyrų, — atšovė ji. — Aš tiktai 
išmokau būti atsargi. 

— Tas tavo atsargumas gadina tau visą gyvenimą, — 
griežtai pareiškė jis. — Pasižiūrėk dabar į mus, mes tiesiog 
ryjame Bronvinos vyrų sukeltas dulkes, todėl, kad tu bijai, 
jog kuris nors iš jų gali tave užpulti, ir dėl to nesiryžti nė 
vieno išleisti iš savo akiračio. 

— Aš esu pamokyta, — atrėžė ji. 

— Tu pažinai tiktai blogąją gyvenimo pusę! Dauguma 

vyrų nepanašūs į Edmundą Čarvortą ir Pagnelį. Pabuvusi 
čia, Škotijoje, tu įsitikinsi, kad kai kuriais vyrais galima 
pasitikėti. Nėčė! — paragino jis arklį, žiūrėdamas jai į akis. — 
Aš greitai įrodysiu tau, kad ir manimi galima tikėti. 

Sulig tais žodžiais jis bakstelėjo pentinais arkliui į šonus 
ir, palikęs ją vieną, nušuoliavo į priekį prie sero Gajaus. 

Bronvina atsisuko į Elizabetą, pasuko arklį ir prijojo 
prie gražiosios šviesiaplaukės. Jiedvi buvo stulbinama pora. 
Švelnių, gražių bruožų Elizabeta ir griežto, tarsi iškalto iš 
akmens veido Bronvina. 

— Atrodo, įsimylėjėliai susikivirčijo? - paklausė Bron- 
vina, nenuleisdama akių nuo Elizabetos. 

— Mes ne įsimylėjėliai, — šaltai atsakė Elizabeta. 

Tai išgirdusi, Bronvina pakėlė antakius ir susimąstė. 
Maryr, tai bus pirmas kartas, kad Mailsas, praleidęs tiek 
laiko su moterimi, neužvaldė jos. 

— O kas gi nutiko, kad Čarvort joja drauge su Mont- 
gomeriu? — paklausė ji tokiu pačiu tonu, kokiu Elizabeta 
atsakė jai. 

Elizabeta su panieka pasižiūrėjo į Bronviną. 

- Jei jūs rengiatės apipilti purvais mano brolį Rodžerį, 
prieš pradėdama burnoti, gerai apsigalvokite. 

Sėdėdamos ant arklių, abi moterys trumpai susižvalgė, 
bet tie žvilgsniai buvo labai reikšmingi ir vienai, ir kitai. 
Bronvina atžariai linktelėjo, patraukė arklį už vadelių ir, 
prieš nujodama, burbtelėjo: 

— Paklausk savo brolio apie Škotijoje gyvenančius jo 
gimines. 

— Ar tu kuo nors supykdei Bronviną? — paklausė Mail- 
sas, vėl prijojęs prie jos. 

— Ar aš turiu klausytis visokių bjaurasčių apie savo 
brolį? Šita moteris prižadėjo ištekėti už Rodžerio, o paskui 
apsigalvojo. Ir po to... 

— Ir po to Rodžeris Čatvortas puolė mano brolį iš už- 
pakalio, — nutraukė ją Mailsas. 

Kiek parylėjęs, jis persilenkė per arklį ir paėmė jos ranką. 

— Tu dar turėsi progą tuo įsitikinti, Elizabeta, — ti- 
riančiu žvilgsniu žiūrėdamas į ją, švelniai pasakė jis. — Aš 
tavęs prašau tik vieno — duok mums laiko, kad galėtume 
įrodyti tau, kad mumis galima pasitikėti. 

Elizabeta nespėjo jam atsakyti, nes, pasigirdus griaus- 
mingam artėjančių arklių kanopų dundesiui, ji staiga pa- 
kėlė galvą ir, net nespėjusi užprotestuoti, pamatė, kaip 
Bronvinos vyrai išsitraukė senoviškus škotiškus kardus ir 
apsupo abi moteris. Mailsas pasitraukė arčiau jos. 

— Ar čia tik ne tas mano puskvailis vyras, — tarė Bron- 
vina. Jos džiaugsmingas tonas visai nesiderino su pasakytų 
žodžių turiniu. 

Prie jų prijojo penki vyrai. Jų vadas, aukštas šviesiap- 
laukis, ilgais, iki pečių, plaukais, buvo gana gražus vyras. 
Jis, pasižiūrėjęs į savo žmoną, aiškiai nudžiugo, matyda- 
mas, kaip išvydus jį, kibirkščiuoja jos akys. 

— Tu sensti, Temai, — tingiai tarė šviesiaplaukis, lenk- 
damasis per balną į priekį. 

Temas vos girdimai kažką sumurmėjo ir įkišo kardą 
į vietą. 

— Kad tu prasmegtum, Stivenai, — burbtelėjo Bron- 
vina. — Kodėl gi joji taip neatsargiai per uolas? Ir kodėl gi 
neįspėjai mūsų, kad joji? 

Neskubėdamas jis nušoko nuo arklio, numetė vadeles 
vienam iš savo vyrų ir priėjo prie žmonos. Juokais nutvėręs 
jai už kulkšnies, ėmė traukti atgal. 

Bronvina stengėsi iš jo ištrūkti. 

— Paleisk mane, — pareikalavo ji. — Aš turiu svarbių 
reikalų, nėra kada su tavimi žaisti. 

Žaibo greitumu jis apkabino ją per liemenį ir ištraukė 
iš balno. 

— Ko tu rūpiniesi manimi? Man patinka joti per uo- 
las, - sumurmėjo jis, traukdamas ją į save. 

— Temai, - suriko Bronvina, ssumdama vyrą nuo savęs. 

— Ledi nereikia mano pagalbos, — atsakė Temas. 

— Bet aš norėčiau padėti, — tyliai tarė Mailsas. 

Stivenas staigiai paleido žmoną. 

— Mailsas! — šūktelėjo jis ir, kai jaunėlis brolis nulipo 
nuo arklio, stipriai apkabino jį. 

— Kada tu atvykai? Kodėl tu čia, Škorijoje? Aš galvo- 
jau, kad tu pas dėdę Simoną. Girdėjau, kad dėdė Simonas 
rengiasi nusukti tau galvą? 

Mailsas šiek tiek šyptelėjo ir, žiūrėdamas į brolį, pa- 
traukė pečiais. 

Stivenas nutaisė abejingą miną. Jis nenorėjo pykinti 
brolio ir, žinodamas, kad Mailsas neieško žodžių kišenėje, 
nenorėjo išgirsti ko nors nemalonaus. 

— Mailsas atgabeno Elizabetą Čatvort, — paaiškino 
Bronvina. 

Stivenas apžiūrėjo savo vyrus ir, apsidairęs į šalis, pa- 
galiau pamatė Elizabetą. Nepaisant švelnių veido bruožų, 
ji atrodė rūsti, nepalenkiama ir sėdėjo balne kaip suak- 

menėjusi. Stivenas norėjo prie jos prieiti, bet Mailsas su- 
griebė jį už rankos. 

— Neliesk jos, - mandagiai paprašė Mailsas, kai jis jau 
buvo besiartinąs prie merginos. 

Iš pradžių Stivenas šiek tiek nustebo, bet paskui pla- 
čiai išsišiepė. Jis suprato, kad brolis pavydi, nors niekados 
anksčiau nebuvo to pastebėjęs. 

Mailsas uždėjo ant Elizabetos ranką. Kadangi šį kartą 
ji jo neatstūmė, jaunuolis tarė: 

— Stivenas neįžeis tavęs, be to, jis irgi tikisi tavo pa- 
lankumo. 

Jo akys sužybčiojo. 

Elizabeta atsisuko į serą Gajų ir pastebėjusi, kad jis 
ragana, negalėjo susilaikyti nenusišypsojusi. Mailsas kan- 
triai laukė, kol bus galima pristatyti ją Stivenui. Tuo metu 
nubudo Kitas, iki šiol ramiai miegojęs ant arklio priešais Te- 
mą, ir veržte veržėsi pas savo mylimą dėdę. Stivenas, paso- 
dinęs Kitą ant kairės rankos, dešiniąją ištiesė Elizabetai. 

Rūsčiai nužvelgusi brolius, mergina nepadavė jam 
rankos. 

Mailsas akimis davė broliui ženklą, ir Stivenas, supra- 
tingai nusišypsojęs, atitraukė ranką. 

— Mums malonu jus matyti savo namuose, — tarė Sti- 
venas. 

— Aš esu Čatvort. 

— O aš - Makaranas. Čia, - jis pasižiūrėjo į žmoną, — 
Makaran. Mes sveikiname jus. Ar mes eisime per uolas? 
Ten labai statu ir gali būti baisu. 

— Aš galiu joti, - kategoriškai pareiškė Elizabeta. 

Mailsas paėmė jos ranką ir pabučiavo pirštų galiukus. 

— Žinoma, gali. Mano netaktiškas brolis, aiškindamas 
tau, tik mėgino atsiprašinėti. 

— Dėde Stivenai! — sušuko Kitas. Vaikas neteko kan- 
trybės laukti, kol suaugusieji baigs tas kalbas. — Ledi Eli- 
zabeta trenkė tėčiui į pilvą ir privertė serą Gajų šlubuoti. 
Mes miegojome miške be palapinės ir be nieko. 

Jis nusišypsojo Elizabetai, o ji atsakydama mirktelėjo 
jam. 

— Privertė serą Gajų šlubuoti? — nusijuokė Stivenas. — 
Neįsivaizduoju, kaip tai įmanoma. 

— Ledi Elizabeta Čatvort sulaužė serui Gajui pirš- 
tus, — šaltakraujiškai paaiškino Bronvina. 

Stivenas prisimerkęs pažiūrėjo į žmoną. 

— Man nelabai patinka tavo tonas. 

Norėdamas nukreipti brolio dėmesį, į pokalbį skubiai 
įsiterpė Mailsas. 

— Kaip gyvena Makgregorai? 

Neįmanoma nei aprašyti, nei paaiškinti, ką ir kaip 
Bronvina ir Stivenas pasakojo apie klaną, kuris kelis šimt- 
mečius buvo didžiausias Makaranų klano priešas, ir tik 
prieš kelis mėnesius buvo sudarytos paliaubos, kai Bron- 
vinos brolis Deivis vedė Makgregoro dukterį. 

Šitaip šnekučiuodamiesi, jie per uolas, pavojingu 
keliu, stūmėsi pirmyn. Iš vienos pusės buvo aukštos uo- 
los, iš kitos — pavojingas status skardis. Elizabeta jojo be- 
veik prisiglaudusi prie Mailso, šalia žingsniavo Stivenas. 
Bronvina sekė iš užpakalio. Merginai nebuvo įdomus šis 

sutuoktinių pokalbis. Jie diskutavo karštai, bet nepiktai. 
Paskui juos joję vyrai ramiai tarp savęs kalbėjosi. Maryr, 
tokie šeimos juokai visai jų nestebino. Bronvina šaipėsi iš 
Stiveno, vadindama jį įvairiausiais vardais, o jis tik juokėsi 
iš jos replikų, tarpais pareikšdamas, kad jos juokingos. 
Šeimose, kurias Elizabeta pažino, vyrai seniai būtų trenkę 
žmonai į ausį ir už pusę tiek, ką pritauškė Bronvina. 

Elizabeta pasižiūrėjo į Mailsą. Jis geranoriškai šyp- 
sojosi klausydamasis, kaip Bronvina ir jo brolis kapojasi 
žodžiais. Staiga į sutuoktinių pokštus įsiterpė Kitas. Jis 
buvo linkęs palaikyti Bronviną ir bėgo atgal, kad galėtų 
paimti ją už rankos. 

— Jis tikras tavo portretas, — nusijuokė Stivenas, žiū- 
rėdamas į brolį. 

Atsisukęs į Mailsą, Stivenas staiga pamatė, kaip iš vir- 
šaus, tiesiai ant Elizabetos, ima riedėti didžiulis akmuo. 
Nespėjęs net pagalvoti, jis veikė žaibiškai. Instinktyviai, 
kaip tikras riteris, jis staigiu judesiu griebė Elizabetą ir, 
užgriuvęs ant jos masyviu savo kūnu, stipriai prispaudė ją 
prie sienos, nepaleisdamas tol, kol už jų nukrito akmuo. 

Elizabeta taip pat veikė negalvodama. Nors pastaruo- 
ju metu jos budrumas buvo kiek susilpnėjęs, bet dabar, 
atsidūrusi tarp tokio gausaus skaičiaus vyrų, ji vėl tapo 
labai nervinga. 

Merginai nebuvo net kada pagalvoti, kodėl Stivenas 
ją taip staigiai puolė. Ji suvokė tik viena - kad ją užpuolė 
vyriškis. 

Ir ji supanikavo. Negalima pasakyti, kad ji suriko - ji 


tiesiog klykė, ir tas jos klyksmas išerzino jau ir taip nervin- 

gus arklius. Tačiau ji neapsiribojo vien tik klyksmu, ji ėmė 
draskytis nagais ir spardytis kaip į narvą patekęs laukinis 
žvėris. 

Stivenas, apstulbintas tokios reakcijos, mėgino su- 
griebti ją už pečių. 

— Elizabeta! — šaukė jis, žiūrėdamas į siaubo apimtą 
jos veidą. 

Tuo metu dar vienas akmuo trenkėsi Mailsui į pečius. 
Nuo smūgio jis net suklupo, bet išgirdęs Elizabetos klyks- 
mą, tuoj pat pakilo ir lėkte nulėkė prie jos. 

— Kad tave kur, — užbliovė jis broliui. - Sakiau tau, 
kad neliestum jos. 

Stipriu smūgiu jis atstūmė Stiveną ir mėgino pagauti 
Elizabetą. 

— Ramiai, - sukomandavo jis. 

Elizabeta stovėjo įsiutusi, draskė Mailsą nagais ir mė- 
gino iš jo ištrūkti. 

Jis sugriebė ją už pečių ir stipriai pakratė. 

— Elizabeta! —- ramiai, bet garsiai šūktelėjo jis. — Tu 
saugi. Ar girdi mane? Saugi. 

Jis dar kartą pakratė ją, ir tik po to ji pakėlė į jį akis. 
Tokių Mailso akių ji iki šiol dar nebuvo mačiusi — jos buvo 
apimtos siaubo, išgąsdintos, bejėgės. Kelias sekundes jie 
nebyliai žiūrėjo vienas į kitą. Mailsui reikėjo įtempti visas 
jėgas, kad nuramintų ją. 

— Tu dabar saugi, mano meile. Tu visados būsi saugi 
su manimi. 

Jos kūnas ėmė virpėti, jis patraukė ją į save, priglaudė 
prie savęs ir glostė jos plaukus. Pamatęs, kad šalia stovi 
Stivenas, jis paprašė: 

— Palik arklį. Mes arvyksime vėliau. 

Elizabeta beveik nesusigaudė, kodėl staiga stojo tokia 
tyla ir kodėl pro juos eina tokia tyli tarsi laidotuvių pro- 
cesija. Iš baimės ji taip nusilpo, kad atsirėmė į Mailsą ir, 
jo prilaikoma, vos pastovėjo ant kojų. Praėjus ilgam laiko 
tarpui, ji atsitraukė nuo jaunuolio. 

— Aš visiškai apsikvailinau, — tarė ji su tokia nuoskau- 
da, kad Mailsas nusišypsojo. 

— Stivenas nesuprato, kodėl aš liepiau jam tavęs nelies- 
ti. Jis tikriausiai pagalvojo, kad aš taip sakau iš pavydo. 

— Ojūs gi nepavydus? - paklausė ji atsitraukdama ir 
norėdama pakeisti temą. 

— Turbūt. Bet tavo baimė dabar daug svarbiau už 
mano pavydą. 

— Mano baimė, kaip jūs ją vadinate, visiškai jūsų ne- 
liečia. 

Jai pavyko visiškai iš jo ištrūkti. 

— Elizabeta, — tarė jis tyliu, maldaujamu balsu. — Ne- 
būk tokia užsidariusi. Aš jau sakiau tau, kad sugebu labai 
gerai išklausyti kitą. Kalbėk su manimi. Pasakyk, kas tave 
privertė taip bijoti. 

Ji pakėlė nuo žemės didžiulį už jos gulintį uolienos 
luitą. Kieta, sunki masė padėjo jai suvokti, kas įvyko. 

— Kodėl jūs išsiuntėte kitus? 

Jo akys sužaibavo pykčiu. 

— Kad nebūtų liudininkų, kai aš tave prievartausiu. 
Dėl ko gi daugiau? 

Pamatęs, kad ji ne visai supranta jo ironiją, jis iš ne- 
vilties atmetė rankas. 

— Ateik, josime į Leirenstoną. 

Sulig tais žodžiais jis sugriebė jos ranką, bet šį kartą 
gal kiek per tvirtai. 

— Tu žinai, ko tau reikia Elizabeta? Tau reikia, kad 
kažkas priverstų tave pamilti, parodytų tau, kad tavo bai- 
mė yra perdėta. 

— O! Kam, kam, bet jau tam entuziastų niekados ne- 
trūko, — atrėžė ji. 

— Ber kaip aš matau, iki šiol tu pažinai tiktai prie- 
vartą, o ne meilę. 

Sulig tais žodžiais jis beveik meste užmetė ją ant balno, 
o pats atsisėdo už jos. 


Osa 


Elizabeta uždėjo ranką ant kaktos ir lėtai atsimerkė. Ji 
gulėjo dideliame tamsiame kambaryje, kuriame, išskyrus 
lovą, daugiau nieko nebuvo. Praėjo jau nemaža laiko, kai 
ji ir Mailsas įjojo į Makaranų klano tvirtovę. Tai buvo se- 
noviška sodyba, įsikūrusi ant uolų krašto. Ji buvo panaši 
į milžinišką erelį, kuris, įsikibęs nagais į uolas, stengiasi 
išsilaikyti. Neaukšta moteris, atrodanti tokia sena, kaip ir 
pilis, padavė Elizabetai kažkokio karšto gėrimo su vaista- 
žolėmis. Kai moteris nusisuko, Elizabeta išpylė jį į už stalo 
sudėtas nendres. Mergina gerai pažino vaistažoles, ir jai 
buvo nesunku nuspėti, kas įdėta į šį gėrimą. 

Elizabeta, nenuleisdama akių, stebėjo mažą nedailią 
moterį, kurią Bronvina šaukė Moragos vardu. Mergina 
apsimetė norinti miego ir vėl atsigulė į lovą. 

- Jai reikia pailsėti, — išgirdo ji netoli savęs Bronvinos 
balsą. — Aš dar niekados nesu mačiusi šitokio pamišimo, 
koks apėmė merginą, kai Stivenas patraukė ją nuo krin- 
tančių almenų. Atrodė, kad staiga ją apsėdo kažkokie 
demonai. 

Moraga prunkštelėjo. 

— O artamstytė nesipriešinai Stivenui ilgai ir atkakliai, 
kai pirmą kartą jį sutikai. 

— Tai visai kas kita, — nenusileido Bronvina. - Mail- 
sui pavyko ją nuraminti tik po geroko laiko tarpo, kai 
jis smarkiai ją pakratė. O ar tu žinai, kad ji sulaužė serui 
Gajui pirštus? 

— Aš girdėjau, kaip tamstytės dviese tarp savęs ginči- 
jotės, — vėl prunkštelėjo Moraga. 

Bronvina išsitiesė tarsi norėdama apsiginti. 

- Ji drįsta ginti prieš mane Rodžerį Čatvortą. Po to, 
ką jis man padarė... 

- Jis jos brolis, - burbtelėjo Moraga. - Atrodo, tams- 
tytė norėtum, kad ji iš karto galvotų taip, kaip ir tu. 
Bronvina, betgi pasaulyje yra daug dalykų, kuriuos įvai- 
rūs žmonės vertina skirtingai. 

Moteris pasilenkė ir apklojo ramiai gulinčią merginą 
žaliu pledu. 

— Palikime ją ramybėje, — tęsė ji. — Atėjo laiškas iš 
Stiveno vyriausiojo brolio. 

— Kodėl tu man nepasakei? — piktai paklausė Bron- 
vina. 

Jai nepatiko, kad su ja kalbama kaip su vaiku, ir buvo 
ypač pikta dėl to, kad jautė, jog nusipelnė, kad su ja būtų 
taip elgiamasi. 

Elizabeta gulėjo ramiai, nejudėjo ir įsitempusi sten- 
gėsi įsiklausyti į kiekvieną kvėptelėjimą. Pagaliau durys 
užsidarė. Tačiau Elizabeta neabejojo, kad kartais vyrai 
apsimeta, jog išėjo iš kambario, o iš tikrųjų tupi pasislėpę 
kur nors kampuose. Įsitikinusi, kad liko viena, ji lėtai ap- 
sivertė ant šono ir atsargiai atsimerkė. Kambaryje tikrai 
nieko nebuvo. 

Ji iššoko iš lovos ir priėjo prie lango. Lauke buvo ką 
tik pradėję temti. Sidabriniai mėnulio spinduliai ėmė kristi 
ant stačių pilkų pilies akmeninių sienų. Ji suprato, kad 
kol dar nepasikeitė nusistovėjęs pilies režimas, kol visiems 
Makaranų žmonėms dar nepranešta, jog ji belaisvė, pats 
laikas pabėgti. 
pledais vyrus, kurie ką tik praėjo pro jos langus. Nusišyp- 
sojusi Elizabeta pradėjo kurti pabėgimo planą. Skubiai, bet 
tyliai ištyrinėjusi kambarį, ji pamatė kampe didelę komodą, 
kurią atidariusi rado daugybę vyriškų drabužių. Nusivilkusi 
šilkinį sijoną, ji apsijuosė juo liemenį. Po to įlindo į pla- 
čius vyriškus marškinius ir apsiavė sunkiomis vilnonėmis 
puskojinėmis. Tačiau po kokios sekundės, apžiūrėjusi savo 
kelius, suprato, kad lauke ji atrodys beveik neapsirengusi 
— vos ne nuoga. Niekur neradusi batų, ji nutarė išsiversti 
su savo minkštais bateliais, todėl pirštai ankštai įsispraudė 
į užlenktų puskojinių galus. Apvyniojusi aplink save vieną 
pledo galą, ji pasidarė trumpą sijonėlį, o kitą — po didelių 
pastangų šiaip taip užsimetė sau ant peties, tačiau apsijuo- 
susi juosmenį diržu, įsitikino, kad padarė kažką ne taip. 
Diržas buvo per ilgas, ir ji negalėjo jo užsegti. 

Sulaikiusi kvėpavimą, belaisvė atsargiai atidarė duris, 
maldaudama Dievo, kad už durų nebūtų pastatyta sargy- 
ba. Šį kartą jai pavyko. Per siaurą durų plyšį ji įslinko į 
tamsią salę. Mergina žinojo, kaip iš pilies išeiti, nes gerai 
prisiminė kelią, kuriuo Mailsas atvedė ją į šį kambarį. 
Stengdamasi nurimti, ji stabtelėjo ir įsiklausė į jos ausis 
pasiekusius garsus. 

Kažkur toli žemai, kairėje, girdėjosi žmonių balsai. 
Stipriai prisiglaudusi prie sienos, ji lėtai ėmė lipti laiptais 
žemyn link pagrindinio išėjimo. Praeidama pro kambarį, 
kuriame buvo susirinkę žmonės, ji išgirdo minint Čatvortų 
apie ką gi ten kalbama. Todėl ryliai tarsi šešėlis pasislinko 
arčiau durų, kad galėtų viską girdėti. 

Kalbėjo Stivenas. 

— Velniai griebtų jus abu, Mailsai, — girdėjosi labai 
piktas jo balsas. - Geivinas neką protingesnis už tave. Jus 
abu padėsite Čatvortui įgyvendinti savo ketinimus. Jau 
visai nedaug trūksta, kad jis išardytų mūsų šeimą. 

Mailsas tylėjo. 

Bronvina uždėjo ranką Mailsui ant peties. 

— Prašau tavęs, paleisk ją. Ledi Elizabeta grįš namo, 
lydima ginkluotos sargybos, ir, kai Geivinas sužinos, kad 
ji paleista, jis paleis Rodžerį Čatvortą. 

Mailsas dar vis tebetylėjo. 

— Po velnių! — užbliovė Stivenas. - Atsakyk gi ką nors. 

Mailso akys degė pykčiu. 

— Aš nepaleisiu Elizabetos. Ką Geivinas daro su Rodže- 


riu Čarvortu, tai jo reikalas. O Elizabeta priklauso man. 

- Jei tu nebūtum mano brolis... - pradėjo Stivenas. 

— Jei aš nebūčiau tavo brolis, tau nebūtų tas padarę 
jokio įspūdžio, — pasakė jis ramiai, tiktai akys bylojo apie 
jo pyktį. 

Iš nevilties Stivenas nuleido rankas. 

— Tu pakalbėk su juo, - kreipėsi jis į Bronviną. - Visi 
mano broliai prarado sveiką protą. 

Bronvina atsistojo prieš vyrą. 

— Vieną kartą tu kovojai su Rodžeriu Čatvortu, nes 
buvai įsitikinęs, kad aš priklausau tau. Dabar lygiai tą patį 
daro Mailsas, o tu pyksti ant jo. 

— Tai visai skirtingi dalykai, — liūdnai atsakė Stive- 
nas. - Tave man atidavė karalius. 

— O Elizabetą atidavė man! — be galo susijaudinęs 
įsiterpė Mailsas. — Bronvina, tu nepatenkinta, kad esu 
čia? Jeigu nepatenkinta, aš ir mano vyrai tuoj pat išvyks- 
tame — su ledi Elizabeta. 

— Tu žinai, kad man malonu tave matyti, — švelniai 
pareiškė Bronvina. — Nors Čatvortas ir pasirengęs kariauti, 
bet jis nepuls Makaranų. 

Ji atsisuko į Stiveną. 

— Ojei Geivinas paėmė Čatvortą į nelaisvę, aš galiu 
tik džiaugtis dėl to. Ar tu pamiršai, ką Čatvortas padarė 
tavo seseriai Merei ir kad visą mėnesį laikė uždaręs mane 
kaip kalinę? 

Tai išgirdusi, Elizabeta pasitraukė. Ji tuoj įrodys, kad 
yra ne kokia nuolanki belaisvė, kaip jiems atrodo. 

Lauke nuo jūros kilo rūkas, ir mergina slapčia dėko- 


jo Dievui už paramą. Pirmiausia reikėjo susirasti arklį. 

Bėglė suprato, kad viena pati niekaip nesugebės ištrūkti 
iš Škotijos. Trumpam sustojusi, ji ilgai klausėsi ir stengėsi 
nustatyti, kur yra arklidė. 

Elizabeta labai gerai mokėjo vogti arklius. Per savo 
palyginti trumpą gyvenimą šioje srityje ji buvo įgijusi ne- 
mažą patirtį. Arkliai kaip ir vaikai — su jais reikia kalbėti 
tyliai, paprastai, nedaryti staigių judesių. Viename arklidės 
gale buvo du vyrai, kurie juokaudami, labai žemais bal- 
sais dalijosi įspūdžiais apie moteris, su kuriomis neseniai 
permiegojo. 

Be galo atsargiai Elizabeta atpalaidavo ilgos arklidės 
gale stovintį arklį, nuėmė ant tvarto sienos kabantį balną 
ir išėjo į lauką, kur ir nutarė pabalnoti gyvulį. Aplink pilį 
keliuose akruose žemės gyveno labai daug žmonių, iš visur 
sklido panašūs garsai, todėl ji jautėsi gana saugi. Pro šalį 
važiavo girgždantis vežimas; žmogus, kuris vedė keturis 
arklius, pririšo juos netoli arklidės ir du iš jų ėmė kandžioti 
vienas kitą. Pastebėję juos, trys vyrai pradėjo šaukti ir plak- 
ti juos botagais. Nė vienas iš tų aplinkui besisukiojančių 
žmonių net nepažvelgė į šešėlyje besislapstančią grakščią 
figūrėlę, užsidengusią galvą pledu. 

Užlipusi ant arklio, mergina lėtai sekė paskui nedidelį 
vežimą, riedantį pro atvirus vartus iš Leirenstono. Kaip 
ir vežimu važiuojantis žmogus, ji tyliai pakėlė ranką, at- 
sisveikindama su sargyba, kuri jau liko už jos. Sargybos 
pareiga buvo saugoti, kad niekas nejeitų į pilį, o tais, kurie 
iš jos išeina, jie nelabai domėjosi. 

Į Makaranų tvirtovę vedė tik vienas labai siauras ir 
baisus kelias. Elizabetos širdis taip daužėsi, jog atrodė, kad 

ims ir iššoks iš krūtinės. Prieš ją važiuojantis vežimas buvo 
labai siauras bet, nepaisant to, jo ratai riedėjo pačiu kelio 
pakraščiu, ir jei bent vienu coliu būtų pasukę į kurią nors 
pusę, vežėjas, vežimas ir arklys nugarmėtų. 

Pasiekusi to baisaus kelio galą, ji lengviau atsikvėpė — 
pirmiausia dėl to, kad baigėsi pavojingas kelias, o antra, dėl 
to, kad dėl jos dingimo nebuvo sukeltas triukšmas. 

Vežėjas, atsisukęs į ją per petį, nusišypsojo ir tarė: 

— Visada džiaugiuosi laimingai pravažiavęs tą kelią. 
Ar jūs vyksite šiuo keliu? 

Tiesiai prieš ją buvo geras kelias, iš abiejų jo pusių 
buvo įsikūrę smulkūs fermeriai, kurie galėjo jai parodyti, 
kokia kryptimi ji turėtų joti. Dešinėje kelias ėjo per uo- 
las, juo Elizabeta su Mailsu ir atjojo į pilį. Joti per uolas 
naktį... 

— Ne, - atsakė ji vežėjui kimiu balsu. Tikriausiai žmo- 
gus būtų norėjęs pasikalbėti su ja, jei ji jotų greta jo. Ji 
pakėlė pledu uždengtą ranką ir parodė į uolas. 

— Tu drąsuolė, - šūktelėjo vyriškis. - Laimingai, ledi. 
Labai šviesi mėnesiena, bet būk atsargi. 

Elizabeta negaišo laiko svarstydama ir negalvojo, kad 
jai gali būti baisu. Ji ragino savo kumelę į prieš ją atsivė- 
rusią juodą kiaurymę. Naktį kelias atrodė dar baisesnis nei 
anksčiau. Arklys nenustygo vietoje, todėl, kiek pagalvojusi, 
ji nulipo nuo jo ir ėmė vesti. 

— Prakeiktas Mailsas Montgomeris! - suburbėjo ji. — Ir 
kas jam šovė į galvą atsibastyti čia, į šią laukinę vietovę? Jei 
jau norėjo paimti mane į nelaisvę, galėjo bent nugabenti 
į civilizuotą kraštą. 

Staiga tiesiai virš merginos galvos sustūgo vilkas. Eli- 
zabeta liovėsi niurzgėjusi. Uolos viršūnėje, nuleidę galvas 
žemyn, ją stebėjo trys vilkai. Arklys ėmė nerimauti ir šoko 
į viršų. Elizabeta apsivyniojo vadeles apie riešą. Toliau visą 
kelią ją lydėjo vilkai. Prie gaujos prisidėjo dar vienas. 

Merginai atrodė, kad ji nukeliavo jau ne vieną mylią, 
bet kelio galo vis dar nesimatė. Stengdamasi šiek tiek nusira- 
minti, Elizabeta trumpam sustojo ir pasilenkė į uolų pusę. 

Vilkai, matyt, pagalvoję, kad jų auka pasirengė gin- 
tis, ėmė staugti visi drauge. Arklys stojo piestu ir išplėšė 
iš rankų vadeles. Elizabeta šoko, norėdama jį sulaikyti, 
neteko pusiausvyros ir pusiau nukrito nuo uolos krašto. 
Išsilaisvinęs arklys muistydamasis nubėgo keliu tolyn. 

Norėdama šiek tiek nusiraminti, kurį laiką mergina 
gulėjo nejudėdama ir svarstė, kaip jai reikėtų veikti. Prisi- 
šliejusi prie uolos krašto, ji iš visų jėgų rėmėsi į ją tik viena 
koja, nes antra nerado į ką remtis. Kabindamasi rankomis 
į uolas, ji įsirėmė į jas ir smakru. Tačiau vos tik pajudinusi 
kairę ranką, pajuto, kad iš po jos išslydo uolos gabalas. 
Mergina iš siaubo suriko ir pradėjo ieškoti, į ką atsiremti 
dešine koja — bet jos pastangos buvo bergždžios. Staiga 
nukrito dar vienas uolos gabalas, ir ji suprato, kad reikia 
kaip nors gelbėtis. 

Sutelkusi į rankas visas jėgas, ji pasistengė šiek tiek 
pasiduoti į šoną ir lėtai slinko šlaunimis į kairę. Pagaliau 
kairiuoju keliu atsirėmusi į tvirtą uolą, ji net apsiverkė iš 
laimės. Labai lėtai, pėda po pėdos, ji mėgino užkelti savo 
skaudamą nubrozdintą kūną ant kelio. 


Rankomis ir keliais jai šiaip taip pavyko užšliaužti į 

viršų ir atsiremti į sieną. Skruostais upeliais tekėjo ašaros, 
krūtinė sunkiai kilnojosi. Per rankas sruveno kraujas, o 
nuogi keliai degė. 

Virš jos, uolos viršuje, pasigirdo susipjovusių žvėrių 
kauksmas. Šiek tiek atsitraukusi nuo sienos, ji pamatė 
didžiulį žvėrį, puolant vilkus. 

— Tai didysis Bronvinos šuo, — pašnibždom suniur- 
nėjo ji ir trumpam užsimerkė, malda dėkodama Dievui 
už išsigelbėjimą. 

Ilgai sėdėti nebuvo kada. Pilyje gali netrukus pastebėti, 
kad ji pabėgo, dėl to reikia stengtis kuo toliau nueiti nuo 
savo priešų Montgomerių. 

Atsistojusi Elizabeta suprato, kad susižeidė daug 
daugiau nei galvojo. Kairė koja sustingo, labai skaudėjo 
kulkšnį. Nusivaliusi nuo skruostų ašaras, mėnulio šviesoje 
bėglė pamatė, kaip kraujuoja jos ranka. Netikėdama savo 
akimis, ji plikais delnais tikrino kiekvieno akmens tvirtu- 
mą ir tik tada ryždavosi žengti žingsnį. 

Kai ji šiaip taip įveikė tą pavojingą kelią, pasislėpė 
mėnuo, ir prieš ją atsivėrė juoda begalinė erdvė. Stipriau 
susisukusi į pledą, mergina stengėsi nekreipti dėmesio į 
skaudamas kojas ir tęsė žygį toliau. 

Vos tik pradėjus švisti, ji atsiduso, lengviau atsikvėpė 
ir ėmė dairytis aplinkui ieškodama, kuo galėtų apsiginti. 
Kelias sekundes ji negalėjo atitraukti akių nuo žvėries, ne- 
suprasdama, kas tai. Kai žvėris prisiartino ir beveik palietė 
ją snukiu, ji suprato, kad tai Bronvinos šuo. 

Šuo pakėlė galvą ir klausiamai pažiūrėjo į ją. 

Elizaberai tarsi akmuo nuslinko nuo širdies. Ji net 
norėjo surikti. 

— Tu papjovei du vilkus, ar ne? - paklausė ji. - Mielas 
drauguži, ar tu ne piktas? 

Lyg norėdama jį išbandyti, ji atsargiai uždėjo ant jo 
ranką delnu į viršų. Šuo, lyg atsidėkodamas, iškišo liežuvį 
ir aplaižė ją. Kai ji pradėjo glostyti didžiulę šuns galvą, jis 
bakstelėjo į ją nosimi ir pastūmė į namų pusę. 

— Ne, brangusis, - sušnabždėjo ji. 

Dabar mergina dar daugiau juto visus kūno sužalo- 
jimus ir nubrozdinimus. Jai atrodė, kad praėjo jau visa 
amžinybė nuo to laiko, kai ji paskutinį kartą miegojo. 

— Aš nenoriu grįžti pas Bronviną. Aš eisiu toliau. 

Išgirdęs savo šeimininkės vardą, šuo garsiai sulojo. 

— Ne, - tvirtai pasakė ji. 

Šuo dar kažkiek laiko stebėjo ją, tarsi norėdamas ap- 
svarstyti girdėtus žodžius, paskui pasuko į mišką. 

— Mielasis, — nusišypsojo ji. - Gal tu išvesi mane iš tos 
vietos. Palydėk mane iki kito klano žemių, kuris grąžins 
mane broliui, ir jam bus gerai atlyginta už tai. 

Ji nusekė paskui šunį, bet tuoj iš nuovargio pradėjo 
kliuvinėti. Šuo sustojo ir palindo po jos ranka, kad ji ga- 
lėtų į jį atsiremti. 

— Kaip tavo vardas, drauguži? — nuvargusiu balsu su- 
šnabždėjo ji. - Gal tu Džordžas ar Oliveris, o gal tave vadina 
kokiu nors škotišku vardu, kurio aš net nesu girdėjusi? 

Šuo, taikydamasis prie jos, sulėtino žingsnį. 

— O gal tu Čarlis? — tęsė ji. - Man labai patinka var- 
das Čarlis. 

Sulig tais žodžiais ji staiga krito šalia šuns, gal užmi- 
gusi, o gal ir nualpusi. 

Šuo stumtelėjo ją snukiu, apuostė, aplaižė jos kruviną 
veidą, bet niekaip negalėdamas išjudinti, įsitaisė greta ir 
užmigo. 

Kai Elizabeta nubudo, saulė jau buvo aukštai. Ji apsi- 
dairė ir pirmiausia pamatė didelę gauruotą šuns galvą. Jis 
nori kaip žmogus kažko paklausti. Po viena šuns akimi 
buvo bjauri žaizda, bet kraujas jau buvo apdžiūvęs. 

— Susižeidei kaudamasis su vilkais, vargšeli? — nusi- 
šypsojo ji ir pakasė jam ausis. 

Mergina pamėgino atsistoti, bet kojos neklausė jos, 
linko ir ji buvo priversta atsiremti į šunį. 

— Gerai, kad tu toks stiprus, Čarli, - rankomis pasi- 
remdama į šuns nugarą, tarė ji. 

Pagaliau šiaip taip pavykus atsistoti, ji apžiūrėjo save 
ir suvaitojo. Vienas jos sijono galas buvo surištas, o kitas 
karojo iki kulkšnių. Kairysis kelis buvo sužeistas, apdras- 
kytas ir iki dabar kraujavo, tuo tarpu dešinysis buvo tik- 
tai apibrozdintas. Ryžtingu judesiu ji užsimetė pledą ant 
pečių, bet visai nenorėjo žiūrėti, kas atsitiko jos rankoms. 
Perbraukusi rankomis plaukus, bėglė pajuto, kad jie su- 
lipę nuo sukrešėjusio kraujo. Mergina tuoj pat atitraukė 
ranką. 

— Ar tu negalėtum surasti šiek tiek vandens, Čarli? — 
paprašė ji šuns. — Vandens? 

Šuo tuoj pat nusisuko ir pasileido bėgti per uolėtą 
dirvą, bet tuoj pat grįžo atgal, nes Elizabeta pajėgė eiti tik 
vėžlio žingsniu. Šiaip taip užsitraukusios žaizdelės atsivėrė 
ir ji pajuto, kad kūnu vėl sruvena šiltas kraujas. 


126 JUDE DEVERAUX 


Šuo nuvedė ją prie nedidelio upelio, kuriame ji kiek 
įmanona apsiprausė. Kai sutiks savo išvaduotojus, ji turi 
kaip galima padoriau atrodyti. 

Taip drauge su šuniu ji ir ėjo jau kelias valandas, regė- 
dama tik uolas ir vieną kitą medį. Kartą išgirdo arklius, ir 
Elizabeta instinktyviai pasislėpė, pritraukdama prie savęs 
šunį. Ji puikiai suprato, kad negalėtų išlaikyti šuns, jei jis 
sugalvotų grįžti atgal, bet šį kartą gyvulys, regis, buvo ne- 
nusiteikęs palikti jos. 

Atėjus vakarui, kai ėmė leistis saulė, ją apleido pasku- 
tinės jėgos. Staiga, kažką pajutęs, šuo ėmė garsiai loti. Ji 
nieko aplink nematė, bet šiuo metu jai jau buvo visai vis 
tiek, kad ir kas atsitiktų. 

— Tikriausiai Mailsas arba jo šeimininkė, — tarė ji ir, 
nukritusi ant žemės, užsimerkė. 

Kai vėl atsimerkė, pamatė šalia savęs dar niekados ne- 
matytą vyrą. Jis stovėjo plačiai išsižergęs ir įsirėmęs ranko- 
mis į šonus. Paskutiniai besileidžiančios saulės spinduliai 
apšvietė jo plaukus, o ant veido krintantis šešėlis labai 
pabrėžė stiprų žandikaulį. 

— Nagi, Rebai, — tarė jis sodriu balsu, glostydamas 
šunį. - Kaip tau pavyko prisišaukti mane tokiu laiku? 

— Neliesk manęs, - sušnabždėjo Elizabeta pamačiusi, 
kad jis lenkiasi prie jos. 

— Jei jūs trukdysite, aš būtinai jus sužeisiu, jaunoji 
moterie. Todėl nesipriešinkite. Aš esu Makgregoras, o jūs 
dabar mano žemėje. Kodėl Bronvinos šuo su jumis? 

Jis apžiūrėjo jos anglišką aprangą. 

Elizabeta buvo labai nuvargusi, silpna ir alkana, bet ji 

buvo gyva. Ir balso tonas, kuriuo tas žmogus ištarė Bron- 
vinos vardą, rodė, jog jie draugai. Jos skruostais ėmė tekėti 
ašaros. Dabar ji niekados nebegrįš namo. Nė vienas Ma- 
karanų draugas negrąžins jos atgal į Angliją. O dėl to, kad 
Montgomeris paėmė į nelaisvę Rodžerį, gali kilti karas. 

— Kaip tu sveikiniesi su manimi, mergele? — tarė Mak- 
gregoras. — Greitai būsi saugioje vietoje. Kas nors apžiūrės 
tavo žaizdas, mes pamaitinsime tave ir... Kas per velnias! 

Kai vyriškis pasilenkė arčiau, Elizabeta ištraukė iš dėk- 
lo jo durklą ir nusitaikė jam į pilvą. Bet būdama be galo 
nusilpusi, žinoma, nepataikė į jį. 

Lečlanas Makgregoras atšoko į šalį, atėmė iš jos durklą 
ir vienu greitu judesiu užsimetė ją ant peties. 

— Daugiau nesipriešink man, mergele, - pareiškė jis, 
kai ji vėl pradėjo muistyris. - Škotijoje mes neatsimokame 
švelnumu už norą nudurti. 

Jis užmetė Elizabetą ant arklio, sušvilpė Rebui, kad 
sektų paskui juos, ir visi trys žaibo greičiu nušuoliavo. 


m 


Viename iš didelių Makgregoro pilies kambarių sė- 
dėjo vieniša Elizabeta. Ąžuolinės durys buvo uždarytos. 
Išskyrus nepaprastai didelę lovą, komodą ir tris kėdes, 
kambarys buvo beveik tuščias. Prie sienos buvo židinys, 
prikrautas malkų, bet ugnis nedegė ir nešildė niūrių ak- 
meninių sienų. 

Vienoje iš kėdžių sėdėjo susirietusi Elizabeta. Ji buvo 

apsivyniojusi Bronvinos pledu ir prisitraukusi skaudamus 
kelius prie krūtinės. Praėjo jau kelios valandos nuo to 
laiko, kai Makgregoras paliko ją šiame kambaryje ir net 
maisto, neatnešė vandens apsiprausti, o ir šuo Rebas nu- 
bėgo namo, vos tik pasiekęs Makgregoro pilį. Elizabeta 
buvo per daug nuvargusi, kad galėtų užmigti, jos galvoje 
buvo toks sąmyšis, kad ji negalėjo ilsėtis. 

Ir kai ji išgirdo pažįstamą balsą, pasiekusį jos ausis pro 
sunkias duris, iš pradžių pajuto lyg ir kažkokį palengvė- 
jimą. Bet greitai suvokė, kad Mailsas Montgomeris lygiai 
toks pat jos priešas kaip ir kiti. 

Kai Mailsas atidarė duris ir drąsiai įėjo į vidų, ji jau 
buvo pasiruošusi jį sutikti. Sugriebusi nuo židinio atbrailos 
ji paleido jam į galvą varinę pasidabruotą taurę. 

Mailsas pagavo ją kairiąja ranka ir toliau artinosi prie 
savo belaisvės. 

Tada ji nutraukė nuo sienos nedidelį skydą ir vėl metė 
ji į Mailsą. Vaikinas pagavo jį dešiniąja ranka. 

Pergalingai šypsodamasi, Elizabeta sugriebė apdaužytą 
šalmą ir užsimojo ranka, stengdamasi sviesti jį. Abi jaunuo- 
lio rankos buvo jau užimtos, ir jis negalėjo jo pagauti. 

Bet ji nespėjo jo sužeisti. Mailsas jau buvo prisiartinęs 
prie merginos ir ištiesė į ją rankas. 

— Aš labai jaudinausi dėl tavęs, — sušnabždėjo jis ir 
paglostė jai skruostą. Merginos veidas degė. 

— Kodėl tu pabėgai? Škotija — ne Anglija. Tai labai 
klastinga šalis. 

Jis laikė ją nelabai stipriai, tačiau bent jau taip, kad jai 

nekiltų noras priešintis. Bet ji net negalvojo priešintis, o at- 
virkščiai, norėjo, kad jis prisitrauktų ją arčiau savęs. Dabar 
jai nieko kito nebeliko, kaip tik labai ramiai atsistoti, nes, 
jeigu jis paleistų rankas, ji apskritai nukristų. 

— Mane užpuolė vilkai, aš vos neįkritau į jūrą, o kaž- 
koks žmogus mėtė mane kaip pelų maišą, ir jūs dar sakote 
man, kad tai klastinga šalis! 

Mailsas palietė jai smilkinius, bet ji nuo jo neatsitrau- 
kė. Iš jo akių spinduliavo kažkokia nepaprasta šviesa. 

— Elizabeta, tu pati prisidarai sau visokių nemalo- 
numų. 

— Aš neprašiau, kad mane atiduotų priešams arba kad 
mane kaip kalinę atgabentų į šią priešišką šalį. O tas vyras... 

Mailsas nutraukė ją: 

— Makgregoras labai supyko, kai tu taikeisi į jį peiliu. 
Prieš kelis mėnesius jis vos nežuvo, kai Bronvina pakėlė 
prieš jį durklą. 

— Bet, atrodo, kad jie draugai. 

Daugiau ji nespėjo ištarti nė žodžio, nes salės durys 
atsidarė ir įėjo du raumeningi vyrai, nešini ąžuoliniu ku- 
bilu. Už jų žygiavo tuzinas moterų su karšto vandens ki- 
birais rankose. Paskutinioji moteris nešė padėklą su trimis 
grafinais ir dviem taurėmis. 

— Žinodamas, kaip tu mėgsti maudytis, aš neatsiklau- 
sęs užsakiau maudyklę, — šypsodamasis pareiškė Mailsas. 

Elizabeta nieko jam neatsakė, bet, užrietusi nosį, nu- 
sisuko į šaltą židinį. 

Kai kambarys ištuštėjo ir jie liko tik dviese, Mailsas 
uždėjo ranką jai ant peties. 

— Kol vanduo karštas, nusimaudyk, Elizabeta. 

Ji atsisuko į jį. 

— Kodėl jūs galvojate, kad aš pasielgsiu su jumis taip, 
kaip niekados nesu pasielgusi nė su vienu kitu vyru? Aš pa- 
bėgau nuo jūsų iš Leirenstono, o dabar, kai čia pasirodėte, 
atrodo, galvojate, kad aš tuoj pat krisiu jums į glėbį. Koks 
skirtumas, ar aš būsiu Makgregoro ar Montgomerio kali- 
nė? Jei jūs norite žinoti tiesą, aš renkuosi Makgregorą. 

Mailso veidas surimtėjo, o akys patamsėjo. 

— Aš manau, kad atėjo laikas mums kai ką išsiaiškinti. 
Aš buvau daugiau nei kantrus su tavimi. Aš neištariau nė 
žodžio, kai tu sužeidei serą Gajų. Aš dalijausi su tavimi 
savo sūnumi. Aš ramiai stebėjau, kai tu sukėlei viso Maka- 
ranų klano sumaištį, o dabar tu atėjai čia ir vos nesužeidei 
Makgregoro. Neseniai padarytos Makgregorų ir Makaranų 
paliaubos dar labai netvirtos. Tu sugriovei tai, ką Stivenui 
pavyko pasiekti per metus. O dabar pasižiūrėk į save, Eli- 
zabeta. Ar tu matei save? Tu visa kruvina, be galo išvargusi, 
netekusi daug svorio. Aš manau, kad atėjo laikas padaryti 
galą visoms tavo išdaigoms. 

— Mano... — vaptelėjo ji. - Aš nenoriu būti kalinė! Ar 
galite mane suprasti? Ar jums prieina kas nors per tą kietą 
kaktą? Aš noriu grįžti namo pas savo brolius ir padarysiu 
viską, ką galėsiu, kad ten patekčiau. 

— Namo! - pasakė Mailsas pro sukąstus dantis. — Ar tu 
bent turi supratimą, ką tas žodis reiškia? Kur tu išmokai 
laužyti žmonėms pirštus? Kur tu išmokai taip meistriškai 
naudotis peiliu? Kas privertė tave galvoti, kad visi vyrai 
yra apsėsti velnio? Kodėl tu negali pakęsti, kai prie tavęs 
prisiliečia bet koks vyras? 

Elizabeta paniuro ir, šiek tiek parylėjusi pažiūrėjo į 
jį ir pasakė: 

— Edmundas mirė. 

— Ar tu visados gyvensi užsisklendusi savo kiaute, Eli- 
zabeta? — švelniai sušnabždėjo jis. - Ar tu visados matysi 
tik tai, ką nori matyti? 

Sunkiai atsidusęs, jis ištiesė jai ranką. 

— Eik maudytis, kol vanduo visai neatšalo. 

— Ne, - tyliai atsakė ji. - Aš nenoriu maudytis. 

Ji jau būtų turėjusi priprasti prie nepaprasto Mailso 
gyvumo, bet kaip paprastai buvo jam nepasirengusi. 

— Man jau nusibodo tavo spyriojimasis, Elizabeta, — 
tarė jis ir nutraukė nuo jos drėgną pledą. - Iki šiol aš bu- 
vau kantrus ir švelnus. Bet nuo dabar aš pradėsiu mokyti 
tave paklusnumo - ir pasitikėjimo. Aš nesirengiu skriausti 
tavęs, aš niekados nesu nuskriaudęs nė vienos moters, bet 
negaliu stovėti šalia ir žiūrėti, kaip tu save kankini. 

Sulig tais žodžiais jis nuplėšė jos suknelės priekį, ap- 
nuogindamas krūtinę. 

Elizabeta riktelėjo, užsidengė krūtinę rankomis ir 
atšoko atgal. 

Nesunkiai nurvėręs ją, jis du kartus patraukė už dar 
šiek tiek merginą dengusių drabužių, ir ji liko nuoga. Ne- 
atrodė, kad jis per daug būtų kreipęs dėmesį į jos kūną. 
Jaunuolis paprasčiausiai pakėlė ją, nunešė prie kubilo ir 
švelniai įsodino į vandenį. 

Netardamas nė žodžio, jis pakėlė gabalą medžiagos, 
įtrynė jį muilu ir pradėjo švelniai prausti jos veidą. 

— Jei priešinsies, muilo pateks į akis, — tarė jis, pri- 
versdamas ją laikytis ramiai. 

Kol jis prausė viršutinę jos kūno dalį, ji visą laiką tylėjo 
ir buvo labai laiminga, kad pro išmuilintą veidą nesimatė 
raudonio, kuris išpylė ją, kai Mailsas lėtai slydo jos aukšta 
standžia krūtine. 

— Kaip tu taip susižeidei? - švelniai paklausė jis, mui- 
lindamas kairę koją ir stengdamasis neužgauti žaizdų ir 
kelio nubrozdinimų. 

Vanduo ją truputį nuramino, ir ji nerado reikalo tylėti. 
Ji gulėjo ant nugaros, užsimerkusi, ir pasakojo jam apie šios 
nakties nuotykius. Vidury pasakojimo jis įspraudė jai į ranką 
taurę vyno. Elizabeta buvo labai ištroškusi ir su malonumu 
išgėrė. Nuo vyno ji tuoj pat apsvaigo, apsnūdo ir nutilo. 

— Rebas buvo su manimi, — gurkštelėjusi šiek tiek 
vyno, baigdama tarė ji. — Šuo suprato, kad aš nenoriu grįžti 
pas Bronviną, bet už tai atvedė mane pas jos draugą. 

Išgėrusi vyną, ji taip nusiramino, kad daugiau nebepy- 
ko nei ant šuns, nei ant Makgregoro, nei ant nieko kito. 

— Mailsai, - maloniai kreipėsi ji, net nenujausdama, 
kokį džiaugsmą jam suteikė, ištardama šį krikščionišką 
vardą. - Kodėl tu nemuši moterų? Aš netikėjau, kad aš 
kada nors sutiksiu vyrą, kuris nevartos jėgos, kad pasiek- 
tų savo. 

Jis švelniai mazgojo jos pirštus. 

— Galbūt aš naudojuosi kitokios rūšies jėga. 

Daugiau jis nepasakė nė žodžio. Kurį laiką jie tylėjo. 
Laikydama rankoje vyno taurę, Elizabeta net nenuvokė, 
kad iki dabar ji jau spėjo išgerti beveik visą grafiną. 

— Kodėl tu visko aiškiai nepasakei savo broliui šį rytą? 
Ar vakar rytą, dabar net nežinau? 

Mailsas staigiai nustojo ją prausti ir, supratęs jos 
klausimą, sunkiai atsiduso. Ji niekados anksčiau neklau- 
sinėdavo tokių asmeniškų dalykų ir nerodydavo, kad jie 
ją domina. 

— Mano visi trys vyresnieji broliai tikri bukagalviai. 
Geivinas niekados nenori išklausyti kito nuomonės ir vi- 
sados laikosi tik savo. O Reinas įsivaizduoja esąs kankinys 
dėl visko, ką prarado. 

— O Stivenas? - paklausė ji, tebegurkšnodama vyną ir 
žiūrėdama į jį jau prisimerkusiomis akimis. 

— Stivenas mulkina žmones norėdamas įtikinti, kad 
siekia kompromiso. Bet kai reikalas eina prie pabaigos, jis 
visada daro savo. Vien tik dėl Bronvinos jis nori parodyti, 
kad atsižvelgia į kito nuomonę, nes ji visą laiką kovojo su 
juo dėl to — ir dabar dar tebekovoja. Jis tik juokiasi iš to, 
kas, jos nuomone, yra gyvybiškai svarbu. 

Pastarasis sakinys privertė Elizabetą šiek tiek pagal- 
voti. 

— O tu esi jų jauniausias brolis. Todėl tikriausiai jie 
visados nurodinėja tau ir galvoja, kad tavimi reikia rū- 
pintis. 

— O su tavimi irgi taip elgiasi? — pusiau pašnabždom 
paklausė jis. 

Nuo vyno ir karšto vandens jos liežuvis atsirišo. 

— Rodžeriui atrodo, kad aš turiu tik ketvirtadalį sme- 
genų. Taip yra iš dalies dėl to, kad esu moteris, o iš dalies 
dėl to, kad jis prisimena mane, kai dar buvau vystykluo- 
se. Kai noriu jam papasakoti, ką su manimi išdarinėjo 
Edmundas, jis tiesiog nežino, ar tikėti manimi, ar ne. O 

gal jam tiesiog nesinori žinoti, ką jo tikras brolis darė ir 
leido daryti. Prakeikimas! — tarė ji, keldamasi iš kubilo. 
Piktai užsimojusi, mergina sviedė taurę per visą kambarį 
į akmeninę sieną. — Aš esu tik pusiau moteris. Ar gali įsi- 
vaizduoti, kaip jaučiausi stebėdama Bronviną ir tavo brolį, 
matydama, kaip jie juokauja ir myli vienas kitą? Jie net 
slapčia glamonėjasi, kai mano, kad niekas jų nemato. Kai 
mane vyras paliečia, aš... 

Ji staiga nutilo ir išplėtė akis. Nuo vyno jai stipriai 
sukosi galva. 

— Pamylėk mane, Mailsai Montgomeri, — švelniai su- 
šnabždėjo ji. - Padaryk taip, kad aš nebijočiau. 

— Aš norėjau, - atsakė jis kimiu balsu ir suėmė ją į 
glėbį. 

Ji stovėjo kubile ir nejudėjo, o kai Mailso lūpos ėmė 
slinkti jos kūnu žemyn, ji pati pabučiavo jį - pabučiavo 
karštai ir aistringai. Jos neapykantą vyrams sukėlė ne- 
žmoniškas elgesys, ji iki šiol nežinojo, kas tai yra normali 
meilė. Tuo tarpu kai kitos moterys mokėsi Airtuoti su 
vyrais, Elizabetos brolis visą laiką lošė iš jos, žadėdamas 
nugalėtojui sumokėti savo sesers nekaltybe. Todėl ji ir iš- 
moko naudotis peiliu. Ji išsaugojo savo brangią skaisty- 
bę? Bet kam? Vienuolynui? Tam gyvenimui, kuriam save 
paskyrusi ji kas metai darytųsi vis labiau surembėjusi ir 
piktesnė, kol pagaliau pavirstų akmeniu - nemylima, ne- 
naudinga sena moterimi? 

Mailsas šiek tiek atsitraukė nuo jos, stengdamasis 
valdyti savo aistrą ir bijodamas, kad ji nesusižeistų, trin- 
damasi lūpomis į jo dantis. Jo rankos lėtai slinko šlapia 

nugara aukštyn ir žemyn, o pirštų galiukai švelniai glostė 
nugaros išlinkimus. 

Jis prispaudė lūpas prie jos burnos kampučio ir palietė 
liežuviu jos liežuvio galą. Po to, lengvai rankomis liesdamas 
švelnią odą, pabučiavo ją į skruostą. 

Elizabeta atmetė galvą atgal, o Mailsas dantimis švel- 
niai perbraukė per jos kaklą iki peties. Galbūt tai ir buvo 
tikroji priežastis, dėl kurios ji niekados neleisdavo prisi- 
liesti prie jos nė vienam vyrui. Galbūt ji visą laiką jautė, 
kad, jei taip demoniškai nesigins, ji atsiduos — taip nesu- 
prantamai ir bejėgiškai. 

— Mailsai, - šnabždėjo ji, - Mailsai. 

— Brangioji, — atsakė jis, dantimis liesdamas jos ausį. 

Vienu greitu judesiu jis iškėlė ją iš kubilo ir nunešė į 
lovą. Jos kūnas buvo šlapias, apie jį sukosi šalti merginos 
plaukai, todėl Mailsas įvyniojo ją į rankšluostį ir pradėjo 
šluostyti. Šluostydamas jis dar labiau ją sudirgino, ir su- 
lig kiekvienu jo prisilietimu ji vis labiau jo geidė. Šie jo 
prisilietimai atlygino jai už visą jos gyvenimą. 

Staiga Mailsas atsidūrė šalia jos, nuogas, šiltas, įdegęs, 
viliojantis. 

— Dabar aš priklausau tau, Elizabeta, o tu - man, - dė- 
damas jos ranką sau ant krūtinės, sušnabždėjo jis. 

— Kiek daug plaukų, - suprunkštė ji. - Be galo daug 
plaukų. 

Ji įkišo pirštus į trumpus juodus besisukančius gaurus 
ir patraukė juos į save. Mailsas paklusniai prisitraukė arčiau 
ir stipriai priglaudė jos auksinį kūną prie savęs. 

— Kas tai per jausmas? — nekantraudama paklausė ji. 

— Tu labai ilgą laiką jo nežinojai, — nusišypsojo jis.- 
Kai mes pasijutome vienas kitam reikalingi, iš tavo akių 
dingo baimė. 

— Pasijutome reikalingi, - sušnabždėjo ji, kai Mailsas 
vėl pradėjo bučiuoti jos kaklą. Jis bučiavo ją labai ilgai, kol 
priėjo iki alkūnės ir ėmė lengvai liežuviu ją kutenti. Staiga 
ji pajuto, kad tarsi kažkokie lengvi virpesiai sklinda nuo 
jos pirštų galiukų per krūtinę į kitų pirštų galiukus. 

Mailsas vis tebeglamonėjo ją. Ji gulėjo nejudėdama, 
užsimerkusi, atmetusi į šalis rankas ir kojas. Jo didelės 
rankos, taip puikiai mokančios valdyti kardą, apginti 
skriaudžiamą vaiką, sutramdyti nepaklusnų arklį, buvo 
tokios švelnios ir tarsi ugnis degino jos kūną. 

Kai jo ranka nuo burnos nuslinko ant skruosto, ji pa- 
suko galvą ir pabučiavo jo delną, po to uždėjo ant jo abi 
savo rankas ir ėmė myluoti jo švelnią tvirtą ranką, slysda- 
ma per ją dantimis, ragaudama jo odą, liesdama liežuviu 
ranką dengiančius plaukus. 

Jis atsidėkojo jai paprasčiausiais žodžiais, nuo kurių 
jos širdis ėmė smarkiai plakti. 

— Elizabeta, - sudejavo jis. - Elizabeta, kaip aš laukiau 
tos minutės. 

Mergina nusprendė, kad ji nenusiteikusi ilgiau laukti. 
Instinktyviai ji mėgino užsirangyti aukščiau ant Mailso, 
bet jis sulaikė ją. Jaunuolis prispaudė veidą prie jos krūti- 
nės, ir Elizabeta vos nenukrito nuo lovos. 

Mailsas tyliai nusijuokė, ir ji pajuto, kaip tas jo juokas 
sušildė jos visą kūną. Meilė ir juokas, pagalvojo ji. Štai ką 
jai davė Mailsas ir ko jai taip trūko visą gyvenimą. 

Tačiau kai Mailsas savo karštomis lūpomis palietė jos 
krūtinę, merginos mintys nutrūko. Vaikinas prisispaudė 
prie jos, apkabino per liemenį ir švelniai glamonėdamas 
ėmė slinkti pirštais per jos šlaunis ir klubus, priversdamas 
mylimąją pajusti lėtą banguojantį ritmą. Pagaliau mergina 
plačiai išžergė kojas. 

Lengvai pajutusi tą ritmą, ji ėmė giliai kvėpuoti, tvirtai 
suspaudė rankomis Mailso pečius ir suleido pirštus į jo 
raumenis. Tuo metu ji suvokė tik tiek, kad jaučia ant savęs 
jo šiltą, standų, gražų kaip skulptūra kūną. Tačiau greitai 
jos pačios kūnas ėmė geidulingai virpėti. 

— Mailsai, - sušnabždėjo ji, glostydama jo plaukus. 

Gana stipriai patraukusi jo veidą į save, ji bučiniu įsi- 
siurbė į jo lūpas ir pajuto tai, apie ką anksčiau net svajoti 
nedrįso. Juos abu išpylė prakaitas, sūrus, karštas prakaitas. 

Elizabeta iškėlė kelius į viršų, suspaudė jo šlaunis ir 
tuo metu jis įėjo į ją. 

Tai nebuvo skausmas, ji buvo iš anksto tam pasiruo- 
šusi, bet vis dėlto staiga ji gerokai sudrebėjo. Mailsas buvo 
ramus, nors irgi šiek tiek virpėjo ir palaukė, kol Elizabeta 
ėmė judėti tuo ritmu, kurio jis ją išmokė rankomis. 

Jie mylėjosi lėtai ir karštai. Tik tarpais mergina praras- 
davo nuovoką ir pasinerdavo į aistrų jūrą, aistrų, kurių iki 
šiol nepažino. Kai Mailsas padidindavo greitį, ji kojomis 
apkabindavo jį ir visiškai atsiduodavo savo jausmams. Per 
vieną tokią laimės akimirką jos kūną lyg kažkas supurtė, 
o kojos ėmė smarkiai drebėti. 

— Nesijaudink, — pasirėmęs ant vienos alkūnės ir glos- 
tydamas smilkinius, ramino Mailsas. — Nurimk, mano 
angele. Dabar tu saugi. 

Jis atsitraukė nuo jos ir paėmė ją į savo glėbį. 

— Mano pažadėtasis angele, - sušnabždėjo jis. - Mano 
lietaus ir žaibo angele. 

Ne visai supratusi jo žodžius, pirmą kartą gyvenime 
Elizabeta iš tikrųjų pasijuto saugi. Ji tuoj pat užmigo, bet 
buvo taip stipriai prisiglaudusi prie Mailso, kad vos galėjo 
kvėpuoti. 


Nubudusi Elizabeta patogiai išsitiesė ir ėmė jausti 
kiekvieną savo kūno raumenį, o palietusi subraižytus 
kelius, net krūptelėjo. Pirma, ką ji pamatė arplėšusi akis, 
buvo ilgas padengtas stalas, ant kurio garavo karštas mais- 
tas. Jai pasirodė, kad dar niekados gyvenime ji nebuvo 
tokia alkana kaip dabar. Pagriebusi nuo grindų Bronvinos 
pledą, ji bet kaip užmetė jį ant savęs ir nuėjo prie stalo. 

Ji jau buvo prisikimšusi pilną burną lašišos, kai atsi- 
darė durys ir įėjo Mailsas. Staiga Elizabeta prisiminė pra- 
ėjusią naktį ir jai net kraujas sustingo, o besiekianti burnos 
ranka nusviro žemyn. Mailsas žiūrėjo į ją savo tamsiomis 
ir tokiomis bjauriai permatančiomis akimis, kad ją suėmė 
pyktis. Dar nespėjusi susigaudyti jausmuose, ji pamatė, 
kaip Mailsas lyg ir tarp kitko mėto jos škotiškus drabužius, 
kuriais ji vakar buvo apsivilkusi. 

Kokia teisę jis turi!.. - pagalvojo ji ir jau norėjo pra- 
dėti kalbėti, bet paspringo lašiša. O jis iš tikrųjų turėjo 
teisę. Po to, kaip ji elgėsi praėjusią naktį, jis galėjo laukti 
iš jos paties blogiausio. Bet pirmiausia ji turėtų pakeisti 
savo veido išraišką. 

Elizabeta net gerai nepagalvojo, ką ji daro, bet greta 
jos stovėjo dvi lėkštės su šiltais minkštais vaisiniais pyra- 
gaičiais, iškeptais to auksinio posūkio proga. Šypsodamasi, 
įsmeigusi akis į Mailsą ji įkišo ranką į lėkštę, sugriebė py- 
ragaitį ir, vis dar su šypsena, sviedė iš visų jėgų į jį- 

Jis buvo nepasirengęs tokiam jos pokštui, pyragaitis 
trenkėsi jam į raktikaulį, aptaškė veidą, o per krūtinę ėmė 
tekėti šiltos vyšnių sultys. 

Elizabeta žinojo, kad nors ir kas dabar atsitiktų, ji visai 
nesigailės dėl tokio savo poelgio jau vien dėl to, kad galėjo 
pamatyti tokį Mailso veidą. Jis buvo visiškai apstulbęs, tie- 
siog šokiruotas. Prisidengusi delnu burną, kad nesimaryų, 
kaip ji kikena, kita ranka ji paėmė dar du pyragaičius ir vėl 
paleido į jį. Šį kartą vienas iš jų pataikė į jo nuogą šlaunį, 
o kitas trenkėsi į už jo stovinčią kėdę. 

Mailsas, labai keistai nužvelgė Elizabetą, numetė liku- 
sius savo drabužius ir toliau artinosi prie jos. 

Pledas, kuriuo ji buvo prisidengusi, nukrito, ir Eliza- 
beta, išpūtusi akis, visai rimtai ėmė atakuoti pyragaičiais, 
dabar abiem rankomis. Kai jis priėjo, jai pasirodė, kad iš 
jo pilkų akių žvelgia žudikas. 

Mailsas lėtai besiartindamas prie jos, staiga pamatė, 
kad į veidą jam vėl lekia pyragaitis. Visas jo kūnas buvo 
padengtas persikų, vyšnių, obuolių, datulių ir slyvų mi- 
šiniu. „Kokiomis nuostabiomis spalvomis nusidažė šis 
raumeningas vyras ir kaip skaniai jis kvepia“, — staiga nei 
iš šio, nei iš to šovė Elizabetai į galvą. 

Priėjęs prie stalo, jis įbedė kiaurai veriantį žvilgsnį į 
Elizabetą, nuo kurio mergina suakmenėjo ir nedrįso net 

pajudėti. Greitai apėjęs apie stalą, jis atsistojo šalia jos. Iš- 
daigininkei net kvapą užgniaužė. Per jo kaktą lėtai ritosi 
vyšnia ir slyva, tekėjo sultys. Pasiekusios nosį jos trumpam 
užsikabino už nosies galiuko ir kokią sekundę kabėjo, o 
paskui takštelėjo ant grindų. Pamačiusi tą vaizdą, Elizabeta 
niekaip negalėjo susilaikyti nekikenusi. 

Lėtai ir švelniai jis patraukė ją į savo glėbį. 

— Ak, Elizabeta, — tarė jis, — tu tikras džiaugsmas. 

Kai jis prisiartino prie jos lūpomis, ji užsimerkė, nes 
labai gerai prisiminė visus praėjusios nakties pojūčius. Jau- 
nuolis palenkė ją atgal į save, ir ji nė kiek nesipriešino. Jo 
vidinė galia taip veikė merginą, kad jam tereikėjo tiktai 
paliesti ją ir ji pradėdavo virpėti. 

Ber šį kartą jis nebučiavo jos, o tik priglaudė aptekėjusį 
sultimis ir persikų sirupu veidą. Kai prie merginos ausies 
prilipo persiko gabaliukas, ji atsimerkė ir žioptelėjusi pa- 
žvelgė į demonišką Mailso veidą. 

Šelmiškai nusišypsojusi, ji nespėjo net pasipriešinti, 
nes visai netikėtai įsimylėjėlis pakėlė ją ir pasodino ant 
stalo — tiesiai į antros lėkštės, kuri dar buvo pilna vaisinių 
pyragaičių, vidurį. Per jos kojas ėmė tekėti vaisių sultys. 
Kai neišsilaikiusi išsitiesė ant nugaros, jos tekėjo net ir per 
nugarą. Vaisių pliurze pasidengė rankos, veidas; plaukai 
prilipo prie kūno. 

Su pasibjaurėjimu ji iškėlė rankas į viršų, patrynė jas 
viena į kitą ir, pamačiusi, kad iš to nieko gero nebus, šiek 
tiek pagalvojusi, pasilenkė prie riešo ir suvalgė dvi obuo- 
lio riekeles. 

- Šiek tiek per saldu, — žiūrėdama į Mailsą, rimtu tonu 
pareiškė ji. — Gal mums reikėtų apskųsti virėją. 

Mailsas stovėjo prieš ją nuogas, ir visa jo povyza by- 
lojo, kad šiuo metu jam mažiausiai rūpi virėjas. Elizabeta 
išplėtė akis ir apsimetė nusigandusi. Sunku, o gal net ir 
neįmanoma būti labai ramiai, sėdint skystoje vaisinių 
pyragaičių košėje. Ji ištiesė rankas į savo meilužį... ir jis 
priėjo prie jos. 

Kai Elizabeta pabučiavo jo kaklą ir staiga, paspringusi 
vyšnios kauliuku, atsitraukė, jie pradėjo juoktis. Mailsas 
čepsėdamas ėmė skanauti nuo jos kaktos persikų tyrę, o 
ji laižė nuo jo pečių slyvų uogienę. 

Žvangant indams ir tyškant į šalis maistui, Mailsas su- 
griebė ją, pakėlė ir, staiga sukilus nesuvaldomam geiduliui, 
užsodino ant savęs, leisdamas pajusti visą savo vyrišką galią. 
Daugiau jie nebesijuokė, dabar viskas buvo per daug rimta. 
Jaunuoliai mylėjosi labai karštai ir energingai, du kartus 
keitė padėtį ir baigė, Mailsui gulint ant nugaros. 

Elizabeta gulėjo ant jo ramiai, visiškai nusilpusi, iš- 
vargusi, manydama, kad ji greičiau numirs nei suras jėgų 
nuo jo nulipti. 

Bet Mailsas niurnėdamas pasikėlė ant rankų ir netyčia 
pastūmęs nedidelį molinį dubenį su kažkokiu padažu, ku- 
ris stovėjo jam už nugaros, numetė jį ant grindų. 

Stodamasi Elizabeta per neatsargumą susibraižė 
šlaunį. 

— Tu tikra įdomybė, Mailsai Montgomeri, — tarė ji 
juokdamasi ir valydama sutraiškytą kiaušinį nuo jo plaukų. 
Ištryškęs trynys lėtai tekėjo jo pakaušiu. 

— Tu dar nepakankamai padoriai atrodai, kad galėtum 


stoti prieš teismą. 

Sulig tais žodžiais jis suriko iš skausmo — šį kartą į 
sėdmenį įdūrė šakutė. 

— Kaip tu manai, ką tavo Makgregoras pagalvos apie 
visa tai? — paklausė Elizabeta, ropšdamasi nuo Mailso. 

Atsisėdusi šalia jo, ji sukryžiavo kojas ir apžiūrėjo 
kambarį. Sienos, grindys ir baldai buvo aptaškyti py- 
ragaičiais, ant stalo viskas sujaukta, apversta, subėgę į 
krūvą. Gale stalo buvo likę tik pora nepaliestų patiekalų. 
Rankomis ir keliais Elizabeta prišliaužė prie nesugadinto 
maisto, cyptelėjo, kai Mailsas ėmė atsargiai apžiūrinėti 
savo sėdmenį, ir grįžo atgal nešina dubeniu su viščiu- 
ko troškiniu, paskanintu migdolais, ir mažu kepaliuku 
duonos. 

Mailsas, vis dar ištiesęs nugarą ant stalo, pasikėlė ant 
rankos. 

— Dar vis alkana? — paerzino jis. 

— Tiesiog išbadėjusi. 

Ji pagriebė Mailsui iš po kulkšnies šaukštą ir įbedė jį į 
troškinį. Vaikinas atsisuko ir liūdnomis, ilgesingomis aki- 

— Tik nepriprask prie to, - įspėjo ji, kišdama į burną 
šaukštą. 

Mailsas tik nusijuokė ir pabučiavo jai pirštus. 

Gerai apsižiūrėję, jie dar rado nepaliesto maisto. Prilai- 
koma Mailso už vienos kojos ir rankos, Elizabeta persisvėrė 
per stalą ir sugriebė visą keptą kurapką. Mailsas atsisakė 
valgyti pats, todėl Elizabeta buvo priversta jį maitinti ir 
netgi nuiminėjo nuo kauliukų mėsytę. 

— Tu nevertas, kad aš taip stengčiausi, — kasydamasi 

tarė ji. Valgiais apdrabstytas kūnas ėmė džiūti ir pradėjo 
labai niežėti. 

— Atrodo, tau reikia, kad... - burbėjo Mailsas, buči- 
niais berdamas jos ranką. 

— Man nereikia tavo patarimų, Montgomeri, - perspėjo 
ji. - Vakar nugirdei, užpuolei tame karile, o dabar... vėl! 

Sunku ir pakartoti visą tą nelogišką žodžių tiradą, 
kurią ji bėrė tarsi žirnius į sieną. 

— Po perkūnais, — nusikeikė įsimylėjėlė ir ėmė abiem 
rankom kasyti šlaunį. - Ar kas nors normalaus yra tavyje? 

— Nieko, — patikino Mailsas ir, tingiai nulipęs nuo 
stalo, ėmė rengtis. 

— Čia netoliese yra ežeras. Gal eisim pasimaudyti? 

— Aš neturiu jokio supratimo apie maudymąsi ir ne- 
moku plaukti. 

Jis suėmė ją už liemens ir nukėlė nuo stalo. 

— Aš tave pamokysiu, — pasakė jis taip gašliai, kad 
Elizabeta nusijuokė ir pastūmė jį nuo savęs. 

— Po vandeniu? - paklausė ji. 

Atrodo, kad Mailsas suprato tuos jos žodžius rimtai. Bėg- 
dama nuo jo, Elizabeta paslydo ant menkių kepenėlių pada- 
Žo, ir, nusitvėrusi už stalo krašto, vos susilaikė neišgriuvusi. 
Per minutę ji įlindo į škotiškos medžiagos sijoną, apsivilko 
ryškiai geltonus marškinius ir užsimetė ant pečių pledą. 

— Ar aš irgi taip baisiai atrodau kaip tu? — paklausė ji, 
kai jis ėmė purtyti jai iš plaukų maisto trupinius. 

— Baisiau. Bet niekas čia mūsų nematys. 

Ištaręs šį mįslingą sakinį, jis nuėjo į kambario galą ir 
atitraukė ant sienos kabantį gobeleną. Už storos akmeninės 

sienos buvo įmūryti laiptai. Jis paėmė Elizabetą už rankos 
ir išvedė į tamsų šaltą koridorių. 


Dunk 


Po dviejų valandų jie jau buvo nusimaudę ir Mailsas 
šluostė Elizabetą pledu. 

— Labai praktiškas daiktas, ar ne? — tarė ji, vyniodama 
škotiškų raštų audinį apie savo vėsų kūną. Vasarą Škotijoje 
labai nemalonu gulėti nuogam. 

— Škotai daug kur labai praktiški, bet drauge ir ma- 
lonūs - pati tuo įsitikinsi, jei tik nors kiek suteiksi tam 
progą. 

Ji liovėsi džiovinti plaukus. 

— Koks tau skirtumas, ar man patinka škotai, ar ne? 
Aš suprantu, kad tu nori gulėti su manimi lovoje, bet aš 
niekaip negaliu suprasti tavo nuolatinio.... domėjimosi, 
bent man taip atrodo, mano gerbūviu. 

— Elizabeta, jei man būtų rūpėję vien tik pamiegoti 
su tavimi, aš būčiau tave paėmęs jau pačią pirmą dieną, 
kai man tik pristatė tave. 

— Ir būtum netekęs vienos savo kūno dalies, kai atsi- 
trenktum į mano kirvio ašmenis, — atšovė ji. 

Minutėlę Mailsas žiūrėjo į ją nustebęs, o paskui pra- 
dėjo juoktis. 

— Tu ir tas kirvis! Ak, Elizabeta, tu buvai tokia Ža- 
vinga — ta nuoga išlindusi tavo koja ir tiek daug plaukų, 
apsivyniojusių apie ją. Tu buvai... 


AKSOMINIS ANGELAS 145 


— Neturėtum taip negailestingai iš to juoktis, — griežtai 
tarė ji. - Man tada buvo visai nejuokinga. Aš galiu dar ir 
dabar nuo tavęs pabėgti. 

Nustojęs juoktis, jis pargriovė ją ant žemės ir paguldė 
šalia savęs. 

— Aš nenoriu išgyventi dar vienos tokios nakties, kaip 
ana. Rebas dingo, aukštai, ant uolų mes radome negyvus 
vilkus, o kumelė, kuria tu išjojai, grįžo namo šlubčiodama. 
Mes jau iš tiesų buvome pradėję bijoti, ar tik tu nenukritai 
nuo skardžio. 

Ji šiek tiek stumtelėjo Mailsą, nes jis taip stipriai ją 
spaudė, jog net sunku buvo kvėpuoti. Jai visados atrodė, 
kad jei kada nors koks nors vyras nuplėš jai nekaltybę, ji 
ims jo nekęsti. Bet jausmas, kurį ji puoselėjo Montgome- 
riui, anaiptol nebuvo panašus į neapykantą. Jiems buvo 
taip gera drauge, kad atrodė, jog jie jau labai seniai gyvena 
kartu ir visados gyvens. 

— Ar čia visada taip malonu? — sušnabždėjo ji, žiūrė- 
dama į medžių viršūnes. 

Šiek tiek parylėjęs, Mailsas atsakė: 

— Ne. 

Jo balsas skambėjo taip švelniai ir maloniai, tarsi nuo 
ežero pučiąs lengvas vėjelis. 

Ji žinojo, kad jis suprato, ką ji turėjo galvoje. Gal jis 
melavo jai, galbūt rytoj jis vėl taps jos priešu, bet buvo 
aišku viena, kad šiandien — jis jai ne priešas. 

— Kol mano brolis buvo gyvas, aš per visą savo gyvę- 
nimą neturėjau nei vienos tokios dienos, kaip ši, - ėmė 
pasakoti ji, ir pradėjusi jau nebegalėjo sustoti. 

Nors kiekviena proga ji vis dar tebesipriešino Mail- 
sui, tačiau puikiai suprato, kad, būdama su juo, nė karto 
nejautė tikro pavojaus — tokio pavojaus, kuris jai visados 
grėsdavo namie. Per tas kelias pastarąsias savaites ji matė 
tik meilę ir pagarbą, stebėjo Bronvinos ir Stiveno, Mailso 
ir jo sūnaus santykius ir jautė, kaip jie myli vienas kitą. 
Tokios meilės, kuri nereikalavo jokių aukų, ji nebuvo 
mačiusi per visą savo gyvenimą. 

Ji nepasakojo apie savo brolio Edmundo žiaurumą, o 
kalbėjo tik apie savo ir savo dviejų brolių tarpusavio ryšius. 
Rodžeris, tėvams mirus, dar nebuvo subrendęs, ir dėl to 
labai priklausė nuo šlykštaus vyriausiojo brolio. Jis be galo 
stengėsi apsaugoti jaunesnįjį broliuką ir seserį, bet drauge 
nenorėjo atsisakyti ir asmeninio gyvenimo. Kas kartą, kai 
tik susilpnėdavo Rodžerio budrumas, Edmundas pasiim- 
davo Elizabetą iš vienuolyno ir pradėdavo savo šlykščius 
pokštus. Rodžeris grauždavosi dėl savo aplaidumo ir, 
jausdamas kaltę, kas kartą prisiekdavo ginti Brajaną ir 
Elizabetą, bet klastingasis Edmundas visados sugebėdavo 
apgauti Rodžerį ir sužlugdydavo jo gerus norus. 

— Jis daugiau nieko kito neturėjo, išskyrus mane, -aiš- 
kino Elizabeta. — Rodžeriui jau dvidešimt septyneri metai, 
o jis dar niekad nieko nemylėjo, niekados neturėjo kada 
netgi maloniai praleisti nors vieną vasaros popietę. Jis pa- 
seno būdamas vienuolikos metų. 

— O tu? - paklausė Mailsas. — Ar tau neatrodo, kad 
nusipelnei šiek tiek laiko skirti pramogoms ir juokui. 

— Juokui, — nusišypsojo ji, patogiai įsitaisydama prieš 
Mailsą. — Aš net neprisimenu, kad kada gyvenime juo- 

kiausi. Pirmą kartą aš juokiausi tada, kai su tuo vyrukų 
ritausi žemyn nuo kalvos. 

— Kitas — nuostabus vaikas, - didžiuodamasis pasakė 
Mailsas. 

— Kitas, be abejo! Bet buvo ir kažkoks didesnis, kuris 
net risdamasis išsaugojo savo puikų kardą. 

— Žiūrėk, pastebėjai, — švelniai atsakė jis, užkišdamas 
jos plaukų sruogelę už ausies. 

Kurį laiką jie tylėjo. Elizabeta susimąsčiusi stebėjo jį. 

— Tu nesi moterų grobikas, - pagaliau pareiškė ji. — Aš 
mačiau, kaip tu elgiesi su vyrais ir su moterimis ir, jeigu 
tu tikrai niekad nebūni kitoks, vadinasi, esi malonus su 
moterimis. Tai kodėl gi nepaleidi manęs? Ar iš tikrųjų dėl 
to, kad aš, kaip tu sakei, turiu tiek daug... problemų? - pa- 
galiau dusliu balsu paklausė ji. 

Šis klausimas buvo nelengvas. Ir prieš atsakydamas į 
jį, Mailsas gerokai pagalvojo. 

- Visą gyvenimą aš labai mėgdavau būti tarp moterų. 
Man nebuvo nieko malonesnio kaip gulėti apsikabinus 
gražią moterį. Mano broliams atrodo, kad tas kenkia mano 
vyriškumui, bet aš manau, kad niekas negali pakeisti žmo- 
gaus — jis visada bus toks, koks yra. Tačiau sutikęs tave, 
Elizabeta, aš susidūriau su tuo, ko niekados anksčiau ne- 
buvau patyręs — su neapykanta ir nepakantumu vyrams. 
Mano brolienė Džudita tikriausiai sugebėdavo valdyti visą 
Angliją, o dabar jai reikia tik mano brolio meilės ir jėgos. 
Bronvina myli žmones ir moka bet ką priversti paklusti 
jai, bet ji neapsieina be atkaklaus Stiveno pasitikėjimo 


savimi, kuris persiduoda ir jai. 

Jis tcumpam nutilo. 

— O tu, Elizabeta, esi visai kitokia. Tu galėtum būti 
visiškai viena ir net niekados nesužinotum, kad gyvenime 
egzistuoja ir kažkas daugiau. 

— Tada kodėl... — pradėjo ji. - Tada kodėl pavertei 
tokią kaip aš savo kaline? Tikriausiai švelnios, paklusnios 
moterys tau geriau patiktų. 

Pajutęs, kad ji šiek tiek įsižeidė, jis nusišypsojo. 

- Aistra, Elizabeta. Aš manau, kad tu iš tiesų esi pati 
aistringiausia šios žemės moteris. Tu labai stipriai nekenti, 
todėl esu įsitikinęs, kad lygiai taip pat stipriai ir mylėsi. 

Ji mėgino pasitraukti nuo jo, bet jis prispaudė ją prie 
žemės. 

— Tu mylėsi tik vieną kartą gyvenime, - tęsė jis. — Rei- 
kia labai daug laiko, kad tu ką nors pamiltum, bet jei 
kartą pamilsi, jokia jėga žemėje — nei pragare — nesugebės 
išardyti tos meilės. 

Ji ramiai gulėjo po juo ir žiūrėjo į tas pilkas gilias tarsi 
dangaus šviesuliai akis, kurios tiesiog degino ją. 

— Aš norėčiau būti tas vyras, — meiliai pasakė jis. - Man 
reikia daugiau, ne vien tavo kūno, Elizabeta Čatvort. Man 
reikia tavo meilės, tavo proto, tavo sielos. 

Jis pasilenkė, norėdamas pabučiuoti ją, bet ji nusu- 
ko galvą. 

— Ar ne per daug nori, Monrgomeri? Tu gavai daugiau 
negu bet koks kitas vyras, tačiau aš nemanau, kad galėčiau 
duoti dar daugiau. Mano siela priklauso Dievui, mano 
protas — man pačiai, o mano meilė — mano šeimai. 

Jis nusirito nuo jos ir pradėjo rengtis. 


AKSOMINIS ANGELAS 149 


— Tu paklausei manęs, kodėl laikau tave, ir aš atsakiau. 
Dabar mes grįšime pas Makgregorus ir susitiksime su jų 
vyrais. Makgregoras supyko ant tavęs, nes tu atstatei į jį 
peilį, todėl turi jo atsiprašyti. 

Jai nepatiko toks reikalavimas. 

— Jis yra Makaranų draugas, o Makaranai yra mano 
priešų, Montgomerių, — ji pasižiūrėjo į jį ir meiliai nu- 
sišypsojo, — giminės, todėl aš turėjau teisę taip elgtis ir 
gintis. 

— Gal tu ir teisi, — sutiko jis, paduodamas jai drabu- 
žius, — bet jei mes nenuraminsime Makgregoro, tarp šių 
klanų gali kilti įvairiausių problemų. 

Ji paniuro ir pradėjo rengtis. 

— Man nepatinka tavo nurodymai, — suburbėjo ji. - Aš 
dar nesu įėjusi nė į vieno svetimo vyro menę be ginklo. 

— Elizabeta, - kantriai tęsė Mailsas. - Tu gi nepakelsi 
kirvio prieš visus vyrus, kuriuos pamatysi įėjusi. Be to, ško- 
tai turi ir savų gražių moterų. Galbūt jų visiškai nesužavės 
tavo grožis. Kodėl manai, kad jie tuoj pat turėtų pulti tave 
kaip bepročiai, norėdami patenkinti savo geidulius. 

— Aš visai ne tai turėjau galvoje, - nusisukdama nuo 
jo, atšovė ji. — A reikia juoktis? 

Jis uždėjo ranką jai ant peties. 

— Aš net negalvoju juoktis iš tavęs, bet tu turi pra- 
dėti suprasti, kas yra normalu ir kas ne. Aš esu čia, kad 
apginčiau tave. 

— O kas apgins mane nuo tavęs? 

Sulig tais žodžiais jo akys ėmė šviesti, o ranka ėmė 


slysti žemyn prie jos krūtinės. 


150 JUDE DEVERAUX 


— Tu turėtum būti patenkinta žinodama, kad nuo 
manęs tavęs niekas neapgins. 


Tai, ką Mailsas sumanė, merginai buvo tikra kankynė. 
Jis taip spaudė pirštais jos alkūnę, kad iš skausmo ji ištie- 
sė ranką ir buvo priversta paduoti ją daugiau nei šimtui 
Makgregoro vyrų. Baigusi šią ceremoniją, ji krito į kėdę 
ir virpėdama ėmė gerti vyną, kurio jai skubiai padavė 
Mailsas. Jis pagyrė ją — tarsi kokį šunį — už gerai įvykdytą 
užduotį, o ji tik su panieka pasižiūrėjo į jį. Atsakydamas į 
tai, Montgomeris pabučiavo jos pirštus ir nusijuokė. 

— Kitą kartą bus lengviau, - tyliai pasakė jis. 

Ir jis buvo teisus, ateity viskas klojosi lengviau, bet tam 
prireikė ne vienos savaitės. Jis uždraudė jai sekti paskui 
vyrus, ir kai ji staiga atsisukdavo, norėdama patikrinti, kur 
jie yra, jis tuoj pat liepdavo jai nurimti. Jie mėgdavo joti 
drauge į medžioklę, ir kartą Elizabeta atsiskyrė nuo Mailso. 
Ją surado trys Makgregorai, kurie elgėsi su ja labai nuo- 
širdžiai, tačiau, kai jie prijojo prie Mailso, jos akys buvo 
pilnos siaubo. Jis tuoj pat užsikėlė ją ant savo arklio, laikė 
ir ramino, bet, pamatęs, kad ir to negana, ėmė mylėtis su 
ja po bukmedžiu. 

Mailsas įspėjo ją, kad tik vieno vyro iš Makgregorų 
reikia bijoti - Deivio Makarano, Bronvinos brolio. Jis la- 
bai nemėgo to vaikino, kuris faktiškai buvo už jį vyresnis. 
Mailsas su gilia panieka pasakė, kad Deivis bandė nužudyti 
savo tikrą seserį. 


— Nepaisant visos mano brolių arogancijos, — sakė 

Mailsas, — jie atiduotų už mane savo gyvybę, lygiai taip 
pat, kaip ir aš už juos. Aš nekenčiu žmonių, kurie eina 
prieš savo šeimą. 

— Bet tu gi nori, kad aš taip elgčiausi, - atkirto ji.- Tu 
gi prašai manęs atsisakyti savo brolių ir atsiduoti tau kūnu 
ir siela. 

Mailso akys net sužaibavo iš pykčio, jis išėjo iš kam- 
bario ir paliko ją vieną. 
būriavosi vyrai. Buvo net keista, kad dabar, jei tik panorė- 
tų, ji taip pat galėtų išeiti į lauką ir nebijotų, kad kas nors 
prie jos kibs. Jai nereikėtų jaudintis ir dėl to, kad reikės 
kovoti dėl savo gyvybės. Žinoma, ji nepatikrino, ar yra 
teisi, bet pats faktas, kad galėjo taip galvoti, buvo malo- 
nus. Pagaliau pro šalį praėjo Makgregoras. Pasipūtėliška 
šio didelio vyro eisena privertė ją nusišypsoti. Jo tuštumas 
visada versdavo jį pasimaivyti prieš paspaudžiant ranką 
Bronvinai, todėl natūralu, kad panašiai jis turėjo elgtis ir 
su Elizabeta. Tačiau, kai Mailsas beveik stumte pastūmė 
ją, kad pasisveikintų su šiuo vyru, jis beveik nežvilgtelėjo 
į gražiąją ledi. Ji buvo nepratusi, kad vyrai į ją nežiūrėtų, 
todėl net gerai nesuvokdama, ką daro, beveik privertė pa- 
sipūtėlį pakalbėti su ja. Po kelių minučių pašnekovas ėmė 
čiupinėti jos pirštus. Jis mėgo gražias moteris, o kadangi 
jau buvo senas, pradėjo abejoti, ar dar galėtų joms patikti. 
Elizabeta tuoj par išsklaidė jo abejones. 

Vėliau Mailsas piktai prikišo jai. 

— Tu labai greit pasikeitei — iš išsigandusio triušio pa- 
virtai gundytoja. 

— Tiki, kad galiu ką nors sugundyti? — paerzino ji. — 
Lačlanas Makgregoras našlys. Turbūt... 

Ji nebaigė sakinio, nes Mailsas taip stipriai ją pabučia- 
vo, kad net ėmė skaudėti lūpą. Trindama pirštų galiukais 
skaudamą vietą, ji stebėjo plačią nueinančio Mailso nugarą 
ir šypsojosi. Mergina pradėjo suvokti savo galią Mailsui, 
bet vis dar negalėjo nustatyti tos galios stiprumo. 

Netikėtai į kiemą įjojo vyrai su Makaranų kokardo- 
mis. Žiūrėdama pro langą, Elizabeta atkreipė dėmesį, kad 
Makgregorai iš nesisugaudymo ar aplaidumo sureagavo į 
juos priešiškai ir tuoj pat griebėsi kardų. Bet netrukus iš 
didelio akmenimis ręsto Makgregorų namo išėjo Mailsas 
ir ėmė šnekėtis su Makaranais. 

Pamačiusi juos, Elizabeta tik atsiduso, grįžo į savo 
kambarį ir ėmė rankioti asmeninius Mailso daiktus. Ji net 
nesuabejojo, kad dabar jie turės išvykti. 

Po kelių minučių grįžo Mailsas. Jis truputį parylėjo, 
bet pamatęs, ką ji daro, ėmėsi padėti jai. 

— Mano brolis Geivinas atvyko į Leirenstoną. 

— Su Rodžeriu? 

Jis uždėjo ranką ant aksominio apsiausto ir nutilo. 

— Ne, tavo brolis pabėgo. 

Ji staigiai atsisuko. 

— Ar jo nenuskriaudė? Ar jis dar su visomis kūno 
dalimis? 

Mailsas trumpam išplėtė akis. 

— Kiek man žinoma, prasidėjo puolimas, - jis sugriebė 
jos rankas. — Elizabeta... 


Staigiai ištraukusi rankas, ji tarė: 

— Galbūt kuri nors iš gražiųjų Makgregorų mergelių 
padės tau susikrauti tuos puikius daiktus. 

Sulig tais žodžiais ji lėkte išlėkė ant laiptų už gobe- 
leno. 

Ji labai norėjo susivaldyti, bet iš akių nevalingai ėmė 
tekėti ašaros. Ant laiptų buvo tamsu, nors į akį durk. Ji 
suklupo ir vos susilaikė nenukritusi. Kažkur netoliese iš- 
gąsdintos sucypė kelios žiurkės. 

Atsisėdusi ant kietų šaltų akmeninių laiptų, ji taip 
verkė, tarsi tuoj pat būtų turėjusi pasitraukti iš gyveni- 
mo. Nors puikiai žinojo, kad dabar verkti tikrai nėra ko. 
Jos brolis jau laisvėje, ne taip kaip ji. Jis nenukentėjo. O 
ką tik atvykęs Geivinas Montgomeris tikriausiai privers 
jauniausiąjį brolį paleisti ją. Ir gal jau rytoj ji galės vykti 
namo. Daugiau jai nebereikės spausti rankų svetimiems 
vyrams. Ji išsivaduos iš nelaisvės ir galės nevaržoma vykti 
namo pas savuosius. 

Išgirdusi, kad laiptais kažkas lipa, Elizabeta atsisuko, 
bet, nors ir nieko nematydama, suprato, kad tai Mailsas. 
Instinktyviai ji ištiesė į jį rankas. 

Mailsas taip stipriai ją apkabino, jog, atrodė, tuoj pat 
sutraiškys visus šonkaulius, bet, nekreipdama į tai dėmesio, 
ji dar stipriau prisispaudė prie jo. Jie elgėsi kaip du maži 
vaikai, besislepiantys nuo savo tėvų. Bijodami rytojaus, jie 
stengėsi kaip galima daugiau džiaugtis šia diena. 

Dabar jiems neegzistavo nei dulkės, nei purvas. Nau- 
dodamiesi tuo, kad į juos nežiūri nė viena pikta akis, jie 
traukė vienas nuo kito drabužius ir taip spaudėsi vienas 
prie kito lūpomis, jog atrodė, kad niekad nesugebės jų 


154 JUDE DEVERAUX 


atplėšti. Pyktis, kuris paskatino juos sueiti draugėn, buvo 
nebūdingas Mailsui, todėl Elizabeta kiek nustebo: šis 
Montgomeris visą laiką buvo labai švelnus jai, o dabar 
jis atsipeikėjo tik tada, kai ji suleido į jo pečius nagus. 
Apimtas akinamos, pašėliškos aistros, jaunuolis pakėlė 
jos šlaunis ir įėjo į ją. Tačiau lygiai tuo pačiu jam atsakė 
Elizabeta. Ji įrempė kojas ir visa savo jauno kūno jėga 
pasistūmėjo į viršų. Merginos nugara skaudžiai rėmėsi į 
akmeninius laiptus. 

Per trumpą deginančios aistros akimirką jie labai nu- 
silpo, ėmė virpėti ir taip stipriai prisispaudė vienas prie 
kito, jog atrodė, kad, jei reikės atsiskirti, neišgyvens. 

Mailsas atsigavo pirmas. 

— Mes turime eiti. Jie laukia mūsų. 

- Taip, — atsakė ji. - Didysis brolis šaukia. 

Net ir tamsoje ji jautė, kad Mailsas negali atitraukti 
nuo jos akių. 

— Nebijok Geivino, Elizabeta. 

- Atėjo diena, kai Čatvort bijo Montgomerio... - tarė 
ji, bet Mailso bučinys ją nutildė. 

- Žinai, ko aš norėčiau. Jei tu galėtum ilgesniam laikui 
nuimti nuo manęs rankas, mes nujotume į Leirenstoną. 

— Tu! 

Ji norėjo jam suduoti, bet nespėjo, nes jis greitai už- 
bėgo laiptais į viršų. Pabandžiusi pajudėti, Elizabeta net 
krūptelėjo iš skausmo - per daug stipriai ji buvo įsirėžusi 
į akmeninius laiptus. Išlindusi iš už gobeleno, ji pasilenkė 
ir susiėmė rankomis strėnas. Pamatęs tokį vaizdą, Mailsas 
ėmė krizenti ir ji, nepaisydama skausmo, išsitiesė. 

- Jeigu moterims visados lemta būti apačioje... — pik- 
tai pradėjo ji, bet, pamačiusi kad prie komodos stovi Mak- 
gregoras, staiga nutilo. 

— Tikiuosi, kad jums buvo malonus šis vizitas, ledi 
Elizabeta. 

Šio didelio žmogaus akys taip linksmai mirkčiojo, 
kad Elizabeta tik greičiau skubėjo susidėti savo daiktus 
ir taip sąmoningai jį ignoravo, kad net negirdėjo, kaip 
jis prisiartino prie jos iš užpakalio. Pajutusi jo ranką ant 
savo peties, ji riktelėjo, bet Mailsas sučiupo ją už riešo ir 
akimis įspėjo nesipriešinti. 

— Mums buvo labai malonu su jumis, Elizabeta, - tarė 
Makgregoras. Jis nusegė nuo jos peties paprastą sagę ir 
įsegė sidabrinę su Makgregorų herbu. 

— Ačiū, — tyliai tarė ji, ir dideliam visų trijų nustebi- 
mui, pabučiavo Makgregorą į skruostą. 

Mailsas paspaudė jai ranką ir taip dėkingai į ją pažiū- 
rėjo, jog atrodė, kad net jo akys šviečia iš džiaugsmo. 

— Malonioji mergele, atvykite vėl manęs aplankyti. 

— Su mielu noru, - atsakė ji ir, supratusi šių žodžių 
reikšmę, nusišypsojo. 

Visi trys nusileido laiptais žemyn ir išėjo į kiemą. Ten 
jų jau laukė arkliai. Elizabeta smalsiai apžiūrėjo visus Mak- 
gregoro vyrus ir norėjo kaip nors išvengti atsisveikinimo 
su jais. Tačiau pačiai sau netikėtai, niekieno neverčiama, 
padavė keliems iš jų ranką. Mailsas stovėjo greta, ji žino- 
jo, kad jis šalia, ir už tai buvo jam labai dėkinga. Dabar, 
prisilietusi prie vyrų ir jų liečiama, ji jautė tik šiokią tokią 
baimę, bet ne siaubą, kaip kad anksčiau. 


156 JUDE DEVERAUX 


Vis dėlto gražuolė džiaugėsi, kad baigė apeiti rikiuotę 
ir galėjo užlipti ant arklio. Dabar aplink ją buvo jau Bron- 
vinos vyrai, visai svetimi ir nepažįstami. 

Mergina vos laikėsi, kad nepravirktų balsu dėl tokios 
neteisybės, jog turi išvykti iš tos vietos, kuria jau pradėjo 
pasitikėti. 

Mailsas pasilenkė prie jos, paspaudė ranką ir pasakė: 

— Prisimink, kad šalia esu aš. 

Ji linktelėjo, sudavė arkliui koja ir jie išvyko. 

Kaip ilgai tu ten būsi? — norėjosi jai paklausti. Ji buvo 
daug girdėjusi apie Geiviną Montgomerį. Tai buvo godus, 
klastingas vyras, kuris paliko Alisą Čatvort, ir dėl to ji vos 
neišėjo iš proto. Geivinas buvo visos Montgomerių šei- 
mos galva. Nors Mailsas ir labai šaunus, jam tebuvo tik 
dvidešimt metų, ir Geivinas globojo jauniausiąjį brolį. 
Ar Geivinas išsiveš ir po to pasinaudos ja? Mailsas tikėjo, 
kad Rodžeris nužudė Merę Montgomeri. Gal Geivinas jos 
sąskaita taip nori atkeršyti Čatvortų šeimai? 

— Elizabeta, — kreipėsi Mailsas. - Ką tu planuoji da- 
ryti? 

Ji neskubėjo jam atsakyti, ir, aukštai iškėlusi galvą, 
ijojo į Leirenstoną. 

Mailsas padėjo mylimajai nulipti nuo arklio. 

— Be abejonės, mano vyriausiasis brolis yra viduj ir 
laukia, kol galės mane prigriebti, - tarė Mailsas, žybčio- 
damas akimis. 

— Kaip tu gali iš to juoktis? 

— Tiktai juokais ir galima ką nors susitarti su mano 
broliu, — atsakė jis jau rimtai. — Aš ateisiu pas tave vėliau. 

— Ne! - riktelėjo ji. - Aš noriu susitikti su tavo broliu 
drauge su tavimi. 

Mailsas šiek tiek pakėlė jos galvą į viršų ir atidžiai 
pasižiūrėjo. 

— Man atrodo, kad tu nori padėti apginti mane nuo 
brolio. 

— Tu labai švelnus ir... 

Sulig tais žodžiais Mailsas taip garsiai nusijuokė, kad 
net išgąsdino arklius. 

— Tu esi labai brangus ir mielas vaikas. Eime drauge ir 
gink mane, jei nori. Tik žinok, kad aš visą laiką stebėsiu 
Geivino kojų pirštus. 

Geivinas, Stivenas ir seras Gajus laukė jų pilies antra- 
me aukšte. Geivinas buvo Mailso ūgio, bet jo veidas dar 
labiau panašus į skulptūrą, o panaši į erelio veido išraiška 
rodė siaubingą įniršį. 

— Čia ir yra Elizabeta Čatvort? — paklausė Geivinas 
pro sukąstus dantis. 

Jis nelaukė atsakymo. 

— Išvesk ją, Gajau, ir prižiūrėk. 

— Ji liks čia, — šaltai atsakė Mailsas, nežiūrėdamas nei 
į vieną iš savo brolių. - Sėskis, Elizabeta. 

Ji paklausė jo ir įsmuko į kėdę, kurioje pasijuto ge- 
rokai sumažėjusi. 

Metęs į Elizabetą piktą žvilgsnį, Geivinas atsisuko į 
Mailsą, kuris tuo metu pylėsi sau į taurę vyno. 

— Kad tave velniai griebtų, Mailsai, - užbliovė Gei- 
vinas. — Tu įeini čia taip ramiai, tarsi dėl tavo kiaulysčių 
nebūtų prasidėjęs karas tarp mūsų šeimų, ir dar atsivedi 
šitą... šitą... 

- Ledi, - baigė Mailsas patamsėjusiomis akimis. 

— Jeigu ji ir buvo ledi, tai galiu prisiekti, kad dabar, 
praleidusi kelias savaites su tavimi, tokia nebėra. 

Dabar Mailsas pažvelgė į brolį jau juodomis akimis. 
Jis uždėjo ranką ant kardo, bet seras Gajus sulaikė jį. 

— Geivinai, — įspėjo Stivenas. — Tu neturi teisės įŽei- 
dinėti. Sakyk, ko tu iš jo nori. 

Geivinas prisiartino prie Mailso. 

— Ar žinai, kiek ta tavo idiotiška išdaiga kainavo mūsų 
šeimai? Reinas net negali parodyti akių ir turi slapstytis 
miške, o aš visą praėjusį mėnesį turėjau praleisti šito išga- 
mos Čarvorto kompanijoje - ir vis dėl to, kad apsaugočiau 
tave, nors tu ir nevertas to. 

Elizabeta tikėjosi, jog; Mailsas prieštaraus, nes Rei- 
nas paskelbtas išdaviku ne dėl jo kaltės. Tačiau Mailsas 
tebetylėjo ir vis dar be galo tamsiomis akimis stebėjo 
vyriausiąjį brolį. 

Geivino žandikaulis ėmė drebėti. 

— Tu privalai paleisti ją, ir aš grąžinsiu ją jos broliui. 
Aš tikėjausi, kad per tiek laiko tu jau sugebėjai atsitokėti 
ir dabar paleisi tą merginą. Esu tikras, kad jau nuplėšei jai 
nekaltybę, ir tas kainuos man be galo daug, bet... 

— Kam kainuos? Tau ar Džuditai? — šaltai paklausė 
Mailsas, atsukdamas broliui nugarą. 

Kambaryje stojo gili tyla, kuri net Elizabetai užgniau- 
žė kvapą. 

— Liaukitės pagaliau jūs abu, - įsiterpė Stivenas. — Ir 
dėl Dievo meilės, Geivinai, nurimk. Tu gi žinai, kas bus 
Mailsui, jei įžeidinėsi jam šiuo metu tokią brangią moterį. 

O tu, Mailsai, leidi sau per daug, kalbėdamas su Geivinu 
tokiu tonu. Geivinas laikė Čatvortą tam, kad turėtum pa- 
kankamai laiko paleisti ledi Elizabetą. Ir gali įsivaizduoti, 
kaip jį paveikė Čatvorto pabėgimas, o tu vis dar tebelaikai 
tą merginą. Dabar privalai išsiųsti ją su Geivinu, ir viskas 
susitvarkys. 

Elizabeta vėl nustojo kvėpuoti, nes ji matė tiktai Mailso 
nugarą, o po kiek laiko pajuto, kad ją stebi Geivinas. Dabar 
ji suprato, kad jai nepatinka tas žmogus, ir atsilygino jam ly- 
giai tokiu pat arogantišku žvilgsniu, kokiu jis žiūrėjo į ją. 

Ji šiek tiek pasisuko ir pamatė, kad juos stebi Mailsas. 

— Aš nepaleisiu jos, — švelniai tarė Mailsas. 

— Ne! - staugte staugė Geivinas. — Tai ką, šeima tau 
nieko nereiškia? Tu geriau terši mūsų vardą, visos Mont- 
gomerių šeimos vardą, vien dėl to, kad galėtum su ta 
moterimi pamiegoti? 

Geivinas nesitikėjo, kad gali gauti kumščiu į veidą, bet 


per sekundę susiorientavo ir spėjo atšokti nuo Mailso. 


Stivenas ir seras Gajus kaip įmanydami stengėsi nu- 
raminti šiuos du vyrus. 

Geivinas nusiramino pirmas. Jis nuėmė nuo savęs Sti- 
veno rankas, priėjo prie lango ir, kai atsisuko atgal, buvo 
jau visiškai susivaldęs. 

— Išsiųsk ledi Elizabetą, — tarė jis ramiai. 

Seras Gajus paleido Mailsą. Išsilaisvinęs jis linktelėjo 

Elizabetai. Ji buvo bepradedanti protestuoti, bet suprato, 
kad dabar ne laikas tą daryti. Mailsas neketina grąžinti jos 
broliui, tuo ji buvo tikra. 

Kai broliai liko vieni, Geivinas sunkiai krito į fotelį. 

— Brolis prieš brolį, — sunkiai pralemeno jis. — Čat- 
vortas būtų labai laimingas, žinodamas, ką jis su mumis 
daro. Stivenai, įpilk man vyno. 

Laikydamas rankoje taurę, jis tęsė toliau: 

— Karalius Henrikas įsakė užbaigti tuos Montgomerių 
ir Čatvortų vaidus. Aš jam pranešiau, kad mūsų šeima nie- 
kuo nekalta. Reinas puolė Čatvortą už tai, ką jis padarė Me- 
rei. Aš žinau, kad tu nekaltas dėl Elizabetos pagrobimo. 

Geivinas godžiai gėrė. Jis buvo įpratęs, kad jaunesnysis 
brolis dažniausiai tylėdamas klausydavosi jo žodžių. Iš- 
traukti iš Mailso žodį buvo sunkiau nei dantį. 

— Ar tau Elizabeta pasakojo, kad tuo momentu, kai 
Pagnelis ją vyniojo į kilimą, ji buvo su jauna dainininke? Tu 
paklausk jos, nes dainininkė neseniai ištekėjo už Reino. 

Mailsas staiga išplėtė akis. 

— O! Pagaliau aš gavau kažkokį savo brolio atsakymą. 

— Geivinai, — perspėjo Stivenas. - Ką Reino žmona 
turi bendra su visu tuo reikalu? 

Geivinas skėstelėjo rankomis. 

— Pagnelis kažkodėl tą dainininkę norėjo įstumti į 
rūsį, o Elizabeta Čatvort bandė išgelbėti ją. Gelbėdama ir 
pateko jam į nagus, o jis pokštaudamas pristatė ją mūsų 
ištvirkusiam mažajam broliukui. Turbūt yra kažkoks liki- 
mo pirštas, kad jis negrąžino jos Čatvortui iš karto, kai 
tik sužinojo, kas ji tokia. 

— Oarjis grąžino mano seserį? - ramiai paklausė Mail- 
sas. — Nuo kurio laiko tu pasidarei toks taikdarys? 

— Nuoto laiko, kai pamačiau, kad mano šeimą drasko 
neapykanta. Ar tau neatėjo į galvą, kad karalius netylės dėl 
visos šios istorijos? Jis nubaudė Reiną, ir Čarvortas buvo 
dėl to be galo laimingas. O ką jis padarys tau, kai sužinos, 
kad laikai Čatvortų moterį? 

— Mailsai, — tarė Stivenas. - Geivinas nerimauja dėl 
tavęs. Aš žinau, kad tu nori rūpintis ta mergaite. Bet su- 
prask, reikalas daug rimtesnis, negu tu manai. 

— Elizabeta per gera, kad būtų galima išsiųsti ją atgal 
į tą Čatvortų pragarą, — pareiškė Mailsas. 

Tai išgirdęs, Geivinas trumpam užsimerkė, o paskui 
riktelėjo: 

— Svarbu ne tai, ką tu galvoji apie Čatvortą ir ką jis 
mums padarė, svarbiausia tai, kad jis įsitikinęs, jog, visais 
atvejais buvo teisus. Aš praleidau su juo ne vieną savaitę, 
if... 

— Gerai žinau, kad visados norėjai palaikyti Čatvor- 
tus, — santūriai atsakė Mailsas, užsimindamas apie Geivi- 
no ryšius su Alisa Čatvort. — Aš nepaleisiu jos, ir niekas 
neprivers manęs to padaryti. Ši moteris priklauso man. 
Dabar atsiprašau, ir jei man bus leista, norėčiau pamatyti 
Bronviną. 

Nepaisant įsitikinimo, kad jai bus leista likti su Mailsu 
Montgomeriu, Elizabeta iš susijaudinimo vis dar tebe- 
matavo žingsniais grindis. Ji keikė save už tai, kad nori 
likti Škorijoje, nori likti ten, kur išmoko nebijoti žmonių. 
„Rodžeris, — galvojo ji, — brangus, siekiąs ją apginti, pa- 

sipiktinęs Rodžeris dabar yra kažkur Anglijoje, jos ieško, 
be galo nori ją rasti, o ji iš visos širdies trokšta, kad jam 
nepavyktų“. 

— Dar nors kiek vėliau, - sušnabždėjo ji. — Jei man 
duotų dar nors vieną mėnesį, aš po to mielai išvykčiau. Ir 
visą gyvenimą turėčiau ką prisiminti. 

Ji buvo taip įsigilinusi į savo mintis, kad net negirdė- 
jo, kaip kažkas už nugaros atidarė duris. Išgirdusi lengvus 
žingsnius, ji staiga apsisuko pasiruošusi gintis. 

— Ar... ar tau buvo gerai pas Makgregorus? — pra- 
lemeno Kitas, nesuprasdamas, ką reiškia toks piktas jos 
veidas. 

Staiga Elizabeta nušvito. Ji atsiklaupė, iškėlė rankas, 
apkabino vaiką ir stipriai stipriai prispaudė prie krūtinės. 

— Aš taip tavęs pasiilgau, Kitai, —- sušnabždėjo ji. Jos 
akys prašviesėjo, ir ji šiek tiek atsitraukė nuo jo. 

— Aš gyvenau dideliame kambaryje, ant sienos ten 
kabėjo didelis gobelenas, už kurio buvo slapti laiptai. Tavo 
tėtis ir aš svaidėmės vienas į kitą pyragaičiais, o paskui nu- 
ėjome maudytis į labai šaltą ežerą. 

— Bronvina padovanojo man ponį, - atsakė Kitas, - o 
dėdė Stivenas imdavo mane su savimi pajodinėti. Pasakyk, 
kokie buvo tie pyragaičiai? — Jis pasilenkė į priekį ir garsiai 
sušnabždėjo: — Ar tu supykdei tėtį? 

— Ne, - nusišypsojo ji. - Jis nesupyko ner ir tada, kai 
su vyšnių pyragaičiu pataikiau jam tiesiai į veidą. Ateik čia, 
sėskis šalia manęs, ir aš tau papasakosiu, kaip Bronvinos 
šuo išgelbėjo mane nuo vilkų. 


Po kiek laiko Mailsas rado juos abu drauge. Jie abu 

miegojo ir atrodė labai patenkinti. Jis ilgai stovėjo prie jų 
ir gėrėjosi. Išgirdęs kieme duslų arklių kanopų kaukšėjimą, 
jis suprato, kad Geivinas išvyko. Pasilenkęs jis pabučiavo 
Elizabetą į kaktą. 

— Aš padovanosiu tau daugiau vaikų, Elizabeta, — pa- 
žadėjo jis, glostydamas Kito skruostą. — Būsiu ne aš, jei 
taip nepadarysiu. 


— Aš tikrų tikriausiai neliksiu, — pasakė Elizabeta 
Mailsui. Jos veidas paniuro: — Aš beveik pražudžiau save, 
vykdydama visus tavo norus, bet aš neliksiu čia viena, kol 
tu medžiodamas trankysies po visą apylinkę ir linksmai 
leisi laiką. 

— Elizabeta, - kantriai aiškino Mailsas. — Aš josiu me- 
džioti, o tu nebūsi čia viena. Visi Makaranai... 

— Makaranai! - atšovė ji. — Visi tie žmonės, su kuriais 
aš buvau tik tris dienas. Ne, aš neliksiu čia. Aš vyksiu su 
tavimi į medžioklę. 

— Tu gi žinai, kad visados noriu būti su tavimi, bet aš 
manau, kad tau geriau likti čia. Bus tokių atvejų, kai ne- 
galėsiu likti su tavimi, ir tau reikės išmokti... - Pamatęs, 
kad ji nusisuko, jis nutilo. 

— Man nereikia nei tavęs, nei kokio nors kito vyro, 
Montgomeri, — tvirtai pareiškė ji. 

Mailsas norėjo ją paliesti, bet ji atsitraukė. 

— Elizabeta, manau, kad per ilgai buvome drauge, kad 
galėtume taip pyktis. Man atrodo, kad turėtum likti čia su 


Kitu ir su vyrais, nes aš stengiuosi įveikti tą tavo baimę. 

Jei manai, kad negali, pasakyk man, ir tada, žinoma, tu 
josi su manim. Aš būsiu apačioj. 

Elizabeta taip ir neatsisuko į jį, kol jis išėjo iš kam- 
bario. Praėjo beveik du mėnesiai nuo to laiko, kai pirmą 
kartą atvyko Geivinas. Per tą laiką Elizabeta spėjo patirti, 
kas yra laimė. Ji, Mailsas ir Kitas praleido drauge daug 
ilgų gražių dienų. Jie kartu žaidė ką tik iškritusiu sniegu, 
juokaudavo. O tokių Kalėdų jai dar niekada nebuvo tekę 
švęsti — visa šeima drauge. 

Labai daug ko ją išmokė Bronvina, ne skaitydama 
moralus, o gyvu pavyzdžiu. Kelis kartus Elizabeta buvo 
išjojusi su Bronvina ir aplankė kelis fermerius. Kelis kar- 
tus ji buvo paniškai išsigandusi, o vieną kartą net atstatė 
į kažkokį vyrą, kuris per arti prie jos priėjo, peilį. Bronvi- 
nai pavyko nuraminti Elizabetą. Vėliau išgaravo tarp šių 
moterų tvyrojęs priešiškumas. Bronvina, atrodo, žiūrėjo 
į Elizabetą kaip į jaunesnę seserį, o ne kaip į potencialią 
konkurentę. Bronvina buvo įpratusi įsakinėti žmonėms, 
bec kai ji pamėgino įsakyti Elizabetai, Mailsas ir Stivenas 
stengėsi sušvelninti padėtį. Tris kartus Elizabeta pasakė 
Bronvinai, kad ji gali nušokti nuo uolų, ir Bronvina iš 
širdies juokėsi. 

Rebas taip pat, atrodo, pripažino Elizabetą šeimos nare 
ir gana dažnai nebelodavo ant moterų, kurios išslinkdavo 
kažkur iš šešėlių. Kai Stivenas pradėjo vadinti šunį bailiu, 
abi moterys imdavo jį gėdinti. 

Sulig kiekviena diena Mailsas ir Elizabeta darėsi vis 
artimesni. Stebėdama, kaip Mailsas, nusirengęs iki pusės, 
sportuoja ir kaip jo prakaituotas kūnas ima blizgėti, mer- 

gina staiga pajusdavo, kad jai ima drebėti keliai. Ji imdavo 
virpėti ir nuo karšto Mailso žvilgsnio, kuriuo jis pažiūrė- 
davo į mylimąją, pastebėjęs, kad ji yra kur nors netoliese. 
Kartą Stiveno ietis tik per plauką neįsmigo Mailsui į galvą, 
nes visą dėmesį jis buvo nukreipęs į geidulingas Elizabetos 
akis. Stivenas taip supyko, kad ėmė pulti Mailsą. 

— Trūko tik colio, ir būčiau tave užmušęs, — tiesiog 
spiegte spiegė iš pykčio Stivenas. 

Į šį ginčą įsimaišė Bronvina su Elizabeta ir Rebas su 
seru Gajumi. Stivenas, kurio net visas kūnas buvo rau- 
donas iš piktumo, pareikalavo, kad Mailsas nedelsdamas 
išvestų Elizabetą iš treniruočių aikštelės. Mailsas visai 
šaltai sureagavo į brolio pyktį ir tuoj pat įvykdė brolio 
reikalavimą. Bet tos dienos popietė ilgam įstrigo visiems 
į atmintį! Nors iš išorės Mailsas atrodė visiškai ramus, ne- 
įprastas Stiveno pyktis gerokai sutrikdė jį. Savo ruožtu jis 
puolė Elizabetą ir negalėjo atsiplėšti nuo jos. Jie mylėjosi 
lovoje, ant kėdės, kuri rėmėsi į sieną ir kurios atlošas buvo 
tvirtai įsispraudęs merginai į nugarą. Kartą Mailsas netyčia 
stumtelėjo Elizabetą, ji nusitvėrė už ant sienos kabančio 
gobeleno ir nutraukė jį. Sunkus dulkėtas audeklas krito ant 
jų ir parvertė juos ant grindų - tačiau ir po juo jaunuoliai 
nenustojo mylėtis, kol nuo dulkių pradėjo kosėti. Šiaip 
taip iššliaužę iš po gobeleno jie baigė mylėtis ant šaltų 
akmeninių grindų. 

Kai pavargę ir sukaitę jie atėjo vakarieniauti, visas Ma- 
karanų klanas leipo juokais. Tiktai Stivenas buvo piktas ir 
tylus. Per visą vakarienę jis tepasakė tik tiek, kad Elizabetai 


draudžiama eiti į treniruočių aikštelę. 

Jau du mėnesiai ir viena savaitė, kai jie suartėjo, ir 
beveik penki mėnesiai, kai ji „nelaisvėje“, - mąstė Eli- 
zabeta. 

Tačiau jaunoji įsimylėjėlė žinojo, kad tas laikas eina į 
pabaigą. Geivinas atsiuntė Mailsui laišką. Rodžeris Čat- 
vortas su Pagneliu nuvyko pas karalių Henriką ir pasakė, 
kad Reinas nori sukelti prieš jį armiją ir kad Mailsas pa- 
ėmė į vergiją Elizabetą. Karalius pareiškė, kad, jei Mailsas 
jos nepaleis, bus paskelbtas išdaviku ir iš jo bus atimtos 
žemės. O jei nesiliaus Reinas, karalius pagrasino sudeginti 
mišką. 

Geivinas maldavo Mailsą paleisti Elizabetą. Jaunuolis 
kiauras dienas neištardavo beveik nė vieno žodžio. Kartais 
jis su tokiu ilgesiu stebėdavo mylimąją, kad ji pradėdavo 
suprasti, jog jų bendro gyvenimo dienos suskaičiuotos. 
Mailsas pradėjo versti ją vis daugiau laiko praleisti su 
Makaranais, tarsi taip būtų ėmęs pratinti ją prie atei- 
ties — ateities be jo. 

Elizabetą draskė prieštaringi jausmai. Viena vertus, ji 
norėjo galutinai atsikratyti tos nenormalios baimės, kuri 
apimdavo ją, atsidūrus tarp svetimų vyrų. Bet drauge ji 
tiesiog geidė visą laiką praleisti su Kitu ir Mailsu. 

Likusi kambaryje viena, ji šūktelėjo: 

— Prakeikimas! 

Kaip ji taip toli nužengė, iškeisdama savo nepriklau- 
somybę į visišką priklausomumą. 

Geivinas vėl atvyko į Škotiją. Jis buvo piktas, tačiau 
valdėsi ir atrodė gana švelnus. Gal todėl Elizabeta pirmą 
kartą pajuto kaltę dėl kilusių vaidų ir norėjo, kad Maka- 

ranų namuose vėl įsivyrautų taika. Kai Mailsas įėjo į jos 
kambarį, ji paprašė leisti jai išvykti drauge su Geivinu. Ji 
ketino pasakyti, kad nori išgelbėti abi šeimas, tiek jo, tiek 
ir savo, bet Mailsas neleido jai baigti. Jo pyktis buvo daug 
aršesnis už Stiveno ir Geivino sudėjus draugėn. Jis keikėsi 
trimis kalbomis, mėtė į šalį daiktus, plikomis rankomis 
laužė kėdes, trenkė kirviu į stalą. Temas ir seras Gajus vos 
pajėgė jį nuraminti. 

Geivinas ir Stivenas tikriausiai pirmą kartą matė taip 
įsiutusį savo jaunąjį brolelį. Geivinas, pamatęs tokią brolio 
būklę, net nusileido ir išvyko namo. O Elizabeta, su ašaro- 
mis akyse žiūrėdama į tokį nuo vaistų apsvaigusį Mailsą, 
visiškai išseko. Jos ausyse visą laiką skambėjo du vardai: 
Rodžeris ir Mailsas, Rodžeris ir Mailsas. Namuose ji turėjo 
du brolius, kurių vienas kaip pašėlęs ieško jos per visas 
salas, o ji sėdi čia ir lieja ašaras dėl savo priešo, žmogaus, 
kuris taip pat ją saugojo, kuris išmokė ją pakantumo ir 
švelnumo ir įrodė jai, kad gyvenimas gali būti puikus. 

Arplėšęs mieguistas akis, Mailsas švelniai paklausė: 

— Aš išgąsdinau tave. 

Ji pajėgė tik linktelėti galvą. 

— Aš pats išsigandau. Man retai taip būna. 

Jis sugriebė jos ranką tarsi vaikas žaislą ir ilgai laikė 
prispaudęs prie veido. 

— Nepalik manęs vėl vieno, Elizabeta. Man atidavė 
tave, tu priklausai man. 

"Tuos žodžius jis kartojo lyg refreną, kol užmigo giliu 
miegu. 

Visa tai įvyko prieš keturias dienas, tiktai prieš keturias 

dienas, o dabar jis ketino palikti ją vieną, palikti net trims 
dienoms, kol jis su Stivenu medžios šernus. Tikriausiai 
tada Mailsas net nenujautė, koks siaubas, išgirdus tai, 
apėmė mylimąją. Galbūt jis per daug pasitikėjo savimi 
ir dėl to neabejojo, kad visą gyvenimą galės laikyti ją ša- 
lia savęs. Tačiau Rodžeris jau buvo pakeliui į Škotiją, ir 
kai jis su savo kariais atvyks, kas jai beliks daryti? Argi ji 
galėtų ramiai stovėti ir žiūrėti, kaip Makaranai kovoja su 
jos broliu? Ar ji galėtų ramiai žiūrėti į Rodžerio ir Mailso 
dvikovą? Ar ji galėtų laikyti Kitą glėbyje ir ramiai stebėti, 
kaip miršta jo tėvas, arba džiaugtis naktį su Mailsu lovoje, 
kai jos brolis guli negyvas, paplūdęs kraujuose? 

— Elizabeta! — pašaukė Bronvina iš tarpdurio. - Mailsas 
sakė, kad tu neketini joti su juo į medžioklę. 

— Ne, - su kartėliu atsakė ji. — Ne, aš liksiu čia su 
vyrais. Vyrai už manęs, vyrai šalia manęs, vyrai, sekantys 
kiekvieną mano žingsnį. 

Bronvina, akylai stebėdama Elizabetą, kurį laiką ty- 
lėjo. 

— Ar tu nerimauji dėl Mailso, ar dėl savo brolio? 

— Dėl abiejų, - garbingai atsakė ji. - O ar jūs buvote 
visiškai rami, atsigabendama čia, į Škotijos vidurį, vyrą iš 
Anglijos? Ar jūs buvote tikra, kad juo galima pasitikėti? 

Bronvina iš visos širdies nusijuokė. 

— Tavo klausimas mane pralinksmino. Stivas norėjo 
tik vieno - įsitikinti, kad aš jį tikrai myliu. Bet aš buvau 
įsitikinusi, kad ta mano meilė yra kažkas daugiau nei šis 
paprastas neapibrėžtas jausmas. 


— Ir tebėra? 

— Taip, — atsakė Bronvina. — Kai kurios moterys myli 
vyrą nepaisydamos, kas jis toks, o, pavyzdžiui, aš žinojau, 
kad Stivenas yra būtent toks vyras, kuris reikalingas mano 
klanui ir kurio aš noriu. 

— O kas būtų buvę, jei jūs būtumėt jį mylėjusi, o jūsų 
klanas jo nekęstų? Kas būtų, jei gyvendama su Stivenu, 
jūs taprtumėte svetima savo klanui? 

— Aš būčiau pasirinkusi savo klaną, - atsakė Bronvina, 
įdėmiai stebėdama Elizabetą. — Aš būčiau atsisakiusi daug 
ko, netgi savo asmeninio gyvenimo, kad tik mano šeima 
neįsiveltų į karą. 

— Tai jums atrodo, kad ir aš turiu taip padaryti? — iš- 
sprūdo jai. — Jūs manot, kad aš turiu grįžti pas savo brolį. 
Dabar, kol Mailso nėra, tinkamiausias laikas. Jeigu jūs 
duotumėte man kelis vyrus, aš galėčiau... — pasižiūrėjusi 
Bronvinai į akis, ji nucilo. 

Pagaliau Bronvina atsakė: 

— Aš gerbiu savo vyro brolį, todėl negaliu padėti tau 
pabėgti. 

Elizabeta puolė Bronvinai ant kaklo. 

— Ką man daryti? Jūs matėte, kaip Mailsas įsiuto, kai 
pasakiau, kad grįšiu pas brolį. Ar aš turėsiu vėl mėginti 
pabėgti? 

Ji atsitraukė nuo Bronvinos ir tęsė toliau: 

— Jūs gi vis tiek esate mano priešai. 

— Ne, aš nesu tavo priešas ir nė vienas iš Montgome- 
rių nėra tavo priešas. Mes visi pamilome tave. Kitas sektų 
paskui tave į pasaulio galą. Bet ateis laikas, kai tu turėsi 
pasirinkti. Kol tas laikas neateis, niekas negalės tau padėti. 

O dabar nusileisk laiptais žemyn ir prieš išvykstant pabu- 
čiuok Mailsą, kol jis galutinai nesulaužė mano baldų. Jau 
gana to, ką jis pridarė. O, tarp kitko, kaip tas gobelenas 
nukrito ant grindų? 

Elizabeta taip paraudo, kad Bronvina pradėjo garsiai 
juoktis. Ir jos abi nulipo laiptais žemyn. 

— Elizabeta, — juokdamasis Mailsas įstūmė ją į tamsų 
kampą, kur ji karštai mylimąjį pabučiavo. - Manęs nebus 
tik tris dienas. Ar tu manęs labai pasiilgsi? 

— Tu tik truputį geresnis už velnią. Jei tau grįžus 
namo, pusė tuzino vyrų bus su sulaužytais pirštais, tai 
bus tavo kaltė. 

Jis paglostė jos skruostą. 

— Prisimindami skaudžią sero Gajaus patirtį, manau, 
kad jie bus atsargūs. 

— Ką tu turi galvoje? 

— Bronvina pavedė globoti šį milžiną kažkokiai mažai 
koketei, ir jie dabar neišskiriami. Jis nešioja jai vandenį ir, 
aš visai nenustebsiu, kad, jei tik ji panorės, jis gali paimti 
adatą ir pradėti siuvinėti jai marškinių apykaklę. 

Elizabeta vos susilaikė neįspyrusi jam, nes marškinius, 
kuriuos jis vilkėjo po škotišku pledu, buvo išsiuvinėjusi ji. 

— Taigi, mažoji belaisve, elkis tinkamai, nes kitaip aš 
išsiųsiu tave namo. 

Po šių žodžių Elizabeta paniuro, bet Mailsas tik nu- 
sijuokė ir brūkštelėjo nosimi jos kaklą. 

— Viskas, ką tu jauti, atsispindi tavo akyse. O dabar 
'pabučiuok mane dar kartą. Aš labai greit grįšiu. 

Po kelių minučių ji stovėjo jau viena, nuleistomis ran- 


komis ir skaudančia širdimi. Ji jautė, kad kažkas turi įvykti. 

Pats pirmas jos noras buvo pasislėpti kambaryje ir neišeiti iš 
jo visas tris dienas. Bet ji žinojo, kad Mailsas teisus. Dabar 
yra pats laikas išbandyti save ir nugalėti savo baimę. 

Taigi tuoj po vidurdienio Elizabeta išsirengė į nedidelę 
kelionę. Ji nutarė joti su Kitu ir dešimčia Makaranų vyrų, 
jų tarpe ir Temu, prie griuvėsių, apie kuriuos jai pasakojo 
Bronvina. Kitas galės pasižvalgyti, o ji mėgins nugalėti 
savo baimę. 

Kai jie prijojo griuvėsius, Elizabetos širdis smarkiai 
daužėsi, bet vis dėlto ji sugebėjo nusišypsoti Temui, pa- 
dėjusiam jai nulipti nuo arklio. Išgirdusi už nugaros sto- 
vint kažkokį vyrą, ji neskubėjo tuoj pat atsigręžti, o elgėsi 
normaliai. Atsisukusi ir pamačiusi Džerlą, kuris apdova- 
nojo ją labai savimi besididžiuojančio jauno vyro šypsena, 
Elizabeta nusijuokė. 

— Ar čia visi mane žino? - paklausė ji Temo. 

— Mano klanas labai pasitiki jumis, nes jūs galite ke- 
liauti miškais kaip ir bet kuri škotų moteris, o mes mėgs- 
tame kovingus žmones. 

— Kovingus! Bet aš gi pasidaviau savo priešams. 

— Ne, brangioji, - nusijuokė Temas. - Jūs tik suvokėte, 
kokie puikūs žmonės yra škotai, o po to jau —- Montgo- 
meriai. 

Po šių žodžių jie abu nusijuokė; jų juokas užkrėtė 
abu vyrus. 

Palypėjusi aukštyn, Elizabeta atsisėdo ant vieno iš 
senovinės apgriuvusios pilies akmenų ir nebyliai stebė- 
tikrųjų nebebijo jų, ir dėl to taip gerai jaučiasi. Už tai ji 
buvo labai skolinga Mailsui Montgomeriui. 

Per tuos kelis mėnesius jos budrumas gerokai atbu- 
ko, be to, ji buvo labai susidomėjusi prieš ją atsivėrusiu 
reginiu, galbūt dėl to ir neišgirdo, kad už medžių jai kaž- 
kas švilprelėjo. Kai pagaliau šis signalas pasiekė jos taikiai 
nusiteikusias smegenis, įsitempė visos kūno ląstelės. Pir- 
garsą. Kitas žaidė su jaunuoju Aliksu ir labai triukšmavo, 
o kiti su malonumu stebėjo juos. 

Tyliai, tarsi būtų ėjusi į kažkokią nežinomybę, ji paliko 
savo akmenis ir be triukšmo, lyg dūmas, dingo tarp medžių. 
Prisiminusi vaikystę, mergina tyliai stovėjo ir laukė. 

Brajanas visados buvo vienas iš tų, kurį reikėjo saugo- 
ti. Jis buvo vyresnis už Elizabetą, bet atrodė jaunesnis, ir 
niekados neišmoko tų apsaugos technikos būdų, kuriais 
puikiausiai naudojosi jo sesuo. Jei Elizabetą užpuldavo 
koks nors vyras, ji nedvejodama atstatydavo į jį peilį, o 
Brajanas to nemokėjo. Kartkartėmis Elizabetai pavykdavo 
išgelbėti Brajaną nuo tų pabaisų, kuriuos Edmundas ar- 
vesdavo į namus. Edmundas visados tyčiojosi ir netverdavo 
juoku iš brolio silpnumo, tuo tarpu Rodžeris ir Elizabeta 
stengdavosi nuraminti mažąjį nuskriaustą Brajaną. 

Per visą savo gyvenimą Brajanas praleido ne vieną 
dieną besislapstydamas, nevalgęs ir negėręs. Todėl ir buvo 
sugalvotas šis ženklas. Ką reiškia šitas aukštų tonų švilpesys, 
žinojo tik du žmonės - Rodžeris ir Elizabeta. Kai Brajanas 
sušvilpdavo, jie visados ateidavo. 

Todėl ir dabar Elizabeta tyliai laukė, kol pasirodys 
Brajanas. Kažin, ar jis vienas, ar su Rodžeriu? 

Į proskyną įžengęs jaunas vyras pasirodė nepažįstamas 

Elizabetai, todėl ji ilgai į jį žiūrėjo. Šis brolis visada buvo 
gana patrauklus jaunuolis, o dabar jis priminė šmėklą. Jo 
veidas buvo baisus kaip vaiduoklio. 

— Brajanas? — sušnabždėjo ji. 

Jis šiek tiek linktelėjo. 

— Tu, atrodo, sveika? Gal nelaisvė išėjo tau į naudą? 

Šie jo žodžiai apstulbino Elizabetą. Ji dar niekados 
negirdėjo, kad jos brolis taip kalbėtų, ypač apie ją. 

— Ar... ar Rodžeris su tavim? 

Piktas Brajano veidas dar labiau apsiniaukė. 

— Neminėk man to šlykštaus vardo. 

— Ką?! - paklausė ji, eidama prie jo. - Ką tu čia šneki? 

Trumpam jo akių žvilgsnis tapo švelnesnis, ir jis iš- 
tiesė ranką, norėdamas paglostyti Elizabetai smilkinį, bet, 
nespėjęs prisiliesti, krito ant žemės. 

— Daug vandens nutekėjo nuo to laiko, kai mes pa- 
skutinį kartą matėmės. 

— Papasakok man, - tyliai paprašė ji. 

— Rodžeris pagrobė Merę Montgomeri. 

— Girdėjau apie tai, bet net neįsivaizduoju, kad Ro- 
džeris taip... 

Brajanas atsuko į ją juodas tarsi anglis akis. 

— Ar tu manai, kad jame nėra nė kiek Edmundo gi- 
minės kraujo? Ar tu tiki, kad nors vienas iš mūsų suge- 
bėjo pabėgti nuo to demono, kuris buvo užvaldęs mūsų 
vyriausiąjį brolį? 

— Bet Rodžeris... 

— Tu net nemėgink tarti šio vardo prie manęs. Aš 
mylėjau Merę, mylėjau taip stipriai kaip daugiau nieko 

negalėsiu mylėti. Ji buvo gera ir švelni, niekados nebūtų 
galėjusi ko nors įžeisti, o jis — tavo brolis — išprievartavo 
ją, ir ji iš siaubo iššoko pro langą. 

— Ne, - ramiai atsakė Elizabeta. — Aš negaliu tuo pa- 
tikėti. Jis neskriaudžia žmonių. Jis niekados nenorėjo, kad 
kiltų karas tarp Montgomerių ir Čarvortų. Jis priglaudė 
Alisą, kai jos šeima atstūmė ją. Ir jis... 

— Jis puolė Stiveną Montgomerį iš nugaros. Jis melavo 
Bronvinai Makaran ir ilgai laikė ją uždaręs kaip kalinę. Kai 
Merė mirė, aš išlaisvinau Bronviną ir grąžinau Merės kūną 
Geivinui. Ar tau niekas nepasakojo, kaip įniršo Mailsas 
Montgomeris, pamatęs savo seserį? Jis negalėjo atsigauti 
kelias dienas. 

— Ne, - sušnabždėjo Elizabeta, gerai įsivaizduodama 
Mailso įniršį. — Jie labai mažai kalba apie karą tarp mūsų 
šeimų. 

Po kelių pirmųjų drauge praleistų dienų atrodė, kad 
jie be žodžių susitarė, jog Mailsas daugiau nekalbės apie 
jų šeimų problemas. 

— Brajanai, — švelniai tarė ji. — Tu atrodai labai pa- 
vargęs ir išsekęs. Vyk drauge su manimi į Leirenstoną ir 
pailsėk. Bronvina bus... 

— Aš negaliu ilsėtis, kol mano brolis gyvas. 

Elizabeta su siaubu pažvelgė į jį. 

— Brajanai, negalima taip kalbėti. Mes susisieksime su 
Rodžeriu, susėsime visi drauge ir viską išsiaiškinsime. 

— Ar tu nesupratai, ar ką? Aš gi pasakiau, kad aš už- 
mušiu Rodžerį Čatvortą. 


— Brajanai! Tu negali pamiršti ir to gero, kurį jis mums 

padarė. Prisimink, kaip Rodžeris visados saugojo mus. 
Prisimink, kaip Rodžeris rizikavo savo gyvybe tą dieną, 
kai Edmundas partrenkė tave ir tu susižeidei koją. 

Bet Brajano veidas nerodė, jog jo pyktis atlyžo. 

— Aš mylėjau Merę, o Rodžeris ją nužudė. Galbūt kada 
nors suprasi, ką tai reiškia. 

— Aš galiu mylėti šimtus žmonių, bet tai negali pri- 
versti manęs nemylėti Rodžerio, kuris tiek gero yra man 
padaręs. Netgi ir dabar jis ieško manęs. 

Brajanas klausiamai pasižiūrėjo į ją. 

— Tu gana lengvai atslinkai čia, nepatraukdama savo 
sargybos dėmesio. Jei tave taip menkai saugo, kodėl tu 
nepabėgai ir negrįžai pas Rodžerį? 

Elizabeta šiek tiek atsitraukė nuo jo, tačiau jis su- 
griebė jos ranką. 

— Ar Montgomerių vyrai taip sužavėjo tave? Kuris iš 
jų? Tas vedęs ar berniukas? 

— Mailsas toli gražu jau ne berniukas, — prunkštelėjo 
ji. - Kartais amžius yra apgaulingas. 

Pamačiusi Brajano veido išraišką, ji nutilo. 

— Ar tu pamiršai, kad aš buvau ten, Montgomerių 
dvare? Vadinasi, tai Mailsas, kurį tu myli. Labai gerai pa- 
sirinkai. Tai gana karštas vyras ir tinka tau į porą. 

— Kad ir ką aš jausčiau bet kuriam Montgomeriui, 
nekeičia mano jausmų Rodžeriui. 

— Tai kas gi yra? Kas neleidžia tau grįžti pas jį? Negi 
tau taip sunku pabėgti nuo šių škotų? Gi tu metų metais 
apgaudinėjai Edmundą. 


Ji trumpam nutilo. 

— Tai ne vien tik dėl Mailso. Čia viešpatauja tokia taika 
ir ramybė, kokios aš niekados anksčiau nepatyriau. Niekas 
neremia man į gerklę peilių. Aš negirdžiu jokio klyksmo 
Leirenstone, galiu ramiai vaikščioti koridoriais ir neieškoti 
šešėlių, kad nepastebimai praslinkčiau. 

— Aš irgi esu šiek tiek to ragavęs, — sušnabždėjo Braja- 
nas, - bet Rodžeris atėmė iš manęs tą galimybę, ir dabar 
aš nudėsiu jį už tai. 

— Brajanai! Tu turi pailsėti ir gerai apmąstyti savo 
žodžius. 

Jis nesiklausė jos. 

— Ar tu žinai, kur yra Reinas Montgomeris? 

— Ne, - išsigandusi atsakė ji. — Jis kažkur čia, miškuose. 
Aš sutikau dainininkę, kuri buvo su juo. 

— Ar nežinai, kur aš galėčiau jį rasti? 

— Ko tu rūpiniesi, kur yra Reinas? Ar jis tau ką nors 
padarė? 

— Aš noriu paprašyti, kad jis mane išmokytų kautis. 

— Nejaugi su Rodžeriu? — nustebo ji, o paskui nusi- 
šypsojo. — Brajanai, Rodžeris niekados nesikaus su tavi- 
mi, pasižiūrėk į save. Tu sieki tik iki juosmens Rodžeriui 
ir atrodai labai sunykęs. Lik čia ir pailsėk kelias dienas, 
tada mes... 

— Nepradėk manęs globoti, Elizabeta. Žinau, ką da- 
rau. Reinas Montgomeris stiprus ir moka treniruoti. Jis 
išmokys mane to, ko man reikia. 

— Negi tu tikrai tikiesi, kad aš tau padėsiu? — piktai 
paklausė ji. - Nejaugi tu nuoširdžiai tiki, kad aš pasakyčiau 
tau, kur yra tas Montgomeris, jei ir žinočiau? Aš negaliu 
pritarti tavo beprotybei. 

— Elizabeta, - švelniai tarė jis. — Aš atvykau čia atsisvei- 
kinti su tavimi. Po tuos miškus klaidžioju jau seniai, kad 
galėčiau su tavimi pasimatyti, bet tu visą laiką labai gerai 
saugoma. Dabar, pamatęs tave, galiu išvykti. Aš kausiuos 
su Rodžeriu, ir vienas iš mūsų žus. 

— Brajanai, maldauju, apsigalvok. 

Jei jis būtų senas, ji būtų pabučiavusi jį į kaktą. 

— Linkiu tau laimės, mano mažoji sesute, ir neminėk 
manęs bloguoju. 

Elizabeta buvo per daug priblokšta, kad galėtų atsa- 
kyti. Ber kai Brajanas nusisuko, nuo medžių žemyn ėmė 
šokinėti škotai. Prieš Brajaną Čarvortą, ištraukęs kardą, 
visu ūgiu atsistojo Stivenas Montgomeris. 


m 


— Nelieskite jo, — sunkiai atsidususi, tarė Elizabeta, 
nors iš tiesų ji net neabejojo, kad Stivenas nesužeis jos 
jaunesniojo brolio. 

Paveiktas jos tono, Stivenas įkišo kardą atgal į dėklą. 

— Eik su mano vyrais, jie pamaitins tave, — paliepė 
jis Brajanui. 

Paskutinį kartą žvilgtelėjęs į Elizabetą, apsuptas Mont- 
gomerio vyrų, Brajanas išėjo ir proskynos. 

Elizabeta stovėjo ir kurį laiką tylėdama stebėjo Stiveną, 
tada ji daug ką suprato. Stivenas buvo labai mandagus, 
kad nepasirodytų jai esąs sutrikęs. Šiek tiek šyptelėjęs, jis 
pasilenkė prie medžio, ištraukė iš dėklo ant šono kabantį 


durklą ir pradėjo drožti lazdą. 

— Mailsas nieko nežino apie tai, - prabilo jis. 

— Jūs panaudojote mane kaip jauką, kad galėtumėte 
pagrobti mano brolį, tiesa? — paklausė ji. 

— Žinau, kad galėjai taip pagalvoti. Jis jau labai seniai 
bastosi po miškus, nežinia kuo maitindamasis. Mums buvo 
įdomu, ko jis čia ieško ir ko nori. Du kartus, kai tu buvai 
su Mailsu, jis buvo priėjęs visai arti, bet mano vyrai jį iš- 
gąsdino. Mes nusprendėme leisti tau pasimatyti su juo. Tu 
nė minutės nebuvai viena; mano vyrai ir aš sekėme tave 
tiesiai iš viršaus, paruošę kardus ir strėles. 

Elizabeta atsisėdo ant didelės uolos. 

— Aš nemėgstu būti naudojama tokiais tikslais. 

— Ar tau geriau patiktų, jei mes būtume jį nudėję iš 
karto, kai pastebėjome? Prieš keletą metų kažkoks vieni- 
šas anglas niekaip nesugebėjo perjoti Makaranų žemių ir 
visiems pasakojo apie tai. Bet šitas berniukas atrodė toks... 
pašėlęs, kad mes nutarėme daugiau sužinoti apie jį. 

Dabar ji ilgam susimąstė. Jai nepatiko jo veiksmai, 
bet ji suprato, kad jis teisus. 

— O dabar, kai jūs jį jau sučiupote, ką rengiatės su juo 
daryti? — Ji pakėlė galvą. - Ar Bronvina žino apie šį jūsų 
žaidimą slėpynėmis? 

Ji nebuvo įsitikinusi, bet jai atrodė, kad, išgirdęs tą 
klausimą, Stivenas net kiek išsižiojo. 

— Galiu prisiekti, kad esu labai laimingas, jog ji neži- 
no, - labai susijaudinęs atsakė jis. - Bronvina nieko nedaro 
slaptai, bent jau daugeliu atvejų. Ji paprasčiausiai išgabentų 
berniuką į Leirenstoną, ir Mailsas... — jis nutilo. 

— Mailsas labai nekenčia Čatvortų, - baigė ji. 


AKSOMINIS ANGELAS 179 


— Tiktai vyrų, — baigė jis. - Per Rodžerį Čatvortą žuvo 
mūsų sesuo, o Mailsas, regis, pasirengęs jam atleisti. Ar 
tu nepastebėjai, kaip jis visados gina moteris. Jis gali su- 
sipykti su bet kuriuo vyru, kuris įžeidė moterį. Jis tiesiog 
pameta protą. 

— Ar jūs buvote tikras, kad Brajanas yra Čatvortas? 

— Iš išvaizdos jis panašus į Čatvortus. 

Elizabeta trumpam nutilo. Dabar Brajanas tikrai 
buvo šiek tiek panašus į Rodžerį. Toks par įžūlus ir pik- 
tas žvilgsnis, o veido išraiška tarsi bylojo, kad jam niekas 
nesvarbu. 

— Jūs girdėjote, ką pasakė Brajanas. Ar galėtumėte 
šiek tiek jį palaikyti, kad jis būtų izoliuotas nuo Rodžerio? 

— Manau, kad tada jis galėtų išprotėti. Jis ir dabar 
visai netoli to. 

— Ne, - atsakė ji ir sunkiai atsiduso. - Jis neišprotės. 

Ji su viltimi pažvelgė į Stiveną. 

— Aš manau, kad pasielgsiu taip, kaip ką tik prašė 
Brajanas. Aš pristatysiu jį savo broliui Reinui. 

— Ne, - stodamasi nuo uolos, sušuko Elizabeta. — Rei- 
nas Montgomeris nužudys jį. Argi jis nepuolė Rodžerio? 

— Elizabeta, — ramino Stivenas. — Reinas priims ber- 
niuką, nes jis padėjo Merei. Kad ir koks Reinas būtų, bet 
jis teisingas. O be to, — tęsė Stivenas, šiek tiek šyptelė- 
jęs, - mano brolis privers šį jaunuolį taip sunkiai dirbti, 
kad jis neturės laiko neapykantai. Per tris dienas Brajanas 
taip nuvargs, kad daugiau apie nieką negalvos, tik apie 
miegą. 

Ji tiriamai pasižiūrėjo į Montgomerį. 

— Kodėl jūs rengiatės padėti Čatvortui? Juk Merė ir 
jūsų sesuo. 

— Man atrodo, kad tu manai, jog mes, Montgomeriai, 
meluojame, kad tavo brolis kaltas dėl jos mirties. 

- Jeigu Mailsas būtų nužudęs svetimą seserį, ar jūs im- 
tumėt labai nekęsti savo brolio, neišsiaiškinęs, kodėl Mailsas 
taip padarė? Galbūt Rodžeris ir įsivėlė į šią istoriją, bet gal 
ne be priežasties? Aš negaliu ir nenoriu imti neapkęsti nė 
vieno iš savo brolių, kol neišsiaiškinsiu tikros priežasties. 

— Teisingai kalbi, — linktelėjo Stivenas. — Aš tikrai 
nejaučiu jokios meilės tavo broliui Rodžeriui už tai, ką 
jis padarė, bet galiu vaidytis tik su juo, o ne su jo šeima. 
Mano broliai kitokie. Todėl Geivinas ir buvo toks šiurkštus 
su tavim. Jam šeima yra viskas. 

— O ar Reinas irgi toks pat? Ar jis irgi iš karto ims 
neapkęsti Brajano, vos tik išvydęs jį? 

— Turbūt dėl to aš ir vyksiu kartu su Brajanu. Galėsiu 
pasikalbėti su juo ir, kiek pažįstu savo brolį, manau, kad 
galų gale jis turi priimti tavo jaunąjį broliuką. — Jis numetė 
lazdą ir įsikišo atgal į makštį durklą. - O dabar turiu vykti. 
Teks sugaišti ne vieną dieną, kol surasime mano brolį. 

— Dabar? — paklausė ji. - Jūs išvyksite nelaukdamas, 
kol Bronvina ir Mailsas grįš iš medžioklės. 

— Taip, — susiraukė jis. - Nenorėčiau matyti savo 
mielosios žmonos veido, kai ji sužinos, kad iškrėčiau jai 
tokį pokštą, sugalvojęs išvykti iš Leirenstono. Todėl aš ir 
norėčiau lydėti šį įsibrovėlį anglą vienas. 

— O Mailsas, - tarė ji. Jos akys ėmė žybčioti. — Aš ne- 
tikiu, kad jis ramiai sutiks šią žinią. 

Stivenas sudejavo ir atsiduso, privertęs ją nusijuokti. 

— Jūs esate bailys, Montgomeri, — drėbė ji. 

— Ir pačios žemiausios klasės, - tuoj pat sutiko jis. Bet 
tuoj pat pradėjo kalbėti rimtai. 

— Ar melsies už mane, kol manęs nebus? Jei Reinas 
su Brajanu sutars, galbūt bus žengtas didelis žingsnis tai- 
kos link. 

— Kaip aš to norėčiau, - atsakė ji. — Brajanas yra geras 
ir malonus žmogus, ir Rodžeris labai jį myli, Stivenai, - ty- 
liai pareiškė ji. — Jeigu aš užduosiu jums vieną klausimą, 
ar jūs galėsite sąžiningai į jį atsakyti? 

— Be abejo, pasižadu tau. 

— Ar kas nors matė Rodžerį? 

— Ne, - atsakė Stivenas. — Jis dingo. Makgregorai ieško 
jo ir mano vyrai visą laiką budi. Mes kartą vos neprara- 
dome tavęs, bet daugiau taip neatsitiks. O apie Rodžerį 
Čarvortą mes neturime jokios žinios. 

Kurį laiką jie stovėjo tylėdami ir žiūrėjo vienas į kitą. 
Prieš kelis mėnesius šis žmogus buvo jos priešas, kaip ir 
visi vyrai. Žengusi žingsnį į priekį, ji priėjo prie jo ir už- 
dėjo ranką jam ant skruosto. 

Atrodo, kad Stivenas suprato, kokią garbę ji tuo 
veiksmu jam suteikė. Jis paėmė jos ranką ir pabučiavo 
į delną. 

— Mes, Montgomeriai, esame atlaidūs, — tarė jis. — Mes 
baigsime šiuos tarpusavio vaidus ne kardais, o meilės žo- 
džiais. 

Ji atšoko nuo jo tarsi būtų įsižeidusi. Iš jos veido 
dingo šypsena. 

- Aš iš tiesų melsiuos už jus. Dabar vykite greičiau, kol 
mano Mailsas jūsų nesurado ir neužkūrė jums pirties. 

Jis pasižiūrėjo į ją puse akies ir pareiškė: 

— Mano mažasis broliukas visada būna vargšas, kai 
kokia nors moteris nusprendžia, kad jis jai reikalingas. 

Sulig tais žodžiais Stivenas išvyko, palikdamas pro- 
skynoje ją vieną. 

Elizabeta tylėdama dar šiek tiek pasėdėjo ir įdėmiai 
klausėsi. Ji girdėjo Makaranus. Du vyrai vis dar tebesė- 
dėjo medžiuose, o iš toliau girdėjosi Kito juokas ir labai 
skambus Temo balsas.. 

Per tuos pastaruosius mėnesius jos jausmai gerokai 
atbuko. Ji prisiminė piktą Brajano veidą ir gerai žinojo, 
kad dar visai neseniai ji irgi jautė tokią pat neapykantą. 
Iš visos širdies mergina troško, kad Stivenui pavyktų nors 
kiek nuslopinti Brajano neapykantą, o galbūt tai padaryti 
pasiseks Reinui Montgomeriui. 

Skaudančia širdimi ji grįžo prie griuvėsių ir skam- 
baus Kito juoko. Per tas kelias pastarąsias dienas ją taip 
paveikė Mailso pyktis, kad ji neturėjo kada galvoti apie 
savo problemas. 


Kitą dieną Bronvina grįžo į Leirenstoną ir pirmiausia 
nuėjo pas savo penkių mėnesių sūnelį Aliksandrą. Vaikas 
turėjo žindyvę, nes Bronvina per dažnai būdavo išvykusi, 
kad galėtų jį maitinti, bet ji buvo įsitikinusi, kad vaikas 
gerai žino, kas yra jo motina. Kol ji su didžiausiu malo- 
numu glamonėjo savo sūnų, Rebas sėdėjo prie jos kojų, 

o Elizabeta pasakojo apie Brajaną ir kaip Stivenas išlydėjo 
jį pas Reiną. 

Staiga Bronvinos akys sužaibavo. 

— Kad jį kur devyni, - suburbėjo ji, bet Alikso klyks- 
mas privertė ją nurimti. | 

— Neverk, mano meile, - ramino ji. 

Kai Aliksandras nutilo, ji vėl atsisuko į Elizabetą. 

— Man nepatinka, kad jis pasinaudojo tavimi. Geriau 
būtų atvedęs tavo brolį čia. Stivenas pamiršta, kad Brajanas 
Čarvortas išvadavo mane iš tavo brolio nagų. Aš niekados 
nenuskriausčiau to berniuko. 

— Aš manau, kad Stivenas daugiau galvojo apie Mailsą 
ir bijojo, kad jis gali pulti Brajaną. 

Elizabeta pasilenkė ir paglostė šilkinius Alikso plaukus. 

Aštrios Bronvinos akys nepraleisdavo nepastebėtos nė 
vienos smulkmenos. 

— O kada tavo vaikas turi išvysti šį pasaulį? — netikėtai 
paklausė ji. 

Elizabeta pasižiūrėjo į Bronviną, abiejų moterų akys 
susitiko. 

Bronvina atsistojo ir nunešė sūnų į lopšį. 

— Moraga sakė, kad tu nesergi nuo to laiko, kai atvykai 
čia. Tu gi nesi ligonė? 

— Aišku, ne. Iš pradžių aš pati nežinojau, kas man atsi- 
tiko, ir gana negreit supratau. O kas jums pasakė? 

— Niekas, netgi ne Stivenas. Tikrai ne Stivenas. Aš 
neabejoju, kad jis norėtų tą žinią atšvęsti. Ar tu ketini 
tekėti už Mailso? 


Elizabeta užtraukė minkštą pledą Aliksui ant kojyčių. 

— Jis man nesiūlė. Bet netgi jei būtų pasiūlęs, tarp 
mūsų yra daug svarbesių problemų nei vedybos ir kūdi- 
kis. Rodžeris nepaliktų mūsų ramybėje vien dėl to, kad 
aš tapau Monrgomeri. Jis neabejotinai sužinotų, ar aš tai 
padariau savo noru, ar iš prievartos. 

— O argi Mailsas verčia tave ką nors daryti? — ramiu 
tonu paklausė Bronvina. 

Elizabeta nusišypsojo. 

- Jūs, kaip ir aš, žinote gerai, kad jis niekados manęs 
nevertė. Bet aš netikiu, kad Mailsas norėtų mane vesti. Aš 
reikalaučiau ištikimybės iš savo vyro, o Mailsas Montgo- 
meris nežino šio žodžio prasmės. 

— Aš nepervertinsiu nė vieno Montgomerių vyro sa- 
kydama, kad, nors jie ir atrodo gana arogantiški ir nepa- 
lenkiami, iš tikrųjų jie pasižymi ne vien tik gražiais veidais 
ir vyriškais kūnais, — atsakė Bronvina. 

- Iš tikrųjų, — nusijuokė Elizabeta, ir drauge su Bron- 
vina išėjo iš kambario. 

Kitą dieną Bronvina išvyko į medžioklę, ir Elizabeta 
visiškai bejėgė su savo sielvartu liko viena. Tiesa, nuo tri- 
galvio, spjaudančio ugnimi drakono ją saugojo Kitas. 

— Elizabeta! — nekantriai šūktelėjo Kitas, iškėlęs medinį 
kardą ir mojuodamas juo virš galvos. 

Ji negalėjo paaiškinti, kas jai atsitiko, bet visą kūną 
krėtė drebulys. 

— Mailsas, — staiga sušnabždėjo ji. 

— Klausyk! — riktelėjo ji moteriai, laikančiai Alik- 
są. — Prižiūrėk Kitą. 

Sulig tais žodžiais ji pasuko link laiptų, nulipo že- 

myn ir išėjo į kiemą. Priėjusi prie arklidės, ji pakėlė ranką 
ir pasirengė sėsti į balną, bet tuoj pat prie jos prisistatė 
Daglasas. 

— Aš negaliu leisti jums išvykti, - pasakė Daglasas, lyg 
ir gailėdamasis jos. 

— Dink iš kelio, kvaily! — užriko ji. - Mailsui gresia 
pavojus, ir aš skubu pas jį. 

Daglasas negaišo laiko klausdamas, iš kur ji tai žino, 
jei iš medžioklės negautas joks pranešimas, bet tuoj par 
išėjo iš arklidės, tris kartus sušvilpė ir per kelias sekundes 
čia jau buvo du jo broliai. 

Elizabeta nebuvo įpratusi pati sėstis į balną, ir tai jai 
gana ilgai užtruko, bet vyrai šį kartą nepadėjo. Daglasas 
patikrino, ar tvirtai suveržta balno pavarža, sugriebė jos 
kojas ir tiesiog stumte įstūmė ją į balną. Elizabeta nesu- 
drebėjo nuo jo prisilietimo. 

Kai jie išvyko, Elizabeta net nesuabejojo, kur jai joti, ji 
tarsi pamatė Mailsą ir siaubingu greičiu pasileido pirmyn, 
paskui ją lėkė Daglasas, Džerlas ir Frensis. Keturi arkliai 
kaip viesulas stačiu keliu išbildėjo iš Leirenstono, pasuko 
į dešinę, o paskui per uolas. 

Elizabetos nė kiek negąsdino tos uolos, ji negalvojo ir 
apie ją sekančius vyrus. Paraginusi arklį, ji pasuko į dešinę, 
tarsi žinodama, kad tai ir yra kelias, kurio jai reikia. 

Kartą vienas iš vyrų riktelėjo jai, kad saugotųsi, tad ji 
prigulė ant prakaituoto arklio sprando ir vos išvengė ne- 
atsitrenkusi į medžio šaką. O šiaip jau vyrai visą kelią tylėjo 
ir tik stengėsi jokiu būdu neišleisti jos iš akių. 

Jie jojo labai ilgai, kol pamatė iš už krūmų atšuoliuo- 

jantį ir garsiai lojantį Rebą. Atrodė, kad jis tik ir laukė 
Elizabetos ir likusį kelio galą vadovavo jos kelionei. 

Elizabeta buvo priversta šiek tiek pristabdyti arklį ir 
ėmė joti tik ristele, nes keturi raiteliai ir Rebas dabar sky- 
nėsi sau kelią per tankų pomiškį ir toje medžių tankmėje 
buvo gana tamsu. 

Dar nespėjus išjoti iš tankmės, Rebas vėl ėmė loti. 
Pagaliau jie pamatė Bronviną su grupe vyrų. Jie stovėjo ir 
žiūrėjo į žemę. Seras Gajus prie kažko klūpojo. 

Bronvina, išgirdusi šuns lojimą, atsisuko ir nustebusi 
pažvelgė į Elizabetą. 

Arklys jau beveik sustojo, kai Elizabeta nušoko nuo 
jo ir, braudamasi pro žmones, pasileido bėgti. 

Mailsas užmerktomis akimis gulėjo ant žemės, o vi- 
sas jo kūnas buvo paplūdęs kraujais. Jo drabužiai buvo 
sudraskyti, kairės kojos viršuje ir visoje dešinėje pusėje 
matėsi gilios žaizdos. 

Ji nustūmė serą Gajų, atsiklaupė, pakėlė ant rankų 
Mailso galvą ir marškinių kraštu ėmė valyti kraują nuo 
jo veido. 

— Atsibusk, Montgomeri, - tvirtai tarė ji. 

Jos balse nesigirdėjo nei gailesčio, nei užuojautos. 

— Atsibusk ir pažvelk į mane. 

Atrodo, kad praėjo visa amžinybė, kol Mailsas pakėlė 
užsimerkė. 

— Angele, - sušnabždėjo jis, prieš nutildamas. 

— Vandens, - pareikalavo Elizabeta, pakėlusi akis į 
aplink ją stovinčiųjų suakmenėjusius veidus. 

— Man reikia vandens žaizdoms apiplauti. Ar yra čia 
kur nors netoliese fermerio trobelė? 

Bronvina vos spėjo linktelėti, nes Elizabeta jau nu- 
rodinėjo toliau. 

— Nueikite ir išsiaiškinkite, kas čia per vieta. Nusiųs- 
kite fermerius į Leirenstoną ir palikite su juo mane vie- 
ną. Atsiųskite Moragą su jos žolėmis. O man reikia labai 
smailių plieninių adatų ir siūlų. Gajau! Ištieskite didelį 
pledą, mes nugabensime jį į trobelę. Nagi, — įsakinėjo 
ji. - Sukitės greičiau, visi jūs. 

Tuoj pat vyrai išsiskirstė. 

Bronvina nusišypsojusi žvilgtelėjo į Elizabetą. 

— Ar tu įsitikinusi, kad esi ne škotė? 

Tai ištarusi, ji pasuko į Leirenstoną. 

Elizabeta, likusi viena, kelias minutes laikė Mailsą. 

— Tu pasveiksi, Montgomeri! — sušnabždėjo ji. — Aš 
atsakau už tave. 

Ji negaišo laiko sentimentams, o pakėlė ant žemės 
šalia jo gulintį kardą ir, kad galėtų gerai apžiūrėti žaizdas, 
pradėjo plėšti nuo jo drabužius. Jai pasirodė, kad ištekėjo 
daugiau kraujo, nei gali būti žmogaus kūne. 

Betraukiant nuo Mailso marškinius, prie jos prisi- 
artino Rebas. 

— Iš kur čia tiek kraujo, Rebai? — paklausė ji. - Bėk ir 
išsiaiškink, kas čia taip nuskriaudė Mailsą. 

Du kartus sulojęs, šuo paliko juos vienus. Elizabetai 
net palengvėjo pamačius, kad viršutinėje kūno dalyje yra 
tiktai viena žaizda, bet ji gana gili ir ją būtinai reikia su- 
siūti. Keli ilgesni įdrėskimai buvo kairėje rankoje, bet jie 

nekėlė didelio pavojaus. O su kojomis padėtis buvo blo- 
gesnė. Ant šlaunies buvo bjauri gili žaizda, o ant vienos 
kulkšnies gana daug įdrėskimų. 

Ji norėjo šiek tiek paversti jį ir pasižiūrėti, ar kitoje 
pusėje nėra žaizdų. 

Suvaitojęs iš skausmo, Mailsas atsimerkė ir pasižiū- 
rėjo į ją. 

— Turėtum užlipti ant viršaus, Elizabeta, nes kitaip aš 
tave visą iškraujuosiu, — tarė jis, apžiūrėjęs savo nuogą kūną. 

— Nutilk! - paliepė ji. - Tausok savo jėgas, kad galė- 
tum pasveikti. 

Jiems bekalbant, Rebas pradėjo tempti į proskyną 
milžinišką šerną su ilgomis aštriomis iltimis. Negyvo 
žvėries snukis buvo paplūdęs kraujais, o šone matėsi ke- 
lios durtinės žaizdos. 

— Tai tu laimėjai kovą su šernu, - su pasibjaurėjimu 
tarė ji, švelniai vyniodama jį į pledą. —- Aš manau, kad ne- 
būtų taip atsitikę, jeigu nebūtum išjojęs vienas. 

Nespėjus pasakyti daugiau nė žodžio, Rebas išvilko 
antrą nudėtą šerną ir paguldė šalia pirmojo. Šis taip pat 
buvo subadytas. 

Elizabeta pradėjo valyti nešvarų Mailso veidą. 

— Mes nugabensime tave kur nors netoli, kur bus šilta 
ir ramu. Dabar noriu, kad pailsėtum. 

Netrukus iš miško išlindo seras Gajus su kažkokiu 
vyru ir moterimi, jie atsinešė didelius sunkius pledus. 

— Atnešiau stipraus karšto miežių nuoviro ir avižinių 
židinyje keptų pyragėlių, — paaiškino moteris. - Bronvina 
atsiuntė daugiau pledų, jei jums reikia. 

Seras Gajus klūpėdamas pakėlė pledą nuo Mailso 
kūno ir apžiūrėjo žaizdas. Paskui jis pakėlė galvą aukštyn 
ir nustebo, pamatęs, kad Rebas arvelka trečią negyvą šerną 
į proskyną. 

— Kiek iš viso ten jų yra? — paklausė Elizabeta. 

— Penki, — atsakė seras Gajus. — Arklys, matyt, už- 
nešė jį ant šernų šeimynos. Prie savęs jis turėjo tik kardą 
ir mažą durklą, bet sugebėjo nudobti visus penkis ir pats 
iki čia atšliaužti. Rebas nuvedė mus tik prie šernų, ir dar 
nespėjus surasti lordo Mailso, kažkur nubėgo. 

- Jis atbėgo pasitikti manęs, — pasakė Elizabeta. - Ar 
jūs galite nešti Mailsą? 

Atrodo, visai nesunkiai, tarsi kokį vaiką, seras Gajus 
pakėlė savo jaunąjį šeimininką. 

Staiga atsivėrė žaizdos ir vėl ėmė smarkiai tekėti kraujas. 

— Atsargiai, — suspiegė Elizabeta, bet Gajaus žvilgsnis 
privertė ją nutilti. 

Seras Gajus nešė Mailsą pro medžius link fermerių 
trobelės ir atsargiai paguldė jį ant lovos prie sienos. Be 
lovos, kambaryje buvo dar grubaus darbo stalas ir dvi 
kėdės, o daugiau nieko. 

Ant ugnies lėtai virė puodas vandens. Elizabeta tuoj 
pat įmetė į vandenį švarias paklodžių atraižas, kurias jai 
paliko moteris, ir pradėjo prausti Mailsą. Seras Gajus pa- 
kėlė jį ir padėjo jai ištraukti iš po jo likusias drabužių 
skiautes. Laimė, nugaroje daugiau žaizdų nebuvo, tik ne- 
dideli įdrėskimai ir nubrozdinimai. 

Ji jau buvo beveik baigusi jį prausti, kai atvyko Moraga 
su Bronvina. Moraga nešėsi didžiulį krepšį vaistų. 

— Aš jau nebematau taip gerai, kaip anksčiau, — tarė 
ji, apžiūrinėdama nuogą Mailso kūną. Dvi žaizdos buvo 
paraudusios ir žiojėjo. — Viena iš jūsų turi slaugyti jį. 

— Aš slaugysiu, —- nelaukdama atsakė Elizabeta. — Pa- 
sakykit man, ką reikia daryti, ir aš darysiu. 

Siūti žmogui žaizdą visai kas kita, negu siūti medžia- 
gą — tuoj pat suprato Elizabeta. Kas kartą, kai ji besdavo 
adatą į Mailso odą, jos pačios kūnas įsitempdavo. 

Mailsas gulėjo ramiai, nejudėjo ir vos vos kvėpavo. 
Netekęs tiek daug kraujo, jo kūnas buvo baltas kaip po- 
pierius. Bronvina vėrė į adatą siūlus, nukirpdavo juos ir 
užmegzdavo mazgą. 

Pagaliau Elizabeta baigė darbą, bet jos visas kūnas 
drebėjo. 

— Išgerk šitą, — ištiesė puodelį Elizabetai Bronvina. 

— Kas čia yra? — paklausė ši. 

— Vienas Dievas težino. Aš seniai nustojau klausinėti, 
ko Moraga deda į savo viralus. Kad ir kas čia būtų, žinau 
tik viena, čia šlykščiai neskanu, bet išgėrusi tu pradėsi 
jaustis geriau. 

Elizabeta išgėrė tą skystį ir, atsirėmusi į sieną, stebėjo 
Mailsą. Kai Moraga prikišo puodelį prie išbalusių Mailso 
lūpų, ji atidavė savo puodelį Bronvinai ir priėjo prie jo. 

— Išgerk šitą, - sušnabždėjo ji, pakėlusi jo galvą. - Tu 
turi atgauti jėgas. 

Jis šiek tiek praplėšė akis, vokai vos vos pasikėlė ir 
pažiūrėjo į ją. 

— Tada verta gerti, —- vos judindamas lūpas atsakė jis 
ir išgėrė Moragos išvirtą skystį. 

Moraga nusišaipė: 

— Jis čia gulės metus laiko, jei tu taip lepinsi jį. 

— Na, ir gerai. Tegu guli! - atšovė Elizabeta. 

Bronvina nusijuokė. 

— Eikš, Elizabeta. Sėskis ir šiek tiek pailsėk. Pasakyk 
man, iš kur tu sužinojai, kad Mailsas sužeistas? Mes ką tik 
buvome jį suradę, kai tu atjojai. 

Elizabeta atsisėdo ant grindų, Mailso galvūgalyje, 
atmetė galvą atgal ir patraukė pečiais. Ji ir pati neturėjo 
supratimo, kaip ji sužinojo, bet faktas lieka faktu - ji su- 
žinojo. 

Ilsėtis ji beveik neturėjo kada. Turbūt po kelių se- 
kundžių Moraga vėl padavė Elizabetai kažko, ką turėjo 
suvalgyti Mailsas. 

Atėjo vakaras, ir Bronvina išvyko atgal į Leirenstoną. 
Elizabeta nesitraukė nuo Mailso ir įdėmiai stebėjo jį. Ji 
žinojo, kad jis nemiega. Tuo metu Moraga šiek tiek snūs- 
telėjo ant kėdės. 

— Ką... - sušnibždėjo Mailsas. - Kaip atrodo Reino 
žmona? 

Elizabeta pagalvojo, kad jis kliedi, nes ji niekados nėra 
mačiusi nei Reino, nei jo žmonos. 

— Dainininkė, - pasakė Mailsas. - Pagnelis. 

Šie žodžiai daug ką jai paaiškino. Ji buvo nustebusi, 
kad vienas iš lordų Montgomerių vedė menką mažytę 
dainininkę. Elizabeta papasakojo Mailsui, kaip ji sutiko 
Aliksandriją Bleket, išgirdo jos nepaprastą balsą, o vėliau 
stengėsi išgelbėti ją iš Pagnelio spąstų ir pati pakliuvo jam 
į rankas. 

Išklausęs šią istoriją, Mailsas nusišypsojo ir ištiesė į 
ją savo ranką. Palietęs Elizabetą, jis tuoj pat užmigo. Tuo 
metu pradėjo švisti. 

Moraga nubudo ir paruošė kitą žolių, džiovintų gry- 
bų ir įvairiausių kitokių sudėtinių dalių, kurių Elizabeta 
nepažino, antpilą. 

Abi moterys drauge pakeitė kruvinus tvarsčius, kuriais 
buvo apraišiotos žaizdos, o ant siūlių Moraga uždėjo šiltus 
drėgnus žolių kompresus. 

Po pusiaudienio Mailsas vėl užmigo, ir Elizabeta pirmą 
kartą trumpam išėjo iš trobelės. Lauke, po medžiu, sėdėjo 
seras Gajus. Pamatęs ją, jis klausiamai pažiūrėjo. 

- Jis ilsisi, - paaiškino ji. 

Seras Gajus pakėlė galvą į dangų. 

— Nedaug kas drįstų pradėti kautis su penkiais šernais, 
o dar mažiau kas po to liktų gyvas, — su pasididžiavimu 
pareiškė jis. 

Elizabeta su ašaromis akyse uždėjo drebančią ranką 
ant milžino pečių. 

— Aš padarysiu viską, kas galima, kad jis pasveiktų. 

— Kodėl turėtum jam padėti? Mes su tavimi blogai 
elgėmės. 

— Ne, — atsakė ji. — Aš čia patyriau ne vien malonų 
elgesį. Aš čia sutikau tikrą meilę. 

Sulig tais žodžiais ji pasuko prie upelio, kuris tekėjo 
per Makaranų žemę. Nusipraususi ji susitvarkė plaukus, 
trumpam prisėdo pailsėti, susisuko į pledą, o kai nubudo, 
buvo jau naktis. Seras Gajus sėdėjo netoli jos. 

Apsimiegojusi ji nuskubėjo atgal į trobelę. 

Mailsas jau buvo nubudęs ir, pamatęs ją, tuoj pat 
pralinksmėjo. 

- Ji čia, - suburbėjo Moraga. - Galbūt dabar jau iš- 
gersi bent lašelį. 

— Elizabeta, —- sušnabždėjo jis. 

Ji priėjo ir pakėlė jo galvą. Jis išgėrė beveik visą puo- 
delį Moragos paruošto skysčio. Elizabeta laikė mylimojo 
galvą, kol jis užmigo. 


2 


— Tu nesikelsi, - griežtai pareiškė Elizabeta Mailsui. — 
Aš išgyvenau per daug nemigo naktų gydydama tavo žaiz- 
das, kad dabar ramiai žiūrėčiau, kaip jos vėl ima atsiverti. 

Jis pažvelgė į ją maldaujančiomis akimis. 

— Prašau, leisk, Elizabeta. 

Vienu metu Elizabeta vos nenusileido, bet laiku su- 
sigaudė ir ėmė juoktis. 

— Tu pavojingas žmogus. Dabar gulėk ramiai arba aš 
pririšiu tave prie lovos. 

— Ak! - tik tiek tepasakė jis ir susiraukė. 

Tikriausiai supratusi, apie ką jis galvoja, Elizabeta 
paraudo. 

— Būk geras! Aš noriu, kad tu daugiau valgytum. Tu 
niekad nepasveiksi, jeigu nevalgysi. 

Jis sugriebė jos ranką ir tiesiog neįtikėtinai stipriai 
patraukė ją prie savęs. O gal jai tik taip pasirodė, nes ji 

nenorėjo priešintis. Ištiesęs prieš save kojas ir paramstytas į 
kambario kampą atremtomis pagalvėmis, jis pusiau sėdėjo 
lovoje. Elizabeta atsargiai išsitiesė šalia jo. Praėjo dar tik 
keturios dienos nuo to laiko, kai Mailsas neteko tiek daug 
kraujo, bet jo jaunystė ir atsparumas padėjo jam gana greit 
atsigauti. Žinoma, jis buvo dar silpnas, sužeistas kūnas dar 
gerokai skaudėjo, bet vis dėlto jis pradėjo sveikti. 

— Kodėl tu sėdi su manim? — paklausė jis. - Mane 
galėtų slaugyti viena iš Bronvinos moterų. 

— Ir leisti jai šokinėti su tavimi lovoje, kad pasileistų 
siūlės, — pasakė ji pasipiktinusi. 

— Aš pats tuoj paleisiu siūles, jei tu mane juokinsi. 
Kaip aš galiu paliesti kitą moterį, jei tu esi netoli? 

— Kai aš išeisiu, manau, tau užteks drąsos. 

Jis suvėlė ranka mylimosios plaukus, atvertė atgal jos 
galvą ir savininkiškai įsisiurbė į lūpas. 

— Ar tu dar iki šiol nesupratai, kad priklausai man? 
Kada gi tu pagaliau šitą suprasi? 

Neleisdamas atsakyti, jis dar kartą pabučiavo ją, ir 
tuo bučiniu atsilygino už visą tų praėjusių dienų rūpestį 
ir neviltį. 

Staiga prie savo gerklės Mailsas pajuto šaltą plieną, kuris 
juos išskyrė. Instinktyviai jis tuoj pat griebėsi kardo, bet vie- 
toj jo sužčiuopė tik pliką skaudantį pledu užklotą kūną. 

Virš jų stovėjo Rodžeris Čatvortas. Jo akys degte degė 
neapykanta, o kardas buvo prispaustas prie Mailso kaklo 
venų. 

— Nieko nedaryk, — tarė Elizabeta, traukdamasi nuo 


Mailso. —- Nesužeisk jo. 

— Būčiau laimingas, galėdamas nudėti visus Montgo- 
merius, — atsakė Rodžeris Čatvortas. 

Mailsas vienu greitu judesiu pasisuko, pašoko į viršų 
ir sugriebė Čarvortą už riešo. 

— Ne! — sucypė Elizabeta ir įsirvėrė į brolio petį. 

Mailso žaizdos ėmė kraujuoti. 

- Jis sužeistas, - įspėjo Elizabeta. - Nejaugi tu žudysi 
žmogų, kuris negali su tavimi kovoti? 

Dabar visas Rodžerio dėmesys buvo nukreiptas į 
seserį. 

— Gal ir tu tapai viena iš jų? Ar tave Montgomeriai taip 
užnuodijo, kad tu eisi prieš savo kraujo brolius? 

— Ne, Rodžeri. Žinoma, ne. 
kiu laukiniu žvilgsniu, kad ji bijojo jį supykinti. Mailsas, 
sunkiai alsuodamas, gulėjo prie sienos, bet ji žinojo, kad 
kiekvienu momentu jis gali pašokti, ir tada tikrai trūks 
visos žaizdų siūlės. 

— Ar tu atėjai pasiimti manęs? 

Staiga šiame mažame kambaryje stojo mirtina tyla. 
Abu vyrai akylai stebėjo Elizabetą. Ji suprato, kad pri- 
valo išvykti su Rodžeriu. Jei ji nevyks, Rodžeris nužudys 
Mailsą. Tuo ji neabejojo. Rodžeris buvo pavargęs, piktas 
ir negalėjo blaiviai vertinti. 

— Būtų gerai, jei vyktumėm namo, - tarė ji, šiaip taip 
prisivertusi nusišypsoti. 

— Elizabeta! — perspėjo Mailsas. 


v0- ou 


— Einam, Rodžeri, ko tu dar lauki? 

Jos širdis taip smarkiai daužėsi, kad ji vos girdėjo 
savo balsą. 

— Elizabeta! — šaukė Mailsas, daužydamas kumščiu 
sau į krūtinę. 

o paskui į kitą. 

— Aš jau nekantrauju, Rodžeri. Kaip tau atrodo, ar aš 
ne per ilgai buvau svetur? 

Ji apsisuko ir pasirengė išvykti. Trumpai stabtelėjusi 
Mailsą. Ji nesurizikavo vėl pažvelgti į jį, antraip jos apsi- 
sprendimas galėjo nueiti vėjais. 

Gerokai nustebęs, lėtai paskui seserį sekė Rodžeris. 
Netoli trobelės kantriai laukė arklys. Elizabeta nedrįso ati- 
traukti nuo gyvulio akių, nes žinojo, kad kur nors netoli 
pamatys sero Gajaus lavoną. Tik mirtis galėjo sutrukdyti 
milžinui apsaugoti savo šeimininką. 

Iš trobelės pasigirdo širdį veriantis riksmas. 

— Elizabeta! 

Nurijusi gerklėje įstrigusį gumulą, Elizabeta leido 
Rodžeriui padėti jai užsėsti ant arklio. 

— Mes privalome pasiimti maisto, — tarė Rodžeris, 
nueidamas nuo jos. 

— Rodžeri! — iš siaubo suklykė ji. — Jei tu jam ką nors 
padarysi, aš... — pradėjo ji, bet jis nekreipė į ją jokio dėmesio. 

Ji staigiai nušoko nuo arklio ir nuskubėjo paskui 
jį - bet jau buvo per vėlu. 

Rodžeris Čatvortas perrėžė kardu Mailsui ranką. Ir kai 
pastarasis paplūdo kraujais, Rodžeris pasakė: 

— Reino žmona pagailėjo manęs ir išgelbėjo man gyvy- 
bę. Už tai, kad dabar lieki gyvas, gali būti dėkingas jai. 

Jis atsisuko į tarpduryje stovinčią Elizabetą. 

— Greičiau lipk ant arklio, arba aš baigsiu savo darbą, 
jei jis mirtinai nenukraujuos. 

Visa drebėdama, vos laikydamasi ant kojų, Elizabeta 
išėjo iš trobelės ir užlipo ant arklio. Po poros sekundžių 
greta jos atsirado ir Rodžeris. Jie paliko šią žemę ir šuoliais 
nulekė namo. 


Elizabeta sėdėjo ir siuvinėjo uždangalą altoriui. Jame 
buvo vaizduojamas šventasis Jurgis, besikaunantis su dra- 
konu. Viename kampe matėsi berniukas, kuris buvo labai 
panašus į Kitą, o šventasis Jurgis turėjo labai daug Mailso 
Montgomerio bruožų. Elizabeta trumpam nutraukė dar- 
bą, nes įsčiose nerimstantis kūdikis įspyrė jai. 

Priešais ją sėdėjo Alisa Čarvort. Veidrodyje atsispin- 
dėjo gražioji, nesužalota jos veido pusė. 

— Aš tada buvau graži, - pasakojo Alisa. - Nė vienas 
vyras negalėjo prieš mane atsilaikyti. Jie visi buvo pasirengę 
guldyti už mane galvas. Man užtekdavo tik užsiminti, kad 
aš ko nors noriu, ir tuoj pat viską gaudavau. 

Ji pasuko veidrodį į sužeistą veido pusę. 

— Montgomeriai mane subjaurojo, — iš pykčio su- 
šnypštė ji. - Džudita Rivedun pavydėjo man to grožio. Ji 
tokia bjauri, šlakuota, raudonplaukė ir labai troško mano 
brangiojo Geivino meilės. 

Elizabeta pabrėžtinai nusižiovavo, nekreipdama dė- 

mesio į kupiną neapykantos Alisos žvilgsnį, ir atsisuko į 
Rodžerį, kuris susimąstęs stovėjo prie židinio, laikydamas 
rankoje taurę vyno. 

— Rodžeri, ar tu nenorėtum išeiti su manimi į sodą 
pasivaikščioti? 

Kaip ir visuomet, Rodžeris pirmiausia pasižiūrėjo į jos 
pilvą, o tik po to į veidą. 

— Ne, aš turiu pakalbėti su savo ekonome, - stebėda- 
mas jos veidą, suburbėjo jis. 

Ji žinojo, ką jis nori pasakyti, nes jau buvo pasakęs tai 
daug kartų - kad ji pasikeitė. 

Jau dvi savaitės, kai ji buvo namie su savo broliu ir 
savo „šeima“. Dabar visi matė, kaip ji pasikeitė per tuos 
penkis, praleistus su Montgomeriais, mėnesius. Penki mė- 
nesiai buvo per mažas laiko tarpas, kad kas nors pasikeistų 
Čatvortų namuose, bet jų visiškai užteko, kad Elizabeta 
taptų nauju žmogumi. 

Ji be galo norėjo save įtikinti, kad Rodžeris skiriasi 
nuo Edmundo, tačiau negalėjo nemaryti, kad iš tikrųjų 
jis nesugebėjo pakeisti savo namų ir šeimos atmosferos. 
Daugeliu atvejų Čatvortų namai buvo lygiai tokie patys, 
kaip ir prie Edmundo. O Alisa galėjo nevaržomai gyventi 
vienuose namuose su Rodžeriu tik dėl to, kad jis nekreipė 
į ją jokio dėmesio. Rodžerio vidinis pasaulis buvo pilnas 
sumaišties ir nerimo. Tiesa, jis mylėjo ir rūpinosi Brajanu 
ir Elizabeta, tačiau iš tikrųjų labai daug ko nesuprato ir 
nežinojo, kas vyksta aplink jį. 

Po ilgos ir varginančios kelionės grįžusi namo ir vos tik 
spėjusi nulipti nuo arklio, Elizabeta tuoj pat išgirdo, kaip 


AKSOMINIS ANGELAS 199 


du Rodžerio vyrai, kurie anksčiau būdavo su Edmundu, 
pradėjo pašaipiai komentuoti jos ilgą dingimą ir net užsi- 
minė, kad negali sulaukti, kada galės nutverti ją vieną. 

Todėl pirmasis jausmas, užvaldęs Elizabetą namie, vėl 
buvo baimės jausmas. Atrodė, kad ji niekados ir nebuvo 
išvykusi iš Čatvortų dvaro. Netrukus ji iš naujo prisimi- 
nė visas tas gudrybes, kuriomis naudojosi gindamasi nuo 
vyrų. Staiga ji prisiminė serą Gajų. Juk ji sulaužė jam 
pirštus, ir paskui jis ilgą laiką šlubavo - o vėliau jie drauge 
sėdėjo, jo akyse spindėjo ašaros, kartu su juo nerimavo dėl 
žmogaus, kurį abu mylėjo. 

Elizabeta neturėjo jokio noro vėl grįžti į tą gyvenimą, 
kuriame nuolat reikėjo slapstytis ir bijoti. Per daug ilgą 
ir sunkų kelią jai teko nueiti, kol atprato bijoti vyrų, ir ji 
visai nesirengė pamiršti to, ko taip sunkiai išmoko. 

Ji grįžo pas Rodžerį ir pareikalavo, kad tuoj pat iš- 
siųstų tuos vyrus. 

Rodžeris buvo labai nustebęs ir tuoj pat išgrūdo ją iš 
arklidžių. Jis stengėsi globoti ją, bet ji jo neklausė. Supra- 
tęs, kad jo brangi mažoji sesutė ima atsikalbinėti, jis ne 
tik kad buvo apstulbintas, bet ir įsižeidė. Jam atrodė, kad 
jis išgelbėjo seserį iš pragaro, o ji ne tik nedėkoja jam už 
tai, bet dar skundžiasi. 

Pirmą kartą gyvenime Elizabeta papasakojo visą tiesą 
apie Edmundą. Rodžeriui net kraujas suplūdo į veidą, jis, 
šlitiniuodamas į šalis, krito į kėdę ir atrodė tarsi per galvą 
gavęs. Visus tuos metus jis buvo įsitikinęs, kad globoja savo 
brangią mažą sesutę, o, pasirodo, ji gyveno kaip pragare. 
Jam net į galvą nebuvo atėję, kad, kai tik jis išvykdavo iš 

dvaro, Edmundas tuoj pat atsigabendavo ją iš vienuolyno. 
Jis nežinojo, kad ji turėjo gintis nuo tų vyrų. 

Po šio sesers pasakojimo jis buvo pasirengęs užmušti 
tuos vyrus arklidėje. 

Rodžerio įniršis buvo toks baisus, kad buvo neįma- 
noma to nepaisyti. Per tris dienas jis įvarė baimės visai 
savo šeimynai. Atleido daugybę vyrų ir, jei dar kuris nors 
išdrįsdavo nors kreiva akimi pasižiūrėti į Elizabetą, ji tuoj 
pat apskųsdavo tą niekšą Rodžeriui. Dabar sesuo nutarė 
nepakęsti tokio įžūlumo. Visą gyvenimą praleidusi tik su 
Edmundu, ji net neturėjo supratimo, kaip turėtų būti 
elgiamasi su jos amžiaus mergaite. Bet penkis mėnesius 
pagyvenusi ten, kur galėjo nieko nebijoti ir laisvai viena 
vaikščioti sode, ji labai pasikeitė. 

-Rodžerį labai pribloškė jos reikalavimai, ir jai tik da- 
bar paaiškėjo, kaip juodu su Brajanu visą laiką stengėsi 
apsaugoti jį nuo nemalonių įspūdžių. Rodžeris sugebėjo 
būti labai malonus, bet drauge ir labai žiaurus. Kai kartą 
ji pabandė pakalbėti apie Montgomerius, Rodžeris pra- 
trūko tokia neapykanta, kad Elizabeta net išsigando dėl 
jo gyvybės. 

Buvo praėjęs jau ne vienas mėnuo, kai jie nesimatė, 
todėl brolis greitai pastebėjo, kaip pasikeitė sesers kūnas ir 
kaip smarkiai ji papilnėjo. Elizabeta išdidžiai pakėlė galvą 
ir, visai dėl to nesijaudindama, pareiškė, kad ji nešioja 
Mailso Montgomerio kūdikį. 

Ji laukė didžiulio pykčio — ir buvo pasirengusi jam, 
bet pamačiusi Rodžerio akyse gilią nuoskaudą, pati pra- 
rado pusiausvyrą. 

— Išeik. Palik mane vieną, - sušnabždėjo jis, ir ji pa- 
kluso. 

Savo kambaryje, viena, Elizabeta smarkiai raudojo. Po 
to, kai jie išsiskyrė su Mailsu, taip buvo kiekvieną naktį. 
Ar Mailsas suprato, kad ji išvyko su Rodžeriu vien dėl to, 
kad apsaugotų savo mylimąjį? O gal jis ėmė jos nekęsti? 
Kaip jie paaiškino Kitui tokį staigų jos dingimą? 

Ji gulėjo lovoje ir mąstė apie visus tuos žmones, kuriais 
rūpinosi Škotijoje. 

Visą laiką ji laukė progos, kad galėtų nusiųsti laišką į 
Škotiją, bet nebuvo nieko, kuo galėtų pasitikėti, kad įteiks 
jį. Tačiau vakar, išėjusi po pietų pasivaikščioti, ji sutiko 
seną moterį, kurios niekados anksčiau nebuvo mačiusi. 
Moteris pasiūlė jai krepšį duonos, ir kai ji ėmė atsisakinėti, 
nepažįstamoji pakėlė drabužius ir parodė Montgomerių 
herbą. Elizabeta greitai sugriebė krepšį ir net nespėjo pa- 
dėkoti, nes moteris tuoj pat dingo. Nekantraudama ji ėmė 
raustis jame. 

Viduje buvo paslėptas Bronvinos laiškas, iš kurio pa- 
aiškėjo, kad Bronvina labai gerai suprato, kodėl Elizabeta 
grįžo su Rodžeriu namo, bet Mailsas — niekaip nepajėgė 
to suprasti. Serą Gajų kliudė trys strėlės, bet, atrodo, kad 
jis išgyvens. Likęs be globos, Mailsas kaip pasiutęs lakstė 
iš pykčio, kol iširo visos siūlės. Kai Moraga surado jį, jis 
labai karščiavo ir tris dienas jie jau buvo praradę viltį, kad 
jis išgyvens. Stivenas išvyko iš Reino priverstinės stovyklos 
tą pačią minutę, kai tik išgirdo, kad sužeistas Mailsas. Jis 
atnešė džiugią žinią, kad Reinas priėmė jaunąjį Brajaną, 
ir dabar Stivenas tikisi, jog tarp šių dviejų šeimų greitai 

įsivyraus taika. Gale Bronvina pridūrė, kad Mailsas taisosi 
labai lėtai ir visai nenori girdėti Elizabetos vardo. 

Šiandien, permąsčius tą paskutinį sakinį, Elizabetą 
ėmė krėsti šaltis. 

— Tu turi užsimesti apsiaustą, — eidamas jai iš paskos, 
tarė Rodžeris. 

— Ne, - atkirto ji. - Man užtenka pledo. 

— Kodėl tu prieš mane dar puikuojiesi šituo pledu? — 
įsikarščiavo Rodžeris. - Man gana to, kad tu nešioji savyje 
Montgomerį. Ar tau malonu spjauti man į veidą kas kartą, 
kai tik pažiūriu į tave? 

— Rodžeri, aš noriu, kad vieną kartą ta neapykanta 
baigtųsi. Aš noriu... 

— Tu nori ištvirkauti su mano priešu! — pro dantis 
prašvokštė jis. 

Metusi į jį piktą žvilgsnį, ji atsitraukė nuo brolio. Ro- 
džeris sugriebė jos ranką ir švelniai pasižiūrėjo į ją. 

— Ar tu gali į visa tai pažvelgti mano akimis? Visus 
tuos mėnesius gyvenau kaip pragare ieškodamas tavęs. 
Nuvykau pas Reiną Montgomerį, kad sužinočiau, kur tu 
esi, ir jis pakėlė prieš mane kardą. Jei jo žmona nebūtų 
mūsų išskyrusi, manęs jau nebebūtų tarp gyvųjų. Paskui 
keliais nušliaužiau pas karalių. Manai, man buvo lengva? 
Aš negaliu mylėti žmogaus, kuris mane taip žiauriai nu- 
baudė po to, kas nutiko Merei Montgomeri, bet dėl tavęs 
aš pasirengęs šliaužti keliais prieš patį velnią. 

Jis šiek tiek parylėjo, o paskui uždėjo rankas jai ant 
pečių. 

— Negalvok, kad klaidžioti po Škotiją man buvo labai 
lengva. O kai tave suradau, tu glėbesčiavaisi su Montgo- 

meriu, tarsi norėdama susilieti su juo. Ir tas vaidinimas, 
kurį puikiai suvaidinai! Aš jaučiausi tarsi koks priešas dėl 
to, kad gelbėjau savo seserį nuo žmogaus, kuris laikė ją 
nelaisvėje ir nuplėšė jai nekaltybę. Paaiškink man visa tai, 
Elizabeta, — sušnibždėjo jis. 

Ji palenkė galvą ir prisiglaudė prie jo krūtinės. 

— Kaip aš tau paaiškinsiu? Aš negaliu net apsakyti, kas 
įvyko su manimi per tuos kelis mėnesius. Aš patyriau, kas 
yra meilė ir... 

— Meilė! - suriko jis. - Tu galvoji, kad jei žmogus įsi- 
tempia tave į savo lovą, tai jis jau ir myli tave? Ar Mont- 
gomeris pažadėjo tau amžiną meilę? Ar jis prašė Čatvort 
tapti jo žmona? 

— Ne, bet... — pradėjo ji. 

— Elizabeta, tu labai blogai pažįsti vyrus. Tu esi tik 
marionetė šiuose mūsų vaiduose. Ar tu nežinai, kad Mont- 
gomeriai juokiasi iš to, kad Čarvort nešioja Montgomerių 
vaiką? Jie galvoja, kad laimėjo mūšį. 

— Laimėjo! - atsitraukdama riktelėjo ji. - Aš nebegaliu 
pakęsti, kad į visa tai žiūrima kaip į žaidimą. Ką aš pasa- 
kysiu savo vaikui, kad jis buvo tik šachmatų rikis, kuriuo 
naudojosi dvi šeimos tuose savo idiotiškuose vaiduose? 

— Idiotiškuose? Kaip tu gali taip kalbėti? Brajanas iš- 
vyko iš čia ir bastosi nežinia kur, galbūt ir nekenčia manęs 
už Merę Montgomeri? 

Ji nepasakė jam, kad matė Brajaną Škotijoje. 

— Artau niekados neatėjo į galvą, Rodžeri, kad galbūt 
tu buvai toji priežastis, dėl kurios išvyko Brajanas? Aš no- 
rėčiau išgirsti iš tavęs, kas atsitiko Merei Montgomeri. 

Jis atsuko jai nugarą. 

— Aš buvau girtas. Tai buvo šlykštus... įvykis. 

Jis nusisuko, tarsi pripažindamas savo kaltę. 

— Nebegaliu sugrąžinti tos moters, ir karalius nubau- 
dė mane daugiau negu reikia. Brajanas paliko mane, ir tu 
grįžai namo su išsipūtusiu pilvu nuo mano priešų. O vietoj 
meilės, kurią kadaise jautei man, dabar tik klausinėji visko 
ir įtarinėji. Ar gali būti dar kokia nors didesnė bausmė? 

— Aš atsiprašau, Rodžeri, — švelniai tarė ji. - Galbūt 
labai pasikeičiau. Ir nežinau, ar Mailsas myli mane. Ne- 
žinau, ar jis norėtų vesti mane ir duoti vaikui savo vardą, 
bet aš gerai žinau, kad aš jį myliu, ir, jei tik jis paprašytų, 
eičiau su juo kad ir į pasaulio kraštą. 

Pažvelgusi į Rodžerio akis, ji gerai suprato, kokį skaus- 
mą jam suteikė. 

— Kaip tu gali taip atvirai prieš mane eiti? Negi tas vyras 
tau teikia tokį malonumą lovoje, kad tu net imi rėkti iš pa- 
sitenkinimo. Negi dėl jo tu pamiršai, kaip aš visą laiką tave 
mylėjau? Nejaugi tie penki mėnesiai, praleisti su juo, priver- 
tė tave pamiršti aštuoniolika su manimi praleistų metų? 

— Ne, Rodžeri, aš myliu tave. Aš visados tave mylėsiu, 
bet man reikalingi jūs abu. 

Išgirdęs tai, jis nusijuokė. 

— Tu dar labai jauna, Elizabeta. Tau reikia vyro, kurio, 
kaip kalba žmonės, reikia pusei Anglijos moterų. Tau reikia 
vyro, kuris įvilioja tave į savo lovą, priverčia tave pastoti 
ir niekados nekalba apie vedybas. Galų gale, kokios ten 
vedybos ir būtų! Negi tu norėtum rūpintis visais tais pa- 
vainikiais, kaip kad rūpinaisi jo vyresniuoju sūnumi? 

— Ką tu žinai apie Kitą? 

— Apie savo priešus aš žinau labai daug. Mailsas Mont- 
gomeris mėgsta moteris. Tu esi jam viena iš daugelio, o 
aš gerbčiau vyrą, kuris ne vien tik gulėtų su tavimi, bet 
ir galėrų pasakyti, kad tu jam esi vienintelė, vienintelė, 
kurią jis myli. 

Jis palietė jos ranką. 

— Elizabeta, jei nori turėti vyrą, aš surasiu tau ką nors. 
Aš pažįstu kelis vyrus, kurie visai nekreiptų dėmesio į tavo 
nėštumą ir būtų tau labai geri. Žinau, kad, pagyvenusi su 
šitu jauniausiuoju Montgomeriu vos vienerius metus, tu 
taptum labai nelaiminga. 

— Galbūt, — atsakė ji, mėgindama galvoti blaiviai. 

Gal Mailso rankos, kurių prisilietimas tiesiog degino, 
iš tikrųjų privertė ją prarasti sveiką protą. Jis visuomet 
buvo labai švelnus ir malonus jai, bet gi toks pat jis buvo 
ir su tarnaitėmis. Jeigu ji paliktų savo brolį dėl Montgo- 
merio, Rodžeris pradėtų jos nekęsti, ir ką ji tada turėtų 
jausti Mailsui visą gyvenimą? Kas būtų, jeigu vėl juokais 
kas nors „padovanotų“ jam kitą gražią mergaitę? Argi jis 
irgi nuspręstų, kad ji jam priklauso? Ar jis šypsodamasis 
atsivestų ją į namus pas Elizabetą, tikėdamasis, kad ji ims 
rūpintis ja, kaip ir jo pavainikiais vaikais. 

— Leisk man surasti tau ką nors. Aš pristatysiu daugybę 
vyrų, kad tu galėtum juos įvertinti ir pasirinktum tą, kuris 
tau patiks. Bent jau pasižiūrėsi į juos. O jei tu nori likti 
netekėjusi, aš neprieštarauju. 

Ji pasižiūrėjo į jį su meile. Žmonės išjuoktų jį, kad jis 
leidžia nešioti įsčiose vaiką, kol ji dar neištekėjusi. Daugelis 

vyrų grasintų jai, kad užmuš, jei nesutiks tekėti. Rodžeris 
per tuos kelerius metus patyrė daug nešlovės, o dabar jis 
yra pasirengęs dėl jos dar daugiau aukotis. 

Pamatęs jos šypseną, jis nusišypsojo, ir, atrodė, jog 
pirmą kartą po jos atvykimo jam grįžo noras gyventi. 

— Gerai, aš apžiūrėsiu tavo vyrus, — iš širdies pasakė ji. 

Ji nutarė dėti visas pastangas, kad sugebėtų įsimylėti 
vieną iš jų. Tada ji turėtų švelnų, mylintį vyrą, vaikus, 
kuriuos mylėtų ne tik ji, bet ir jos broliai (ji visą laiką dar 
puoselėjo viltį sutaikyti Brajaną su Rodžeriu). 


Per kitas kelias dienas Elizabeta sužinojo dar daugiau 
apie meilę. Iki tol, kol nebuvo sutikusi Mailso, ji net su- 
pratimo neturėjo, kas yra ta meilė. Jai niekados net mintis 
į galvą nešovė, kad galėtų įsimylėti kokį nors vyrą, bet, kai 
sutiko Mailsą, viskas apsivertė aukštyn kojomis. Penkis 
mėnesius kantriai kęsdamas ir su humoru žiūrėdamas į 
jos pasipūtimą, jis privertė ją pamilti jį. Ji žinojo, kad 
niekados negalės pamiršti Mailso, betgi yra ir daugiau 
vyrų pasaulyje, kurie gali būti jai geri ir švelnūs. Reikia 
tik vieno, kad ji galėtų kurį nors iš jų įsimylėti, ir tada 
klausimas būtų išspręstas. 

Ber Elizabeta pervertino save. Rodžeris ėmė rengti vyrų, 
kurie buvo pasiruošę jai tarnauti, pasirodymus. Tai šiek tiek 
priminė žirgų paradus. Vyrų buvo visokių: aukštų, žemų, 
plonų, storų, bjaurių, tokių gražių, kad negalėjai atitraukti 
nuo jų akių, be galo pasitikinčių savimi, drąsių, mokančių 
priversti ją juoktis, o vienas net gražiai dainavo. 

Iš pradžių Elizabetai buvo malonu, kad jie skiria jai 
tiek daug dėmesio, bet po kelių dienų ją vėl apėmė sena 
baimė. Ir kai vieną kartą kažkoks vyras palietė jos petį, 
ji tuoj pat pašoko ir griebėsi prie šono kabančio durklo. 
Po savaitės ji pradėjo ieškoti preteksto, kad galėtų likti 
savo kambaryje, arba susitikdavo su jais tik Rodžerio 
draugijoje. 

Kartą, visai netikėtai, nepasakęs nė žodžio, Rodžeris, 
drauge su aštuoniais vyrais pasiutusiu greičiu išjojo iš 
dvaro. Tarnas paaiškino, kad kažkoks purvinas bedantis 
vyras atnešė Rodžeriui laišką, kuris paskatino jį per kelias 
sekundes išvykti. Laišką jis įmetė į židinį ir sudegino. 

Žinodama, kad žemai jos laukia vienuolika vyriškos 
lyties svečių, o dabar ji yra vienintelė šio dvaro šeimininkė, 
Elizabeta vos neapsiverkė. Ji negalėjo ramiai kalbėtis su 
kuriuo nors vienu jai pristatytu vyru, nes visas dėmesys 
buvo nukreiptas į tai, kur yra ir ką daro kiti jos svečiai. 
Kantrus kelių mėnesių Mailso darbas, atrodo, nuėjo veltui. 
O vyrui, kuris išdrįso prieiti prie jos iš užpakalio, ji kartą 
trenkė žalvario vaza per galvą. 

Po to kilstelėjusi sijoną, ji skriste nuskrido į savo kam- 
barį ir atsisakė vėl grįžti į menę. 

Elizabeta atsigulė ant lovos ir ilgai galvojo apie Mailsą. 
Kas kartą kiekvieną sutiktą vyrą ji tuoj par lygindavo su 
savo mylimuoju. Ir kai jai pristatė kažkokį itin didingą 
vyriškį, ji daugiau nieko kito nematė, kaip tik per greitai 
judančias rankas ir visokias kitokias smulkmenas. Vieną 
vakarą sode ji leidosi kažkurio iš jų pabučiuojama, bet po 


to vos susilaikė neužlipusi kulnu ant jo mažųjų pirštų ir 

be galo ilgai šluostėsi ranka lūpas. Vargšas vyriškis pasi- 
juto labai įžeistas. 

Elizabeta labai stengėsi nugalėti save, bet nė vienas 
vyras jos taip ir nesudomino. 

Dienos slinko, ir mergina nutarė, kad jai reikėtų su- 
sisiekti su Bronvina ir gauti jos patarimą. Kai gyvenimas 
visiškai apkarto, ji sugalvojo parašyti laišką. 

Netrukus labai suvargęs ir sumenkęs grįžo Rodžeris. 
Jis atgabeno ir sudarkytą Brajano lavoną. 

Elizabeta maloniai pasisveikino su juo, bet Rodžeris 
tiktai pažiūrėjo į ją ir atsargiai užnešė laiptais į viršų Braja- 
no kūną. Dvi dienas jis išsėdėjo ten užsirakinęs su Brajanu, 
o kai pasirodė, akys buvo įkritusios, o paakiai pajuodę. 

— Tai tavo Montgomerių darbas, — žingsniuodamas 
paskui Elizabetą ir Alisą, kimiu balsu pasakė jis. 

Po pietų jos palaidojo Brajaną, bet Rodžeris daugiau 
nepasirodė. Ant Brajano kapo Elizabeta pasodino rožių 
ir graudžiai apraudojo abu brolius. 

Alisa taip pat nedavė ramybės Elizabetai. Pamišėlė 
negailestingai ją persekiojo, be paliovos kartojo, kad už 
tai, ką padarė, visi Montgomeriai turi mirti, po to uždegė 
lempas, pripildytas karštos alyvos, ir pavojingai jomis mo- 
savo. Ji sakė, kad Elizabetos vaikas gims pažymėtas šėtono 
ženklu ir kad jį keiks žmonės visą amžių. 

Pamatę, kad po šios netekties šeimoje įsivyravo ner- 
vinga, nerami atmosfera, Rodžerio sukviesti svečiai vienas 
po kito ėmė skirstytis. Elizabeta su broliene liko namie 
vienos. 

Kovo pradžioje su visomis regalijomis atvyko karaliaus 


pasiuntinys. 


AKSOMINIS ANGELAS 209 


Dieną prieš tai Elizabeta išsiuntė vyrus, kad surastų 
Rodžerį. Jis gyveno vienas akmeniniame piemenų name- 
lyje. Brolis buvo panašus į ilgais nešvariais plaukais apau- 
gusį skeletą. Jo sulysę skruostai apžėlė barzda, o akys buvo 
laukinės ir tarsi kažko bijojo. 

Elizabetos akivaizdoje jis tyliai perskaitė laišką ir įmetė 
jį į židinį. 

— Pasakyk karaliui ne, — šaltai tarė jis ir išėjo iš kam- 
bario. 

Aišku, Elizabetai buvo įdomu, kokį pranešimą ka- 
ralius atsiuntė. Bet dabar jai nieko kito nebeliko — tik 
atsidusti ir ramiai laukti. Dėdamasi kiek galima ramesnė, 
ji paleido karaliaus vyrus. Be abejonės, kai tik karalius 
gaus neigiamą atsakymą, tuoj pat paaiškės, ką Rodžeris 
atsisakė vykdyti. 

Uždėjusi ranką ant savo kasdien besipučiančio pilvo, 
ji tyliai svarstė — negi jos vaikas visą gyvenimą bus pra- 
vardžiuojamas pavainikiu. 


Praėjo šešios dienos nuo karaliaus pasiuntinio atvyki- 
mo. Elizabeta buvo sode viena. Ji kiauras dienas nematy- 
davo ir negirdėdavo Rodžerio, o po Brajano mirties Alisa 
galutinai prarado sveiką protą. Negalima sakyti, kad ši mo- 
teris labai gailėjo Brajano, bet jai užteko to, kad jį nužudė 
Montgomeris. Elizabeta taip pat ėmė nekęsti Reino. 

Taku judėjo kažkoks šešėlis, ir, prieš atsisukdama, ji 

nevalingai riktelėjo. Tamsoje į ją žvelgė deginančios Mailso 
Montgomerio akys. Jis su panieka nužiūrėjo ją nuo galvos 
iki kojų, atkreipė dėmesį į jos dramblio spalvos atlaso su- 
knelę, dvigubą perlų eilę ir raudoną kaip kraujas rubiną 
ant krūtinės. 

Elizabeta pajuto, kad ji vėl nori prisispausti prie jo, 
kad jai dar labai jo reikia. Po jo akimis buvo tamsūs, vos 
vos gelsvi šešėliai, o jis pats buvo labai sublogęs. Tikriausiai 
jaunuolis dar buvo ne visai atsigavęs po to sužeidimo. 

— Eime, - užkimusiu balsu tarė jis. 

Elizabeta net nesuabejojusi nusekė paskui jį per sodą 
ir pasuko į Čatvortų dvaro miško parką. Tikriausiai sienos 
buvo saugomos, bet Mailsui kažkaip pavyko nepastebėtam 
prasmukti. 

Jie neištarė vienas kitam nė žodžio, ir jis net nepa- 
Tik tada Elizabeta suprato tos tylos priežastį — jis neken- 
tė jos. Ji pajuto tą neapykantą iš jo sustingusio kūno ir 
šaltų akių. 

Ji ir pati sustingo, priėjusi prie arklių. 

— Kur tu mane vedi? 

Jis atsisuko į ją. 

— Karalius įsakė, kad mes turime susituokti. Tavo bro- 
lis nepaisė to įsakymo. Jei mes neįvykdysime įsakymo, 
abu tavo broliai ir aš būsime paskelbti išdavikais ir mūsų 
žemės bus atimtos. 

Jis pažvelgė į ant jos krūtinės kabantį rubiną. 

— Tu gali nebijoti, — tęsė jis. - Po vedybų aš grąžinsiu 
tave tavo brangiausiam broliukui. 

Jis nusisuko nuo jos. Elizabeta mėgino užsėsti ant ar- 

klio, bet ilgas sijonas ir staiga ėmęs krėsti drebulys niekaip 
neleido jai to padaryti. Mailsas priėjo prie jos iš užpakalio 
ir, kiek įmanoma mažiau liesdamas ją, įsodino į balną. 

Elizabeta buvo per daug priblokšta, tiesiog šoko būse- 
nos, kad būtų galėjusi ką nors galvoti. Jie skubiai pasuko į 
šiaurę. Jos akys išdžiūvo ir degė, o ji pati tesugebėjo maryri 
tik vėjyje besiplaikstančius arklio karčius. 

Nepraėjus nė valandai, jie pasiekė mažo kaimelio pa- 
kraštį ir sustojo prie dailaus mažo namo priešais bažnyčią. 
Mailsas nulipo nuo arklio ir net nepažvelgė į ją. Tuo tarpu 
jai buvo jau gana sunku pačiai nuo jo nušokti. 

Kunigas atidarė jiems duris. 

— O! Čia labai miela nuotaka, Mailsai, — tarė jis. — 
Eime greičiau, aš žinau, kaip tu nekantrauji. 

Nekreipdamas dėmesio į Elizabetą, Mailsas greitai 
nužingsniavo pirmas. Ji bėgo paskui ir sučiupo jo ranką. 
Tačiau mylimasis pažiūrėjo į ją tokiu žvilgsniu, kad jai net 
žadą atėmė. Ji tuoj pat atitraukė nuo jo savo ranką. 

— Kai viskas bus baigta, gal galėsime pasikalbėti? — su- 
šnabždėjo ji. 

— Jeigu tik labai trumpai, - šaltai atsakė jis. - Manęs 
laukia brolis. 

— Gerai, — sutiko Elizabeta, stengdamasi išlaikyti oru- 
mą. - Aš ilgai neužlaikysiu. 

Sulig tais žodžiais ji pasikėlė sijono apačią ir nuėjo 
pirma jo. 

Sutuoktuvės truko kelias minutes. Liudininkų nebuvo 
nei iš vienos šeimos pusės, buvo tik keli svetimi žmonės, 


kuriuos pažino vienas kunigas. Per visą ceremoniją abu 

sutuoktiniai tik automatiškai įterpdavo žodžius, tarsi būtų 
vedę derybas dėl kokio nors grūdų kontrakto. Kai galų 
gale jie buvo paskelbti vyru ir žmona, Mailsas atsisuko į 
ją, ir Elizabetai užgniaužė kvapą. 

— Aš manau, kad mes pakalbėsime zakristijoje, — tik 
tiek teištarė ji. 

Iškėlusi galvą aukštyn, Elizabeta nužingsniavo pirma. 

Kai jie liko kambaryje vieni, jis tingiai atsirėmė į sieną. 

— Dabar jau gali pasakyti, ką norėjai. 

Jos pirmas noras buvo pasakyti jam, kur jie galėtų 
praleisti likusį savo gyvenimą, bet susilaikė. 

— Aš nežinojau apie karaliaus įsakymą, kad mes tu- 
rime susituokti. Jei būčiau žinojusi, būčiau neatsisakiusi. 
Aš padaryčiau viską, kad tik vaidai baigtųsi. 

— Netgi miegotum su savo priešu? — su ironija pa- 
klausė jis. 

Ji sukando dantis. 

— Rodžeris labai sielvartauja dėl Brajano mirties. 

Staiga jos akys ėmė žybčioti. 

Mailsas išplėtė šnerves. 

— Galbūt tu nežinai, kad Reinas šiaip taip išgyveno 
po tavo brolio nuodų. 

— Nuodų! - žioptelėjo ji. - Dabar tu jau tuo kaltini 
Rodžerį? 

— Ne Rodžerį, — atsakė Mailsas. — Tavo brolis Brajanas 
nuodijo Reiną. 

— Ką gi, Brajanas tikriausiai norėjo atsimokėti už pa- 
sikėsinimą! Aš girdėjau, kad Reinas yra labai didelis vyras. 
Ar jam buvo labai malonu draskyti mano menkutį brolelį? 

Ar jis labai džiaugėsi girdėdamas, kaip lūžta trapūs mano 
brolio kaulai? 

Mailsas susiraukė. 

— Aš matau, kad tu ir vėl klausai tik vienos pusės. Ar 
Rodžeris pasakė tau, kad Reinas nužudė Brajaną? 

— Ne tais žodžiais, bet... 

Mailsas atsitraukė nuo sienos. 

— Tada paprašyk jo. Tegu tavo puikusis brolelis papa- 
sakoja tiesą, kas nužudė Brajaną Čatvortą. Jeigu daugiau 
neturi kuo manęs kaltinti, aš eisiu. 

— Palauk! — pašaukė ji. — Prašau pasakyti man visas 
naujienas. Kaip seras Gajus? 

Mailsas atsuko į ją savo juodas akis. 

— Kokio velnio tu rūpiniesi juo? Dabar tau daugiau 
niekuo nebereikia rūpintis, tik savo klastingu broleliu. 
Gajus vos nemirė nuo tavo brolio strėlių. Turbūt jam dar 
reikėtų treniruotis, kad būtų taiklesnis. Dar vienas colis, 
ir jis būtų pataikęs Gajui į širdį. 

— O Kitas? - sušnabždėjo ji. 

— Kitas! - pasakė Mailsas pro sukąstus dantis. - Kitas 
tris dienas verkė, kai tu išėjai, bet dabar jis net neįsileidžia 
į savo kambarį Filipo auklės, nes jos vardas Elizabeta. 

— Aš niekados negalvojau... — pradėjo ji. - Aš myliu 
Kitą. 

— Ne, Elizabeta, tu nemyli. Mes tau nieko nereiškiame. 
Tu atsimokėjai mums už tai, kad laikėme tave prieš tavo 
norą. Na, šiaip ar taip, tu esi Čatvort. 

Jo pyktis privertė ją išsilieti. 

— Man jau gana tų kaltinimų! Ką aš turėjau daryti, kai 

mano brolis įrėmė kardą tau į gerklę? Negi turėjau likti su 
tavimi? Jis gi būtų tave užmušęs! Negi tu nesupranti, kad aš 
išvykau su juo vien dėl to, kad išgelbėčiau tau gyvybę? 

— Ir tu manai, kad aš tavimi patikėsiu? — pasakė jis 
žemu balsu. — Tu stovi prieš mane apsikarsčiusi perlais, pa- 
sidabinusi rubinu, kuris kainuoja daugiau už mane visą, ir 
dar nori mane įtikinti, kad nusekei paskui savo brolį tam, 
kad išgelbėtum mane. Kodėl manai, kad aš toks kvailas? 

— Tada pasakyk man, - atšovė ji, — ką aš turėjau da- 
ryti? 

Jis įdėmiai pažvelgė į ją. 

— Tu visą laiką kartojai, kad tavo brolis labai myli tave, 
tai kodėl nepasakei jam, kad nori likti su manim? 

Iš nevilties ji atmetė rankas atgal. 

— Ak! Jei tas būtų padėję. Aš neabejoju, kad Rodžeris 
dar kartą būtų ištraukęs kardą, įsmeigęs į tave ir po to 
ramiausiai išvykęs namo. Pagal temperamentą Rodžeris 
nusileidžia gal tik tau vienam. Be to, Montgomeri, iš kur 
aš galėjau žinoti, kad tu nori likti su manimi? 

Jis trumpam nutilo. 

— Mano norai visados buvo labai aiškūs. Aš girdėjau, 
kad vėliau tu miegojai su daugybe vyrų. Tikiuosi, kad ište- 
kėjusios moters statusas nesukliudys tau ir toliau taip elgtis, 
tik gal dėl mano vaiko gali kilti šiokių tokių keblumų. 

Iš lėto ir labai ramiai Elizabeta prisiartino prie vyro 
ir trenkė jam į veidą. 

Mailso galva šiek tiek nusviro į šoną. Pakėlęs ją, jau- 
nuolis liepsnojančiomis akimis žvilgtelėjo į žmoną. Vienu 
greitu, staigiu mostu jis sugriebė abi jos rankas ir prirėmė 

merginą prie šaltos akmeninės sienos. Po to karštai įsi- 
siurbė jai į lūpas. 

Staiga nubudo ir iki šiol slopinta Elizabetos aistra, ji 
godžiai panarino galvą į vyro kūną. 

Slinkdamos žemyn jaunuolio lūpos maloniai degino 
mylimosios kaklą. 

— Ar tu myli mane, Elizabeta? 

— Taip, — atsakė ji. 

— Ar labai? - pašnabždomis paklausė jis, liežuvio ga- 
liuku paliesdamas jos ausį. 

— Mailsai, — pratarė ji, — prašau tavęs. 

Iškėlusi virš galvos rankas, ji rėmėsi į sieną ir despe- 
ratiškai stengėsi apkabinti jį. 

— Prašau, — pakartojo ji. 

Staiga jis atšoko nuo jos ir paleido jos rankas. 

— Ką reiškia būti pamestam? — šaltai pasakė jis, bet 
gyslos kakle tebepulsavo. - Ką reiškia mylėti ir būti palik- 
tam? Aš maldavau tavęs likti su manimi, bet tu pasirinkai 
savo brolį. Dabar pamatysi, ar jis gali tau duoti tai, ko tau 
reikia. Sudie, Elizabeta... Montgomeri. 

Sulig tais žodžiais jis išėjo iš kambario ir uždarė pa- 
skui save duris. 

Dar ilgai Elizabeta jautėsi tokia silpna, kad negalėjo 
pajudėti. Pagaliau ji šiaip taip surado savyje jėgų prieiti 
prie kėdės ir atsisėsti. 

Kai į zakristiją įėjo labai susijaudinęs kunigas, ji tebe- 
sėdėjo apstulbusi ir nieko nematė. 

— Lordas Mailsas išvyko, bet eskortas kieme laukia 
jūsų. Šitą paliko jums. 

Pamatęs, kad Elizabeta visiškai nereaguoja, kunigas pa- 
ėmė jos ranką ir įspraudė į ją kažką labai šalto ir sunkaus. 

— Pailsėk, brangioji, vyrai palauks. 

Praėjo dar kelios minutės, kol Elizabeta pagaliau su- 
gebėjo šiaip taip atsistoti. Iš jos rankos kažkas iškrito ir 
skambėdamas nusirito grindimis. Ji atsiklaupė ir pakėlė 
specialiai jos rankai išliedintą sunkų auksinį žiedą su di- 
džiuliu smaragdu, kuriame buvo išgraviruoti trys Mont- 
gomerių leopardai. 

Jos pirmas noras buvo sviesti tą žiedą per visą kambarį, 
bet vėliau, susitaikiusi su savo likimu, ji užsimovė jį ant 
kairės rankos piršto ir išėjo į lauką, kur jos laukė sargyba. 

Rodžeris pasitiko ją jau už pusės mylios nuo savo dvaro 
su ginkluota sargyba ir ištrauktais kardais. Ji sušėrė arkliui, 
norėdama greičiau prijoti prie jo. 

— Mirtis visiems Montgomeriams! — rėkė jis. 

Elizabeta sugriebė jo arklį už apynasrio, stipriai pa- 
traukė ir privertė jį atsistosi piestu. Kelias sekundes jie abu 
stengėsi suvaldyti savo arklius. 

— Kodėl tu atjoji su Montgomeriais? — užbliovė Ro- 
džeris. 

— Todėl, kad aš esu Montgomeri, - piktai atšovė ji. 

Šis jos pareiškimas taip pribloškė Rodžerį, kad jis 
trumpam sėdėjo ant arklio lyg be žado. 

— Kaip tu drįsai man nepasakyti apie karaliaus įsaky- 
mą, kad aš turiu ištekėti už Mailso! — riktelėjo ji. - Ką tu 
dar man primelavai? Kas nužudė mano brolį Brajaną? 

Rodžeris iš pykčio paraudo. 

— Montgomeris... 

— Ne! Aš noriu žinoti tiesą! 

norėtų užmušti. 

— Tu pasakai man dabar tiesą arba aš apsisuku ir joju 
su jais į Škotiją. Aš ką tik ištekėjau už Montgomerio ir 
mano vaikas turi teisę gimti kaip vienas iš jų. 

Rodžeris sunkiai kvėpavo, jo krūtinė išsipūtė tarsi 
statinė. 

— Aš nužudžiau Brajaną! - sušuko jis. 

Šiek tiek parylėjęs, jis vėl ėmė šaukti: 

— Aš nužudžiau savo brolį. Tu norėjai, kad aš tau šitą 
praneščiau? | 

Elizabeta laukė bet kokio atsakymo, bet tas, kurį ji 
išgirdo, galutinai ją sugniuždė. 

— Jojam namo, Rodžeri, ir ten pakalbėsim. 

Kai jie liko vieni, Elizabeta pareikalavo, kad Rodžeris 
jai viską papasakotų apie Čatvortų ir Montgomerių vai- 
dus. Išklausyti šią istoriją buvo nelengva, ypač dar ir dėl 
to, kad Rodžeris negalėjo būti objektyvus. Visus įvykius 
jis perleido pro savo jausmų prizmę. 

Škotijoje jis turėjo progą vesti Bronviną Makaran, ir 
tai būtų buvusi puiki ir pavykusi santuoka. Jis, norėdamas 
atrodyti jai patrauklesnis, šiek tiek apsimelavo — bet argi 
ką nors reiškia toks smulkus melas, kai mergini? Jis netgi 
privertė Stiveną kautis su juo, bet, kai paaiškėjo, kad Mont- 
gomeris nesunkiai laimės, jis puolė iš nugaros. Rodžeris 
jautėsi be galo pažemintas ir negalėjo tokio pažeminimo 
pakęsti. Dėl to jis ir pagrobė Bronviną ir Merę, kad įrodytų 
Montgomeriams, jog yra galingas ir su juo reikia skaitytis. 
Jis niekados nenorėjo tų moterų nuskriausti. 

— Betgi tu nuskriaudei Merę, - piktai tarė Elizabeta. 

— Brajanas norėjo ją vesti! - gynėsi Rodžeris. - Po to, 
kai aš tiek daug kančių patyriau nuo tų Montgomerių, tada 
Brajanas sugalvojo vesti jų seną, kuklią, bedvasę dukterį. 
Niekas kitas Anglijoje jos nenorėtų. Įsivaizduoji, kaip būtų 
išjuokti Čarvortai? 

— Tavo išdidumas mane stebina. Dabar, užuot vedęs, 
Brajanas guli žemėje. Negi tu to norėjai? 

— Ne, - vos girdimai atsakė jis. 

— Ir aš ne, - pasakė ji ir atsisėdo. - Rodžeri, aš noriu, 
kad tu mane išklausytum ir įdėmiai išklausytum. Vieną 
kartą Montgomerių ir Čatvortų pyktis turi baigtis. Dabar 
aš vadinuosi Montgomeri, ir mano vaikas bus Montgo- 
meris. Daugiau nereikia tų vaidų. 

— Jeigu jis ir vėl pamėgins tave pasiimti... — pradėjo 
Rodžeris. 

— Mane pasiimti! — ji taip greit pašoko, kad net kėdė 
nuvirto. — Šį rytą aš prašiau Mailso Montgomerio, kad jis 
pasiimtų mane su savimi, bet jis atsisakė. Ir aš jo nekaltinu. 
Jų šeima per tave neteko sesers, kurią taip mylėjo. Ir už tai 
jie tavęs nenužudė, nors tikriausiai galėjo. 

— Brajanas... 

— Tu nužudei Brajaną! — šaukė ji. - Tu buvai visų 
vaidų priežastis, ir jeigu tu dar kartą blogu paminėsi 
Montgomerį, aš pati, teatleidžia man Dievas, pakelsiu 
prieš tave kardą. 

Baigusi kalbėti, ji išėjo iš kambario ir vos nepargriovėė 
Alisos, kuri, kaip paprastai, slapta klausėsi jų pokalbio. 

Tik po trijų dienų Elizabeta šiaip taip sugebėjo tiek su- 
tramdyti savo pyktį, kad bent galėtų galvoti. Ji nusprendė 
apžiūrėti, ką turi ir kaip jai reikės verstis. Būsimoji mama 
nenorėjo, kad jos vaikas augtų taip, kaip augo ji. Tikriau- 
siai ji niekados negyvens su Mailsu, ir artimiausias žmogus, 
kuris galėtų atstoti vaikui tėvą, bus tik Rodžeris. | 

Ji rado Rodžerį sėdintį priešais židinį susirūpinusiu 
veidu, ir jei ji būtų buvusi vyras, taip spirtų jam iš užpa- 
kalio, kad jis būtų net iš kėdės išlėkęs. 

— Rodžeri, — tarė ji, kiek galėdama švelnesniu bal- 
su. — Aš anksčiau nepastebėjau, bet dabar žiūriu, kad tu 
apvalėji kaip kubilas. 

Jis nustebo ir uždėjo rankas ant savo plokščio pilvo. 

Elizabeta šiaip taip susilaikė nesusijuokusi. Rodžeris 
buvo patrauklus vyras, ir moterys paprastai atkreipdavo 
į jį dėmesį. 

— Galbūt, — tęsė ji, - tavo amžiaus vyrai darosi apkūnūs 
ir jų raumenys nusilpsta. 

— Aš dar ne toks senas, — atsakė jis ir, įtraukdamas 
pilvą, atsistojo nuo kėdės. 

— Vienas dalykas man tikrai patiko Škotijoje. Ten vyrai 
labai tvarkingi ir sveiki. 

Jis pasuko į ją galvą. 

— Ką tu rengiesi daryti, Elizabeta? 

— Aš noriu, kad tu pagaliau nustotum gailėtis savęs. 
Brajanas mirė, ir netgi jeigu visą likusį savo gyvenimą eisi 
miegoti girtas, tu jo nebesugrąžinsi. Dabar eik, susirask 
tuos savo tinginius riterius ir priversk juos dirbti. 


Atrodo, kad ji šiek tiek pralinksmino brolį. 

— O galbūt man reikėtų truputį pasitreniruoti, - pa- 
sakė jis, išeidamas iš kambario. 

Po šešių savaičių Elizabeta pagimdė didelį sveiką ber- 
niuką, kurį pavadino Nikolu Rodžeriu. Buvo labai ne- 
sunku pastebėti, kad vaikas paveldėjo išsikišusius Geivino 
Montgomerio skruostikaulius. Rodžeris taip pamilo vaiką 
tarsi jis būtų jo paties. 

Vos tik atsigavusi po gimdymo, ji iš karto ėmė rūpintis 
mažojo Nikolo gerove. Pirmiausia visam laikui ji pastatė 
prie vaiko sargybą, nes atrodė, jog Alisa įsitikinusi, kad 
vaikas yra Džuditos ir Geivino, o šios pamišėlės veiksmais 
Elizabeta negalėjo pasitikėti. 

Kai Nikolui suėjo vos mėnuo, iš Džuditos Montgo- 
meri atėjo pirmas laiškas. Jis buvo gana santūrus. Džudita 
teiravosi apie vaiką ir apgailestavo, kad joms neteko susi- 
tikti, ji pridūrė, kad Bronvina ją labai giria. Apie Mailsą 
nebuvo užsiminta nė žodžio. 

Netikėtai Elizabeta parašė jai atsakymą. Ji gyrė savo 
mažylį, sakė, kad jis labai panašus į Geiviną ir klausė, gal 
Džudita gali ką nors patarti jaunajai motinai. 

Džudita atsiliepė, atsiųsdama didžiulį ryšulį pui- 
kiausių vaikiškų drabužių, kuriuos jos sūnelis, dabar jau 
dešimties mėnesių, spėjo išaugti. 

Elizabeta šiek tiek įžūliai parodė drabužėlius Rodžeriui 
ir pasakė, kad ji pradėjo susirašinėti sa Džudira Mont- 
gomeri. Rodžeris, ką tik grįžęs iš treniruočių aikštelės ir 
kiaurai permirkęs prakaitu, neatsakė nė žodžio, bet Alisa 
paleido visą tiradą, į kurią niekas, atrodo, nekreipė dė- 


mesio. 

Penktajame savo laiške Džudita šiek tiek, bet tik pra- 
bėgomis, užsiminė apie Mailsą. Ji rašė, kad Mailsas gyvena 
su Reinu, abu be žmonų ir abu nelaimingi. Ši naujiena 
labai pradžiugino Elizabetą. Visą savaitę ji jautėsi nuo- 
stabiai gerai, juokavo su Niku, pasakojo jam apie jo tėvą 
ir netikrą brolį Kitą. 

Rugsėjo mėnesį Elizabeta nusiuntė Džuditai svogūne- 
lių sodui ir įdėjo į vidų liemenę, kurią ji išsiuvinėjo Kitui 
ir kuri atrodė labai vyriškai. Atgaliniame Džuditos laiške 
buvo rašoma, kad Kitui be galo patiko liemenė, bet ir jis, 
ir Mailsas galvojo, kad tai Džuditos darbas. Tai privertė 
Geiviną gerokai nusijuokti, nes ji, Džudita, niekados ne- 
turėjo nei laiko, nei kantrybės siuvinėti. 

Tuoj po Kalėdų Džudita atsiuntė ilgą rimtą laišką. Rei- 
nas vėl susiėjo su savo žmona, o Mailsas, prieš grįždamas į 
savo dvarą, atvažiavo aplankyti jų. Džudita buvo labai išsi- 
gandusi, kai pamatė, kaip jis pasikeitė. Jis visados būdavo 
atsiskyręs, bet dabar beveik nekalbėjo. Ir kas blogiausia, 
kad jis visai nustojo domėtis moterimis. Moterys vis dar 
tebesižavėjo juo, tačiau jis žiūrėjo į jas įtariai ir visai ne- 
skyrė joms dėmesio. Džudita mėgino pasikalbėti su juo, 
bet jis atsakė tik tiek: 

— Ar pameni, kad aš esu vedęs? Vedę vyrai ir moterys 
turi būti ištikimi vienas kitam. — Pasakęs tai, jis nusijuo- 
kė ir išėjo. Džudita maldavo Elizabetos atleisti Mailsui ir 
drauge perspėjo ją, kad visi Montgomerių vyrai yra iki 
beprotybės pavydūs. 

Elizabeta atsakė jai labai ilgu, bet piktu laišku. Mailsas 
buvo vienintelis vyras, kuris kada nors buvo ją palietęs. Po 

vedybų ji maldavo jo pasiimti ją su savimi, bet jis atsisakė. 
Ji aiškino jam, kad ji išvyko su Rodžeriu tik dėl to, kad iš- 
gelbėtų jo gyvybę. Ji prirašė ne vieną puslapį, burnodama 
save, kad buvo tokia kvaila ir aklai tikėjo savo broliu, bet 
dėl to, kad jie išsiskyrė, kaltas Mailsas, o ne ji. 

Vos tik spėjusi išsiųsti laišką per pasiuntinį, Elizabeta 
tuoj pat norėjo jį susigrąžinti. Tiesą pasakius, ji niekados 
nebuvo susitikusi su Džudita Montgomeri. Ir jei Alisos 
pasakojimai apie šią moterį ir buvo šiek tiek perdėti ir su- 
tirštinti, vis tiek buvo aišku, kad ji gryna pabaisa. Ji galėjo 
tik pakenkti Elizabetos santykiams su Mailsu. 

Kol atėjo atsakymas, Elizabeta beveik visą mėnesį buvo 
kaip išprotėjusi. Rodžeris klausinėjo jos, kas atsitiko. Alisa 
klausinėjimu nepasitenkino - ji slapta įlindo į Elizabetos 
kambarį, susirado Džuditos laiškus, perskaitė juos ir po to 
smulkiausiai atpasakojo Rodžeriui. Kai Rodžeris, išklausęs 
ją, tik nusisuko, Alisai prasidėjo pykčio priepuolis, kuris 
truko visą dieną. 

Džuditos atsakymas buvo trumpas: šešioliktą vasario 
Mailsas rengiasi stovyklauti už dvidešimties mylių nuo 
Čatvortų dvaro, beveik prie pat Vestermoro kaimo. Seras 
Gajus yra pasirengęs bet kokia kaina padėti Elizabetai. 

Su tuo laišku Elizabeta nesiskyrė net miegodama, vi- 
sur nešiojosi su savimi, kol, galų gale, paslėpė židinyje už 
akmens. Kelias dienas ji vaikščiojo kaip apdujusi, o paskui 
susirgo. Kodėl ji turėtų galvoti, kad Mailsas vėl norės su ja 
būti? Kaip reikės jį priversti, kad jis norėtų jos? 

— Tu priklausai man, Elizabeta, - sakydavo jis. - Tave 
man atidavė. 

Jos galvoje gimė naujas planas. Ne, ji negali. Šį kartą 
jos neėmė juokas. Iš tikrųjų jai trūko šaltakraujiškumo ir 
drąsos. Kas bus, jei ji pati atiduos save Mailsui? 

Tuo metu, kai sėdėdama soliariume, Elizabeta jau be- 
veik gėrėjosi džiaugsmingomis, išdaigiškomis vizijomis, Ali- 
sa, negaišdama laiko, rausėsi jos kambaryje, šniukštinėdama 
visus kampus. Radusi paskutinį Džuditos laišką, ji tuoj pat 
nunešė jį Rodžeriui. Šį kartą jis nebenusisuko. Ir per pa- 
starąsias kelias dienas Čatvortų namuose trys žmonės ėmė 
kurti planus — visų trijų planai buvo visiškai skirtingi. 


GLS 

— Aš tikrai nepadėsiu! — iš aukšto žiūrėdamas į Eliza- 
berą pasakė seras Gajus. Jis kalbėjo nuleidęs balsą, bet vis 
tiek atrodė, kad rėkia. 

— Ber Džudita sakė, kad jūs norite man padėti. 

Seras Gajus dar labiau išsitiesė ir atrodė tikras milžinas. 
O randas, vagojantis jo veidą, buvo purpuro spalvos. 

— Ledi Džudita, — jis ypač pabrėžė pirmąjį žodį, - ne- 
turėjo nė mažiausio supratimo, kad jūs galite kreiptis į 
mane su tokiu absurdišku prašymu. Kaip jums ir į galvą 
atėjo toks dalykas? - lyg ir gėdindamas ją, paklausė jis. 

Elizabeta nusisuko nuo jo ir paspyrė ant žemės gulintį 
kilimą. Tuo metu jai pasirodė, kad į galvą šovė gera idėja: 
ji turi įkalbėti serą Gajų pristatyti ją Mailsui suvyniotą į 
kilimą. Galbūt, prisiminęs šį vaizdą, jis nusijuoks ir atleis 
jai. Bet seras Gajus atsisakė bendradarbiauti. 

— Tai ką tada man daryti? — sunkiai atsidususi, pa- 
klausė ji. — Aš žinau, kad jis nenorės manęs matyti, jei 
dorai į jį kreipsiuos. 

— Ledi Aliks atsiuntė savo dukrą Reinui — vaikas ėjo 
pasiuntinio pareigas. 

— O, ne! Aš neleisiu, kad Nikas patektų į Mailso ran- 
kas. Mailsas pasamdys jam auklę ir berniukas atsidurs jo 
vaikų kolekcijoje. Aš daugiau niekados nepamarysiu nei 
Mailso, nei Niko. 

Atsirėmusi į medį, ji ėmė kurti naujus planus. Jeigu 
ir pavyktų susitikti su Mailsu, negalima tikėtis, kad jis iš- 
klausys ją. Buvo tik vienintelė galimybė - parodyti, kad ji 
dega aistra. Gal tada Mailsas neatsilaikytų ir, pasimylėjęs 
su ja, sutiktų pakalbėti. 

Svarstydama, kaip geriau pasielgti, ji suko rankose savo 
ilgą, gražų, juodą aksominį apsiaustą, apvedžiotą juodos 
audinės kailiu. Dar kartą pasižiūrėjusi į serą Gajų, ji tarsi 
pamatė naują viltį. 

— Ar jūs galėtumėte padėti man susitikti su Mailsu ir 
trumpam palikti mus vienus? Ne palapinėje, o miške. Bet 
mes turime likti visiškai vieni. Be abejonės, jis norės pasi- 
kviesti sargybą, bet man reikėtų, kad niekas neateitų. 

— Man nepriimtinas jūsų prašymas, — atkakliai prieš- 
taravo seras Gajus. — O jeigu ten grės mirtinas pavojus? 

— Žinoma, — su ironija atsakė ji. — Aš galiu partrenkti 
jį ant žemės ir perpjauti peiliu gerklę. 

Seras Gajus pakėlė vieną antakį ir demonstratyviai 
perkėlė į kirą vietą koją, kurią buvo sužeidusi Elizabeta. 


vo- oo 

— Prašau jūsų, Gajau. Aš jau seniai nesu sužeidusi 
jokio žmogaus. Mailsas mano vyras. Aš myliu jį ir noriu 
pamėginti susigrąžinti jį. 

— Aš manau, kad lordas Mailsas jus myli — jis jaučia 
jums nenumaldomą potraukį, bet jūs labai įžeidėte jo 
savigarbą. Nė viena moteris niekados nėra suteikusi jam 
tiek skausmo. 

— Aš neatsiprašinėsiu dėl to, kad išvykau iš Škotijos su 
Rodžeriu. Tuo metu privalėjau taip pasielgti. Na, o dabar, 
ar suteiksite man galimybę likti vienai su savo vyru? 

Seras Gajus ilgai galvojo, kol pagaliau linktelėjo. 

— Aš tikriausiai būsiu priverstas dėl to gailėtis. 

Elizabeta iš laimės švytinčiu veidu atsidėkojo jam 
kerinčia šypsena. 

— Paprašysiu, kad jūs būtumėt mūsų kito vaiko krikš- 
to tėvas. 

Seras Gajus prunkštelėjo. 

— Per valandą lordas Mailsas bus čia. Aš duodu jums 
ne daugiau kaip valandą. 

— Tada jūs pateksite į labai keblią padėtį, — atvirai 
pareiškė ji. — Aš tikiuosi sugundyti savo vyrą. Duokite 
mums vieniems likti mažiausiai tris valandas. 

— Jūs jau nebe ledi, Elizabeta Montgomeri, — tarė jis, 
pažvelgęs į ją blizgančiomis akimis. 

— Aišku, ne. Ir dėl to man nėra ko didžiuotis, - sutiko 
ji. - Dabar eikite, o aš irgi turiu pasirengti. 

Likusi viena Elizabeta pajuto, kad jos drąsa garuoja. 
Tikriausiai tai bus vienintelė galimybė susigrąžinti vyrą, ir 
ji maldavo Dievą, kad viskas praeitų gerai. Drebančiomis 

rankomis ji pradėjo atsiseginėti suknelę. Labai gerai pa- 
žindama Mailsą, Elizabeta žinojo, kad protu jis gali prieš 
ją atsispirti, bet ar galės atstumti fiziškai? 

Ji paslėpė drabužius po lapais ir, likusi nuoga, įsi- 
vyniojo į apsiaustą. Pažiūrėjus iš šalies ji atrodė visiškai 
padori ledi. Galutinai pasirengusi susitikimui, ji atsisėdo 
ant rąstgalio ir ėmė laukti. 

Išgirdusi artėjančius žingsnius, ji pažino greitą, lengvą, 
ryžtingą Mailso eiseną ir net sustingo iš jaudulio. Elizabeta 
pasitiko vyrą stovėdama. 

Pirmasis Mailso žvilgsnis lyg ir bylojo, kad jis nu- 
džiugęs ir ilgisi jos. Bet tuoj pat jaunuolis paniuro ir šaltai 
pasižiūrėjo į žmoną. 

— Kaip tau pavyko pabėgti nuo savo brolio? — pa- 
klausė jis. 

— Mailsai, aš surengiau šį susitikimą norėdama papra- 
šyti tavęs, kad gyventume kartu kaip vyras ir žmona. 

— Mes, visi trys? 

— Taip. Mes abu ir mūsų sūnus Nikolas. 

— Aš supratau. Bet pasakyk man, ką tavo brolis da- 
rys be sesers, dėl kurios pastaruoju metu taip dažnai žudė 
žmones? 

Ji šiek tiek priartėjo prie jo. 

— Praėjo labai daug laiko nuo tada, kai mes paskutinį 
kartą matėmės, ir aš tikėjausi, kad iki dabar tau pavyko 
įveikti savo pavydą. 

— Aš nepavydus, — prunkštelėjo jis. - Bet kartą jau 
apsisprendžiau, ir tu privertei mane priimti tokį spren- 
dimą. Dabar aš duosiu tau palydą, kuri sugrąžins tave 
broliui. Sargyba! 

Kažkoks įtarimas nuslinko Mailso veidu, kai jam rik- 
telėjus nepasirodė nė vienas vyras. Bet jis nespėjo daugiau 
ištarti nė vieno žodžio, kai Elizabeta, atplėšusi į šalis ap- 
siaustą, atskleidė prieš jį savo nuogą kūną. Mailsas, pa- 
žvelgęs į ją, tik žioptelėjo. 

Elizabeta nenumetė ant žemės apsiausto. Ji tik apsi- 
nuogino nuo juosmens iki kojų pirštų, nes norėjo atrodyti 
panašiai kaip tada, kai sutiko jį pirmą kartą. Labai tyliai, 
tarsi eitų medžioti, ji prisėlino prie jo ir apkabino kaklą. 

Nevalingai jis prisilietė rankomis prie šilkinės jos 
klubų odos. 

— Ar aš galiu tavęs atsiprašyti, Mailsai? — sušnabždėjo 
ji, kai jos akis palietė jo lūpos. — Aš labai daug klydau. 
Bet dabar jau nebesu išdidi. Aš myliu tave ir noriu su 
tavimi gyventi. 

Netrukus Mailso lūpos šiek tiek priartėjo prie jos. At- 
rodė, kad iš visų jėgų stengėsi jai pasipriešinti. 

— Elizabeta, — tyliai pratarė jis, lengvai paliesdamas 
jos lūpas. | 

Įsiliepsnojo ilgai slopinta aistra. Mailso rankos slinko 
apsiaustu apgaubtu jos kūnu. Jis pakėlė ją nuo žemės ir 
bučiuodamas prispaudė prie savęs, tuo tarpu lūpomis lėtai 
slinko jos veidu tarsi būtų norėjęs ją suryti. 

— Kaip aš tavęs išsiilgau. O Dieve! Buvo laikas, kai 
maniau, kad išeisiu iš proto. 

— O aš buvau įsitikinusi, kad jau išėjau, — atsakė ji 
juokdamasi pro ašaras. — Kodėl nenorėjai patikėti, kad 
myliu tik tave? Aš nebūčiau leidusi nė vienam vyrui pa- 
liesti manęs. 

Bučiniu jis nušluostė jos ašaras. 

— Girdėjau, kad Džono Beskamo galva keturiose vie- 
tose susiūta nuo tavo smūgio. 

Bučiuodama į lūpas, žmona neleido jam kalbėti. Ne- 
jučiom jie ėmė smukti ant žemės. Elizabeta ėmė atseginėti 
Mailso drabužius, o jo rankos godžiai spaudė jos kūną. 

— Paleisk ją! — pasigirdo grėsmingas balsas. 

Ir Elizabeta, ir Mailsas iš karto pažino, kas kalba. 

Rodžeris Čatvortas atstatė į Mailsą savo kardą. 

Mailsas piktai pasižiūrėjo į Elizabetą ir pradėjo keltis 
nuo žemės. 

— Ji tavo, — atsakė jis Rodžeriui, pradėjęs sunkiai kvė- 
puoti. 

— Garmėk tu pragaran, Rodžeri! — sušuko Elizabeta 
savo broliui. Sugriebusi saują akmenų, ji sviedė juos jam 
į galvą. — Ar tu gali nors kartą palikti mane ramybėje ir 
nesikišti į mano gyvenimą? Paslėpk tą kardą, kol dar nie- 
ko nenužudei. 

— Aš nudursiu Montgomerį, jei jis... 

— Gali pamėginti, - sušnypštė Mailsas ir nedelsdamas 
išsitraukė savo kardą. 

— Ne! — sucypė Elizabeta. 

Ji atsistojo tarp dviejų jai brangių vyrų ir atsuko veidą 
į brolį. 

— Rodžeri, vieną kartą reikia išsiaiškinti. Mailsas yra 
mano vyras, ir aš norėčiau grįžti su juo į jo namus, žino- 
ma, jei jis priims mane po tų visų kvailysčių, kurių tu 
man pridirbai. 

— Koks jis tau vyras, - prašvokštė Rodžeris. — Jis mė- 

nesių mėnesiais nebuvo net prisiartinęs prie tavęs, jis dar 
nematė nė savo tikro sūnaus. Ar tokio vyro tau reikia, 
Elizabeta? Tu atsisakai namų, kuriuose turi viską, dėl vyro, 
kuris visai tavimi nesirūpina? Kiek moterų pastojo nuo 
tavęs po to, kai palikai Elizabetą Montgomeri? 

— Daugiau nei tau pavyktų apvaisinti per visą savo 
gyvenimą, - šaltai atsakė Mailsas. 

Pamačiusi, kad Rodžeris ruošiasi pulti, Elizabeta žengė 
žingsnį prie Mailso. 

- Jei aš galėčiau ramiai mąstyti, aš pasakyčiau jums 
abiem - eikit jūs po velnių. 

— Leisk, aš išvaduosiu tave nuo jo, - pasakė Rodžeris, 
bet kai jo kardas įsirėmė į Elizabetos apsiaustą, jis susi- 
laikė. - Kaip tau negėda? Ar tu visados taip... šitaip svei- 
kiniesi su tuo vyru? 

— Rodžeri, tu esi bukagalvis ir supranti tik tiek, kiek 
tau įkalta į galvą. 

Apsigobusi aksominiu apsiaustu, ji apsisuko, pasistie- 
bė ir karštai pabučiavo savo vyrą. Mailsas dabar suprato, 
kad šį kartą Elizabeta renkasi jį, o ne brolį. Jis sugriebė ją 
ir taip stipriai apkabino, kad net šonkauliai subraškėjo. O 
paskui pabučiavo, tarsi žadėdamas gerą rytojų. 

Rodžeris buvo toks įsiutęs, kad net drebėjo iš pykčio. 
Todėl, aišku, jis nepastebėjo, kad prie jo sėlina kažkokia 
žmogysta. Jis negirdėjo ir šūktelėjimo ore, tik pajuto, kaip 
skaudžiai gavo per galvą. Tylėdamas jis suklupo ant žemės. 

Mailsas ir Elizabeta irgi neatkreipė dėmesio į šlame- 
sius miške, bet moteris netikėtai pakėlė galvą ir pastebėjo, 
kad jai prieš akis kažkas švystelėjo. Į Mailso galvą taikėsi 

vėzdas. Elizabeta staiga pastūmė jį į kairę, todėl vėzdas 
trenkė ne jam, o jai. 

Mailsas ne iš karto suprato, kodėl staiga Elizabeta 
susmuko. Prilaikydamas ją viena ranka, jis pasisuko, bet 
buvo jau per vėlu, smūgis parbloškė ir jį. 

Trys vyrai, apšepę nešvarūs tvirti žaliūkai, stovėjo prie 
parblokštų ant žemės savo aukų: dviejų vyrų ir vienos 
motets. 

— Kuris čia iš jų Montgomeris? — paklausė vienas. 

— Iš kur aš galiu žinoti! 

— Tai kurį imsime? 

— Abu! — patarė trečias. 

— O tą kekšę? — paklausė pirmasis, vėzdu keldamas 
jos apsiaustą. 

— Mesk ir ją į vežimą kartu su jais. Čatvortų moteriškė 
sakė, kad su jais gali būti ir moteris, kuria taip pat reikia 
atsikratyti. Aš manau, kad mes priversime ją sumokėti už 
visus tris. Dabar paimk to vyro drabužius, kol aš prižiūrė- 
siu šitą. 

Trečiasis vyras nurėžė ilgą šviesių Elizabetos plaukų 
sruogą ir įsikišo į kišenę. 

— Eime greičiau. Vežimas visą dieną nelauks. 


Elizabeta atsipeikėjo nuo siaubingo galvos skausmo, 
tarsi kažkas kaltu daužė jos galvą. Ji pagalvojo, kad geriau 
iš viso būtų neatsipeikėjusi. Atrodė, kad net žemė sukasi 
po kojomis. Pabandžiusi atsisėsti, ji krito aukštielninka, 
trenkdama galvą į kažką kieta. 

— Ramiai, mano meile, — už nugaros pasigirdo Mailso 
balsas. 

Ji atsisuko ir pamatė karštą Mailso žvilgsnį. Jos vyras 
buvo visiškai nuogas, tik klubai pridengri. Jo rankos buvo 
nenatūraliai atmestos už nugaros, o kojos surištos. Greta 
jo gulėjo Rodžeris. Jis taip pat buvo surištas. 

Kai Elizabetai galva truputį prašviesėjo, ji suprato, kad 
jos rankų riešai ir kojų kulkšnys taip pat surištos. 

— Kur mes? — pašnabždom paklausė ji, stengdamasi 
neparodyti baimės. 

Mailso balsas skambėjo sodriai, galingai ir raminamai. 

— Mes esame laivo triume, ir man atrodo, kad mus 
gabena į Prancūziją. 

— Bet kas? Kodėl? - vaitojo ji. 

— Galbūt tavo brolis žinos, — atsakė jis. — Bet pir- 
miausia mes turime išsilaisvinti. Aš nusirisiu iki tavęs ir 
pamėginsiu dantimis atrišti tau rankas, o paskui tu galėsi 
išlaisvinti mane. 

Elizabeta linktelėjo, stengdamasi kaip nors nusiramin- 
ti. Jeigu Rodžeris turėtų ką nors bendro su jų pagrobėjais, 
jis negulėtų čia surištas, - pagalvojo ji. Pajutusi, kad rankos 
jau laisvos, ji lengviau atsiduso, atsisuko į Mailsą ir, užuot 
atrišusi jo rankas, atmetė į šalis apsiausto skvernus, pri- 
spaudė prie jo savo nuogą kūną ir pabučiavo jį. 

— Ar tu galvojai apie mane? — sušnabždėjo ji tiesiai 
jam į lūpas. 

— Be paliovos. 

Jis energingai linktelėjo į priekį, kad galėrų ją pa- 


bučiuoti. 

Juokdamasi ji atstūmė mylimąjį. 

— (Gal man neatrišti tavęs? 

— Kūno dalys, kurios šiuo metu reikalingos, laisvos, — 
atsakė jis ir pasislinko klubais arčiau jos. 

Elizabeta suspaudė pirštais jo pečius ir godžiai įsi- 
siurbė į jo lūpas. 

Tiktai Rodžerio garsi, sunki dejonė privertė ją atsi- 
peikėti ir atsitraukti. 

— Jei anksčiau aš dar nesugebėjau tvirtinti, kad ne- 
kenčiu tavo brolio, tai dabar jau tikrai galiu, - nusivylusiu 
balsu pareiškė Mailsas, kai Elizabeta atsisėdo, pasilenkė ir 
ėmė atrišinėti virvėmis jo surištas rankas. 

— Kas čia? — atsigavęs suvapėjo Rodžeris. 

Pamėginęs atsisėsti, jis krito atgal, bet pagaliau šiaip 
taip atsisėdo. 

— Ką tu dabar sugalvojai, Montgomeri? 

Mailsas nieko jam neatsakė. Jis trynė skaudamus 
riešus. Tuo metu Elizabeta stengėsi atsirišti kojas. O kai 
Mailsas pradėjo atrišinėti savo kulkšnis, Rodžeris vėl pra- 
trūko: 

— Tai ką, jūs abu išsilaisvinsite ir paliksite mane čia? 
Elizabeta, kaip tu galėjai pamiršti... 

— Tylėk, Rodžeri, — tarė Elizabeta. — Tu jau privirei 
mums daugiau košės negu reikia. Ar bent turi supratimą, 
kur tas laivas mus plukdo? 

— Paklausk savo numylėtinio. Esu tikras, kad tai jo 
sumanymas. 

Mailsas net negalvojo atsakyti Rodžeriui. Jis atsisuko 
į Elizabetą ir paklausė: 

— Aš noriu žinoti, ar dabar galiu tikėtis, kad būsi man 
ištikima. Jei kas nors atidarys liuką, aš tuoj pat stengsiuos 
įtraukti jį į vidų, o tu tuo metu turėsi surišti virvėmis. Ar 
aš galiu tavimi pasitikėti? 

— Gali nesutikti su manimi, bet aš sakau tiesą: tu vi- 
sados galėjai manimi pasitikėti, — šaltai atsakė ji. 

— Ar bandei pareikalauti, kad mus paleistų? — paklausė 
Rodžeris. - Pasiūlyk jiems pinigų. 

— O tu pasirengęs ištuštinti jiems savo kišenes? — pa- 
klausė Mailsas, tyrinėdamas nedidelę medžiagos skiautę, 
kuria buvo apvyniotas Rodžeris. 

Daugiau nė vienas neištarė nė žodžio. Staiga atsidarė 
liukas ir ant kopėčių pasirodė kažkieno kojos. 

— Gult, - sukomandavo Mailsas. Rodžeris ir Elizabeta 
išsidrėbė ant medinių grindų ir apsimetė miegą. Mailsas 
tyliai nušliaužė tolyn nuo kopėčių. 

Jūrininkas palenkė galvą, apsidžiaugė, kad jo kaliniai 
tyliai miega, ir ėmė lipti dar viena pakopa žemyn. Tuo 
metu, kai jis suprato, kad vieno belaisvio trūksta, Mailsas 
sugriebė jį už kojų ir trūktelėjo žemyn. Žmogus nespėjo 
nė garso išleisti, tik sunkiai dribo žemyn. Tačiau laivas taip 
džeržgė ir ūžė, kad to trenksmo niekas neišgirdo. 

Rodžeris nedelsdamas taip pat ėmė veikti. Jis sugriebė 
jūrininką už plaukų ir, pakėlęs jo galvą, tarė: 

— Dabar turime šiek tiek laiko. 

Mailsas atseginėjo jūrininko drabužius. 

— Ar tu tikiesi, kad aš liksiu čia, kol tu, nuplėšęs nuo 
jo drabužius, pabėgsi? —- burbėjo Rodžeris. - Aš niekados 


nesutiksiu priklausyti nuo geros Montgomerių valios. 

— Nutilk, — sušnypštė Elizabeta. - Man iki gyvo kaulo 
įgriso tas tavo nepasitikėjimas, Rodžeri. Tu esi kalčiausias 
dėl tų visų problemų, kurios iškilo tarp Montgomerių ir 
Čarvortų, ir dabar, jei mes norime kaip nors išsikapstyti 
iš Čia, turi išmokti veikti išvien. Kaip mes galime tau pa- 
dėti, Mailsai? 

Mailsas nieko neatsakė, tik tyliai stebėjo, kaip žmona 
stengiasi įlįsti į kažkokius per ankštus drabužius. Į jūreivius 
dažnai būdavo parenkami mažaūgiai, nes tik maži žmonės 
galėjo lengvai manevruoti nedideliuose laivuose. 

— Aš tuoj pat grįšiu, kai tik ką nors išsiaiškinsiu, — pa- 
galiau tarė Mailsas ir, užlipęs kopėčiomis į viršų, išlindo 
lauk. 

Elizabeta su Rodžeriu surišo vis dar be sąmonės gulintį 
jūrininką, užkimšo jam burną ir paliko gulėti kampe. 

— Ar tu visados palaikysi jo pusę? —- paniurusiu balsu 
paklausė Rodžeris. 

Elizabeta atsirėmė nugara į laivo sieną. Jos sužeista 
galva plyšo nuo skausmo, o dėl tuščio skrandžio ir nuo 
laivo supimo ėmė pykinti. 

— Man labai daug kainavo, kad kaip nors susigrąžin- 
čiau savo vyrą. Turbūt Mailsas buvo teisus, sakydamas, 
kad aš turėjau kitaip pasielgti tą dieną, kai suradai mus 
fermerio trobelėje. Tu niekados nenorėjai manęs išklau- 
syti, bet gal bent dabar aš kaip nors pasistengsiu priversti 
tave tai padaryti. 

— Tu labai įžeidei mane. Aš visada buvau tau geras. 

— Ak, broleli, tu niekados negali pamiršti, ką gero esi 
man padaręs. Bet dabar paklausyk manęs. Jeigu jau mes 

patekome į bėdą, turime kaip nors iš jos išsivaduoti ir dėl 
to privalome veikti drauge. 

— Su Montgomeriu? 

— Su dviem Montgomeriais! — atšovė ji. 

Rodžeris trumpam nutilo. 

— Alisa, — suburbėjo jis. — Ji atnešė man Geivino 
Montgomerio žmonos laišką. Ji žinojo, kur tu turi susi- 
tikti su savo... 

— Vyru, — baigė Elizabeta. - O, Rodžeri! — suvaitojo 
ji. - Nikolas. Jis gi liko vienas su Alisa. Mes privalome 
greičiau grįžti pas mano sūnų. 

Rodžeris uždėjo ranką jai ant peties. 

— Prie vaiko budi sargyba, ir jai įsakyta neprileisti 
Alisos prie berniuko. Jie klausys manęs. 

— Ber kas bus su juo, jei mes negrįšime? 

— Be abejonės, Montgomeriai pasirūpins juo. 

Tuo metu, kai jie pažvelgė vienas į kitą, Rodžeris dar 
ne visai buvo suvokęs, ką pasakė. Jis jau beveik pripažino, 
gomerius. Galbūt šitie nuolatiniai Elizabetos įtikinėjimai 
pradėjo jį veikti. 

Staiga liukas atsidarė ir, sulaikę kvėpavimą, jie pakėlė 
galvas į viršų. Kopėčiomis žemyn leidosi Mailsas. 

Elizabeta prišoko prie jo, apsikabino jo kaklą ir vos 
neišmetė iš jo rankų kažkokių ryšulių. 

— Mes manome, kad visa tai yra Alisos darbas. O, 
Mailsai, ar tu nesusižeidei? 


*ey0- oe 


— O, kokia tu nepastovi ir kaip greit keiti savo nuo- 

monę, — pareiškė jis ir tik po to atsakė į jos klausimą. — Ne, 
man nebuvo jokių keblumų. Aš atnešiau jums maisto ir 
drabužių. 

Jis numetė Rodžeriui kietos duonos kepalą, o Eliza- 
betai padavė ryšulį su drabužiais. Pažvelgęs į kampe tyliai 
gulintį surištą ir užkimšta burna jūreivį, kuris akis išpūtęs 
iš baimės spoksojo į juos, Mailsas atsisėdo šalia savo likimo 
bendrakeleivių. 

Be duonos, jis dar atnešė kažkokios apdžiūvusios 
mėsos ir šlykštaus grogo, nuo kurio Elizabeta vos neap- 
sivėmė. 

— Ką tu ten pamatei? — paklausė Rodžeris. 

Mailsas suprato, kad Rodžeris, šiaip taip nurijęs karčią 
piliulę, stengiasi nugalėti savo išdidumą, jei kreipiasi į jį 
tokiu klausimu. 

— Tai labai senas laivas, kuris beveik baigia subyrėti. O 
jį valdo įgula, kurios nariai arba visai girti, arba vos laikosi 
ant kojų. Jei jie žino, kad mes belaisviai, tai reiškia, visiškai 
mumis nesidomi. 

— Labai panašu, kad tokius tipus galėjo surasti tik 
Alisa, — su pasibjaurėjimu pasakė Elizabeta. — Ar mes 
plaukiame į Prancūziją, kaip kad tau atrodė? 

— Taip. Aš pažįstu krantą. Kai sutems, mes išlipsime 
į viršų, paimsime vieną irklinę valtį ir nuplauksime iki 
kranto. Nenorėčiau rizikuoti, kad, laivui pasiekus prie- 
plauką, mus sutiktų kokie nors įtartini žmonės. 

Jis pasižiūrėjo į Rodžerį, kuris pritariamai linktelėjo jam. 

— O kaip mes grįšime atgal į Angliją? - jaudindamasi 
paklausė Elizabeta. 

— Prancūzijoje gyvena mano giminės. Bet nuo tos 
vietos, kur išlipsime, iki jų reikia joti keturias dienas. Jei 
mums pavyktų juos pasiekti, būtume saugūs. 

— Bet, aišku, mes neturime nei arklių, nei maisto tokiai 
kelionei, — tarė Rodžeris, godžiai rydamas tą šlykštų skystį. 

- Galbūt Dievas padės mums, - tyliai pareiškė Mail- 
sas, imdamas į rankas ąsotį. Jis šiek tiek pabrėžtinai ištarė 
žodį mums. 

— Taip, gal ir padės mums, - taip pat tyliai pakartojo 
Rodžeris. 

Jie valgė tylėdami, o kai baigė, Elizabeta ir Rodže- 
ris apsivilko jūreivių drabužiais. Dryžuoti medvilniniai 
marškiniai standžiai aptempė Elizabetos krūtinę. Mailsas 
pažvelgė į ją, ir ji su malonumu pastebėjo, kaip sublizgėjo 
jo akys. Dabar ji galutinai įsitikino, kad, nors dar ir pyk- 
damas, Mailsas vis dar tebegeidžia jos. Pagaliau jis ir pats 
prisipažino, kad be paliovos apie ją galvojo. 

Kai jų mažoje tvankioje patalpėlėje gerokai sutemo, 
Mailsas užlipo kopėčiomis į viršų. Šį kartą jis užtruko labai 
ilgai. Jie jau buvo bepradedą nerimauti, bet pagaliau jis 
grįžo tuščiomis rankomis atgal. 

— Aš suradau valtį ir paėmiau visą maistą, kurį tik 
radau. — Jis pažiūrėjo į Rodžerį ir tęsė toliau. — Tu turi 
saugoti mus iš nugaros. Elizabeta eis tarp mūsų. 

Rodžeris, kaip ir Mailsas, buvo per aukšti, kad galėtų 
triume visu ūgiu atsistoti. Mailso veidas per dieną gero- 
kai apžėlė juoda barzda, o akys buvo laukinės ir piktos. 
Todėl, apsivilkęs tais drabužiais, jis gal dar ir galėjo šiaip 
taip praeiti kaip jūreivis, bet Rodžeris — jokiu būdu ne. 

Pirmiausia, jis buvo daug stambesnis, ir dėl to tuoj pat iširo 
marškinių siūlės, be to, dėl šviesaus aristokratiško gymio 
jis labai skyrėsi nuo purvinų jūreivių. O Elizabeta su ta 
jūreivio uniforma atrodė beviltiškai. Jos bruožai buvo per 
švelnūs, kad ją būtų galima palaikyti vyru. 

Nekreipdami dėmesio į tarp staliaus įrankių gulintį 
ir akylai juos stebintį surištą jūreivį, belaisviai ėmė tyliai 
lipti kopėčiomis aukštyn. Mailsas ėjo keli žingsniai į prie- 
kį, laikydamas rankoje nedidelį peilį. Tai buvo vienintelis 
ginklas, kurį jam pavyko susigrąžinti, bet jis atsisakė aiš- 
kinti, kaip atgavo jį. 

Įkvėpusi gaivaus vakaro oro, Elizabeta suprato, kokia- 
me baisiame, tvankiame triume jie buvo laikomi. Papūtus 
lengvam brizui, jos galva iš karto prašviesėjo. Staiga Mailsas 
sučiupo jos ranką ir lengvai truktelėjo. Iš karto supratusi 
jo ženklą, ji atsisuko. 

Denyje buvo trys vyrai — vienas prie vairo, o kiti du 
slampinėjo priešingose laivo pusėse. Mailsas pasilenkė ir pa- 
sislėpė po nepaprastai storomis susiraizgiusiomis virvėmis; 
tuoj pat jo pavyzdžiu pasekė Rodžeris ir Elizabeta. Sulenk- 
tomis kojomis, pusiau tupėdami, jie pamažiukais slinko 
išilgai laivo sienos, stengdamiesi nesukelti jokio garso. 

Pagaliau Mailsas sustojo ir pamojo ranka. Atrodė, kad 
Rodžeris jį suprato. Jis atsargiai ėmė lipti per laivo bor- 
tą. Pamačiusi, kaip Rodžeris krinta žemyn, Elizabeta net 
nustojo kvėpavusi. Ji laukė, kad brolis garsiai pliūkštelės 
į vandenį, ir prie jų tuoj pat kas nors prieis. Bet kol kas 
viskas buvo ramu. Po to Mailsas davė ženklą lipti jai. Ilgai 
nelaukdama ji permetė per bortą iš pradžių vieną koją, o 

paskui ir antrą. Rodžeris sugavo ją ir tyliai nuleido ant 
valties sėdynės. 

Elizabetos širdis taip daužėsi, kad, atrodė, tuoj ims ir 
iššoks. Apimta paniškos baimės, ji nebyliai stebėjo, kaip 
Rodžeris laivo šonu ėmė ryliai leisti valtį žemyn. Jo ran- 
kų raumenys buvo stipriai įtempti. Bijodamas, kad valtis 
garsiai nepūkštelėtų į vandenį, jis iš visų jėgų stengėsi ją 
laikyti. Elizabeta norėjo jam padėti, bet jis nekantrauda- 
mas nustūmė ją šalin. Einant atgal prie sėdynės, bėglės 
koja už kažko užsikabino. Ji pajuto prie savęs žmogaus 
ranką — tai buvo mirusio jūreivio ranka. Elizabeta taip 
išsigando, kad vos susilaikė garsiai nesurikusi. 

Staiga valtis pasviro. Tačiau Rodžeriui šiaip taip pa- 
vyko išlaikyti, kad jie nepanirtų. Jis be didelio triukšmo 
nuleido valtį į vandenį ir sunkiai atsiduso. Stumdamasis 
atgal, jis pakėlė galvą į viršų. 

Mailso niekur nesimatė. Staiga Elizabetą apėmė pa- 
nika. Ji žinojo, kokia stipri Rodžerio neapykanta. Ar ji 
sugebės įveikti brolį, jei jis sumanys palikti Mailsą. 

Elizabeta jau buvo netoli ašarų, kai staiga per bortą 
pasižiūrėjo Mailsas. Akimis jis ieškojo Rodžerio ir, pamatęs 
jį, ilgai negalvodamas metė jam į rankas kažkieno lavoną. 
Atrodo, kad Rodžeris tik to ir telaukė. Negyvėlio kūnas 
sunkiai trenkėsi į Čatvortą, ir jis nugriuvo. Po sekundės 
virve žemyn žaibo greičiu į valtį leidosi Mailsas. Vos tik 
jam spėjus pastatyti vieną koją, Rodžeris atsistūmė nuo 
laivo ir pradėjo irkluoti. 

Matydama tuos du vyrus veikiančius išvien, Elizabeta 
nesugebėjo ištarti nė žodžio. 

Valtis greitai yrėsi į nakties tamsą. 

Po valandos tylos buvo ištarti pirmieji žodžiai. 

— Atsikratykime jų. 

Mailsas linktelėjo, bet nesiliovė irklavęs. Tuo tarpu 
Rodžeris išmėtė lavonus į vandenį. 

Paskui vėl Rodžeris irklavo. 

— Mes turime kaip nors gauti kitus drabužius. Ką nors 
paprastesnio, kad nesukeltume įtarimo. 

— Kieno įtarimo? - paklausė Elizabeta. — Ar tu manai, 
kad jūreiviai mėgins mus surasti? 

Rodžeris susižvalgė su Mailsu, ir Elizabeta pasijuto 
čia lyg pašalinė. 

— Jei mes pranešime, kad esame Montgomeriai ir 
Čarvortai, — kantriai aiškino Rodžeris, - jie sulaikys mus 
per kelias sekundes. Kol neturime sargybos, privalome 
keliauti itin saugodamiesi. 

— Arba kaip muzikantai, - įsiterpė Elizabeta. - Mums 
reikėjo pasiimti kartu Aliks. 

Naujos Mailso brolienės vardo paminėjimas priminė 
Rodžeriui, kaip Aliks išgelbėjo jam gyvybę. Jis pasakojo 
tą istoriją iki pat aušros, kol pasiekė krantą. 

— Apsisiausk savo apsiaustu ir būk šalia manęs, — pa- 
šnabždomis paliepė Mailsas. — Jie tuoj ims čia rinktis į 
turgų, ir mes pažiūrėsime, ar galime susiveikti kokių nors 
drabužių. 

Nors ką tik buvo pradėję švisti, miesto aikštėje ma- 
tėsi didelis pagyvėjimas — žmonės nešė parduoti prekes. 
Rodžeris, apsivilkęs drabužiais iširusiomis siūlėmis, savo 


AKSOMINIS ANGELAS 241 


arogantiška išvaizda tuoj pat atkreipė visų dėmesį. Eliza- 
beta taip pat atrodė įdomiai — nešvariais plaukais ir susi- 
vėlusi, bet apsigaubusi brangiu drabužiu. Ber daugiausia 
žvilgsnių susilaukė Mailsas — ir vis iš moterų. 

Jauna graži mergina, apsupta jaunų vyrų, pakėlė akis 
nuo prekių ir įbedė jas į tamsias Mailso akis. 

Elizabeta žengė žingsnį į priekį ir tuoj pat atstatė na- 
gus. Kvatodamas Mailsas sugriebė jos ranką. 

— Kaip tu tikiesi gauti moterišką suknelę? 

— Aš noriu nudirti jai kailį ir numesti prie savo durų. 
kad net jos širdis ėmė smarkiau plakti. 

— Elkis gražiai ir klausyk manęs, — tarė jis, eidamas prie 
merginos, kuri siuntė jam deginančius žvilgsnius. 

— Ir kuo galėčiau jums padėti? - maloniai sučiulbėjo 
mergina labai prasta prancūzų kalba. 

— Ar aš galėčiau įkalbėti tave nusivilkti savo drabu- 
žius? — pusiau pašnibždomis atsakė Mailsas puikia klasikine 
prancūzų kalba. Pirštais jis glostė didžiulę kopūsto galvą. 

Atrodė, kad Elizabeta net užstoja žmonėms kelią: visos 
moterys negalėjo atitraukti nuo jos akių. 

— O, jeigu tik nori? — tyliai atsakė ji, tiesdama rankas 
į Mailsą. — O ką tu galėtum už tai man pasiūlyti? 

Mailsas pasisuko, jo akys degė, o veidas nušvito gerai 
pažįstama šypsena. 

— Už tris paprastų drabužių komplektus ir maistą mes 
mainais galime pasiūlyti aksominį kailiu apvedžiotą ap- 
siaustą. 


vo- 0 


paklausė: 

— Jos apsiaustą? 

Dabar prie jų ėmė artėti du vyrai. Iš išvaizdos jie buvo 
labai panašūs į prekeivę, todėl buvo aišku, kad tai jos bro- 
liai, Elizabeta, labai supykusi ant Mailso už jo koketavimą, 
nors ir gerais ketinimais, primerkusi akis stebėjo vyrus. 

— Mus ištiko didelė nelaimė, - pasakė ji prancūziškai, 
nors ir ne taip taisyklingai kaip Mailsas, bet panašiai. — 
Mes tikimės išmainyti tą niekam tikusį apsiaustą į kelis 
drabužius, nors ko gero jūsų seseriai jis gali būti truputį 
per mažas. 

Sulig tais žodžiais ji nerūpestingai nuleido apsiaustą 
iki klubų, demonstruodama standžiai marškinių aptemtą 
krūtinę ir dar į siauresnes kelnes įspraustus klubus. Mailsas 
piktai užtraukė apsiaustą atgal ant pečių, tačiau vyrai jau 
spėjo įvertinti jos gražią figūrą. 

— Na, tai ar įvyks mūsų sandėris? — net nepažvelgęs į 
Elizabetą, pro dantis prašvokštė Mailsas. 

Broliai tuoj pat sutiko ir nustūmė seserį už savo nu- 
garų. 

Po kelių minučių, pasislėpusi tarpuvartėje ir vis dar 
prisidengusi apsiaustu, Elizabeta rengėsi merginos drabu- 
žiais. Suknelė buvo paprasta, pasiūta iš namuose austos 
medžiagos, laisva, patogi, dengianti dailią figūrą. 

Mailsas su Rodžeriu taip pat apsivilko paprastais 
drabužiais, nors kelnės abiem buvo per siauros ir labai iš- 
ryškino jų raumeningas šlaunis. Po to visi trys, apsirūpinę 
maistu, pasuko į pietus. 

Jie buvo jau gerokai nutolę nuo miesto, kai Mailsas 
kreipėsi į Elizabetą. 

— Ar tu išmokai tokio elgesio savo brolio namuose? 
Atrodo, kad labai greitai persivertei į kitą pusę ir nustojai 
bijoti vyrų. 

—O ko tu tikėjaisi iš manęs? Kad aš stovėsiu greta ir 
ramiai žiūrėsiu, kol ta kekšė sudoros tave? Net neabejoju, 
kad jau rengeisi prispausti ją prie sienos, kai ji paklausė, 
ką tu jai pasiūlysi. 

— Galbūt, - burbtelėjo Mailsas ir, kaip paprastai, su- 
pykęs ilgai tylėjo. 

— Nesuprantu, kodėl ėmei dabar mane kaltinti blogu 
elgesiu. Aš dar niekados nieko tokio nepadariau, kad ma- 
nimi nepasitikėtum. Gyvenau su tavim Škotijoje ir... 

— Pabėgai ir vos neužmušei Makgregoro. O paskui 
išvykai su savo broliu, — tuoj pat pridūrė jis. 

— Ber aš buvau priversta! — teisinosi Elizabeta. 

Rodžeris, kuris ėjo kitapus Elizabetos, iki šiol tylėjo. 

— Būčiau užmušęs tave, Montgomeri, jei ji būtų ne- 
išėjusi su manimi. Aš niekados nebūčiau patikėjęs, kad 
ir kaip ji stengtųsi mane įtikinti, jog sesuo nori likti su 
tavimi. 

— Kodėl nutarei dabar man prisipažinti? — šiek tiek 
patylėjęs, paklausė Mailsas Rodžerio. 

— Todėl kad Elizabeta labai ilgai barė mane įrodinė- 
dama, kaip... aš klydau. Galbūt jos žodžiuose ir buvo šiek 
tiek tiesos. 

Kurį laiką visi trys ėjo tylėdami, kiekvienas buvo pa- 
skendęs savo mintyse. 

Kai saulė pakilo dar aukščiau, jie sustojo pavalgyti. Po 


to pasisėmė vandens iš šalia kelio tekančio šaltinio ir atsi- 

gėrė. Elizabeta kelis kartus pastebėjo į ją atkreiptą tiriantį 
Mailso žvilgsnį. Jai buvo labai įdomu, ką jis galvoja. 

Kelyje jie sutiko daugybę įvairiausių žmonių — turtin- 
gų pirklių su asilais, gabenančiais auksą, daug klajojančių 
valstiečių, muzikantų, kalvių, o kartą ir dešimties gin- 
kluotų riterių kilmingą eskortą. Po valandėlės Rodžeris su 
Mailsu, prisiminę riterius, persimetė keliomis pašaipiomis 
pastabomis, pro jų akis nepraėjo neįvertintos nei jų regėtos 
spalvos, nei senamadiški ginklai. 

Kai saulė ėmė leistis, vyrai pradėjo dairytis, kur galėtų 
pernakvoti. Bijodami, kad jų nesuimtų kaip brakonierių, 
Rodžeris su Mailsu nutarė praleisti naktį karaliaus miške, 
šiek tiek atokiau nuo kelio ir stovyklautojų. 

Vakarienės metu Mailsas su Rodžeriu kalbėjosi apie 
treniruotes, prisiminė kelis bendrus pažįstamus ir elgėsi 
taip, tarsi būtų seni draugai. Elizabeta vaikščiojo miško 
šešėliuose, ir nė vienas vyrų jos nepastebėjo. Po kelių mi- 
nučių ji atsirėmė į medį, įsiklausė į naktinį miško šlamesį 
ir vos neapsiverkė. 

Kai Mailsas ranka palietė jos petį, ji atšoko iš išgąsčio. 

— Kas atsitiko? — paklausė jis. - Kas nors blogo? 

— Žinoma, blogo! - pilnomis ašarų akimis žiūrėdama į 
vyrą, atsakė ji. - Kaipgi ne? Tu ištisus mėnesius laikei mane 
uždaręs kaip kalinę, kol privertei pamilti tave. Aš paauko- 
jau viską, kad išgelbėčiau tau gyvybę, o dabar ėmei manęs 
nekęsti. Aš pagimdžiau tau vaiką, slapta susirašinėjau su 
tavo giminėmis ir susitikau su tave saugančiu vyru, kad 
kaip nors susigrąžinčiau mylimąjį, o dabar iš tavo pusės 
jaučiu tik šaltį. Aš pabučiavau tave, ir tu man atsakei tuo 

pačiu, bet daugiau nieko nepasiūlei. Ką man daryti, kad 
suprastum, jog aš tavęs neišduodu? Kad aš renkuosi tave, 
o ne savo brolį? Tu girdėjai, kad Rodžeris patvirtino, jog 
būtų tave užmušęs, jei nebūčiau su juo išvykusi. 

Ji jau nepajėgė baigti, nes ašaros tiesiog smaugte ją 
smaugė. 

Mailsas atsirėmė į medį šiek tiek toliau nuo jos. Mė- 
nulio šviesoje jo plaukai ir akys blizgėjo kaip sidabras. 

— Maniau, kad tik mano brolius yra apsėdęs senasis 
didybės demonas. Galvojau, kad Reinas kvailas, jei nenori 
atleisti žmonai už tai, kad ji nuėjo atsiprašyti karaliaus. 
Aš būčiau atleidęs, jei būtum nuėjusi pas karalių, bet tu 
pasirinkai kitą vyrą, o ne mane, ir kito namus, o ne mano. 
Kai išgirdau, kad guli su daugybe vyrų, aš maniau, jog 
užmušiu tave. 

Kai ji bandė protestuoti, jis pakėlė į viršų ranką: 

— Galbūt turėjo reikšmės tas, kad aš susidūriau su dau- 
gybe neištikimų žmonų, moterų, kurios, ką tik pakilusios 
iš mano lovos, tuoj pat vilkdavosi vestuvinius drabužius. 
Galbūt jos ir nulėmė tokį mano požiūrį į visas moteris. 
Ir pagaliau tu iš tiesų buvai mano belaisvė, bet atsidavei 
man labai lengvai. 

— Aš kovojau su tavimi, - įsižeidusi piktai atšovė ji. 

Mailsas, žvilgrelėjęs į ją, tik nusišypsojo. 

— Reinas sakė, kad aš pavydus. Bet didžiausia liki- 
mo ironija, kad aš pavydžiu tam pačiam vyrui kaip ir 
jis. Reinui atrodo, kad jo žmonai labai patiko Rodžeris 
Čarvortas. 

— Esu tikra, kad Rodžeris to net nežinojo. 

— Aš irgi šitą supratau, kai ji išgelbėjo jam gyvybę. 
Aliks taip pasielgė norėdama apsaugoti Reiną, nes mano 
brolis yra karštakošis, bukagalvis, kuris niekados neklauso 
sveiko proto. 

— Reinas — karštakošis! — staiga prisiminė ji. — Ar tai 
jis taip supyko, kad jam net siūlės iširo? Ar jam reikėjo 
duoti vaistų, kad miegotų? 

Tai išgirdęs, Mailsas nusijuokė, jo dantys sublizgėjo. 

— Reinas neima į rankas iečių, kai jis piktas. O aš 
darau atvirkščiai. 

Jis ilgokai tylėjo. 

— Kaip mūsų sūnus? - tyliai paklausė jis. 

— Jo labai išsišovę skruostikauliai, kaip ir tavo brolio 
Geivino. Be jokios abejonės, jis panašus į jūsų šeimą. 

— Aš niekados tuo neabejojau. Elizabeta? 

— Klausau, - sušnabždėjo ji. 

— Kodėl tu mane palikai? Kodėl tu nesugrįžai tą pačią 
savaitę arba kitą? Aš laukiau kiekvieną dieną. Aš maldavau, 
kad tu sugrįžtum. Kitas verkdavo, kai turėdavo vienas už- 
migti. Jį paliko tiek daug motinų... 

Elizabetos skruostais tekėjo ašaros. 

- Aš bijojau dėl Rodžerio. Jis buvo praradęs sveiką pro- 
tą. Brajanas prisiekė, kad nužudys Rodžerį, ir aš bijojau, 
kad, jei manęs nebus, niekas jo nesulaikys. Rodžeris pa- 
skelbė karą visiems Montgomeriams. Aš norėjau priversti 
ji pažvelgti tiesai į akis. Tikėjausi sužinoti tiesą, kodėl šios 
dvi šeimos taip nekenčia viena kitos. 

— O tie vyrai? — paklausė Mailsas. - Pagnelis visus ap- 
švietė pasakodamas, kaip jis pristatė tave man, ir visi vyrai, 

kurie stengėsi įgyti tavo prielankumą, buvo įsitikinę, kad 
aš sužinosiu visas smulkmenas. 

Elizabeta pakėlė vieną ranką. 

— Tu nebuvai pirmas ir vienintelis, norėjęs su manimi 
mylėtis, bet buvai pirmas, kurio veide aš nepastebėjau 
tos gašlios šypsenos, pirmas, pralinksminęs mane, pirmas, 
parodęs man švelnumą. Tu netgi pasakei, kad aš nieko 
nežinau apie vyrus. 

— Dabar jau sužinojai, — su kartėliu pasakė Mailsas. 

— Savotiškai taip. Aš šaltai viską apgalvojau ir nu- 
sprendžiau, kad būtų daug geriau, jei galėčiau pamilti kokį 
kitą vyrą, ne Montgomerį. Jei būčiau ištekėjusi už ko kito, 
galbūt Rodžeris būtų pamiršęs, kad nešioju Montgomerio 
vaiką, ir gal išgaruotų tas jo pyktis jūsų šeimai. Todėl nuta- 
riau susipažinti su keletu vyrų ir patikrinti, ar aš įsimylėjau 
tave tiktai dėl to, kad buvai man pirmas. 

Mailsas tylėdamas įsmeigė į ją degančias akis. 

— Kai kurie jų pralinksmino mane, kiti buvo su ma- 
nimi be galo švelnūs, dar kiti leido man pajusti, kad aš 
graži, bet nė vienas nedavė visko iš karto. Laikui bėgant, 
užuot ėmusi tave pamiršti, aš vis aiškiau prisimindavau. 
Tarsi mačiau kiekvieną tavo judesį ir pradėjau lyginti tuos 
vyrus su tavimi. 

— Net ir dydį... 

— Liaukis gi, po velnių! — nutraukė jį Elizabeta. — Aš 
nebuvau sugulus nė su vienu iš jų, o mano jautrumą tu gi 
žinai, ar nori, kad aš dar kartą apie jį papasakočiau. 

— Tai kodėl gi tu nepriėmei nė vieno iš jų į lovą? Kai 
kurie jų turi labai didelį pasisekimą tarp moterų. 

— Kaip ir tu! — piktai atrėžė ji. - Dabar stovi čia ir 
reikalauji iš manęs celibato, o pats koks esi! Kai papa- 
sakojau, kad neturėjau reikalų nė su jokiu kitu vyru, gal 
dabar teiksies priimti mane į savo švarią lovą? Šį rytą tu- 
rėjau atplėšti tave nuo moters. Kaip, manai, aš galėjau 
jaustis, laikydama ant rankų tavo sūnų ir galvodama, kad 
tuo metu tu galbūt voliojiesi lovoje su viena ar dviem - o 
galbūt ir daugiau - moterų? 

— „Daugiau“? - mėgdžiojo jis, o po to aistringu balsu 
pratęsė: — Nuo to laiko, kai tu išėjai, aš neturėjau reikalų 
nė su viena moterimi. 

Elizabeta netikėjo savo ausimis: 

— Ne... 

— Mudu su broliu Reinu pasislėpėme vienoje iš jo 
buveinių ir piktai vydavome nuo savęs visas moteris, netgi 
skalbėjas. Mes treniruodavomės kiauras dienas ir nuolat 
keikdavome moteris. Reinas atsigavo pirmas, kai žmona 
atsiuntė jam dukrą. Pamatęs mažąją Ketriną, aš pajutau 
didžiulį ilgesį savo vaikams ir Kalėdoms grįžau pas Gei- 
viną ir Džuditą... 

Jis perbraukė ranka plaukus. 

— Aš vis galvodavau, kad Geivinas per griežtas savo 
mielai mažai žmonelei, ir niekados netikėjau, jog ji turi 
tokį aštrų liežuvį. Ši moteris nė minutės nepaliko manęs 
ramybėje. Ji buvo negailestinga. Ji be paliovos kalbėjo apie 
mūsų sūnų, dūsavo, kad jos sūnelis niekados negalės susi- 
pažinti su savo pusbroliu, o paskui netgi pasamdė žmogų, 
kad jis mano herbe nutapytų angelą ilgais šviesiais plau- 
kais, laikantį ant rankų mažą berniuką. Mano herbe, ar 

supratai?! Aš pasakiau Geivinui, kad nusuksiu jo žmonai 
galvą, jei jis jos nesutramdys, bet jis taip nuoširdžiai juo- 
kėsi, kad daugiau apie tai niekad neužsiminiau. Gavusi 
tavo laišką, kuriame rašei, kad nori man atleisti, Džudita 
vėl iš naujo ėmė mane atakuoti. 

Paskendęs prisiminimuose, Mailsas trumpam užsi- 
merkė. 

— Ji prisikalbino Aliks padėti jai. Aliks pradėjo dainuo- 
ti dainas apie du įsimylėjėlius, kurie išsiskyrė per kvailą, 
tuščią vyrą, iš išvaizdos labai panašų į mane. Vieną vakarą 
per pietus Aliks atsivedė dvidešimt du muzikantus, ku- 
riems dainuojant, visi taip smarkiai juokėsi, kad du vyrai 
net nukrito nuo kėdžių ir susilaužė šonkaulius. Aliks buvo 
nepakartojama. 

Klausydamasi jo pasakojimo, Elizabeta taip nustebo, 
kad beveik negalėjo kalbėti. 

— Na, o ką tu darei? 

Jis tarsi stengėsi prisiminti. 

— Aš labai šaltai persisvėriau per stalą ir sugriebiau 
Aliks už gerklės. 

— Ne! - suriko ji. — Aliks tokia smulkutė, tokia... 

— Abu mano broliai — Reinas ir Geivinas — išsitraukę 
kardus puolė mane. Ir kai jau buvau pasirengęs nudėti tą 
mažą gražų giedantį paukštelį, jie prispaudė kardus man 
prie kaklo, ir aš atsitokėjau. Kitą dieną Džudita surengė 
mūsų susitikimą. — Jo akys žaibavo. — Susitikimą, kurio 
metu tu norėjai, kad seras Gajus pristatytų man tave, su- 
vyniotą į kilimą. 

Elizabeta nedrįso net pažiūrėti į jį. Ji galvojo, kad seras 

Gajus palaikė ją, o, pasirodo, jis viską išpasakojo Mail- 
sui — ir tikriausiai juokėsi. Ji puikiai įsivaizdavo, kaip jie 
abu šaipėsi iš jos, kad ji norėjo suvilioti savo vyrą. Kas atsi- 
tiko šiai išdidžiai moteriai, kuri kažkada stovėjo ant uolos 
krašto ir prisiekė niekados nepasiduoti jokiam vyrui? 

— Atleisk man, - sušnabždėjo ji, sekdama paskui Mail- 
są, kuris jau suko atgal pas Rodžerį. 

Mailsas sučiupo ją už rankų ir prisitraukė prie savęs. 

Kai Elizabeta pamatė jo veide gerai pažįstamą ironišką 
šypseną, ji keršydama taip įrėmė alkūnes jam į šonkaulius, 
kad jis net švilptelėjo iš skausmo. 

— Aš nekenčiu tavęs, Montgomeri! — drėbė ji tiesiai 
jam į veidą. — Tu privertei mane verkti ir atsiprašinėti bei 
sutrypei mano išdidumą. 

Ji mėgino vėl jam suduoti, bet jis suėmė ją už pečių ir 
taip stipriai patraukė į šalį, kad ji negalėjo net pajudėti. 

— Ne, Montgomeri, — tarė jis, siekdamas jos lūpų 
savosiomis. — Tu taip mane myli, kad esi pasirengusi dėl 
manęs aukotis. Aš sužadinau tavo aistras ir priverčiau tave 
šaukti iš pasitenkinimo bei verkti iš meilės. 

— Tu pažeminai mane. 

— O tu mane. - Jis laikė ją stipriai suspaudęs, nes ji norė- 
jo ištrūkti. — Visos moterys man pasiduodavo labai lengvai, 
tik tu viena privertei mane labai daug dirbti. Tiktai tu viena 
buvai pikta, pavydi, valdinga. Tave atidavė man, ir tu esi 
mano, Elizabeta, niekados daugiau nedrįsk to pamiršti. 

— Aš niekados ne... — pradėjo ji, bet jis bučiniu už- 
spaudė jos lūpas, neleisdamas baigti. Pajutusi jo lūpų prisi- 
lietimą, ji negalėjo daugiau priešintis, negalėjo ginčytis su 
juo bei teigti, kad dar ir dabar gali pabėgti. 

Jis taip ilgai laikė suėmęs ją rankomis, kad ji apkabino 
jo kaklą ir dar stipriau prisispaudė prie jo. 

— Niekados, niekados daugiau nepamiršk to, Mont- 
gomeri, — šnibždėjo jis jai į ausį. - Tu priklausysi man 
visados — ir šitą amžių, ir dar kitą. Amžinai! 

Elizabeta beveik negirdėjo jo, nes, pasistiepusi ant 
pirštų, norėjo priglausti prie jo savo lūpas. 

Ji tiesiog neįsivaizdavo, kad taip pasiilgo jo kūno. Jis 
buvo vienintelis vyras pasaulyje, kuriuo ji galėjo pasitikėti, 
vienintelis, su kuriuo ji jautėsi saugi. Tie visi metai, per ku- 
riuos ji taip laikėsi ir nieko neprisileido, padarė savo - jos 
aistra tapo nesutramdoma, kažkokia laukinė. Ji pakedeno 
jo plaukus, garbanos apsivyniojo apie jos pirštus, ir pa- 
traukė jo galvą arčiau savęs. 

Pasigirdo žemas, išsiveržęs iš krūtinės Mailso juokas. 

— Tu sakai medis? Ir paimk tą moterį, atsirėmusią į 
medį? — tarė jis. 

Mailsas žinojo, ko ji nori — ne švelnios, saldžios meilės, 
o siautulingos, — štai ko ji troško. Jo rankos ėmė plėšti jos 
drabužius. Viena ranka stengėsi pakelti jos lininius apati- 
nius marškinius, o antra — atsegti liemenį spaudžiančias 
kelnes. Elizabeta nesiliovė jo bučiavusi, jos burna spaudėsi 
prie jo, liežuvis grūmėsi. 

Atrėmusi nugarą į medį, ji tik mirkčiojo ir skverbėsi 
dantimis į jo kaklą tarsi norėdama nuplėšti odą ir suryti jį. 

Mailsas pakėlė ją nuo žemės ir užkėlė jos kojas sau 
ant liemens. Elizabetos sijonas įstrigo tarp jų ir susiglam- 
žė. Tačiau nė vienas iš jų tuo metu neskyrė dėmesio savo 
drabužiams. Jis pasodino ją ant rankų ir tarsi ant kuolo 

nuleido ant savęs, nuleido tokia jėga, lyg būtų metęs į 
vandenį inkarą. 

Elizabeta atsiduso, įsikniaubė veidu į jo kaklą ir vėl 
prisiminė laimingas, su juo praleistas dienas. Pajutusi savo 
viduje jo vyrišką jėgą, ji užvertė atgal galvą. Mailsą išpylė 
prakaitas. Sūrūs prakaito lašai ėmė kristi žmonai ant veido. 
Šluostydamas jį, Mailsas išdraikė jos plaukus, kurie ėmė 
vyniotis apie abiejų sutuoktinių kūnus. 

Kai jis dar kartą pašėliška jėga įsiveržė į ją, Elizabeta 
pajuto ekstazę. Prispaudęs jos virpantį kūną prie savęs, 
Mailsas dar ilgai ir karštai mylėjosi su savo žmona. 

Elizabeta jautėsi kaip sukaustyta, iš pasitenkinimo rau- 
menis ėmė traukti mėšlungis, akyse pasirodė džiaugsmo 
ašaros. Ji lėtai nusileido ant žemės, bet kojos nenorėjo jos 
klausyti ir labai skaudėjo - matyt, Mailsas be galo stipriai 
buvo jas sugniaužęs. 

Norėdamas pažiūrėti į ją, jis atsilenkė atgal, paglostė 
jos drėgnus plaukus ir pabučiavo į smilkinius. 

— Aš myliu tave, — švelniai tarė jis ir šelmiškai nusišyp- 
sojo. - Be to, turiu tau pasakyti, kad tu pati nuostabiausia... 

- Supratau, — nusijuokė ji. - Dabar pasakyk, ką tu 
rengiesi daryti — paleisti mane ar sutraiškyti, prispaudęs 
prie šio medžio. 

Dar kartą pabučiavęs, Mailsas tvirtai pastatė ją ant 
žemės. Tačiau kai Elizabetos kojos susipynė ir ji vos ne- 
susmuko, Montgomeris sulaikė ją ir visai storžieviškai, 
didžiuodamasis savimi, nusijuokė. 

— Pagyrūnas, — prašvokštė ji, sugriebusi mylimąjį, bet 
tuoj pat nusišypsojo ir pabučiavo ją prilaikančią ranką. 

- Ar aš iš tiesų nuostabiausia? — paklausė ji tokiu tonu, 
tarsi jai būtų tas visai nesvarbu. — Ar aš vis dar tokia pat 
patraukli ir po to, kai pagimdžiau vaiką? 

— Pakankamai patraukli, — rimtai atsakė jis. 

Elizabeta nusijuokė, išlygino sijoną ir stengėsi atgauti 
pusiausvyrą, nes jie ėjo ten, kur jų laukė Rodžeris. 


"p 


Jie keliavo trise jau dvi paras, ir Elizabeta negalėjo 
jomis atsidžiaugti. Tai buvo meilės dienos ir karšto bei 
aistringo mylėjimosi naktys. Mailsas tik jai vienai skyrė 
visą savo dėmesį. Jie ėjo susikibę už rankų, švelniai kalbė- 
josi ir triukšmingai juokėsi iš visokiausių kvailysčių. Jie 
mylėjosi prie nedidelio upeliūkščio, o paskui maudėsi jo 
lediniame vandenyje. 

Rodžeris stebėjo juos, bet laikėsi nuošaliai. Kartais 
Elizabeta pajusdavo didžiulę kaltę, kad suteikia broliui 
tiek skausmo. Kelis kartus Rodžeris ryžosi duoti Mailsui 
pastabą, kad jo elgesys visai neriteriškas, bet pastarasis 
atkirto, kad, kol pasieks savo gimines, jis yra tik lengva- 
būdis valstietis. 

Jie stūmėsi į priekį be galo lėtai, ir tą keturias dienas 
trunkančią kelionę arkliais, pėsčiomis teko įveikti kelis 
kartus ilgiau. | 

Ketvirtą dieną trijulė nutarė nors kiek pailsėti ir prieš 
pat vidurdienį pasuko šiek tiek iš kelio. Rodžeris su pa- 


nieka, kurios niekas net nepastebėjo, pažiūrėjo į seserį ir 

Mailsą ir, palikęs juos vienus, nuėjo gilyn į mišką. Kai jo 
seserį pirmą kartą paėmė į nelaisvę, Rodžeris neapsakomai 
kankinosi, bet jis negalėjo nesuprasti, kad dabar prarado 
ją daug daugiau nei tada, kai ji buvo belaisvė. 

Įsigilinęs į savo problemas, jis užsigalvojo ir, nesidairy- 
damas aplink, lėtai žingsniavo apgriuvusiu, yrančiu skar- 
džiu. Tačiau paėjęs dar kelis žingsnius į priekį, atsitokėjo 
ir pamatė, kad neseniai čia turėjo kažkas įvykti. Atsisukęs 
atgal, jis ėmė tyrinėti žemę. 

Skardis, kurio pakraščiu jis ėjo, buvo labai status, jo 
apačioje tekėjo sraunus upelis. Staiga Rodžeris pamatė 
aiškią nuošliaužą, bylojančią, kad kažkas nuo skardžio nu- 
krito. Dažnai po kovų jam tekdavo ieškoti savo sužeistų 
arba dingusių vyrų. Dabar jo riteriškas instinktas tiesiog 
sakyte sakė, kad kažką ištiko bėda. Nieko nelaukdamas, 
jis skubiai, slysdamas į šalis, ėmė leistis žemyn. 

Vaizdas, kurį pamatė, jį stačiai pribloškė. Ant supu- 
vusio rąstgalio sėdėjo graži jauna moteris, o jos kojas laikė 
prispaudusios uolienų nuolaužos. Ji buvo apsivilkusi pra- 
bangiu burgundišku aksominiu apdaru, o suknelės iškirptę 
puošė auksinė grandinė su didžiuliu ametistu. Jos tamsios 
akys, kurios atrodė šiek tiek per didelės tokiam smulkiam 
veidui, džiaugsmingai žvelgė į Rodžerį. 

— Aš žinojau, kad jūs ateisit, — angliškai tarė ji maloniu 
ir švelniu akcentu. 

Rodžeris iš pradžių lyg ir sutriko, bet nutarė nekreipti 
dėmesio į jos žodžius. 

— Ar tu nukritai? Ar susižeidei? 

Ji nusišypsojo ir įbedė į jį dideles blizgančias akis. Mer- 

gina buvo dar labai jauna, beveik vaikas. Rodžeriui atrodė, 
kad tokią suknelę derėtų vilkėti daug vyresnei moteriai. Iš 
po perlais puošto gobtuvo kyšojo juodi plaukai. Suknelės 
priekis buvo dar gausiau išsiuvinėtas perlais. 

— Man kojas prispaudė, negaliu pajudėti. 

Moterys! — pagalvojo Rodžeris, ėmęs tyrinėti uolos 
nuolaužą, prispaudusią jos kojas. 

— Turėjai girdėti, kad einu viršuje. Kodėl nepašau- 
kei? 

— Todėl, jog žinojau, kad jūs pas mane ateisit. 

Beprotė, — pagalvojo Rodžeris. Vargšę merginą ap- 
sėdo dvasios. 

— Kai pakelsiu šią nuolaužą, norėčiau, kad ištrauktum 
kojas. Ar supratai mane? - kreipėsi jis kaip į nevisprotę. 

Ji nusišypsojo, ir kai uolienos nuolauža buvo nustum- 
ta, patraukė koją į save. 

Dešinės kojos taip laisvai neišlaisvinsi. Jis suprato, 
kad jei jis pajudins vieną akmenį, kris kitas ir sulaužys jai 
kulkšnį. Ji buvo smulkutė ir, be abejo, trapūs kaulai neiš- 
laikytų tokio smūgio. 

— Nebijokit pasakyti man tiesiai, - sušnabždėjo ji. — Aš 
pripratusi prie skausmo. 

Rodžeris atsisuko į ją. Savo didžiulėmis akimis ji žiū- 
rėjo į jį su tokiu pasitikėjimu, kad pirmiausia jis net šiek 
tiek išsigando, o antra vertus, lyg ir pasijuto stipriau. 

— Koks tavo vardas? — paklausė jis, svarstydama, kaip 
geriau išlaisvinti jos mažą kojytę. 

— Kristiana, jūsų šviesybe. 

Rodžeris tuoj pat pakeitė savo nuomonę. Jei jo ne- 

švarūs valstietiški drabužiai neapgavo jos, galbūt ji visai 
ne tokia kvaila, kaip jam pasirodė. 

— Vadinasi, Kris, — nusišypsojo jis. — Ar galiu pasi- 
skolinti tavo durklą? Aš juo prilaikysiu šiuos akmenis, kol 
pakelsiu anuos, - parodė jis. 

Ji greitai padavė jam peilį. Jis sukando lūpas, kad šiaip 
taip susilaikytų neįspėjęs, jog negalima nepažįstamajam 
tuoj pat duoti į rankas peilio. Ją bet kas būtų galėjęs nu- 
žudyti vien dėl tų perlų, kurie puošė jos suknelę, ir dėl 
vėrinio, besipuikuojančio kaklo iškirptės vietoje. Vėriniui 
tiesiog nebuvo lygių. 

Rodžeris paėjo kelis žingsnius į priekį ir nupjovė kelias 
medžio šakas. Paskui pasikėlė švarką, ištraukė iš kelnių 
marškinius ir atrėžė iš nugaros pusės gabalą medžiagos, kad 
galėtų padaryti atramą riedantiems akmenims sulaikyti. 

— Kodėl tavęs niekas neieško? — pradėjęs darbą, pa- 
klausė jis. 

— Gal ir ieško. Aš nežinau. Praėjusią naktį aš sapna- 
vau jus. 

Jis nustebęs pasižiūrėjo į ją, bet nieko nepasakė. Maryr, 
visur mergaitės panašios: kupinos romantiškų minčių, kad 
jas kas nors išgelbės. Vyrams buvo sunku jas suprasti. 

— Aš sapnavau, — tęsė ji, - šitą mišką ir šitą vietą. Aš 
mačiau jus sapne ir žinojau, kad jūs ateisit. 

— Tikriausiai vyras, kurį matei sapne, buvo šviesaus 
gymio ir dėl to panašus į mane, — globėjiškai paaiškino 
Rodžeris. 

— Aš mačiau daug ką. Randą prie jūsų akies, kuris iš- 
liko nuo tada, kai jūsų brolis jus, dar visai mažą berniuką, 
sužeidė. 

Nevalingai Rodžeris perbraukė ranka per prie kairio- 
sios akies esantį randą. Jis tada neliko aklas, bet gal tik vos 
keli žmonės, kurie žinojo šią istoriją, šiandien dar tebėra 
gyvi. Jis abejojo, ar net Elizabeta ją žino. 

Kristiana tik nusišypsojo, pamačiusi jo nustebusį 
žvilgsnį. 

— Aš visą gyvenimą laukiau jūsų. 

Rodžeris papurtė galvą ir mėgino paaiškinti: 

— Viskas pasibaigė laimingai, — tarė jis. - Turiu galvoje 
randą. O dabar nejudėk, kol kelsiu tas nuolaužas. 

Nebuvo jokio reikalo įspėti, kad ji nejudėtų, nes ir iki 
jo pasirodymo mergina beveik nejudėjo. 

Akmenys buvo nemaži, ir Rodžeris suprakaitavo, dar 
net nepradėjęs stumti didžiausio iš jų. Galų gale, kai jis 
jį šiaip taip nurideno, ant jo menkos atramos ėmė riedėti 
smulkesni akmenys. Žaibo greičiu jis šoktelėjo prie Kris- 
tianos, pastūmė ją ir tokiu būdu išgelbėjo nuo pradėjusių 
byrėti riedulių. Sugriebęs merginą, jis išgirdo, kaip sunkiai 
ji gaudo orą. Matėsi, kad uolienos skaudžiai nubrozdino 
jai odą. 

Netrukus pradėjo riedėti išjudinti akmenys. Rodžeris 
nieko nelaukdamas krito ant Kristianos ir savo kūnu ap- 
saugojo ją nuo dulkių ir nuolaužų. Kai griūtis pasibaigė, 
jis, pasistūmėjęs rankomis, norėjo atsistoti, bet Kristiana 
apkabino jo galvą ir prispaudė prie jo lūpas. 

Pastaruoju metu Rodžeris rūpinosi tik tuo, kaip susi- 
grąžinti savo brolį ir seserį, ir neturėjo laiko galvoti apie 
moteris. Jam net į galvą neatėjo, kad kada nors jis dar galėtų 


geisti kokios nors moters. Dar ne taip seniai, prieš keletą 

metų, jis buvo beveik lengvabūdis, juokaudavo su jaunomis 
gražiomis mergaitėmis, slapčia susitikinėdavo su jomis, bet 
vaidai su Montgomeriais iš esmės pakeitė jo gyvenimą. 

Ir dabar, kai mergaitė pirmą kartą palietė jo lūpas, 
Rodžeriui pasirodė, kad tai jau rimta. Ji atrodė jam ma- 
žesnė už vaiką, bet vis dėlto ji buvo moteris ir jos jausmai 
buvo patys rimčiausi. Ji taip stipriai jį bučiavo, kad jis net 
šiek tiek pasitraukė. 

— Kas tu tokia? - tyliai paklausė jis. 

— Aš myliu tave ir jau seniai laukiu, kol tu ateisi. 

Rodžeris ramiai gulėjo ant jos ir stebėjo jos tamsias 
akis. Jam net pasirodė, kad tos akys stengiasi išplėšti iš jo 
kūno sielą, todėl jis gerokai išsigando ir atsistojo. 

— Aš geriau nuvesiu tave pas tėvus. 

— Aš neturiu tėvų, - atsakė ji sėsdamasi. 

Rodžeris nusisuko. Jam pasirodė, kad merginos akys 
kaltina jį, jog šalinasi jos. Čatvortą užvaldė dvejopas jaus- 
mas. Pirmiausia, jis norėjo greičiau pabėgti nuo tos keistos 
moters, tačiau širdyje buvo pasirengęs kovoti iki mirties, 
kad tik išlaikytų ją prie savęs. 

— Leisk man apžiūrėti tavo kulkšnį, — pagaliau tarė jis. 

Ji klusniai pasisuko ir pakėlė koją aukštyn. 

Pamatęs, kaip stipriai ji kraujuoja, jis susiraukė. 

— Kodėl iš karto neparodei jos man? — burbtelėjo 
jis. - Imk, — tarė jis, grąžindamas jai peilį, - nurėžk savo 
apatinio sijono skiautę. Aš negaliu daugiau plėšyti savo 
marškinių. Šiuo metu juos vienintelius tik ir turiu. 

Išgirdusi tai, ji nusišypsojo ir ėmė rėžti peiliu savo 
puikų apatinį iš medvilnės pasiūtą sijoną. 

— Kodėl jūs atsidūrėte čia, Prancūzijoje, ir taip apsi- 
rengęs? Kur jūsų vyrai? 

— Tikiuosi iš tavęs tai išgirsti, — įžūliai atsakė jis. — Gal- 
būt šiąnakt susapnuosi likusį mano gyvenimą. 

Jis tuoj pat nusisuko į upelio pusę ir pasigailėjo, kad 
ištarė šiuos žodžius, bet — po velnių! — nuo šios moters jį 
net šaltis ėmė krėsti. Rodžeris vis dar juto jos pabučiavi- 
mą — tai buvo labai keista moteris, kažkokia dvilypė, kurios 
viena pusė troško mylėtis su juo, o antroji, raganiškoji, 
geidė jo sielos. 

Pagalvojęs apie tai, nusišypsojo. Maryt, jis turi gerą 
vaizduotę. Tai tik jauna mergina, kuriai reikėjo jo pagal- 
bos ir nieko daugiau. Dabar būtų protingiausia aprišti jai 
kulkšnį ir grąžinti ją sargybai. 

Grįžęs prie merginos, jis pastebėjo jos akyse blizgančias 
ašaras ir tuoj pat ėmė graužtis dėl savo elgesio. 

— Aš atsiprašau, Kris, — tarė jis tokiu tonu, tarsi būtų 
seniai ją pažinęs. — Nagi, dabar duok man savo kulkšnį. 

Pro ašaras ji šiek tiek šyptelėjo ir jis negalėjo susilaikyti 
neatsakęs jai tuo pačiu. Tada ji jau plačiai nusišypsojo ir 
padėjo koją jam ant rankos. 

— Duok man truputį peilį, aš patrumpinsiu tau 
kelnes, — tarė jis, atsargiai nuavęs jos gražiai išsiuvinėtą 
kurpaitę. 

Netarusi nė žodžio, Kristiana lėtai pakėlė suknelę, pa- 
traukė ją į vieną pusę ir atsirišo kelnes. Ji įsmeigė į Rodžerį 
akis ir ėmė traukti kelnes žemyn. Tuo metu jis stebėjo 
ploną jos koją. Nuleidusi kelnes iki šlaunies, mergina iš- 


kėlė koją aukštyn. 

Staiga Rodžeris pajuto, kad jam kažkas darosi. Jis 
ėmė taip karštai jos geisti, kad atrodė, jog net kraujas 
venose užvirė. Drebančiomis rankomis jis traukė žemyn 
jos kojinę, viena ranka laikydamas audinį, o kitą uždėjęs 
ant jos nuogo kelio. 

Ir tik pamatęs ant kulkšnies kraują, jaunuolis šiek tiek 
apsiramino ir atvėso. 

— Tu žaidi su dalykais, kurių neišmanai, — griežtai 
pareiškė jis, drėkindamas kulkšnį, kad lengviau galėtų 
nuplėšti kojinę. 

— Aš nežaidžiu vaikiškų žaidimų, — švelniai atsakė ji. 

Rodžeris stengėsi sutelkti dėmesį tik į savo darbą: jis 
rūpestingai nuvalė žaizdą ir aprišo ją. 

— Dabar mes turime tave grąžinti, — pasakė jis tarsi 
būtų jos tėvas, tačiau ranką vis dar tebelaikė ant jos. Pa- 
skui atsargiai ėmė glostyti merginos koją ir, po truputį 
keldamas ranką aukštyn, įkišo į dėklą durklą. 

Įbedusi į jį akis, Kristiana net nepajudėjo. Atvirkščiai, 
atrodė, kad jai malonus jo prisilietimas. 

Staiga Rodžeris atsipeikėjo. Kad ir kaip jam patiktų 
ši mergiotė, rizikuoti dėl jos gyvybe neverta. Šiuo metu 
tikriausiai kas nors jos ieško, ir jeigu surastų jį, apsivilkusį 
valstiečio drabužiais, besimylint su ta, tikriausiai kilminga, 
mergaite, net nepaklaustų, kas jis toks, o iš karto suvarytų 


— Kodėl sustojote, jūsų šviesybe? — paklausė ji kimiu 
balsu. 

Jis nutraukė žemyn jos sijoną. 

— Todėl, kad tu dar vaikas, o aš... Ar tu visados siūlaisi 
nepažįstamiems? 

Ji neatsakė į jo klausimą, bet už ją atsakė jos akys. 

— Aš mylėjau tave amžinai ir amžinai mylėsiu. Aš tavo 
paslaugoms. 

Rodžeris pajuto, kad pradeda pykti. 

— Dabar klausyk, jaunoji mergele! Aš nežinau, kas, 
tavo nuomone, esu aš, ir nežinau, kas esi tu, bet manau, 
kad būtų geriausia, jei grįžtum pas savo žmones, o aš - pas 
savo. Ir tikiuosi, kad melsi Dievą - jei tu jį tiki — acleisti 
tau už tokius veiksmus. 

Išsakęs tai, jis pasilenkė, pakėlė nuo žemės jos smul- 
kų kūną, užsimetė jį ant peties ir ėmė pamažu lipti stačiu 
skardžiu aukštyn. 

Kol užkopė į viršų, pyktis ir aistra nurimo. Jis buvo per 
senas ir per daug protingas, kad leistų kažkokiai romantiš- 
kai nusiteikusiai mergiotei drumsti jam ramybę. 

Atsistojęs priešais, jis tvirtai suėmė ją už pečių ir nu- 
sišypsojo. 

— Na, kur man tave dėti? Ar tu prisimeni, kuriuo 
keliu atėjai? 

Ji pasižiūrėjo į jį šiek tiek sutrikusi. 

— Žinoma, kad prisimenu. Kodėl jūs norite mane 
išsiųsti atgal? Gal vėl mane pabučiuosite? Pabučiuokite 
mane už tai, kad nenorėjote su manim pasimylėti. 

Rodžeris stovėjo nuo jos per žingsnį. 

— Tu per daug įkyri. Ne, aš nepabučiuosiu tavęs. Tu 
turi man pasakyti, iš kur esi ir kam priklausai. 

— Aš priklausau tau, bet... 

Išgirdusi pučiamo ragą garsą, ji nutilo. Jos akys pasi- 
darė laukinės ir pilnos baimės. 

— Privalau eiti. Mane šaukia vyras. Jis neturėtų tavęs 
pamatyti... 

Dar nebaigusi sakinio, ji ištraukė iš kabančio prie šono 
dėklo durklą ir negailestingai išlupo iš suknelės priekio 
patį didžiausią ametistą. Brangiame aksome liko bjauri 
nepataisoma skylė. 

— Paimk šitą, — skubiai tarė ji. 

Rodžeris tarsi sustingo. 

— Aš neimu atlygio iš moterų. 

Ragas pasigirdo dar kartą ir Kristiana dar labiau iš- 
sigando. 

— Turiu skubėti. — Ji pasistiebė ant pirštų ir skubiai 
pabučiavo jo sustingusias lūpas. - Mano kūnas gražus, — 
tęsė ji, — ir labai dailūs švelnūs plaukai. Kada nors tau 
parodysiu. 

Kai pučiamo rago garsas pasigirdo trečią kartą, ji pa- 
sikėlė sijoną ir ėmė iš visų jėgų bėgti, kas keli žingsniai 
pakeldama skaudamą koją. Kiek pabėgėjusi, ji atsisuko ir 
metė į jį savo ametistą. Jis net nepajudėjo iš vietos, kad 
pagautų jį. 

— Atiduok jį moteriai, keliaujančiai su tavimi. Ar ji 
tavo sesuo, ar motina? 

Tai buvo jos paskutiniai per petį šūktelėti žodžiai. Tuoj 
po jų ji dingo iš akiračio. 

Ilgą laiką Rodžeris stovėjo sustingęs, tarsi į žemę įbes- 
tas. Jo akys buvo nukreiptos į tą vietą, kurioje ji dingo. 

Jis labai keistai jautėsi, tarsi būrų patyręs tai, ko iš tikrųjų 
ir nebuvo. Ar ta mergaitė iš tiesų buvo šalia jo, ar jis tik 
buvo užmigęs ir sapnavo? 

— Rodžeri! — išgirdo jis už nugaros Elizabetos balsą. 

— Mes ieškome tavęs jau visą valandą. Ar tu pasirengęs 
kelionei? Po kelių valandų pradės temti. 

Jis neskubėdamas atsisuko. 

— Rodžeri, tau bloga? 

Mailsas paleido žmonos ranką ir ėmė dairytis. Jam 
pasirodė įtartinas Rodžerio žvilgsnis. Kartais taip žiūri su- 
žeisti žmonės prieš nukrisdami. Staiga ant žemės Mailsas 
pamatė ametistą, tačiau nespėjo jo net paliesti — jį skubiai 
sugriebė Rodžeris ir tvirtai suspaudė. 

— Taip. Galim eiti toliau. Aš pasirengęs, — trumpai 
atsakė jis. 

Prieš išvykstant jis paskutinį kartą apsidairė ir patrynė 
nykščiu delne užspaustą brangakmenį. 

- Jos vyras! - piktai suburbėjo jis. - To per daug, kad 
galima būtų mylėtis. 

Jis suprato, kad reikia išmesti ametistą, bet neprisi- 
vertė. | 


Mailsas tikriausiai žinojo, kodėl šį vakarą tokia prasta 
Rodžerio nuotaika. Montgomeris buvo pastatęs spąstus ir 
pagavo triušį — nors tai ir buvo draudžiama. Dabar jie visi 
trys sėdėjo prie laužo, ir Mailsas suko kepsnį ant iešmo. Jis 
nenorėjo gąsdinti Elizabetos ir sakė, kad joks pavojus jiems 


negresia. Tačiau gyventi Prancūzijoje, vilkint valstiečių 

drabužiais, buvo gana lengvabūdiška. Ir tokio gyvenimo 
jokiu būdu nebuvo galima lyginti su Elizabetos gyveni- 
mo sąlygomis brolio namuose. Tačiau Mailsas visą laiką 
budėjo ir buvo pasirengęs potencialiam pavojui. Naktį jis 
labai budriai miegojo ir ėmė su pagarba žiūrėti į Rodžerį, 
pastebėjęs, kad riteris taip pat kažko nerimauja. 

Padėjusi galvą vyrui ant peties, Elizabeta miegojo 
ramiai. Rodžeris sėdėjo šiek tiek nuošaliau ir visą laiką 
rankoje kažką suko. Mailsas nebuvo iš tų žmonių, kurie 
labai domėtųsi kitų reikalais, kai jų tas neliečia, bet Ro- 
džeris pastebėjo jaunojo vyro susidomėjimą. 

— Moterys! - galų gale su pasibjaurėjimu pasakė Ro- 
džeris ir įsikišo ametistą į kišenę. Bet išsitiesęs ant šaltos 
miško žemės, tuoj pat susirado brangakmenį ir laikė jį 
rankoje visą naktį. 

Išaušo šviesus ir saulėtas rytas. Elizabeta, kaip paprastai 
pastarosiomis dienomis, buvo be galo laiminga. Dar diena 
kita, ir jie pasieks Prancūzijoje gyvenančius Montgome- 
rius, o tada visi trys grįš į Angliją, pasiims sūnų ir, kaip toj 
pasakoj, laimingai gyvens visą likusį gyvenimą. 

— Tu atrodai labai laiminga, — pažiūrėjęs į ją, nu- 
sišypsojo Mailsas. - Matyt, tau patiko šis valstietiškas 
gyvenimas. 

— Taip, jei jis neilgai tęsis, - su pasitenkinimu atsakė 
ji. - Bet negalvok, kad aš visą gyvenimą vaikščiosiu apsi- 
karsčiusi skudurais. Aš išlaidi moteris. 

Ji koketiškai pavartė akis. 

— Turėsi užsitarnauti gerą išlaikymą, — arogantiškai 

— Man regis, kad aš jau dabar darau tai gana gerai. 

Staiga pasigirdo arklių kanopų trinksėjimas ir Elizabe- 
ta nutilo. Pro juos kita kelio puse pralėkė daugybė vyrų. 
Tikriausiai tai buvo turtingi žmonės, nes jų arkliai buvo 
pridengti šilkais, o ginklai labai brangūs ir gražūs. Jojo 
apie šimtas riterių, paskui juos važiavo vežimai su manta, 
o viduryje buvo jauna mergina - jos rankos buvo surištos 
už nugaros, veidas subraižytas, o galva aukštai iškelta. 

Elizabeta net sudrebėjo prisiminusi, kad ji taip pat 
buvo patekusi į nelaisvę, bet šią merginą, atrodo, kažkas 
gerokai primušė. 

— Kris, - sušnabždėjo Rodžeris ir sunkiai atsiduso. 

Mailsas įdėmiai stebėjo Čarvortą ir, kai pastarasis pa- 
judėjo paskui procesiją, sugriebė jo ranką. 

— Ne dabar, - tyliai pasakė Mailsas. 

Procesijai pasibaigus, Elizabeta dar kartą atsisuko į ją. 

Tokia maža viena mergaitė su tiek daug vyrų, - liūd- 
nai pagalvojo ji. 

Ji staigiai pasuko galvą į Mailsą ir griežtai riktelėjo: 

— Ne! Net nedrįsk galvoti apie jos gelbėjimą. 

Mailsas nieko neatsakė žmonai, tik dar kartą nebyliai 
pažiūrėjo į riterius. O kai ji vėl pamėgino prabilti, jis pa- 
žvelgė į ją tokiomis degančiomis akimis, kad ji iš karto 
nutilo. 

Riteriams prajojus, jie dar kurį laiką stovėjo tylėdami. 
O Elizabeta mintimis be paliovos kartojo: „Ne, ne, ne! 
Mailsas neturi teisės rizikuoti gyvybe dėl moters, kurios 
net nepažįsta“. 

Netrukus trijulė vėl tęsė kelionę. Elizabeta, kaip įma- 
nydama ramiau ir racionaliau, ėmė įtikinėti vyrą. 

— Mes tuoj būsime pas tavo gimines. Jie tikriausiai ži- 
nos, kas ta mergaitė, kas ir kodėl ją laiko nelaisvėje. Galbūt 
ji nužudė šimtą žmonių ir nusipelnė, kad ją nubaustų. 

Ir Mailso, ir Rodžerio žvilgsniai buvo nukreipti tiesiai 
prieš save. 

Elizabeta sugriebė Mailso ranką. 

— Aš irgi buvau belaisvė, ir viskas baigėsi ne taip jau 
blogai. Galbūt... 

— Nutilk, Elizabeta, — subarė Mailsas. - Aš negaliu 
galvoti. 

Elizabetą ėmė krėsti drebulys. Argi galima leisti, kad 
jis, beginklis, gelbėrų mergaitę, kurią saugo šimtas gin- 
kluotų riterių? 

Mailsas atsisuko į Rodžerį. 

— Gal mes prisistatykime jiems kaip miško gėrybių 
rinkėjai ir pasiūlykime savo paslaugas? Tada bent galėsime 
įeiti į stovyklą. 

Rodžeris dėkingai pasižiūrėjo į Mailsą. 

— Tau nereikėtų veltis į tą kovą, Montgomeri. Mergaitę 
sumušė per mane, ir aš turiu vaduoti ją vienas. 

Mailsas ir toliau stebėjo Rodžerį. Jo akys liepsnojo. 
Po kiek laiko Rodžeris pasidavė. 

Šiek tiek linktelėjęs, Rodžeris nusisuko. 

— Aš nežinau, kas ji. Žinau tik tiek, kad jos vardas Kris- 
tiana. Ji, išpjovusi iš suknelės, atidavė man brangakmenį, 
ir tikriausiai dėl to ją mušė. Ji turi vyrą ir labai jo bijo. 

— Vyrą! — sucypė Elizabeta. - Rodžeri, prašau tavęs, 

abiejų jūsų, paklausykit sveiko proto. Jūs negalite rizikuoti 
gyvybe dėl ištekėjusios moters. Ar seniai ją pažįsti? Ką ji 
tau reiškia? 

— Vakar aš ją mačiau pirmą kartą, — pusiau pašnabž- 
dom atsakė Rodžeris. — Ir ji man nieko nereiškia — o gal ir 
reiškia. Bet aš negaliu leisti, kad ją muštų per mane. 

Elizabeta suprato, kad toliau įtikinėti nėra prasmės. Ji 
niekados nepastebėjo, kad Rodžeris darytų ką nors gerai 
neapgalvojęs, bet tuo pačiu puikiai žinojo, kad Mailsas dėl 
kiekvienos indų plovėjos gali rizikuoti gyvybe. Ji sunkiai 
atsiduso. 

— Kartą keliaujant viena valstietė pasiūlė man puokš- 
tę gėlių, ir sargyba prileido ją prie manęs, kad galėtų jas 
paduoti. 

— Tu liksi užnugaryje, — griežtai pareikalavo Mailsas. 

Elizabeta nieko neatsakė, tik nuleido galvą. 

Jei trys, o ne du žmonės atakuotų šimtą, būtų vis tiek 
daugiau šansų. 


Jie sekė paskui sargybą iki saulėlydžio. Kai vyrai 
sustojo stovyklauti, Mailsas ir Rodžeris, stengdamiesi 
nuslėpti savo atletišką išvaizdą, susikūprino, prisirinko 
į glėbį malkų ir įslinko pas riterius. Elizabeta pasislėpė 
medžių šešėlyje ir tyliai stebėjo juos. Jos siūlymas padėti 
jiems nuskambėjo kaip tušti pagyrūniški žodžiai. Dabar 
ji pasislėpusi stebėjo tuos vyrus ir pasijuto tarsi būtų savo 

brolio namuose. Nedrąsiai dairydamasi į šalis, ji stengėsi 
įsitikinti, ar nesirengia jos kas nors užpulti. 

Mailsas su Rodžeriu jai griežtai įsakė jokiu būdu neiš- 
lįsti iš šios slėptuvės. Jie teigė, kad ir be jos jiems bus daug 
rūpesčių. Rodžeris seseriai davė pasaugoti mergaitės ame- 
tistą, o Mailsas paaiškino, kaip nusigauti iki jo giminių, 
jei jiems kas nors atsitiktų. Išklausiusi juos, Elizabeta ėmė 
paniškai bijoti, bet stengėsi neparodyti savo baimės. Vyrai 
norėjo, kad ji lauktų jų toli nuo stovyklos, bet ji griežtai 
pareikalavo leisti jai būti ten, iš kur galėrų juos stebėti. Jie 
neišdavė jai savo planų, ir Elizabeta pradėjo įtarinėti, kad jie 
iš viso veiks be plano. Tikriausiai Mailsas tikisi sulaikyti vy- 
rus kardu, o Rodžeris tuo metu stengsis pabėgti su mergina. 

Staiga ji pastebėjo, kaip kažkoks labai senas vyras, 
vos vilkdamas kojas, lėtai slinko prie pririštos merginos. 
Elizabeta negalėjo patikėti savo akimis, kad tai jos išdidu- 
sis brolis. Mergina surištomis rankomis ir kojomis sėdėjo 
atsirėmusi į medį. 

Kai Rodžeris negailestingai numetė didžiausią glėbį 
malkų ant merginos kojų, Elizabeta net nustojo kvėpa- 
vusi. Ji nežinojo, kokie Rodžerio ryšiai su ta mergina, bet 
mergaitė atrodė per jauna, kad būtų galima su ja rimtai 
prasidėti. Ar ji dabar neišduos jos brolio? 

Merginos veidas šiek tiek suvirpėjo — bet tai galėjo 
būti ir iš skausmo — o paskui nurimo. Ji net vos vos šyp- 
telėjo. Mergaitė buvo iš tikrųjų nekvaila. Kai Rodžeris 
ėmė rankioti išsibarsčiusias malkas, jos veidas buvo visiškai 
abejingas ir net nesujudėjo. Riteris, keikdamas Rodžerį, 
įspyrė jam į koją, o kai šis nukrito, dar kartą įspyrė į šoną. 

Elizabeta pastebėjo, kad, nepaisydamas tų spyrių, jis vis 
dėlto sugebėjo po malkomis peiliu nupjauti mergaitės 
kojas pančiojančias virves. 

Ber Elizabeta pastebėjo ir tai, ko Rodžeris nematė. Už 
jo stovėjo turtingai apsirengęs senesnis vyras, jo drabužiai 
buvo atausti auksu, o pats apsikarstęs brangakmeniais. Jis 
nė minutę neatitraukė nuo mergaitės savo mažų užgesusių 
akių. O dar ne visai nusileidusios saulės spindulys apšvietė 
blizgantį Rodžerio peilį. 

Kitoje stovyklos pusėje Mailsas ištraukė iš laužo degan- 
tį rąstgalį ir padegė žolę. Vengdamas už tokius veiksmus 
susilaukti bausmės, jis šiek tiek pasitraukė į šalį. Tuo tarpu 
keli riteriai tuoj pat ėmėsi gesinti gaisrą. 

Bet tos diversijos neužteko. Sargybiniai, saugantys 
mergaitę, net nežiūrėjo į besiplečiančią liepsną — o senis 
be paliovos su neapykanta ją stebėjo. 

Pradėjo labai greitai temti, bet dar užteko šviesos, kad 
Elizabeta galėtų pastebėti, kaip Mailsas šešėlyje traukia iš 
dėklo kardą. Nejau jis galvoja kautis, - pagalvojo ji. 

O jis tik planavo sukelti sumaištį, kad tuo metu Ro- 
džeris galėtų su mergina pabėgti. Nepavyko sukelti gaisro, 
tai gal padės metalo žvangesys. 

Elizabeta, nieko nelaukdama, pakilo iš savo slaptavie- 
tės ir ėmė prašyti Dievą, kad būtų jiems gailestingas. Pasi- 
meldusi prasisagstė šiurkščią vilnonę suknelę ir nuspren- 
dė padėti savo vyrams, atkreipdama į save riterių — ypač 
senio — dėmesį. 

Jos pasirodymas stovykloje buvo netikėtas ir drama- 
tiškas. Tiesiog bėgte įbėgusi į miško aikštelę, ji taip greit 
pasiekė laužą, kad vos neįkrito į jį. Paskui įsirėmė rankomis 

į klubus, išsižergė ir, iš anksto atsegusi viršutinę suknelės 
dalį, taip stipriai pasilenkė į priekį, kad krūtine beveik pa- 
lietė senio galvą. Lėtai, gundomai ji ėmė kraipyti pečius 
— pirmyn, atgal, vieną aukštyn, kitą žemyn, iš vienos pusės 
į kitą, ir visą tą laiką ėjo atbula atgal, kol pasiekė laužą. 
Tada, atmetusi galvą, nusitraukė nuo galvos medvilninę 
kepuraitę ir paleido plaukus. Kaskadomis jie nukrito že- 
myn iki kelių. Nukarę virš ugnies, apšviesti laužo šviesos, 
plaukai pasidarė beveik raudoni ir atrodė, kad liepsnoja. 

Paskui ji išsitiesė, begėdiškai užsidėjo rankas ant klubų 
ir nusijuokė — garsiai, arogantiškai, provokuojamai. Visi 
sužiuro į ją. Senis taip susidomėjo šokėja, kad pagaliau 
atitraukė akis nuo mergaitės, sėdėjusios vos per kelis 
žingsnius nuo Elizabetos. 

Anksčiau Elizabeta niekados nebuvo šokusi, bet per 
gašlius savo brolio pasilinksminimus ne kartą buvo mačiusi, 
kaip tai daroma. Kai vienas iš riterių ėmė groti liutnia, o 
kitas mušti būgną, Elizabeta pradėjo lėtus, banguojančius 
judesius - ji suko ne tik klubus, bet visą savo kūną, prade- 
dant rankų pirštų galiukais ir baigiant kojų pirštais. Ji labai 
efektingai pasinaudojo savo plaukais, apdengdama jais ne 
tik savo kūną, bet kartkartėmis kliudydama vyrų veidus. 
Ber kai vienas susižavėjęs riteris norėjo prie jos prieiti, ji pa- 
silenkė, paėmė į rankas akmenį ir plojo juo jam į pilvą. 

Riteris iš skausmo griebėsi už pilvo, ir visi ėmė gar- 
siai juoktis. Nuo dabar šokis tapo daugiau panašus į me- 
džioklę. Elizabetai tai buvo tikras košmaras. Atrodė, kad 
ji sugrįžo į brolio namus ir ją vėl pradėjo persekioti vyrai. 
Ji pamiršo apie tuos paskutiniuosius laisvės mėnesius ir 
prisiminė tik tuos laikus, kai norėjo kaip nors išgyventi. 

Pasistiepusi ant pirštų galiukų, ji sukosi apie kažkokį 
riterį ir ištraukė jam iš diržo kardą. Jos drabužiai plevėsavo, 
plaukai raitėsi apie kūną, o ji pati mėtėsi į šalis ir stengėsi 
išsisukti nuo norinčių ją sučiupti vyrų. Ji nesužeidė nė 
vieno, bet kiekvieną kartą jai kažkaip pavykdavo suduoti 
jiems. Prisiversdama juoktis ir vis dar apsimesdama šokan- 
ti, ji užšoko ant valgiais padengto stalo ir ėmė spardyri į 
šonus lėkštes ir taures. Kai vienas riteris palietė jos kulkšnį, 
Elizabeta šiek tiek atsitraukė ir „atsitiktinai“ kulnu užlipo 
ant jo pirštų. Surikęs iš skausmo, jis tuoj pat atšoko. 

Tuo metu kiti vyrai ėmė pagal šokio ricmą ploti, ir tada 
jos įsitempę nervai pasiekė ribą. Pasilenkusi, ji be paliovos 
suko apie save plaukus. O jie vis plojo. 

Tikėdamasi, kad per tą laiką Rodžeris su Mailsu spėjo 
išlaisvinti merginą, ji pakėlė aukštyn sijoną ir, visų vyrų 
džiaugsmingiems žvilgsniams nukrypus į jos kojas, nušoko 
ant žemės tiesiai prieš senį. 

Palenkusi galvą ir prisidengusi kūną plaukais, ji žemai 
nusilenkė jam. Sunkiai alsuodama, pavargusiomis kojomis 
ji laukė, kas bus toliau. 

Labai iškilmingai vyriškis pakėlė savo kaulėtą ranką ir 
palietė Elizabetos skruostą, pasukdamas ją veidu į save. 

Vienu akies kampučiu Elizabeta pamatė, kad mer- 
ginos jau nebėra, ir dabar beliko laukti, kada kas nors 
pastebės jos išnykimą. 

Elizabeta išsitiesė, ir, siekdama laimėti daugiau laiko, 
papurtė pečius ir nuleido iki par liemens suknelę. 

Visi vyrai, susibūrę aplink ją, net ir tie, kurie stovė- 
jo už jos, nuščiuvo. Senis godžiai rijo akimis jos puikią, 

aukštą, standžią krūtinę. Paskui jis nusišiepė, parodė savo 
pajuodusius dantis, nusisiautė sunkų apsiaustą ir užmetė 
jį Elizabetai ant pečių. 

Nepaleisdamas apsiausto raiščių, jis gašliai nusiteikęs 
pradėjo traukti ją į miško tamsą. 

Elizabeta buvo paslėpusi rankoje peilį, kurį nugvelbė iš 
vieno riterio. Pasisukęs eiti, senis pamatė, kad prie medžio 
nebėra mergaitės, tačiau, jam nespėjus nė riktelėti, Eliza- 
beta paėjėjo šiek tiek į priekį, sukando dantimis jo ausies 
spenelį ir, įrėmusi į šonkaulius peilį, burbtelėjo: 

— Pirmyn! 

Taip ir nespėjęs pranešti, kad belaisvė pabėgo, senis 
su Elizabeta dingo miško tamsoje. 

— Dabar nešdinkitės! — paliepė Elizabeta seniui, at- 
stačiusi į jį peilį. 

Jis skubiai atsisuko ir atgalia ranka pasirengė trenkti jai 
per veidą, bet nespėjo, nes tuo metu Rodžeris nušoko nuo 
medžio ir dideliais gniaužtais griebė seniui už gerklės. Ar 
iš išgąsčio, ar dėl to, kad buvo labai sujaudintas Elizabetos 
šokio, bet vos tik Rodžeriui palietus, tas šlykštus senis tuoj 
pat krito po jo kojomis negyvas. 

Negaišdamas laiko, Rodžeris sugriebė Elizabetą už 
liemens ir įkėlė į medį. 

Netrukus negyvėlį apsupo būrys riterių. Mėnesienoje 
ryškiai spindėjo nuleisti jų kardai. Rodžeris, apkabinęs ran- 
komis, stipriai spaudė Elizabetą prie savęs. O ji įsikniaubė 
broliui į krūtinę ir stengėsi paslėpti veidą. Visą jos kūną 
krėtė drebulys. Netgi dabar, saugiai pasislėpusi brolio glė- 
byje, ji vis dar jautė į ją tiesiamas vyrų rankas. 

— Mailsas, - sušnabždėjo Elizabeta. 

- Saugus, - atsakė Rodžeris ir priglaudė ją dar stipriau. 

Jie ilgokai laukė, kol, suradus negyvą senį, nutils šur- 
mulys ir triukšmas. Pagaliau du riteriai nunešė senio kūną 
į stovyklą. Merginos paieškos, atrodė, baigėsi, nes vyrai 
balnojo arklius ir rengėsi išvykti. 

Rodžeris tvirtai laikė apsikabinęs seserį. Kai miškas 
nutilo, jis įsakmiai tarė: 

— Eime! Montgomeris laukia mūsų. 

Rodžeris nulipo pirmas ir nukėlė Elizabetą. Ji vis dar 
buvo apsigaubusi senio apsiaustu. Nors sunkus aksomas 
ir slėgė jos pečius, bet ji sparčiai bėgo šaltu drėgnu mišku 
paskui brolį. 

Ji net pati gerai nesuvokė, kas darėsi jos širdyje, kol 
pamatė mylimąjį. Jis netikėtai išlindo iš pradėjusios akti 
kūdros ir laikė uždėjęs vieną ranką ant išgelbėtos mer- 
ginos. Abu buvo šlapi, dumblini, o mergaitė smarkiai 
kaleno dantimis. 

Įsitikinusi, kad Mailsas saugus, Elizabeta pralinksmė- 
jo. Ji nusimetė senio apsiaustą ir uždengė juo merginą. 

— Tai jo! — išgąstingai šūktelėjo Kristiana ir, numetu- 
si jį nuo savęs, žengė kelis žingsnius atgal, tarsi tai būtų 
buvęs pats velnias. 

Rodžeris pagavo apsiaustą ir padavė jį seseriai. Tada 
nusivilko savo švarką ir apgobė juo merginą. Ji tarsi ištirpo 
pajutusi Rodžerio prisilietimą. Iš šalies žiūrint, atrodė, kad 
ji yra neatskiriama jo dalis. 

— Mes turime eiti iš čia, — tarė Mailsas, imdamas Eli- 
zabetą už rankos. — Jie netrukus grįš ieškoti bėglės. 

Dabar jau keturiese jie keliavo visą naktį. Elizabeta 
buvo be galo išvargusi, bet ėjo kantriai ir tik retkarčiais 
pažvelgdavo į merginą, per kurią ir kilo visa ta sumaištis. 
Apsivilkusi Rodžerio švarką, Kristiana atrodė dar mažesnė, 
jaunesnė ir trapesnė nei tada, kai jie pirmą kartą ją pamatė. 
Ji nė karto neatsitraukė nuo Rodžerio toliau nei pėda ar 
dvi, nors kartais šakos net brozdino jai veidą. Rodžeris, 
atrodo, ir nenorėjo, kad ji pasitrauktų. 

Tuo tarpu Elizabeta tiesiog bijojo pažvelgti į vyrą, nes 
jo akys degė pykčiu, ir kelis kartus jis vos nesutraiškė jos 
rankos. Vieną kartą ji mėgino paaiškinti, kodėl nepaklausė 
ir surizikavo padėti, bet Mailsas pažvelgė į ją tokiomis iš 
pykčio pajuodusiomis akimis, kad ji, norėdama pasislėpti, 
dar labiau įsisupo į senio apsiaustą. 

Artėjant rytui, Mailsas pareiškė: 

— Priėję kelią, prisidėsime prie kokių nors keliautojų, 
todėl turime pasistengti gauti jai kokius nors drabužius. 

Kristiana vis dar buvo apsivilkusi suplėšyta suknele, 
kuri apie kaklą buvo papuošta perlais. Tai ypač pabrėžė jos 
įtartiną visuomeninę padėtį — ji vis dar vilkėjo brangiais 
drabužiais, bet suknelė buvo sudraskyta, plaukai susivė- 
lę, veidas nubrozdintas, o pati aplipusi pradėjusiu džiūti 
pelkės dumblu. 

Pagaliau jie sustojo netoli kelio, prie kurio ilsėjosi 
didelė grupė keliauninkų. Atrodė, kad jie po truputį ėmė 
busti. Elizabeta vos laikėsi ant kojų ir jau buvo pradėjusi 
griūti, bet Mailsas pagavo ją ir tvirtai apkabino. 

— Jei tu vėl ką nors panašaus iškrėsi, žmonele, - pra- 
dėjo jis, bet staiga nutilo ir taip stipriai ją pabučiavo, kad 
net žymės ant veido liko. 

Elizabetai ėmė tekėti ašaros. Tai buvo džiaugsmo aša- 
ros, ji verkė iš laimės, kad Mailsas gyvas ir sveikas. Nes 
tada, naktį, kai pamatė jį stovintį su ištrauktu kardu, pa- 
galvojo, kad daugiau niekados nebepamatys jo gyvo. 

— Aš rizikavau tiktai dėl tavęs, - sušnabždėjo ji ir tuoj 
pat užmigo jo glėbyje. 

Bet miegoti teko vos kelias minutes, nes tuoj pat vėl 
reikėjo traukti į kelią, šį kartą paskui kitus keleivius. 

Nubudusi Elizabeta atkreipė dėmesį, kad toji mergai- 
tė, Kristiana, dabar dėvi jau šiurkščią vilnonę suknelę, o ant 
galvos, kad paslėptų veidą, užsidėjusi didžiulę skrybėlę. 

Vidurdienį, kai minia sustojo, vyrai trumpam paliko 
moteris vienas ir nuėjo pas keliauninkus, tikėdamiesi iš- 
mainyti nekenčiamą apsiaustą į duoną ir sūrį. Norėdama 
šiek tiek pailsėti ir nusnūsti, Elizabeta atsirėmė į medį, 
bet Kristianos artumas jai trukdė atsipalaiduoti. Ji vis dar 
negalėjo atlaidžiai žiūrėti į mergaitę, dėl kurios jie visi vos 
nepaaukojo gyvybių. 

— Ar tu dar ilgai manęs nekęsi, Elizabeta? — maloniai 
paklausė Kristiana. 
nusisuko. 

— Kodėl... tu manai, kad aš tavęs nekenčiu. Taip nėra. 

— Tu neįpratus meluoti, - atsakė mergaitė. 

Elizabeta atsisuko į ją. 

— Mano vyras vos nežuvo gelbėdamas tave, — gana 
šiurkščiai pasakė ji. — Taip pat ir mano brolis. Kaip tu su- 
gebėjai taip jį paveikti? Kaip tu jį taip sužavėjai? 

Kristiana nei nusišypsojo, nei susiraukė. Jos didžiulės 


akys labai blizgėjo. 

— Aš visados sapnuodavau tokį vyrą kaip Rodžeris. 
Ir visą laiką žinojau, kad jis ateis pas mane. Praėjusiais 
metais mano dėdė atidavė mane labai žiauriam žmogui, 
ir aš buvau priversta už jo ištekėti, bet aš žinojau, kad 
Rodžeris ateis. Prieš tris naktis aš sapnavau jį ir mačiau 
sapne jo veidą. Jis keliavo apsivilkęs šiurkščiais drabužiais 
ir su kažkokia moterimi, savo giminaite. Aš žinojau, kad 
galų gale jis ateis. 

Elizabeta pasižiūrėjo į merginą kaip į raganą. 

Kris tęsė toliau: 

— Tu keiki mane už tai, kad vyrui, kurį myli, per mane 
grėsė pavojus, bet kodėl tu rizikavai ir ėjai drauge su juo? 
Galbūt jei aš būčiau buvusi drąsesnė, būčiau pasirinkusi 
kančias ir mirtį - mano vyras ketino mane taip nubausti. 
Bet, užuot laukus mirties, aš sėdėjau pririšta prie medžio 
ir iš visos širdies meldžiausi, kad ateitų mano Rodžeris. 

Ji atsisuko į kelią, kuriuo prie jų artinosi Mailsas ir 
Rodžeris, ir jos akis nušvietė kažkokia vidinė šviesa. 

— Dievas davė man Rodžerį kaip atpildą už tai, ką 
man teko iki šiol iškentėti. Šiąnakt aš gulėjau su Rodžeriu 
ir dabar, jeigu reikia, aš jau galiu apleisti šį pasaulį. Dėl 
šios vienos nakties, kurią praleidau su savo mylimuoju, aš 
rizikavau jo, tavo ir tavo malonaus vyro gyvybe. 

Ji palietė ranka Elizabetą ir maldaujamai pažvelgė į ją. 

— Atleisk man, jei aš iš jūsų paprašiau per daug. 

Elizabetos pyktis išgaravo. Ji švelniai paglostė Kristianą. 

— Nekalbėk apie mirtį. Rodžeriui reikia meilės gal net 
daugiau negu tau. Lik su juo. 

Pirmą kartą per visą tą laiką Kris nusišypsojo, ir jos 
kairiajame skruoste atsirado maža duobutė. 

— Tiktai jėga galima mane iš jo atimti. 

Elizabeta pakėlė galvą aukštyn ir pamatė šalia stovintį 
Rodžerį. Jo veidas buvo kažkoks sumišęs. Jis susipainiojo 
visuose šituose reikaluose, — pagalvojo Elizabeta. — Kris 
išmušė iš vėžių ir jį, ir mus. 

Jie kelias minutes pailsėjo, skubiai užkando ir vėl pa- 
traukė į kelią. 

Naktį, įkritusi į Mailso glėbį, Elizabeta pirmą kartą 
rado progą pakalbėti su juo vienu. 

— Ką tu galvoji apie šią jauną moterį, dėl kurios rizi- 
kavai savo gyvybe? — paklausė ji. 

— Aš žinau, kad ji pavojinga, — atsakė jis. — Ji buvo 
ištekėjusi už Lorilardo hercogo. Dar būdamas vaikas, aš 
girdėjau apie jo žiaurumą. Jis buvo vedęs septynis ar aš- 
tuonis kartus. Visos jo žmonos buvo jaunos, turtingos ir 
kilmingos. Bet, arodo, kad po vedybų jos teišgyvendavo 
tik kelerius metus. 

— Ar Kris kilminga? 

Mailsas prunkštelėjo. 

— Ji kilusi iš karalių giminės. 

— Iš kur tu žinai? 

— Iš savo Prancūzijoje gyvenančių giminių. Jie turėjo 
šiokių tokių reikalų su Lorilardų šeima. Elizabeta, — rimtu 
veidu kreipėsi jis, - aš noriu, kad tu paimtum šitai. 

Jis subėrė jai į ranką daugybę perlų, kurie dar vakar 
puošė Kristianą. 

— Rytoj vėlai vakare mes turėsime pasiekti mano gi- 
minių namus. Bet jei atsitiktų taip, kad ne... 

— Ne!!! - suriko ji. 

Mailsas, norėdamas ją nutildyti, uždengė pirštais jos 
lūpas. 

— Aš noriu pasakyti tau tiesą, kad būtum pasirengusi. 
Lorilardų šeima labai galinga, o mes nužudėme vieną jos 
narių ir dar priglaudėme kitą. Jie išmaišys visą kraštą, kad 
surastų mus. Jei kas nors atsitiktų, paimk tuos perlus ir 
grįžk į Angliją pas mano brolius. Jie tavimi pasirūpins. 

— O kaip su tavo Prancūzijoje gyvenančiais giminėmis? 
Ar aš negalėčiau nuvykti pas juos? 

— Kada nors aš tau viską papasakosiu, bet dabar pa- 
sakysiu tik tiek - Lorilardai mane pažįsta. Ir jei mane pa- 
gaus, kelias pas mano gimines bus uždarytas. Vyk namo 
pas mano brolius. Ar gali man prisiekti, kad paklausysi 
manęs? Daugiau jokiu būdu nesistenk gelbėti manęs, o 
saugiai vyk namo. 

Ji neprisivertė atsakyti. 

— Elizabeta! 

— Aš prisiekiu, kad vyksiu namo, pas tavo brolius, — at- 
siduso ji. 

— O ką darysi toliau? 

— Daugiau aš nieko neprižadu! — atsakė ji ir atsuko į 
jį veidą, kad jis ją pabučiuotų. 

Jie mylėjosi lėtai ir karštai, tarsi rytojus niekada ne- 
ateis. Mailso žodžiai labai nuliūdino Elizabetą, jai atrodė, 
kad jiems skirtos praleisti drauge tik kelios valandos. Du 
kartus ji apsipylė ašaromis. Tai buvo nevilties ašaros, kad 
jie buvo taip arti išsigelbėjimo ir kažkokios moters aistra 
sukėlė jiems tiek pavojų. 


Mailsas bučiniu nušluostė jos ašaras ir sušnabždėjo, 

kad dabar ji privalo gyventi šia minute, o pyktį ir neapy- 
kantą palikti laisvalaikiui. 

Ji užmigo stipriai prisispaudusi prie Mailso. Jis nu- 
budo, nusišypsojo, pabučiavo ją į kaktą, apkabino ją ir 
vėl užmigo. 

Rodžeris prižadino juos prieš švintant. Paslapčia 
žvilgtelėjusi į jį, Elizabeta iš karto suprato, kad jis iš viso 
nemiegojo. Netrukus iš už medžių pasirodė Kristiana, jos 
akys buvo gyvos, lūpos skaisčiai raudonos, ant kaklo ir ant 
vienos veido pusės matėsi karštų bučinių žymės. Kelionės 
metu Elizabeta pastebėjo, kad Rodžeris be paliovos atsi- 
sukinėja į Kris. Jo žvilgsniai bylojo, koks jis laimingas. 
Vidudienį jis apkabino mergaitę ir prisitraukė prie savęs. 
O kartą - Elizabeta niekaip negalėjo atsistebėti — jis pakėlė 
Kris nuo žemės ir aistringai pabučiavo. Rodžeris visados 
būdavo orus, žinojo savo vietą gyvenime, niekados ne- 
pamiršdavo riterio priesaikos ir viešai nerodydavo savo 
jausmų. 

Mailsas sučiupo Elizabetą ir šiaip taip išjudino ją iš 
vietos, nes ji jau per ilgai stebėjo ir negalėjo atitraukti nuo 
savo brolio akių. 

Likus valandai iki saulėlydžio, iš medžių ėmė šokti 
vyrai. Ištraukę kardus, jie atstatė juos į keturių keliautojų 
gerkles. 

Už riterių nugarų stovėjo senas ir labai negražus 
vyras. 

— Ką gi, Montgomeri, mes vėl susitinkame. Suimkite 
juos! — įsakė jis. 

Elizabeta tylėdama ilgai sėdėjo ant arklio ir pro ašaras 
žiūrėjo į senovinę Montgomerių tvirtovę. Per tas kelias 
savaites daug kas taip pasikeitė, kad ji net nebuvo įsitiki- 
nusi, jog čia jau iš tikrųjų Anglija ir kad čia tebestovi iš 
senų laikų išlikęs didžiulis fortas. 

Kelionėje ją lydėjo trys raiteliai. Vieno jų arklys pra- 
dėjo nekantriai trypčioti. Elizabeta atsipeikėjo ir grįžo į 
tikrovę. Garsiai riktelėjusi ir vietoj botago sušėrusi arkliui 
vadelėmis, ji nušuoliavo pirmyn. Nors šiame Montgome- 
rių dvare ji nebuvo apsilankiusi nė karto, gerai žinojo jo 
planą. Škotijoje Mailsas jai labai daug pasakojo apie šią 
vietą, netgi buvo nubraižęs ant žemės visą schemą. 

Ji pasuko prie labai saugomų užpakalinių vartų, pro 
kuriuos jodavo šeima. Prijojusi sieną, kurioje buvo paliktas 
tik siauras įėjimas, ji sulėtino žingsnį. 

Tuoj par į ją nukrypo sargybinių strėlės. 

— Mailso Montgomerio žmona! — užbliovė vienas iš 
už Elizabetos nugaros jojusių vyrų. 

Šešios strėlės susmigo į žemę tiesiai prieš Elizabetos arklį. 
Išvargęs gyvulys atsistojo piestu ir kanopa sulaužė dvi strė- 
les. Elizabetai vos vos pavyko suvaldyti išgąsdintą gyvulį. 

Dabar prieš ją jau stovėjo trys ginkluoti riteriai, kurie 
buvo užstoję įėjimą į tvirtovę. 

— Aš esu Elizabeta Montgomeri, o šitie trys vyrai mane 
lydi, - didžiuodamasi ir kiek nekantraudama pareiškė ji. 

Ši Anglijos tvirtovė buvo taip saugoma, kaip retai kas. 

Riteriai nejudėdami stovėjo lyg prikalti prie žemės, o nuo 
sienų tuoj pat nušoko daugiau žmonių ir iš karto atstatė 
kardus į Elizabetą lydėjusius vyrus. 

Kai susirinko dvidešimt Montgomerių riterių, vienas 
sargybinis tarė jai: 

— Jūs viena galite įeiti. Jūsų vyrai liks čia. 

— Taip, žinoma. Nuveskite mane pas Geiviną. Jis 
mane priims. 

Elizabeta atidavė arklio vadeles, ir ją įvedė į švarų erd- 
vų kiemą. Ji sustojo prieš didelį namą. Dauguma pastatų 
buvo tarsi įmūryti į aukštą dvarą saugančią sieną. 

Vienas iš sargybinių, palikęs ją kieme, įėjo į pastatą. 
Šiek tiek palūkėjus, pasirodė graži moteris, jos veidas buvo 
miltuotas, o plaukuose įstrigusios kelios sezamo sėklos. 

— Nuveskite mane pas savo šeimininką, — pareikala- 
vo Elizabeta moters. - Aš turiu jam kai ką pranešti, kas 
jį sudomins. 

— Ar tu Elizabeta? — paklausė mažoji moteris. - Gal 
turi kokių žinių iš Mailso? Mums pasakė, kad jūs abu žu- 
vote. Henri! Padėk jai nulipti nuo arklio ir atvesk čia tuos 
vyrus, kurie atvyko su ja. Nepamiršk pamaitinti jų. 

Tuo metu tarpduryje pasirodė Bronvina, o už jos ma- 
žytė dainininkė Aliks, su kuria Elizabeta buvo susitikusi 
prieš kelerius metus. 

— Elizabeta! — šūktelėjo Bronvina, bėgdama prie jos. 

Elizabeta krito brolienei į glėbį. 

- Aš tokia laiminga, kad mes susitikome. Aš taip ilgai 
keliavau. Kur Stivenas? Mes turime išlaisvinti Mailsą ir 
Rodžerį. Juos paėmė į nelaisvę prancūzų hercogas, todėl 
mes turime išpirkti juos arba išgelbėti, nes... 

— Ne taip greit, - nuramino Bronvina. - Eime į vidų, 
ką nors užvalgysi ir sugalvosime kokį nors planą. 

— Henri! — pašaukė už Elizabetos nugaros stovinti 
moteris. - Surask mano patėvį ir serą Gajų. Atsiųsk juos 
pas mane ir paruošk septynis arklius kelionei. Vieną raitelį 
išsiųsk tuoj pat ir paruoškite laivą kelionei į Prancūziją. 
Tik neatidėliokit. Supratai? 

Elizabeta nutilo ir nustebusi žiūrėjo į moterį, kurią iš 
pradžių ji palaikė tarnaite. 

— Ar galiu tau pristatyti ledi Džuditą? - su džiaugsmu 
pasakė Bronvina. 

Džudita nubraukė ranka sruogą plaukų ir nubiro 
sezamo sėklos. 

— Ar tu žinai, kur Mailsas laikomas? 

— Taip, aš ką tik iš ten atvykau. 

— Ir iš tavo išvaizdos atrodo, kad kelionė buvo ne- 
lengva, - pridūrė Bronvina. 

— Sveika, Aliks, — tarė Elizabeta, tiesdama ranką į tylią 
moterį, kuri ką tik atėjo ir atsistojo šalia Bronvinos. 

Aliks linktelėjo ir droviai nusišypsojo. Ji niekados 
nesijautė tokia menka, kaip dabar, atsidūrusi tarp savo 
didingų brolienių. 

Tuo metu bėgte atbėgo seras Gajus. Elizabetai pasi- 
rodė, kad per tą laiką milžinas neteko nemažai svorio. Už 
jo ėjo stipruolis Temas, ir atrodė, kad net žemė linksta po 
jo galingomis kojomis. 

— Ar turite kokių žinių iš mano lordo Mailso? — šau- 
kė seras Gajus, akimis rydamas Elizabetą. - Mums buvo 
pranešta, kad jūs mirę. 

— Ir kas jums taip pasakė? — paklausė Elizabeta šiek 
tiek pakeltu balsu. - Ar niekas mūsų neieškojo? 

— Einam į vidų, — pakvietė Džudita, uždėjusi ranką 
Elizabetai ant peties. - Papasakok mums, kas atsitiko. 

Po kelių minučių Elizabeta jau sėdėjo prie didelio 
stalo, gausiai nukrauto įvairiausiais patiekalais, ir, godžiai 
valgydama, pasakojo visą savo istoriją. Be jos, prie stalo 
sėdėjo trys brolienės, žmogus, kurio ji nepažino, Džonas 
Basetas, Džuditos motinos vyras, seras Gajus ir Temas. 

Pilna burna ji skubėjo pasakoti, kaip juos įmetė į laivo 
triumą, kaip jie iš ten pabėgo ir nukeliavo į pietus, kol 
Rodžeris nusprendė rizikuoti jų gyvybėmis, kad išgelbėtų 
kažkokią mergelę, kažkieno žmoną. 

Į pokalbį įsikišo Bronvina ir išsakė tiradą kupinų ne- 
apykantos žodžių apie Rodžerį Čatvortą, bet Temas liepė 
jai nutilti. Keista, bet Bronvina paklausė šio vyresnio 
žmogaus. 

Elizabeta trumpai papasakojo, kaip jie išgelbėjo jau- 
nąją Kristianą. 

Džudita labai daug klausinėjo ir apie Elizabetos daly- 
vavimą gelbėjant merginą, ir apie Kristianą. 

— Aš šiek tiek žinau apie ją, - pasakė Džudita. — Aš 
pažįstu jos vyrą ir jo šeimą. Jaunesnysis brolis, ne hercogas, 
nekenčia Mailso. 

— Kodėl? — karštai paklausė Elizabeta. 

— Buvo tokia jauna moteris, kuri... 

Elizabeta pakėlė ranką. 

— Nepasakokite man daugiau. Man regis, kad tas jau- 
nesnysis ir laiko Mailsą su Rodžeriu. Rodžeriui prikišus 
rankas hercogas mirė. 

— Jam patinka žudyti! - įsiterpė Bronvina. 

Elizabeta negaišo laiko, kad apgintų brolį. Ji tęsė pa- 
sakojimą apie staigią hercogo mirtį. Priėjusi prie to, kaip 
senojo hercogo brolis paėmė juos į nelaisvę, ji liovėsi val- 
gyti. Mailsas nustūmė riterį nuo arklio, meste įmetė ją į 
balną ir pliaukšrelėjo arkliui per pasturgalį. Elizabeta kaip 
viesulas lėkė per išvažinėtą kelią ir kaip įmanydama sten- 
gėsi pasiekti nukarusias vadeles. Kai jai pavyko šiaip taip 
suvaldyti arklį, atsitraukusi atgal ji pamatė, kad ją vejasi 
pusė tuzino vyrų. Sušėrusi arkliui, ji kelias valandas buvo 
jų persekiojama ir stengėsi pabėgti. 

Kas įvyko per kitas dešimt dienų, Elizabeta dėstė ne- 
sileisdama į smulkmenas. Visą laiką ji karštai meldėsi, kad 
išvengtų mirties. Kelionėje jai labai pravertė Kristianos 
perlai. Sutikusi kelyje tris vyrus, ji nusisamdė juos. Tai 
buvę kareiviai, jų šeimininkas mirė, o jo įpėdinis nutarė 
pakeisti juos jaunesniais. 

Keturiese jie keliavo dieną ir naktį, dažnai keisdavo 
arklius, o priguldavo tik porai valandų. 

Kai pasiekė krantą, Elizabeta sumokėjo dešimt perlų 
už laivą ir ekipažą, kuris atplukdė juos atgal į Angliją. Jie 
plaukė tris dienas, ir ji visas pramiegojo. Išlipę Anglijos 
pietuose, jie nusipirko arklius, maisto ir leidosi į kelią. 
Anglijoje, kol pasiekė Montgomerių dvarą, jie nė karto 
nebuvo sustoję poilsiui. 

— Taigi, — baigė Elizabeta, — aš atvykau pasikviesti 
Mailso brolių. Mes turime tuoj pat vykti į Prancūziją. 

Į kambarį įėjęs riteris kažką sušnabždėjo Džuditai ir 


tuoj pat išėjo. 

— Ledi Elizabeta, — tarė Džudita, — bet kai ko tu dar 
nežinai. Greit po to, kai tu, Mailsas ir tavo brolis buvote 
įmesti į laivą, Alisa Čatvort, - Džudita net užspringo, tar- 
dama šį vardą, — negalėjo susilaikyti nepasigyrusi, ką ji pa- 
darė. Ji atsiuntė kurjerį su laišku, kuriame viską aprašė. 

Staiga prabilo ir Aliks, jos balsas buvo labai švelnus ir 
tylus, bet gerai girdimas. 

— Reinas, Stivenas ir Geivinas negaišdami išvyko į 
Prancūziją, o mes, - ji linktelėjo į Džuditos ir Bronvinos 
pusę, — likome čia laukti iš jų žinių. 

— Vadinasi, vyrai jau Prancūzijoje? — kildama nuo kė- 
dės paklausė Elizabeta. - Tada aš turiu nedelsdama vykti. 
Jeigu gaučiau kelis vyrus, surasčiau ten Mailso brolius ir 
nuvesčiau juos į tą vietą, kur laikomas Mailsas. 

— Ar tu žinai, kur yra Lorilardo hercogo pilis? Ar ži- 
nai, kur gyvena jo brolis? — linktelėjusi į priekį paklausė 
Džudita. 

— Ne, bet aš tikra... - bandė aiškintis Elizabeta. 

— Mes negalime rizikuoti. Hercogas buvo mano tėvo 
draugas, - Džudita paniekinamai nusišaipė. — Aš žinau, 
kur yra visi keturi Lorilardų dvarai, be to, aš abejoju, ar 
kas nors iš Montgomerių juos žino. Gal kartais Reinas, nes 
jis dalyvaudavo turnyruose Prancūzijoje, bet jeigu broliai 
išsiskyrė... ne, nuspręsta. 

Ji atsistojo. 

— Čia darosi tikras pragaras! — suriko šalia jos sėdėjęs 
vyras, Džonas Basetas, ir iš karto kaip įgeltas atsistojo. 

Išgirdusi jo balsą, Džudita šiek tiek sutriko, bet tuoj 


nurimusi tarė: 

— Arkliai paruošti, ir mes greit išvyksime. Bronvina, ar 
pakankamai daug paėmei tų languotų škotiškos medžiagos 
sijonų? Jie labai praverčia ilgesnėje kelionėje. 

Džonas piktai sugriebė jos ranką. 

— Tu niekur nejosi. Dar kartą nori rizikuoti savo gyvy- 
be? — pareiškė jis. - Kartą jau vos nepražudei mūsų visų, 
kai ėjome paskui Geiviną. Šį kartą, jaunoji ledi, liksi čia 
ir leisi vyrams tvarkyti tuos reikalus. 

Džuditos akys degė kaip lydomas auksas. 

— O kur jūs ieškosite mano vyro? - įniršo ji. - Ar jūs 
kada nors esate buvęs Prancūzijoje? Ir jeigu jūs atsitiktinai 
rasite jį, kaip jam pasakysite, kur ieškoti Mailso? Galvokite 
blaiviai, Džonai! Tegu kitos moterys lieka čia, bet mes su 
Elizabeta privalome vykti su jumis. 

„NE!“, kad net dulkės nuo lubų pakilo. Aliks veidas pa- 
raudo, ji nuleido akis ir pasižiūrėjo į savo rankas. 

— Aš manau, kad Bronvinai ir man taip pat vertėtų 
keliauti. Galbūt mes galėsime būti naudingos, - sušnabž- 
dėjo ji. 

— Bronvina, — žiojosi kažką sakyti Temas. 

Tuo metu seras Gajus nuleido galvą žemyn ir pa- 
šnairavo į Elizabetą. Tuoj pat kambaryje prasidėjo karšti 
ginčai. Aliks neturėjo jokio vyro, kuris ją saugotų ir rū- 
pintųsi, todėl nepastebėta išslinko iš kambario, užbėgo 
laiptais į viršų, į Bronvinos ir Stiveno kambarį, ir ištraukė 
iš skrynios kelis pledus. Net viršuje ji girdėjo garsiai besi- 
ginčijančius balsus. 

Susijaudinusi ji nukabino nuo sienos dūdmaišį, persi- 

metė per pečius spalvingą škotišką pledą ir, lipdama laiptais 
žemyn, ėmė pūsti dūdą. O kai grįžo į didžiąją menę, visų 
žvilgsniai buvo nukreipti į ją. 

Stojus visiškai tylai, ji pareiškė: 

— Jeigu jūs, vyrai, išjosite be mūsų, mes išvyksime 
vienos, valanda vėliau. Tai ar jūs josite su mumis, ar pir- 
ma mūsų? 

Vyrai, stipriai sukandę dantis, tylėjo. 

— Ko mes gaištame laiką? - tęsė Aliks. - Mailsą paėmė 
į nelaisvę ir galbūt šiuo metu kankina. Todėl aš manau, 
kad mes josime DABAR! 

Džudita žengė žingsnį į priekį, suėmė rankomis Aliks 
veidą ir pabučiavo savo brolienę į žandus. 

— Mes jojame! - šūktelėjo Džudita, nuimdama vieną 
pledą nuo Aliks pečių ir užmesdama jį ant Elizabetos. 

— Džonai, paimk maisto atsargų. Gajau, nueik pas 
mano ekonomą. Mums šioje kelionėje reikės aukso. Temai, 
pasižiūrėk, ar mes turime pakankamai strėlių ir patikrink 
lankų timpas. Bronvina, įsitikink, ar arkliai parengti ke- 
lionei. Aliks, paimk kokį nors instrumentą, kuriuo galima 
groti. Mums gali prireikti. 

Elizabeta, išgirdusi jau patį pirmąjį įsakymą, nusi- 
šypsojo. 

— O ką man įsakysit? — paklausė ji, kai visi išsilakstė, 
vykdydami Džuditos nurodymus. 

— Eime su manim, - tarė Džudita ir ėmė lipti laiptais 
aukštyn. 

Užlipusi iki pusės laiptų, Džudita sustojo ir pažvelgė 
į Elizabetą. 


— Alisa Čatvort užsikrėtė raupais ir, nors liko gyva, 

sveikoji, neranduota jos veido pusė pasidarė labai duobė- 
ta. - Džudita nutilo. - Ji nuvyko į vieną iš savo dvarų ir 
nušokusi nuo bokšto sienos užsimušė. 

Džudita nusisuko, o paskui sukandusi dantis baigė: 

— Nuo tos pačios sienos, nuo kurios nukrito senoji Ela. 

Elizabeta nesuprato paskutinio sakinio, bet, sekda- 
ma laiptais aukštyn paskui Džuditą, džiaugėsi, kad Alisa 
žuvo. Bent jau dabar ji gali būti tikra, kad jos sūnui nie- 
kas negresia. 


Elizabeta buvo girdėjusi, kokia puiki darbininkė yra 
Džudita Montgomeri, bet, susipažinusi su ja, ji nusprendė, 
kad Džudita - tikras demonas. Šalia jos nė vienas negalėjo 
jaustis silpnas ir nė vienas neturėjo kada ilsėtis. 

Jie keliavo į Anglijos pietus dvi dienas ir dažnai keitė 
arklius. Jojo be žodžių, ir, kiek įmanoma, greičiau. Kai kur 
keliai buvo tokie prasti, jog atrodė, kad jų iš viso nėra, ir 
todėl jie buvo priversti traukti per naujai suartus laukus, 
dėl to kartais fermeriai iš pykčio grūmojo jiems kumščiais. 
Du kartus Temas ir Gajus buvo priversti nušokti nuo ar- 
klių ir paleisti į darbą kirvius, kad iškirstų tvorą. Jų darbą 
įdėmiai stebėjo už nugarų likusios avys. 

— Savininkas patrauks Džuditą į teismą, - tarė Elizabe- 
ta, turėdama galvoj, kad didžiulės avių bandos tikriausiai 
priklauso turtingam fermeriui. 

— Šių žemių savininkė yra Džudita! — šūktelėjo per 
petį Bronvina ir, sudavusi koja į šoną, paragino arklį bėgti 
greičiau. 

Atrodė, kad Aliks ir Elizabetą apstulbino ši žinia, jos 
susižvalgė, bet tuoj pat ir jos pasileido šuoliais. 

Trečios dienos rytą, auštant, jie pasiekė patį piečiausią 
Anglijos smaigalį, kur jų jau laukė keltas, pasirengęs per- 
kelti į salą, kurioje gyveno daug Montgomerių. 

— Mano klanas mažas, palyginus su šia šeima, — paaiš- 
kino Bronvina nuvargusiu balsu ir įlipo į keltą. Atsisėdusi 
ji užsimetė ant galvos pledą ir tuoj pat užmigo. 

Po valandos visi buvo pažadinti, ir vėl sėdę ant naujai 
pristatytų arklių, nujojo į Montgomerių dvarą. Nepaisyda- 
ma nuovargio, Elizabeta sugebėjo pajusti šio forto amžių 
ir didybę, sienų akmenys čia gynė žmones jau daugiau 
kaip du šimtus metų, kai dar riteriai nebuvo vadinami 
Juodojo Liūto vardu. 

Įjojus pro vartus, Džudita palietė Elizabetos ranką ir 
atkreipė jos dėmesį į mergytę, iškišusią galvą pro duris. 
Ji buvo maždaug pusantrų metų, galvytė nešukuota ir 
nešvari, o drabužėliai sudriskę. Ji žvelgė į juos baukščiu 
alkano šuniuko žvilgsniu. 

— Tai vienas iš Mailso vaikų, - pasakė Džudita, įdėmiai 
stebėdama Elizabetą. 

Elizabetos veidą iškreipė baisus pyktis. 

— Ji bus mano, kai grįšiu. 

Paskutinį kartą žvilgtelėjusi į nelaimingą kūdikį, ji 
įžengė paskui visus į namus. 

Senojoje pilyje jie užsibuvo tik tiek, kol pavalgė. Pas- 
kui vėl sėdo į laukiantį laivą. Patogiai įsitaisę ant denio, 
visi septyni tuoj pat užmigo. 

Po kelių valandų, šiek tiek pailsėjusios, moterys ėmė 
aptarinėti planus. 

— Mes turime rasti būdą, kaip patekti į pilį, - pasakė 
Džudita. - Aliks muzika atvers mums visas duris. Ar kas 
nors dar mokate groti ar dainuoti? 

Bronvina prisiekinėjo, kad jos balsas švininis, Džudita 
skundėsi visai neturinti klausos, o Elizabeta pašnabždomis 
pareiškė, kad ji užkimusi. 

— Ber aš galiu šokti, — tarė ji. 

— Puiku! - apsidžiaugė Džudita. — Kai būsime viduj... 

— Jūs nedarysit nieko, - stovėdamas Džuditai už nu- 
garos, pareiškė Džonas Basetas. - Tu mums parodysi, kur 
yra hercogo dvaras, o mes surasime jūsų vyrus ir palydė- 
sime juos ten. Jie ir išgelbės lordą Mailsą. 

Sulig šiais žodžiais jis apsisuko ir paliko jas vienas. 

— Prieš kelerius metus aš patyriau nemaža vargo, steng- 
damasi išgelbėti Geiviną. Džonas man niekados to neat- 
leido, ir nuo tada, kai jis vedė mano motiną, jis jaučiasi 
už mane atsakingas. 

Ji pasilenkė į priekį ir tęsė toliau: 

— Kurdamos planus mes turime būti diskretiškesnės. 

Elizabeta persisvėrė per laivo bortą, stengdamasi ne- 
parodyti, kad vos gali sulaikyti juoką. Prieš ją, sudėjusi 
rankas tarsi maldai, sėdėjo Džudita — tokia graži, tokia 
smulkutė, žvelgianti į pasaulį kukliomis, bejėgės jaunos 
ledi akimis. Ar kas būtų galėjęs patikėti, kokia nuožmi 
šios moters siela? Kiek toliau, atsirėmusi į turėklus, stovėjo 
Bronvina. Nuo vandens atsispindinti saulė ryškiai apšvietė 
jos gražų, griežtų bruožų veidą. Elizabeta pažino ją ir labai 
vertino kaip karštą, ugningą, drąsią ir ištikimą moterį. 

O šalia jų Aliks, tokia kukli ir tyli, tarsi bijotų visų savo 
brolienių. Elizabeta žiūrėjo į ją ir mąstė, kad ši maža, trapi 
moteris turi ne tik nuostabų balsą, bet ir taurią sielą. 

Ir pagaliau Elizabeta? Ar ji tiko visų šių moterų 
draugėn? Ji nežinojo, ar atlaikys tokį tirianų Džuditos 
žvilgsnį. 


Vos tik pasiekę Prancūziją ir išlipę į krantą, jie tuoj 
pat nusipirko arklius. Džudita ryžtingai vedė juos piet- 
vakarių link. Pastarosiomis dienomis ji paklusniai sutiko 
su viskuo, ką jai patarinėjo vyrai. Kartą Bronvina kumš- 
telėjo Elizabetai į šoną, norėdama atkreipti dėmesį, kaip 
Džonas Basetas, aukštai iškėlęs krūtinę, skaito Džuditai 
moralą. Temas kartkartėmis taip pat duodavo Bronvinai 
trumpus nurodymus. O seras Gajus tik vieną kartą kal- 
bėjosi su Elizabeta. 

Kukli ir graži tarsi angelas, Elizabeta pro ilgas blakstie- 
nas pažvelgė į serą Gajų ir pasiteiravo apie jo pirštus. Atrodė, 
kad randas, rėžiantis milžino veidą, net praplatėjo. Jis apsi- 
suko ir, nieko neatsakęs, nuėjo. Tuo tarpu Bronvina, iš šalies 
stebėjusi tą sceną, vos susilaikė nesusijuokusi. O Džudita, 
išgirdusi pasakojimą apie sero Gajaus pirštus, susižavėjusi 
pažiūrėjo į Elizabetą ir, atrodo, įvertino tokį jos poelgį. 

Aliks tik suderino savo liutnios stygas, ir tai bylojo, 
jog ji įsitikinusi, kad laimės mūšį. 

Džonas Basetas išnuomojo kambarius smuklėje, netoli 
vieno iš hercogo dvarų. Vienas vietinis gyventojas tvirtino, 
kad šiuo metu hercogas kaip tik ir gyvena šiame dvare. Trys 

vyrai buvo priversti palikti čia moteris vienas, nes patys 
turėjo vykti ieškoti jų vyrų. Džonas maldavo Džuditos 
prisiekti Dievu, kad ji pasižada laukti, ko sugrįš vyrai. Į 
jo karštą prašymą Džudita atsakė beviltiška tyla ir, atrodė, 
kad Džonas tuoj pat ims verkti. 

— Ar man reikės palikti sargybą, kad tau neleistų nie- 
kur išeiti? — desperatiškai klausė jis. 

Džudita pasižiūrėjo į jį, bet neištarė nė žodžio. 

— Man buvo šovusi į galvą mintis pasiimti tave su sa- 
vimi, bet mes turėsime išsiskirstyti, o tokią išdykėlę kaip 
tu turi stebėti daugiau nei vienas žmogus. Pas tokį vyrą 
kaip Geivinas sargyboje turėtų dirbti šventieji. 

— Negaišk laiko, Džonai, — kantriai išklausiusi, tarė 
Džudita. 

- Ji teisi, —- nežiūrėdamas nei į vieną iš moterų, pri- 
dūrė seras Gajus. 

Džonas priėjo prie Džuditos ir pabučiavo ją į kaktą. 

— Tesaugo tave Dievas, — tarė jis. 

Sulig tais žodžiais visi trys vyrai išjojo. Džudita atsi- 
rėmė į duris ir giliai atsiduso. 

— Jo linkėjimas visai neblogas. Na, tai ar jau kibsim 
į darbą? 

Netrukus Elizabeta įsitikino, kokia puiki strategė yra 
Džudita - ji žinojo, kaip naudotis savo auksu. Pasamdžiusi 
dvidešimt penkis žmones, ji paprašė, kad jie paskleistų gan- 
dą, jog atvyksta geriausia pasaulio dainininkė ir ne mažiau 
garsi bei egzotiška šokėja. Jai atrodė, jog laukdami garseny- 
bių pasirodymo, visi bus susijaudinę, ir, kai Aliks su Eliza- 
beta pasirodys, jos su Bronvina nepastebėtos išslinks. 

Tuoj po vidudienio Džudita apsikarstė maišais, šlykš- 
čiu suodžių ir gumos mišiniu išjuodino priekinį dantį ir 
su šviežiai kepta duona išvyko prie hercogo pilies, o grįžo 
su puikiomis žiniomis. 

— Mailsas gyvas, — tarė ji, plėšdama nuo savęs pur- 
vinus drabužius. - Atrodo, hercogas visada turi kokių 
nors belaisvių ir laiko juos uždaręs bokšto viršūnėje. O 
šitas daiktas siaubingai neskanus, — pasakė ji, valydama 
dantį. - Atrodo, kad visi Lorilardų šeimos nariai yra tikri 
kankinimo meistrai. Dabar jie kankina tą mergaitę. At- 
leisk, Elizabeta, — kreipėsi Džudita. - Aš nesupratau, ar ji 
dar gyva, bet du vyrai tikrai gyvi. 

— O kaip Mailso žaizda? — paklausė Elizabeta. 

Džudita skėstelėjo rankomis. 

— Aš negalėjau taip smulkiai klausinėti, tik sužinojau, 
kad belaisvius visados laiko bokšto viršūnėje. 

— Bus labai lengva, - įsiterpė Bronvina. — Mes tik pri- 
taisysime savo arkliams sparnus ir užlėksime į viršų. 

— Ten yra laiptai, - patikslino Džudita. 

— Nesaugomi? — paklausė Bronvina. 

— Kambarių, kuriuose laikomi belaisviai, durys sau- 
gomos, bet kita laiptų atšaka veda ant stogo. 

Džudita apsivilko švarius drabužius. 

— Kambariai su langais, ir jeigu mes sugebėtume nu- 
sileisti nuo stogo... 

Tik viena Bronvina žinojo, kodėl Džuditos lūpų 
kampučiai staiga pabalo. Kartais Džudita atrodydavo be- 
baimė, bet ji nežmoniškai bijojo aukščio. Bronvina palietė 
Džuditos ranką. 

— Tu lik čia ir šok pagal Aliks muziką. O mes su Eli- 
zabeta nusileisime... 

Džudita pakėlė ranką. 

- Būtų lygiai tas pats, jei tu man pasiūlytum arklius 
priversti skristi. Aliks dainuos, o aš niekados nepajusiu 
ritmo ir nepataikysiu su ja į taktą, todėl tuoj pat pra- 
dėsiu tyrinėti stalus ir galvoti, kiek dėžių reikės sukrauti 
sandėlyje vieną ant kitos, kad būtų įmanoma sutalpinti 
visą maistą. Aš tikriausiai pamirščiau, kad reikia šokti, ir 
pradėčiau įsakinėti tarnams. 

Džuditos atvirumas ir nuoširdus prisipažinimas nega- 
lėjo praeiti nepastebėtas, ir visos trys moterys ėmė kikenti. 

Džudita, išvertusi akis, pažiūrėjo į jas. 

— Aš esu maža ir stipri. Todėl visai lengvai galiu nu- 
sileisti virve žemyn ir įlipti pro langą. 

Jokios kalbos nepadėjo įtikinti Džuditos, kad reikia 
veikti kitaip. Greitai jos visos atsisėdo pailsėti, ir kiekviena 
pasinėrė į savo mintis. Moterys mąstė apie jų laukiantį 
pavojų, bet tą pavojų visos suvokė kitaip. Elizabeta net 
neužsiminė, kad labai bijo vyrų prisilietimo, o apie tai, 
kad Džudita nepakenčia ir neapsakomai bijo aukščio, taip 
pat daugiau nė viena nežinojo. 

Ėmė temti. Džudita atsiklaupė ir pradėjo karštai mels- 
tis. Greitai prie jos prisidėjo ir trys brolienės. 


( Duideišimtas - 2 


— 
"Daugiausia visas nustebino Aliks. Per pastarąsias ke- 
lias dienas ji mažiausiai kalbėjo ir tik klausėsi, ką sako 

jos iškalbingos ir gražios brolienės. Ji nei patarinėjo, nei 
skundėsi. Bet vos tik paėmė į rankas muzikos instrumentą 
ir pasirengė pradėti pasirodymą, iš karto gerokai pralenkė 
savo žaviąsias brolienes. 

Apsirengusios maskuojamais purvinais skudurais, 
Džudita ir Bronvina įsimaišė į procesiją, ėjusią paskui 
Aliks ir Elizabetą. Pastaroji buvo apsivilkusi pigiais, bet 
labai ryškių ir neįprastų spalvų drabužiais, kurie jau vien 
dėl akis rėžiančio kolorito kreipė į save visų dėmesį. Bet 
aišku, be to, visi dar gėrėjosi išdidžia Elizabetos laikysena 
ir puikiu kūno sudėjimu. 

Tuo metu, kai Aliks įžengė į pilies didžiąją menę ir 
pradėjo groti, visi nutilo. Bronvina ir Džudita niekados 
neturėjo progos susipažinti su visomis Aliks balso galimy- 
bėmis, todėl ilgokai negalėjo išeiti iš salės ir su pagarba 
klausėsi. 

— Aš siūlau tau rirmą, — sušnabždėjo Aliks brolie- 
nei. - Taigi pradėk pagal jį judinti savo kūną. 

Visų akys buvo įsmeigros į Aliks ir šalia jos stovinčią 
gražuolę. Staiga Aliks šiek tiek prislopino balsą, publika 
atsipalaidavo ir vėl ėmė lengviau kvėpuoti. Aidint juokui 
ir aplodismentams, abi atlikėjos pradėjo šokti. 

- Laikas! - kumštelėjo Džudita Bronvinai, ir moterys 
dingo tamsoje. 

Pasikėlusios sunkius sijonus, jos paknopstom lėkė į 
viršų, šuoliuodamos per du, o kartais net ir per tris akme- 
ninius laiptus. Jau beveik priartėjusios prie stogo, sąmok- 
slininkės išgirdo kažkokį šurmulį ir iš karto prigludo prie 
sienos. Ištempusios ausis, brolienės klausėsi, kol sargyba 
nutols nuo angos. 

Kairėje, atokiau nuo budrios sargybos akių, Džudita 
atkreipė dėmesį į kažkokią juoduojančią įeigą. Jos tuoj 
pat įslinko į ją. Išgirdusios šlamesį, ėmė cypti žiurkės, ir 
Bronvina nuspyrė vieną tokią šlykštynę nuo laiptų. 

Pačiame laiptų viršuje buvo durys, bet, deja, užra- 
kintos. 

— Prakeikimas! - burbtelėjo Džudita. — Reikia rakto. 

Netarusi nė žodžio, Bronvina nuėjo prie siauros angos 
ir ėmė braukti rankomis per jos kraštus. Pasiekusi toli- 
miausią kraštą, ji pergalingai nusišypsojo ir atsisuko į Džu- 
ditą. Tamsoje matėsi tik balti jos dantys ir baltuojančios 
akys. Bronvina patraukė geležinį skląstį, ir durelės lengvai, 
bet triukšmingai atsidarė. Tas triukšmas joms net kvapą 
užgniaužė. Vis dar tebestovėdamos ant laiptų, jos klausėsi, 
ar nesigirdi artėjančių žingsnių. Bet buvo tylu. Tada mo- 
terys atsargiai prasispraudė pro angą ir atsidūrė ant stogo. 

Giliai įkvėpusios gaivaus nakties oro, jos šiek tiek atsi- 
gavo. Po kelių sekundžių atsisukusi į brolienę, Bronvina 
pamatė, su kokiu siaubu ši maža moteris žiūri į dantytą 
bokšto sieną. 

— Aš leisiuos pirma, — tarė Bronvina. 

— Ne, - papurtė galvą Džudita. - Jei kas nors atsitiks 
ir man reikės užtraukti tave į viršų, aš nepajėgsiu. O tu 
užtrauksi mane. 

Džuditos žodžiuose buvo daug tiesos, ir Bronvina su- 
tiko. Nusimovusios viršutinius šiurkščios vilnos sijonus, 
jos ėmė vynioti nuo savęs sunkią virvę. Sijonams siūti Džu- 
dita buvo pasamdžiusi keturias moteris, kurios dirbo visą 
popietę. Mėnesienoje ryškiai raibuliavo iš škotiškų pledų 

pasiūti sijonai. Mėlynas su žaliu priklausė Bronvinai, o 
auksinis su rudu - Džudita. 

Susukusi virvę į ritinį, Bronvina apėjo apskritą bokšto 
stogą ir pažiūrėjo pro dantytą jo kraštą žemyn. 

— Čia yra keturi langai, — paaiškino ji Džuditai. - Už 
kurio iš jų laikomas Mailsas? 

— Tuoj pagalvosiu, — atsakė Džudita, apsivyniojusi 
rankos dilbį virve. -— Šis langas yra virš laiptų, o priešingas 
išeina į laiptus, taigi už vieno iš tų dviejų langų ir turėtų 
būti celė. 

Ji parodė į dešinę ir į kairę. 

Nė viena iš jų nedrįso net prasitarti, kad jei Džudita 
pataikytų ne į tą langą, galėtų žūti. 

— Eime, laikas leistis, — tarė Džudita tokiu tonu, tarsi 
būtų ėjusi į savo egzekuciją. 

Bronvina visą gyvenimą buvo įpratusi naudotis vir- 
vėmis, todėl nesunkiai sunarpliojo iš jų kažką panašaus į 
sėdynę. Tarp Džuditos kojų ji įkišo visą škotiškos vilnos 
sijoną ir pritvirtino jį plačiu odiniu diržu. Drebančia šir- 
dimi Džudita atsisėdo ant iš virvės sunarpliotos sėdynės. 
Viena virvės dalimi ji apsijuosė liemenį, o kita buvo tarp 
jos kojų. 

Kai ji atsistojo ant dantyto bokšto krašto, Bronvina 
pasižiūrėjo į ją ir nusišypsojo. 

— Sutelk dėmesį tik į tai, ką darai, ir visai negalvok, 
kur esi. 

Iš baimės Džudita net balso neteko, todėl nieko ne- 
atsakiusi linktelėjo. 

Tvirtai apsukusi vieną virvės galą apie dantyto stogo 

akmenį, Bronvina stengėsi kaip galima lėčiau leisti Džu- 
ditą žemyn. 

Džudita tyliai meldėsi, prisiekinėdama Dievui savo 
ištikimybę. Ji jau buvo nusileidusi tris sienos pakopas, bet 
širdis visą laiką taip daužėsi, kad, atrodė, ims ir iššoks iš krū- 
tinės. Jai visą laiką vaidenosi, kad prieina sargybinis ir pjau- 
na virvę, nuo kurios tvirtumo dabar priklausė jos gyvybė. 

Po kiek laiko, virtusio jai visa amžinybe, Džudita atsi- 
stojo ant akmeninės palangės ir kažkieno ranka sugriebė 
ją už kulkšnies. 

— Ša! — pasigirdo balsas, kai Džudita iš siaubo garsiai 
klyktelėjo. 

Stiprios rankos sugriebė ją už kojų, o paskui apkabino 
per liemenį ir įtraukė pro langą į vidų. Pajutusi po kojomis 
kietą pagrindą Džudita taip apsidžiaugė ir taip mikliai šoko 
nuo palangės į kambarį, kad vos vos nesulaužė pirštų. 

— Ar nebūsite viena iš tų, kurie taip bijo aukščio? 

Džudita atsisuko ir pamatė ledinį Rodžerio Čatvorto 
veidą. Jo stiprų kūną dengė skudurais virtę marškiniai. 

— Kus Mailsas? — paklausė ji pašnabždom. 

Iš už celės durų pasigirdo balsas, ir Rodžeris, norėda- 
mas apsaugoti, sugriebė ją ir užstojo savo kūnu. 

— Kalbi su savimi, Čatvortai? — riktelėjo sargybinis, 
bet nutarė nesivarginti ir neėjo į celę. 

— Daugiau nėr su kuo, - atsakė Rodžeris, suspaudęs 
rankomis drebantį Džuditos kūną. 

— Kas liko viršuj? - pakuždėjo Rodžeris jai į ausį. 

— Bronvina. 


Išgirdęs atsakymą, Rodžeris tik liūdnai atsiduso. Džu- 

dita norėjo tuoj pat atstumti jį, bet dabar bet kieno pagalba 
buvo maloni. Vis dar prisirišusią virvėmis, Čatvortas nu- 
tempė ją į nuošaliausią mažo kambarėlio kampą. 

— Mailsas yra celėje prieš mus, - pakuždom tarė jis. — 
Jis sužeistas, todėl aš nesu tikras, kad jam užteks jėgų už- 
šliaužti šita virve į viršų. Sargyba tuoj užmigs ir mes iš čia 
išsigausime. Aš eisiu pirmas ir tada pakelsiu jus. Bet jūs 
negalite likti kambaryje viena. Jūs turite atsisėsti ant palan- 
gės ir, jei sargybinis žvilgtelėtų į vidų, nušokti nuo jos. Ar 
supratote? Kai tik būsiu viršuj, tuoj pat jus užtrauksiu. 

Džudita su kartėliu klausėsi jo žodžių. Tai buvo jos 
šeimos priešas, per kurį žuvo Merė Montgomeri. Ko gero 
jis nužudys Bronviną ir nukirs ją laikančią virvę. 

— Ne, - atsakė ji. 

- Jūs turite pasitikėti manimi, Montgomeri! Bronvina 
nesugebės užtempti jūsų į viršų, o jūs pati ta virve neuž- 
šliaušite. Kvailos moterys! Kodėl jūs nepasiėmėte drauge 
kelių vyrų? 

Šie žodžiai įžeidė ją. Jos akys užsidegė pykčiu. 

— Nedėkingas padare... 

Ber jis uždengė ranka jos burną. 

— Gera mergaitė. Kad ir kaip aš nemėgčiau Montgo- 
merių, bet man patinka jų moterys. Dabar negaiškime 
daugiau laiko. 

Sulig tais žodžiais jis stumte nustūmė Džuditą prie 
lango, pakėlė ją ir pasodino ant palangės. 

— Dėkit rankas čia, — jis parodė į palangės kraštą. — Ir 
stipriai laikykitės. Kai aš imsiu jus traukti į viršų, stenkitės 
nei rankomis, nei kojomis nesiremti į sieną. 

Džudita panarino galvą, stiklinėmis akimis žiūrėjo 
kažkur į tolį ir tylėjo. Rodžeris švelniai papurtė ją. 

— Pagalvokit, kaip supyks jūsų vyras, sužinojęs, kad 
vietoj jo brolio išgelbėjote Čatvortą. 

Tai išgirdusi, Džudita lyg ir nusišypsojo, lyg ir... Ji pa- 
kėlė galvą ir įsivaizdavo esanti jaukiame Geivino glėbyje. 
Dabar ji tyliai prisiekė, kad daugiau niekados nebus to- 
kia kvaila ir nemėgins gelbėti nė vieno žmogaus. Nebent, 
žinoma, kas atsitiktų Geivinui. Arba jo broliams. Arba 
mamai. Arba, be abejonės, vaikams. Ir... 

Rodžeris staiga patraukė virvę ir vos neapvertė jos. 

— Galvokit tik apie tai, ką turėsit daryti, gerbiamo- 
ji, - įsakmiai tarė jis. 

Bijodama, kad kildamas Rodžeris neįspirtų jai, Džudi- 
ta pasilenkė, atmetė galvą atgal ir įsitempusi stebėjo, kaip 
jos šeimos priešas, kabindamasis viena ranka po kitos, 
lėtai kyla virve į viršų. 

Ant stogo Čatvortą su peiliu rankoje pasitiko Bron- 
vina. Įrėmusi peilį į gerklę, ji ilgai laikė prispaudusi jį 
prie sienos. 

— Ką padarėte Džuditai? — grėsmingai paklausė ji. 

— Ji laukia apačioje, kol aš iškelsiu ją į viršų, ir kiek- 
viena prarasta minutė gali jai kainuoti gyvybę. 

Per tą laiką spėjo daug kas įvykti. Pirmiausia Džudi- 
ta — ar tai iš baimės, ar iš reikalo, nušoko nuo palangės 
ir pakibo ore. Rodžeris paskutiniu momentu spėjo su- 
griebti virvę. 

— Sargyba! — kažkas šaukė iš apačios. 

Rodžeris, iš visų jėgų stengdamasis nenukristi nuo 
sienos, riktelėjo: 

— Duris! Užrakinkit duris! 

Bronvina sureagavo iš karto, bet kai pribėgo prie durų, 
tarpduryje jau stovėjo sargybinis. Net nesudvejojusi ji su- 
varė peilį jam tarp šonkaulių. Jis susmuko palei duris, ir 
Bronvina jėga turėjo jį nustumti, kad galėtų jas užsklęsti. 

Ji skubiai pribėgo prie Rodžerio, kuris traukė į viršų 
Džuditą virve, ir, stengdamasi jam padėti, persilenkė per 
stogo kraštą. 

— Kas nutiko? — paklausė Bronvina, dar nespėjus 
Džuditai atsistoti ant stogo. 

- Aliks ir Elizabetą įmetė į celę pas Mailsą. Kol galėjau, 
ramiai stebėjau juos ir klausiausi, bet kai sargybinis ėmė 
ieškoti Čatvorto, pasigirdo riksmas. Kas jam nutiko? 

Bronvina padėjo užlipti Džuditai ant stogo. 

— Pasižiūrėk, — ji linktelėjo į netoliese gulinčio lavono 
pusę. 

— Ar kas nors girdėjo jį rėkiant? - paklausė Rodžeris. 

— Tikrai nežinau, bet manau, kad niekas, — atsakė 
Džudita. — Greičiau! Mes turime išleisti juos iš čia. 

— Nėra laiko. Kur jūsų vyrai? - paklausė Rodžeris. 

— Čia, Prancūzijoje, bet... - pradėjo Džudita ir staiga 
nutilo, pamačiusi, kad Rodžeris paėmė antrą virvės galą 
nuo grindų ir pritvirtino prie dantyto stogo krašto. 

— Bet jie gi anoj pusėj... 

Rodžeris jos neklausė. 

— Nėra laiko. Po kelių minučių senis bus čia. Mes tu- 
rime nusileisti žemyn ir surasti, kas mums padėtų. 

— Jūs bailys, - burbtelėjo Bronvina. - Galite bėgti, o 
mes su Džudita liksime ir gelbėsime savo šeimą. 

Rodžeris piktai sugriebė ją už rankos. 

— Užsičiaupk, kvaile! Ar pamiršai, kad Elizabeta mano 
sesuo? Aš neturiu kada ginčytis, nes jei mus visus pagaus, 
nebus net kam vadovauti gelbėjimo darbams. Nagi, ar gali 
nusileisti šita virve pati viena? 

— Taip, bet... - pradėjo Bronvina. 

— Tai leiskis! 

Laikydamas už rankų, jis atsargiai permetė ją per sieną. 

— Leiskis, Bronvina! — įsakmiai tarė jis ir nusišypso- 
jo. - Parodyk mums, ką gali tavo škotiškas kraujas. 

Kai Bronvina dingo iš akiračio, Rodžeris sugriebė 
Džuditą už pažastų ir pakėlė. 

— Gerai. Sveri ne daugiau už mano šarvus, — pasakė 
jis ir pritūpė. — Lipk man ant nugaros ir laikykis kiek 
turi jėgų. 

Džudita tik linktelėjo ir, įbrukusi veidą į Rodžerio 
plaukus, užsimerkė. Per jo kaklą ėmė tekėti prakaitas. Ji 
suprato, kad jam sunku. 

— Nejaugi leisi, kad anglas tave aplenktų? - skriedamas 
oru burbtelėjo Rodžeris Bronvinai. 

Džudita armerkė vieną akį ir su pasigėrėjimu pasižiū- 
rėjo į savo brolienę. Apsirišusi virve vieną kojos kulkšnį 
ir uždėjusi ant jos kitą koją, ji lėtai rankomis leidosi virve 
žemyn. Po šių Rodžerio žodžių, ji ėmė šliaužti sparčiau. 

Džudita apsikabinusi Rodžerį taip saugiai jautėsi, kad 
net ir pasiekusi žemę nesirengė nulipti nuo jo plačios nu- 
garos. Jis ramiai, tarsi tai jam būtų visiškai įprastas darbas, 
atplėšė jos rankas ir kojas nuo savo kūno. 

Pastatęs drebančią Džuditą ant žemės, jis tuoj pat pri- 

bėgo prie Bronvinos, kurios virvė jau baigėsi, o dar buvo 
likę kelios pėdos iki žemės. 

— Šok, škote! — įsakmiai paliepė jis. 

Truputį sudvejojusi, Bronvina pakluso. Ji paleido virvę 
ir sunkiai krito į išskėstas Čatvorto Rodžerio rankas. 

— Tu sveri tiek par, kiek mano arklys, — suburbėjo jis, 
leisdamas ją ant žemės. — Ar ne per daug tikiuosi, kad jūs, 
moterys, kur nors netoliese turite paslėpusius arklius? 

— Eime, prieše, — tarė Bronvina, pamodama jam ranka. 

Džudita vis dar tebetylėdama su siaubu žiūrėjo į viršų, 
kur ji dar taip neseniai stovėjo. Rodžeris sugriebė ją už 
rankos, šiurkščiai pliaukštelėjo per užpakalį ir riktelėjo: 

— Bėk! Mes dar turime išgelbėti mano seserį ir Kris. 


Kai durys atsidarė ir sargybinis įstūmė pro jas Eliza- 
betą ir Aliks, Mailsas stovėjo kambario viduryje ir tarsi 
laukė jų. 

— Duodu tau porą draugių, Montgomeri, - nusijuokė 
sargybinis. — Pasidžiauk naktį, nes tai paskutinė naktis tavo 
gyvenime. Rytoj mirsi. 

Mailsas sugavo krintančią Elizabetą, o paskui priėjo 
prie Aliks. 

Netaręs nei žodžio, jis atsisėdo ant grindų ir apsikabi- 
no abi moteris per pečius. Elizabeta ėmė karštai bučiuoti 
jo veidą. 

— Jiems buvo pasakyta, kad tu miręs, bučiuodama jį, 
tarė Elizabeta. —- O, Mailsai, aš jau nesitikėjau, kada nors 
vėl tave pamatyti. 

Mailsas žiūrėjo į ją spindinčiomis iš džiaugsmo akimis 
ir šypsodamasis pabučiavo abi moteris į kaktą. 

— Dabar aš galiu ramiai mirti. 

— Kaip tu gali taip juokauti? — susijaudino Elizabeta, 
bet Mailsas pabučiavo ją į lūpas ir nuramino. 

Kai sargybinis, užbėgęs laiptais ant stogo, staiga gar- 
siai suriko, jie visi trys ne juokais sukluso. Bet po to pa- 
sigirdo, kad kažkas sunkiai krito, ir sargybinis daugiau 
nepasirodė. 

— Bronvina? — paklausė Mailsas. 

Abi moterys sutartinai linktelėjo. 

Mailsas, giliai įkvėpęs oro, atsiduso: 

— Papasakokit, kaip jūs čia atsiradot. 

Aliks tylėjo, o Elizabeta dėstė jam visą jų gelbėjimo 
planą, kaip Džudita leidosi žemyn ir norėjo patekti į Mail- 
so celę. Aliks, patogiai įsitaisiusi ir atsirėmusi į stiprius 
Mailso pečius, tyliai stebėjo jį. Ji matė, kaip apsiniaukė 
jaunuolio akys. „Reinas būtų nusukęs man sprandą, jei aš 
papasakočiau jam apie tokį planą“, - pagalvojo Aliks ir 
jos skruostais ėmė tekėti karštos ašaros. 

— Aliks? — tarė Mailsas, nutraukęs Elizabetą. - Dabar 
mano broliai... 

Ji nusišluostė ranka ašaras. 

— Aš žinau. Bet manau, kad Reinas duos man į kailį 
už tai, ką aš padariau. 

— Taip, panašu į jį, — atsakė Mailsas. 

— Tu sužeistas, — staiga pareiškė Elizabeta, braukdama 
ranka per nešvarų tvarstį. Mažai kas buvo likę iš jo marški- 
nių, bet Elizabeta gerai ištyrinėjo, kas yra po tais likučiais. 

Ji šiek tiek atsilošė atgal. Kai tik pirmas mėnulio spin- 
dulys apšvietė šį mažą kambarėlį, Elizabeta pakėlė marš- 
kinius ir, net ir tokioje menkoje šviesoje, pamatė visus jo 
randus. Braukdama per vieną iš jų pirštais, ji pasakė: 

— Tu neturėjai nė vieno rando, kai mes pirmą kartą 
susitikome, o dabar tu juos visus įgijai per mane. 

Jis pabučiavo jos delną. 

— Kelis savo randus aš perleisiu tau - tai bus tie, kurie 
atsiras po to, kai pagimdysi man dvidešimt vaikų. O dabar 
aš noriu, kad jūs abi pailsėtumėt, nes gerai įsivaizduoju, 
kas laukia mūsų... rytoj. 

Sužinojusi, kas svarbiausia — kad Mailsas gyvas ir 
saugus, ir įsitikinusi, kad jis stiprus ir sveikas, Elizabeta 
nusiramino, užsimerkė ir, atsirėmusi į vyro nugarą, tuoj 
pat iš nuovargio užmigo. 

O Aliks negalėjo nurimti — ji mažiau keliavo už 
Elizabetą ir todėl nebuvo tokia išvargusi. Ji užsimerkė ir 
nutilo, bet galvoje sukosi įvairiausios mintys, neleidusios 
jai užmigti. 

Po valandos, kai mėnuo visiškai apšvietė celę, Mailsas 
atsargiai patraukė moteris nuo savęs ir priėjo prie lango. 
Pusiau atmerktomis akimis Aliks stebėjo jį ir matė, kaip 
sunkiai jis juda. 

— Eikš pas mane, Aliks, — tarė jis pakuždom. 

Ji gerokai nustebo, kad jis žino, jog ji nemiega. 

Aliks perlipo per miegančią Elizabetą ir priėjo prie 
Mailso. Jis prisitraukė ją nugara prie savęs ir tarė: 

— Tu labai rizikavai gelbėdama mane, Aliks, ir aš tau 
dėkingas. 

Ji nusišypsojo ir priglaudė skruostą prie jo riešo. 

— Aš kalta, kad jie mus sugavo. Hercogas kažkur An- 
glijoje matė mane dainuojant, jis gerai prisiminė tai ir, 
pasirodo, buvo girdėjęs, kad aš tapau Montgomeri. Kaip 
tu manai, ką Bronvina pagalvojo pamačiusi ant stogo 
vietoj tavęs Rodžerį? 

Ji nuleido rankas. 

— Kažin, ar jie pabėgo, ar ne? Gal apačioje nebuvo 
sargybinių, kai jie nusileido virvėmis? O Reinas... ar jis 
ateis? 

Šypsodamasis jis atsuko ją į langą. 

— Aš žinau, kad jiems pavyko. Pažiūrėk ten, į tolį, į 
vakarų pusę. 

— Aš nieko nematau. 

— Ten kaip pro miglą matosi mažos kibirkštėlės, ne- 
jaugi nematai? 

— Taip, — susijaudinusi atsakė ji. — Kas tai? 

— Gal aš klystu, bet manau, kad ten šarvuoti vyrai. Ir 
dar pažvelk, daugiau į šiaurę. 

— Dar daugiau kibirkštėlių. O, Mailsai! 

Ji apsisuko ir stipriai apkabino jį, o paskui išsigandusi 
paleido. 

— Tu daug labiau sužeistas, negu pasakei Elizabe- 
tai, — tarsi kaltindama tarė ji. 

Jis mėgino nusišypsoti, bet skausmas iškreipė jo veidą. 

— Nejau tu pasakysi jai, kad ji imtų dar labiau neri- 
mauti? Ji taip drąsiai šoko prieš tuos visus svetimšalius, ar 
ne? — su pasididžiavimu paklausė jis. 

— Taip, — atsakė Aliks, vėl apsigręždama. 

Jie abu taip ir prastovėjo visą naktį iki švintant ir visą lai- 
ką stebėjo tuos mažus taškelius, kurie vis artėjo ir artėjo. 

— Kas jie tokie? — paklausė Aliks. — Aš žinau, kad 
Prancūzijoje yra Montgomerių, bet čia gi artėja šimtai 
riterių. Kas gi tie kiti? 

— Aš abejoju, kad ten būrų kas nors daugiau, be Mont- 
gomerių, — atsakė jis. - O Montgomerių yra ne tik visoje 
Prancūzijoje, bet ir Ispanijoje, ir Italijoje. Kai aš buvau 
mažas berniukas ir pirmą kartą gavau pentinus, gerokai 
nusivyliau, kad niekur negaliu nuvažiuoti, kur nesusitik- 
čiau dėdės ar kelių pusbrolių, lipančių man ant kulnų. Ber 
dabar manau, kad visi mano giminės yra be galo puikūs. 

— Aš negaliu nesutikti su tavimi. 

— Nagi, žiūrėk! — tarė jis, rodydamas tiesiai prieš 
save. — Ar matai? 

— Ne, nieko nematau. 

Jis džiaugmingai nusišypsojo. 

— Štai tą aš ir tikėjausi pamaryti. Žiūrėk, ir vėl! 

Nepraėjo nė minutė, kai Aliks pamatė tolumoje žai- 
žaruojant daugybę spalvų. 

— Tai mano dėdės Etjeno vėliava. Mes visados juokau- 
davome, kad jis niekad nesiskiria su Montgomerių vėliava. 
Ji tokia didelė, beveik kaip namas. Etjenas sako, kad vien 
pamatę tuos auksinius leopardus žmonės ima bėgti. Todėl 
jis paprasčiausiai nori duoti laiko jiems pasišalinti. 

— Aš matau ją! - sušuko Aliks. 

Horizonte pasirodė trys, viena aukštesnė už kitą, 
auksinės vėliavos. 

— Leopardai, — atsiduso ji. - Kas tu manai?.. 

— Tikriausiai Reinas veda dėdę Ertjeną. Stivenas su 

savo žmonėmis pasirodys iš šiaurės, o Geivinas atvyks iš 
pietų. 

— Iš kur tu taip gerai žinai? 

— Aš pažįstu savo brolius, - nusišypsojo Mailsas. — 
Geivinas palauks už trijų mylių, kol atvyks broliai, ir tada 
visos trys kariuomenės puls iš karto. 

— Puls? — paklausė ji apimta siaubo. 

— Nesijaudink, - jis paglostė jai smilkinį. — Aš neti- 
kiu, kad Lorilardo hercogas išdrįstų priešintis jungtinėms 
Montgomerių pajėgoms. Jam bus suteikta galimybė pasi- 
duoti taikiai. O be to, jis pradėjo karą prieš Kristianą, ne 
prieš Montgomerius. 

— Kristiana? Tai ta mergaitė, kurią išgelbėjo Rodžeris? 
O kas atsitiko jai? 

— Aš nežinau, bet sužinosiu, — taip užtikrintai atsakė 
Mailsas, kad Aliks nutilo. 

Ji puikiai žinojo, kad su Montgomerių vyrais, jei jie 
ką nors sugalvojo, geriau nė nemėginti ginčytis. Jie drauge 
tyliai stebėjo besiartinančią riterių armiją. 

Netrukus nubudo ir Elizabeta. Mailsas kaip įmanyda- 
mas stengėsi palaikyti jų dvasią. Jis linksmino jas, šaipyda- 
masis iš Elizabetos pernelyg ryškių spalvų drabužių. 

- Jei Džudita ir Bronvina išgelbėjo Rodžerį Čatvortą, 
ir jie trise nuėjo Montgomeriams į pagalbą, įdomu, kurį 
iš brolių jie sutiko pirmiausia? — paklausė Aliks. 

Nei Mailsas, nei Elizabeta nežinojo, ką jai atsakyti. 

— Maldauju, kad tik tai nebūtų Reinas, — pusiau pa- 
šnabždom tęsė Aliks. — Esu tikra, kad Reinas pirmiausia 
puls kardu, o tik paskui teiksis išklausyti. 

Pagaliau jie visi nutilo ir nebyliai stebėjo, kaip artėja 
jų vaduotojai. 


Di Žž 


Už Reino ir Etjeno Montgomerių jojo Rodžeris 
Čatvortas. Jo veidas buvo žiauriai sužalotas, o dešinio- 
ji ranka - toji, kuri turėjo laikyti kardą — buvo aprišta 
ir vis dar kraujavo. Už Čatvorto šuoliavo Bronvina. Po 
jos viena akimi juodavo didžiulė mėlynė. Ir Rodžeris, ir 
Bronvina buvo Reino aukos. Pamatęs savo priešą, Reinas 
iš karto puolė jį, o Bronvina atsistojo tarp jų ir stengėsi 
juos išskirti. Į jų vaidus norėjo įsiterpti ir Džudita, bet 
Džonas Basetas nušoko nuo arklio, parvertė ją ant žemės 
ir prispaudė. 

Keturi vyrai laikė Reiną, mėgindami atplėšti nuo Čat- 
vorto. Pagaliau jis šiek tiek aprimo. Džudita ir Bronvina, 
kuri vis dar apžiūrinėjo savo ištinusį paakį, pradėjo. pa- 
sakoti jam, kas įvyko. Įpusėjus pasakojimui, prie jų prisi- 
dėjo trys Montgomeriai. Kai Džudita pasakė, kad Aliks 
įmesta į celę, kurioje uždarytas Mailsas, Reinas vėl puolė 
Rodžerį. Rodžeris, atstatęs kairiąja ranka laikomą kardą, 
stengėsi apsiginti. Reino giminės vos apramino abu įsi- 
karščiavusius vyrus. 

Kol procesija pasiekė senąją Lorilardų pilį, visi kivir- 
čai aprimo. 

Geivinas Montgomeris, tvirtai suspaudęs lūpas, sėdėjo 
ant arklio ir tyliai stebėjo, kaip artinasi jo klano armija. 
Už jo buvo trys šimtai ginkluotų vyrų. O šalia akmeniniu 
veidu sėdėjo seras Gajus. Jis nenorėjo net prisiminti, kokiu 
pykčiu pratrūko Geivinas, sužinojęs, kad drauge su vyrais 
į Prancūziją atvyko ir Džudita. 

— Ji visai neišmano tų reikalų! - siuto Geivinas. - Ji 
mano, kad kariauti tai beveik tas pats, kas valyti žuvų 
tvenkinį. O Viešpatie, - karštai sušuko jis, - jei dar rasiu 
ją gyvą, pats nudėsiu. Nagi, jojam! 


Stivenas įsakė savo vyrams apsupti pilį iš rytų pusės, 
o pats su Temu nujojo į tą pusę, kur pietuose jo laukė 
Geivinas. 

— Moterys? — staugte užstaugė jis, dar net napasiekęs 
Geivino. 

— Niekai! — atsakė Geivinas taip garsiai, kad net jo 
arklys atsistojo ant užpakalinių kojų. 

Pakėlę dulkių debesį, Stivenas ir Temas pasuko į va- 
karus ir prisidėjo prie Reino. Pamatęs Bronviną, jis vos 
neapsiverkė iš palengvėjimo, bet tuoj susiraukė pažiūrėjęs 
į jos ištinusią akį. 

— Kas atsitiko? — iš visų jėgų šaukė jis, bijodamas, kad 
per arklių kanopų dundesį jo gali negirdėti. Jis nepalietė 
žmonos, bet tiesiog rijo ją akimis. 

— Reinas... — vos spėjo ištarti Bronvina, ir Stivenas 


»-p0>- ee 


išdidžiai sėdintį ant balno. 

Bronvina daugiau neatsisuko į vyrą ir nujojo į galą 
prie Temo. 

— Stivenai! — pašaukė Džudita. - Ar Geivinas su 
jais? — ji parodė į pietus. 

Stivenas vos spėjo linktelėti, kai Džudita, o paskui ją 
ir Džonas žaibu nulėkė į pietus, kur stovėjo kita Mont- 
gomerių kariuomenės dalis. 


Kovoti neprireikė. 

Naujasis Lorilardo hercogas, kuris jau buvo sulaukęs 
garbingo penkiasdešimt aštuonerių metų amžiaus, visai 
nesirengė kautis su jo namus apsupusiais tūkstančiu piktų 
vyrų. Raudonomis kaip triušio akimis ir pažaliavusiu nuo 
vakarykštės puotos veidu jis stojo prieš ginkluotus riterius 
ir rodydamas, kad pasitiki garbingu Montgomerių vardu, 
pasakė Geivinui, kad, jei garantuos jam laisvę, Montgo- 
meriai galės paimti ką tik nori iš jo pilies, nepaaukodami 
nė vienos gyvybės. 

Reinas nenorėjo sutikti su šio žmogaus siūlymais, 
nes hercogas buvo užgrobęs ne tik jo žemes, bet ir du jo 
sūnus. Jis buvo įsitikinęs, kad žmogus, kuris galėjo taip 
pasielgti, turėtų mirti. 

Bronvina ir Džudita tiesiog maldavo, kad iš bokšto 
žmones reikėtų išgelbėti pačiu lengviausiu būdu. 

Bet galutinį žodį tarė vyriausias šeimos narys Geivinas. 
Kai vartai buvo atidaryti, hercogui ir penkiems jo sargy- 
biniams buvo leista laisvai išjoti. 

Nepaisant protesto, moterims buvo įsakyta likti už 

vartų, o tuo metu trys broliai, Rodžeris ir dvylika pusbrolių 
ijojo į žlungančią hercogo tvirtovę. 

Gal užgrobtieji nežinojo, o gal jiems visai tas nerūpėjo, 
kad juos užpuolė, arba, Stiveno žodžiais tariant, jiems tai 
buvo visai įprasta, bet jie visi buvo girti ir visiškai abejingi 
tam, kas vyksta. Tiek vyrai, tiek ir moterys voliojosi ant 
suolų ir ant grindų. 

Ištraukę kardus, atsargiai laviruodami tarp tysančių 
kūnų, vyrai ieškojo, kur yra Bronvinos ir Džuditos nu- 
rodyti laiptai. 

Užlipę į viršų trys broliai surėmė pečius, trenkė jais į 
užrakintas duris ir, išlaužę jas, įėjo į rakinamą kambarį, iš 
kurio buvo durys į celes. 

— Štai! — tarė Rodžeris, sugriebęs nuo sienos raktą ir 
rakindamas sunkias medines duris. 

Visiškai ramus ir patenkintas, apkabinęs rankomis abi 
moteris, juos pasveikino Mailsas. 

Aliks, pamačiusi Reiną, puolė jam į glėbį. Vyras tvir- 
tai prispaudė žmoną prie savęs ir prigludo veidu prie jos 
kaklo. 

— Kas kartą tu daraisi vis panašesnė į savo brolienes, — 
tarė jis, — ir kreti visokias nesąmones. Nuo dabar... 

Juokdamasi Aliks ėmė karštai bučiuoti jo lūpas ir 
nutildė jį. 

Elizabeta, nuėmusi nuo savęs Mailso ranką, priėjo prie 
Rodžerio, paglostė jo veidą ir palietė kruviną petį. 

— Ačiū tau, — sušnabždėjo ji. 

Paskui atsisuko į Geiviną ir, kai jų akys susitiko, vos 
vos linktelėjo jam. Iki dabar Elizabeta negalėjo pamiršti, 
kaip jis buvo ją įskaudinęs. 

Nuo malonios šypsenos griežti Geivino veido bruožai 
lyg ir sušvelnėjo. Jis ištiesė į brolienę rankas. 

— Gal galime pradėti viską iš naujo, Elizabeta? - tyliai 
paklausė jis. 

Elizabeta priėjo ir apkabino jį. Netrukus pasirodė ir 
Bronvina su Džudita. Visi iš džiaugsmo ėmė sveikintis ir 
bučiuotis. 

Laimingą šeimos susitikimą nutraukė Mailso žodžiai. 
Atsisukęs į Rodžerį, jis paragino: 

— Tai ką gi, eime! 

Rodžeris linktelėjo, ir Mailsas iš jauno pusbrolio ran- 
kos ištraukė kardą. 

— Dabar ne laikas pradėti kovą, — prabilo Stivenas, 
bet, pažvelgęs į Mailsą, tuoj pat nutilo. 

— Čatvortas padėjo man, dabar aš einu su juo. 

— Su juo! — pykčiu pratrūko Reinas. - Gal pamiršai, 
kad per jį žuvo Merė? 

Mailsas nieko neatsakė ir tylėdamas išėjo paskui Ro- 
džerį iš kambario. 

— Reinai, — pasigirdo švelnus Aliks balsas, — Mailsas 
sužeistas, Rodžeris taip pat. Aš esu tikra, kad jie eina gel- 
bėti moters, kuri reikalinga Rodžeriui. 

— Kristiana! — šūktelėjo Elizabeta tarsi staiga nubu- 
dusi iš miego. Ji iš karto net nesuprato, kur eina jos vyras 
su broliu. 

— Džudita, Bronvina, - kreipėsi ji. 

Nedelsdamos visos keturios moterys pasuko durų link. 

Netarę nė žodžio, vyrai sutartinai sugriebė savo ŽMo- 


nas ir, apkabinę per liemenį, sulaikė jas. Reinas sučiupo 

abi — Aliks ir Elizabetą — nutempė jas į celę ir skubiai 
visas užrakino. Vyrai net apstulbo išgirdę, kaip išradingai 
ir narsiai jų žmonos juos bara. Džudita rėmėsi Biblijos 
motyvais, Bronvina kažką burbėjo gėlų kalba, o Elizabeta 
nesidrovėjo kareiviško žargono. Tik Aliks! Aliks savo nuo- 
stabiu balsu sudrebino rūmų akmenis. 

Vyrai susižvalgė, pergalingai nusišypsojo ir, galvos 
mostu parodę savo pusbroliams, kad sektų paskui juos, 
pasišalino. 

— Niekados nesitikėjau, kad ateis tokia diena, kai aš 
padėsiu Čatvortui, - pradėjo niurzgėti Reinas, bet, išgirdęs 
žvangant plieną, iš karto nutilo. 

Šeši budrūs sargybiniai saugojo kambarį, kuriame 
buvo laikoma Kristiana. Vos tik pamatę Rodžerį ir Mail- 
są, jie iš karto puolė juos kardais. 

Nukirtęs vieną sargybinį, Mailsas pajuto, kad šone 
tuoj pat atsivėrė sena žaizda ir ėmė kraujuoti. Nekreipda- 
mas į ją dėmesio, jis peržengė per lavoną ir puolė kitus du 
sargybinius. Tuo tarpu Rodžeriui kažkuris iš apsaugos vyrų 
išmušė iš kairės rankos kardą. Susimėtęs jis užkliuvo už 
Mailso nukirsto kareivio ir nukrito, tačiau spėjo sugriebti 
kardą dešine ranka. Atsistojęs jis nudūrė dar vieną žmogų. 
Dešiniosios rankos žaizda pasruvo krauju. 

Užpultas dar vieną kartą, Rodžeris nebepajėgė pa- 
kelti sužeistos rankos. Sargybinis nutaikė kardą tiesiai į 
Rodžerio pilvą, tačiau jau beveik pasiekęs tikslą, krito ant 
jo negyvas. Nustūmęs lavoną nuo savęs, Rodžeris pamatė, 
kaip iš negyvėlio nugaros ištraukė kardą Reinas. 

Vieningai stoję ginti Mailso su Čatvortu, trys broliai 

greitai sutvarkė ir likusius sargybinius. Baigę kovą, jie nu- 
šluostė kardus į netoliese virš lovos kabančias užuolaidas. 

Pirmasis Rodžeriui padavė ranką Reinas. Kokią mi- 
nutę Čatvortas nustebęs žiūrėjo į jį, tarsi jam būtų siūliusi 
paslaugą mirtinai gelianti gyvatė. Tačiau, nors ir išplėtęs 
iš nuostabos akis, Rodžeris neatstūmė jo pagalbos. Reinas 
padėjo jam atsistoti ir perlipti per aplink gulinčius lavonus. 
Kelias sekundes jie įdėmiai žiūrėjo vienas į kitą, o paskui 
Rodžeris priėjo prie lovos ir nutraukė užuolaidą. 

Lovoje gulėjo į kamuoliuką susisukusi Kristiana. Ji 
buvo prisidengusi tik plonu vilnoniu audiniu. Jos kūnas 
buvo juodai mėlynas, akys aptinusios, lūpos suskeldėjusios. 

Rodžeris atsargiai atsiklaupė ir palietė jos smilkinius. 

— Rodžeris? - sušnabždėjo ji ir bandė nusišypsoti, bet 
nuo to šypsnio iš karto ėmė kraujuoti apatinė lūpa. 

Čarvorto veidą iškreipė pyktis. Jis pasilenkė ir pa- 
kėlė ją. 

Reinas uždėjo ranką jam ant peties. 

— Mūsų šeima nusiveš ją į pietus. 

Rodžeris linktelėjo ir išnešė Kris iš kambario. 

Geivinas prilaikė nusilpusį Mailsą. 

— Kur moterys? - paklausė Mailsas. 

Broliai keistai susižvalgė ir tylėjo. Atrodė, kad jie 
kažko bijo. 

— Mes... ak!.. - bandė kažką atsakyti Stivenas. 

Geivinas pakėlė galvą. 

— Aš manau, kad josiu pirmas. O tu gal geriau pažiū- 
rėk, kaip ten moterys. Imk, - mesdamas raktą, kreipėsi jis 
į Mailsą. 

— Teisingai, — sutartinai pridūrė Stivenas ir Reinas. 

Kliūdami vienas už kito, visi trys broliai skubiai išėjo 
iš kambario. 

Mailsas pasižiūrėjo į raktą ir suprato, kad tai nuo celės, 
kurioje buvo užrakintas jis. 

— Negi jūs taip padarėt! — riktelėjo jis, bet jo broliai 
jau buvo išėję. 

Kelias minutes jis stovėjo tylėdamas, o paskui ėmė 
taip juoktis, kaip dar niekados nebuvo juokęsis. Dar prieš 
kelerius metus jis ir jo broliai ramiai ir saugiai gyveno savo 
nedideliame pasaulyje ir nežinojo nei kovų, nei karų. Po 
to vienas po kito vedė keturias gražias, žavingas moteris 
ir pagaliau suprato, kas yra karas. | 

Štai ką tik dabar, nejausdami jokios baimės, broliai už- 
ėmė pilį ir padėjo jiems su Rodžeriu nužudyti kelis stiprius 
vyrus. Bet pagalvoję, kad reikės susidurti su keturiomis 
celėje užrakintomis įtūžusiomis moterimis, staiga pabūgo 
ir kaip tikri bailiai pabėgo. 

Mailsas pasuko prie durų. Ačiū Dievui, jo nebuvo, kai 
vyrai sumanė užrakinti žmonas, ir jis nedalyvavo tame pokš- 
te. Jam buvo gaila brolių dėl to, kas laukia jų ateityje. 

Mailsas veikė žaibo greičiu, nes gerai žinojo, kad 
brolienės visados žiūrėjo į jį kaip į mažąjį broliuką. Da- 
bar jos bus pasirengusios sumokėti už viską, ką yra jam 
iškrėtusios. 

Jis mestelėjo raktą į viršų ir, pagavęs jį, šypsodamasis 
ėmė rakinti celę. Žinodamas, kad ten pilna gražių mo- 
terų, jis mielai būtų užsirakinęs su jomis bent kelioms 
dienoms. 


Kristiana visiškai pasveiko, ištekėjo už Rodžerio Čat- 
vorto ir po dešimties metų, kai sutuoktiniai jau buvo be- 
veik netekę vilties, pagimdė jam dukterį. Vėliau, nepaisant 
didelio Rodžerio nusivylimo, vienturtė ištekėjo už vieno 
iš pietų Anglijos Montgomerių. Čatvortų vardas išnyko, 
nebent vaikaičiui bus suteiktas Čatvorto Montgomerio 
vardas. 


Mailsas su Elizabeta iš viso turėjo (drauge su įvaikintais) 
dvidešimt tris vaikus. Vienas jų - sūnus Filipas - buvo kara- 
liaus Henriko VIII numylėtinis. Vėliau du Mailso vaikaičiai 
išvyko į naują šalį Ameriką ir ten liko. 


Reiną Henrikas VIII pasamdė jauniems riteriams tre- 
niruoti, o Aliks tapo karalienės Kotrynos rūmų dama. Ri- 
terių treniruočių aikštelės buvo labai mėgstama dvaro vieta, 
ir karalius pagal Reino siūlymus šiek tiek juos pertvarkė. 
Reinas ir Aliks turėjo tris dukteris, vidurinioji jų paveldė- 
jo Aliks muzikinį talentą. Sklando legenda, kad viena šių 
dienų didžiųjų dainininkių yra Aliksandrijos Montgomeri 
palikuonė. 

Bronvina ir Stivenas turėjo šešis vaikus, penkis ber- 
niukus ir vieną mergaitę. Apie Bronviną Makaranų klane 
pasakojamos legendos. Dar šiandien Makaranų vaikai gieda 
apie ją giesmes. Bronvinos duktė ištekėjo už Kirsto Mak- 
gregoro sūnaus. Jis pasivadino Makaranų vardu ir galiausiai 
tapo dvarininku. 


Lačlanas Makgregoras vedė vieną iš Temo dukterų. Jis 
buvo taip jai atsidavęs, kad visus klano reikalus pavedė tvar- 
kyti savo vyrams. Deivis Makaranas kovojo dėl valdžios, o 
iškovojęs ją, tapo Makgregoru. Bet Lačlano duktė, Deivio 
žmona, anaiptol nebuvo tokia paklusni maža mergaitė, 
kokia ją visi laikė. Ateityje ji taps faktiška Makgregorų 
valdytoja. 


Džudita ir Geivinas gyveno Montgomerių dvaruose. 
Jų dvarai klestėjo. Ir po jų mirties dvarų finansiniai reikalai 
buvo tokie geri, kad iki šiandien tai yra vieni didžiausių ir 
turtingiausių privačių namų pasaulyje. Vieną iš Džuditos 
palikuonių sutiksi visur. Tai maža, daili, neįprastos akių 
spalvos moteris. Neištekėjusi, nes niekados nesutiko vyro, 
kuris būtų nuveikęs nors pusę tiek, kiek ji. Kitą savaitę ji 
turi susitikti su trisdešimtmečiu amerikiečiu, savo jėgomis 
tapusiu milijonieriumi. Jis sakosi esąs riterio, vardu Mailsas 
Montgomeris, palikuonis. 

"Tas susitikimas teikia daug vilčių. 


Jude Deveraux 
Santa Fė, Naujoji Meksika 
1982 metų birželis 

Montgomerių brolis Mailsas visuomenėje 


pėlnė negarbingą mergišiaus reputaciją. 
Mailso vyriškas grožis ir švelnus elgesys kaip 
kvapnus žiedas bites traukė moterų dėmesį. 
Ir šis žavus vyras nesišalino merginų, todėl 
buvo kalbama, kad dvidešimt vienų metų 
į jaunėlis Montgomeris jau turi gražų būrelį 
Ša Alo nesantuokinių vaikučių. Dėl tokių kalbų 
| “J Mailsas nepyko, jis labai didžiavosi savo 
“ vaikais, visus pažinojo ir asmeniškai globojo. 


Vieną dieną nepažįstamas žmogus Mailsui 
įteikė dovaną — prie kojų numetė kilimą, į 
kurį buvo susukta nuoga ilgaplaukė gražuolė, 
pikčiausio Montgomerių priešo Rodžerio 
„Čatvorto sesuo Elizabeta. Mergina, nuo 
Ąaikystės kentusi gašlių vyriausiojo brolio 
4draugų persekiojimą, buvo išmokusi gintis, 
=>tad ir ištvirkėliui Montgomeriui pasiryžo 

bei Mailsas.. Kokia gi orerišio 

